Panorama des principales éditions des œuvres de Rutebeuf.

Michel Zink, La voie d’humilité (La Voie de Paradis)

| Télécharger le texte en version Word (avec notes)
| Télécharger le texte en version PDF (avec notes)
| Télécharger le texte en version Excel (sans notes)
| Télécharger la fiche des manuscrits (PDF)
| Consulter les manuscrits
| Consulter l'édition panoptique de ce texte

Le texte

| Œuvres complètes de Rutebeuf, texte établi, traduit, annoté et présenté avec variantes par Michel Zink,
| M. Zink, 1990 : Paris, Garnier, vol. 1, pp. 306-352.
| CI ENCOUMENCE LA VOIE D’UMILITEI
1 | Mei mars tout droit, en ce termine
2 | Que de souz terre ist la vermine
3 | Ou ele at tout l’iver estei
4 | Si s’esjoïst contre l’estei,
5 | Cil aubre se cuevrent de fuele
6 | Et de fleurs la terre s’orguele
7 | Si ce cuevre de fleurs diverses,
8 | D’yndes, de jaunes et de perses,
9 | Li preudons, quant voit le jor nei,
10 | Reva areir en son jornei.
11 | Après areir, son jornei samme :
12 | Qui lors sameroit si que s’amme
13 | Messonnast semance devine,
14 | Je di por voir, non pas devine[1],
15 | Que buer seroit neiz de sa meire,
16 | Car teiz meissons n’est pas ameire[2].
17 | Au point dou jor, c’on entre en oeuvre, f. 21 v° 1
18 | Rutebués qui rudement huevre,
19 | Car rudes est, se est la soume[3],
20 | Fu ausi com dou premier soume.
21 | Or sachiez que gaires ne pense
22 | Ou sera prise sa despance.
23 | En dormant .I. songe sonja :
24 | Or oeiz qu’il devizera,
25 | Que pas dou songe ne bourdon.
26 | En sonjant, escharpe et bourdon
27 | Prist Rutebuéz, et si s’esmuet.
28 | Or chemine, si ne se muet.
29 | Quant la gent de moi dessembla,
30 | Vers paradis, se me cembla,
31 | Atornai mon pelerinage.
32 | Des hostes que j’ou au passage
33 | Vos wel conteir, et de ma voie.
34 | N’a gaires que rien n’en savoie.
35 | J’entrai en une voie estroite.
36 | Moult i trouvai de gent destroite
37 | Qui a alleir c’i atournoit.
38 | Trop en vi qui s’en retornoit
39 | Por la voie qui estoit male.
40 | Tant vos di n’i a pas grant ale,
41 | Mais mandre que je ne creüsse.
42 | Ains que gaires aleir eüsse,
43 | Trouvai .I. chemin a senestre.
44 | Je vos deïsse de son estre
45 | Ce je n’eüsse tant a faire,
46 | Mais la gent qui dou mien repaire
47 | Va celui si grant aleüre
48 | Com palefrois va l’ambleüre.
49 | Li chemins est biaus et plaisans,
50 | Delitables et aaisans :
51 | Chascuns i a a sa devise
52 | Quanqu’il sohaide ne devise. f. 21 v° 2
53 | Tant est plaisans chacuns le va,
54 | Mais de fort hore se leva
55 | Qui le va, se il n’en repaire.
56 | Li chemins va a un repaire
57 | Ou trop a douleur et destresse.
58 | Larges est, mais toz jors estresse.
59 | Li pelerin ne sont pas sage :
60 | Passeir lor estuet .I. passage
61 | Dont ja nuns ne retornera.
62 | Or sachiez qu’au retorner a
63 | Une gent male et felonesse
64 | Qui por loier ne por promesse
65 | N’en laissent .I. seul eschapeir
66 | Puis qu’il le puissent atrapeir.
67 | Ce chemin ne vox pas tenir :
68 | Trop me fu tart au revenir.
69 | Le chemin ting a destre main.
70 | Je, qui n’ai pas non d’estre main
71 | Leveiz, jui la premiere nuit
72 | (Por ce que mes contes n’anuit)
73 | A la citei de Penitance[4].
74 | Mout ou sel soir povre pitance.
75 | Quan je fui entreiz en la vile,
76 | Ne cuidiez pas que ce soit guile,
77 | Un preudons qui venir me vit
78 | (Que Diex consout ce ancor vit
79 | Et, c’il est mors, Diex en ait l’arme)
80 | Me prist par la main, et sa fame
81 | Moi dist : « Pelerins, bien veigniez ! »
82 | Laians trouvai bien enseigniez
83 | La meignie de la maison
84 | Et plains de sans et de raison.
85 | Quant je fui en l’osteil, mon hoste
86 | Mon bordon et m’escharpe m’oste
87 | Il meïmes, sans autre querre, f. 22 r° 1
88 | Puis me demande de ma terre
89 | Et dou chemin qu’alei avoie.
90 | Je l’en dis ce que j’en savoie.
91 | Tant l’en dis je, bien m’en souvient :
92 | « Se teil voie aleir me couvient
93 | Com j’ai la premiere jornee,
94 | Je crierai la retornee. »
95 | Li preudons me dist : « Biaus amis,
96 | Cil sires Diex qui vos a mis
97 | En cuer de faire teil voiage
98 | Vos aidera au mal passage.
99 | Aidiez ceux que vos trouveroiz,
100 | Conciliez sex que vos verroiz
101 | Qui requerront votre consoil :
102 | Ce vos lou ge bien et consoil. »
103 | Ancor me dist icil preudom,
104 | Ce ge faisoie mon preu, donc[5]
105 | Orroie je le Dieu servise,
106 | Car trop petit en apetize
107 | La jornee c’on at a faire.
108 | Je le vi doulz et debonaire,
109 | Si m’abelirent ces paroles
110 | Qui ne furent vainnes ne foles.
111 | Quant il m’ot tot ce commandei,
112 | Je li ai après demandei
113 | Son non deïst par amistié,
114 | Et il me dist : « J’ai non Pitié.
115 | — Pitié, di ge, c’est trop biaux nons.
116 | — Voire, fait il, mais li renons
117 | Est petiz, toz jors amenuise.
118 | Ne truis nelui qui ne me nuize.
119 | Dame Avarice et dame Envie
120 | Se duelent moult quant suis en vie,
121 | Et Vainne Gloire me ra mort,
122 | Qui ne desirre que ma mort. f. 22 r° 2
123 | Et ma fame a non Charitei.
124 | Or vos ai dit la veritei.
125 | Mais de ce sonmes maubailli
126 | Que souvent sommes asailli
127 | D’Orgueil, le genre Felonie,
128 | Qui nos fait trop grant vilonie.
129 | Cil nos assaut et nuit et jor :
130 | Li siens assaus est senz sejor.
131 | De seulz dont je vos ai contei,
132 | Ou il n’a amor ne bontei,
133 | Vos gardeiz, je le vos commant.
134 | — Hé ! Diex, hostes, et je comment ?
135 | Ainz ne les vi ne ne connui,
136 | Si me porront bien faire anui,
137 | Ja ne saurai qui ce fera.
138 | Hé ! Diex, et qui m’enseignera
139 | Lor connissance et lor maison ?
140 | — Je le vos dirai par raison,
141 | Que moult bien les eschiveroiz.
142 | Or escouteiz comment iroiz
143 | Jusqu’a la maison de Confesse,
144 | Car la voie est .I. pou engresse
145 | Et c’est asseiz male a tenir
146 | Ansois c’on i puisse venir.
147 | Quant vos cheminerez demain,
148 | Si verreiz a senestre main
149 | Une maison moult orguilleuse.
150 | Bele est, mais ele est perilleuse
151 | Qu’ele chiet par .I. pou de vent.
152 | Moult est bien faite par devant,
153 | Asseiz mieulz qu’el n’est par derriere,
154 | Et s’a escrit en la maisiere :
155 | « Saians esta Orgueulz li cointes
156 | Qu’a toz pechiez est bien acointes. »
157 | Cil granz sires dont je vos conte f. 22 v° 1
158 | At moult souvent et duel et honte
159 | Par sa maniere qui est fole
160 | Et par sa diverse parole
161 | Ou il n’a ne sens ne savoir,
162 | Et s’en porte cors et avoir.
163 | Sa maison que je vos devise
164 | A il par son bobant assise
165 | Seur .I. touret enmi la voie,
166 | Por ce que chacuns miex la voie.
167 | Moult a hostes en son hosteil
168 | Qu’il a osteiz d’autrui hosteil,
169 | Qui fasoient autrui besoigne,
170 | Qui auroient honte et vergoigne
171 | Qui de ce lor feroit reproche[6].
172 | Mais li termes vient et aproche
173 | Que Fortune, qui mest et oste,
174 | Les ostera d’enchiez teil hoste
175 | Et ceulz que li siecles aroe
176 | Aroera desouz sa roe.
177 | Sire Orguel lor promet l’avoir,
178 | Mais n’ont pas plege de l’avoir.
179 | Si vos dirai que il en fait
180 | Par paroles, non pas par fait.
181 | Il fait dou clerc arcediacre
182 | Et grant doien dou soudiacre,
183 | Dou lai fait provost ou bailli[7].
184 | Mais en la fin sunt maubailli,
185 | Car vos veeiz avenir puis
186 | Qu’il chieent en si parfont puis,
187 | Par Dieu lou pere esperitable,
188 | Por dou pain curent une estable.
189 | Icele gent que je vos nome,
190 | Que Orguel essauce et asoume,
191 | Sont vestu d’un cendal vermeil
192 | Qui destaint contre le soloil. f. 22 v° 2
193 | Chapelez ont de fleur vermeille,
194 | Qui trop est bele a grant merveille
195 | Quant ele est freschement cueillie.
196 | Mais quant li chauz l’a acuellie,
197 | Tost est morte, marcie et mate.
198 | Teil marchié prent qui teil l’achate.
199 | Desouz Orguel .I. pou aval,
200 | A l’avaleir d’un petit val,
201 | A Avarice son manoir,
202 | Et s’i sunt tuit li home noir,
203 | Non pas trop noir, mais maigre et pale,
204 | Por lor dame qui est trop male :
205 | Ausi les tient com en prison.
206 | Mais de ce fait grant mesprison
207 | Qu’a nul home sa bontei n’offre.
208 | Enmi sa sale seur .I. coffre
209 | Est assise mate et pencive :
210 | Mieulz cemble estre morte que vive.
211 | Ja ne sera sa bource overte,
212 | Et si est sa maison coverte
213 | D’une grant pierre d’aÿment.
214 | Li mur entour sunt a ciment.
215 | Moult est bien fermeiz li porpris :
216 | Cil se doit bien tenir por pris
217 | Qui i vient en cele porprise,
218 | Car el porpris at teil porprise
219 | Qu’ele n’est faite que por prendre.
220 | Grant espace li fist porprendre
221 | Cil qui n’i fist c’une uxerie
222 | Qui a l’ouvrir est si serie,
223 | Si soeif clot, si soeif oewre
224 | C’om ne voit gaires de teil oewre.
225 | Aprés Avarice la dame
226 | Esta une vilainne fame
227 | Et yreuze, si a non Yre. f. 23 r° 1
228 | Or vos wel sa maniere dire.
229 | Ire, qui est male et vilainne,
230 | Ne seit pas tant de charpir lainne
231 | Com ele seit de chevoux rompre.
232 | Tout ront quanqu’ele puet arompre.
233 | Tant a corrouz, tant a doleur.
234 | Qui tant li fait mueir coleur,
235 | Que toz [jors] sunt ses denz serrees,
236 | Que ja ne seront desserrees
237 | Ce n’est por felonie dire.
238 | Car teiz est la maniere d’Ire
239 | Que ne lait les denz a estraindre
240 | Et sospireir et parfont plaindre
241 | Et correcier a li meïmes,
242 | Et ce touz jorz li regeïsme.
243 | Ja nel croiroiz por nule choze :
244 | Teil maniere a que toz jors choze.
245 | [Fols est qui enchiés li ira,
246 | Que telle maniere en Ire a]
247 | Qu’ele ce wet a chacun prendre :
248 | De ce vos wel je bien aprendre.
249 | Par ceste raison entendeiz,
250 | Vos qui la voie demandeiz
251 | Por aleir a Confession,
252 | Que nul dedens sa mension
253 | Ne se doit por riens nee embatre,
254 | C’il ne wet tencier ou combatre.
255 | Or oeiz de son habitacle,
256 | Ou Dieux ne fait point de miracle.
257 | Dou fondement de la maison
258 | Vos di c’onques teil ne vit hom :
259 | .I. mur i at de felonie
260 | Tout destrempei a vilonie.
261 | Li sueil sunt de desesperance
262 | Et li poumel de mescheance.
263 | Li torceÿs est de haÿne.
264 | D’autre choze que de faÿne f. 23 r° 2
265 | Fu cele maisons porpalee,
266 | Qu’a l’enduire fu enjalee,
267 | Si en a estei courroucie
268 | Quant sa maisons est depecie :
269 | De tristesce est l’empaleüre[8].
270 | Passeiz outre grant aleüre,
271 | Car ce ne vos porroit adier.
272 | Qui n’ainme rancune et plaidier,
273 | Je ne loz pas que ci estoize,
274 | Car preudons n’a cure de noize.
275 | Por ce que tu ne t’i arives,
276 | Les braz, les laz et les sallives
277 | Et les chevilles et li trei[9]
278 | Sunt, par saint Blanchart de Vitrei,
279 | D’un fust, s’a non dures noveles,
280 | Et de ce resont les asteles.
281 | Li cheuvron sunt d’autre marrien,
282 | Mais teiz marrienz ne vaut mais rienz
283 | Car il est de mesaventure,
284 | C’en est la maisons plus ocure.
285 | La ne vont que li forcenei
286 | Qui ne sont pas bien assenei.
287 | El fons d’une oscure valee[10]
288 | Dont la clarteiz s’en est alee,
289 | C’est Envie reposte et mise.
290 | Deviseir vos wel sa devise.
291 | Ne sai s’ainz nuns la devisa,
292 | Mais bien sai que pale vis a,
293 | Car en lit ou ele se couche
294 | N’a il ne chaelit ne couche,
295 | Ainz gist en fienz et en ordure.
296 | Moult a durei et ancor dure.
297 | N’i a fenestre ne verriere
298 | Ne par devant ne par derriere,
299 | Ainz est la maisons si ocure f. 23 v° 1
300 | C’om n’i verrat ja soloil lure.
301 | Ovides raconte en son livre,
302 | Quant il parole de son vivre,
303 | Qu’il dit : char de serpent manjue,
304 | Dont mervelle est que ne se tue[11].
305 | Mais Rutebuéz a ce respont[12],
306 | Qui « la char au serpent » despont :
307 | C’est li venins qu’ele maintient,
308 | Eiz vos la char qu’en sa main tient.
309 | Moult a grant ocurtei laianz.
310 | Ja n’enterront clerc ne lai enz
311 | Que jamais nul jor aient joie.
312 | Ne cuidiez pas qu’ele s’esjoie
313 | C’ele ne ceit qu’autres se dueille.
314 | Lors s’esjoïst et lors s’orgueille
315 | Quant ele oit la dure novelle.
316 | Mais lors li torne la roele
317 | Et lors li sunt li dei changié
318 | Et geu et ris bien estrangié
319 | Quant ele seit autrui leesce.
320 | Duelz l’esjoïst, joie la blece.
321 | Moult est s’entree viz et sale,
322 | Si est sa maison et sa sale
323 | Et sa valeë orde et viz.
324 | Aprés ces chozes or devis
325 | De ceulz qui si fort se desvoient
326 | Quant la maison Envie voient,
327 | Que il welent veoir Envie
328 | Qui ne muert pas, ainz est en vie.
329 | Quant il aprochent dou repaire
330 | Dont nuns en santei ne repaire,
331 | Lors si lor troble la veü[e],
332 | Et la joie qu’il ont eüe
333 | Perdent il au passer la porte.
334 | Or saveiz que chacuns emporte. f. 23 v° 2
335 | [Li cors ou Envie s’embat
336 | Ne se solace ne esbat.
337 | Toz jors est ses viaires pales,
338 | Toz jors sont ses paroles males.
339 | Lors rist il que son voisin pleure,
340 | Et lors li recort li deuls seure
341 | Quant son voisin a bien assez.
342 | Ja n’ert ses viaires lassez.
343 | Or poez vous savoir la vie
344 | Que cil maine qui a envie.
345 | Envie fait hommes tuer
346 | Et si fait bonnes remuer,
347 | Envie fait rooingner terre[13],
348 | Envie met ou siecle guerre,
349 | Envie fet mari et fame
350 | Haïr, Envie destruit ame,
351 | Envie met descorde es freres,
352 | Envie fait haïr les meres,
353 | Envie destruit Gentillece,
354 | Envie grieve, Envie blece,
355 | Envie confont Charité
356 | Et si destruit Humilité.
357 | Ne sai que plus briement vous die :
358 | Tuit li mal vienent par Envie.]
359 | Accide[14], qui sa teste cuevre,
360 | Qu’ele n’a cure de faire oevre
361 | Qui Dieu plaise n’a saint qu’il ait,
362 | Por ce que trop li seroit lait
363 | Qui li verroit bone oevre faire,
364 | Leiz Envie a mis son repaire.
365 | Or escouteiz de la mauvaise
366 | Qui jamais n’aura bien ne aise,
367 | Si vous conterai de sa vie
368 | Dont nul preudome n’ont envie.
369 | Accide, la tante Peresce,
370 | Qui trop pou en estant se drece
371 | (Pou ou noiant), puis qu’il conveingne
372 | Qu’ele fasse bone besoigne,
373 | Voudroit bien que clerc et provoire
374 | Fussent a marchié ou a foire,
375 | Si c’om ne feïst ja servize
376 | En chapele ne en eglize.
377 | Car qui vodra de li joïr
378 | Ne sa bele parole oïr,
379 | Ne parout de saint ne de sainte,
380 | Qu’el est de teil corroie ceinte[15],
381 | C’ele va droit, maintenant cloche
382 | Que ele ot clocheteir la cloche.
383 | Lors vorroit bien que li metaus
384 | Et li couvres et li batauz
385 | Fussent ancor tuit a refondre.
386 | La riens qui plus la puet confondre,
387 | Qui plus li anuie et li grieve,
388 | Si est quant deleiz li se lieve
389 | Aucuns por aleir au moutier ;
390 | Et dit : « Vos i futes mout ier.
391 | Qu’aleiz vos querre si souvent ?
392 | Laissiez i aleir le covent
393 | De Puilli[16] ou d’autre abaïe ! » f. 24 r° 1
394 | Ainsi remaint toute esbahie.
395 | Ancor a ele teil meniere
396 | Que ja ne fera bele chiere
397 | Puis qu’ele voie les dens muevre,
398 | Tant fort redoute la bone huevre.
399 | Que vos iroie delaiant
400 | Ne mes paroles porloignant ?
401 | Quanque Diex ainme li anuie
402 | Et li est plus amers que suie.
403 | Gloutenie, la suer Outrage,
404 | Qui n’est ne cortoise ne sage,
405 | Qui n’ainme Raison ne Mesure,
406 | Refait sovent le mortier brure
407 | Enchiés Hazart le tavernier[17],
408 | Et si fu en la taverne ier
409 | Autant com ele a hui estei :
410 | Ce ne faut yver ne estei.
411 | Quant ele se lieve au matin,
412 | Ja en romans ne en latin
413 | Ne quiert oïr que boule et feste.
414 | Dou soir li refait mal la teste,
415 | Or est tout au recommancier.
416 | Asseiz ainme miex Monpancier[18]
417 | Que Marseille ne que Lyons.
418 | Por ce vos di ge que li hom
419 | Qui est ses keuz at asseiz painne :
420 | .XIV. fois en la semainne
421 | Demande bien son estovoir.
422 | Mais il couvient chiez li plouvoir
423 | Se tant avient que au chanz plueve,
424 | Car [sa] maisons n’est mie nueve,
425 | Ainz est par les paroiz overte
426 | Et par deseure descouverte.
427 | Or sachiez que mauvais maitre a,
428 | Jamais plus mauvais ne naistra. f. 24 r° 2
429 | Si haberge ele mainte gent
430 | Et leu qu’ele n’a bel ne gent,
431 | Bediaux et bailliz et borjois
432 | Que trois semainnes por un mois
433 | Laissent aleir a pou de conte.
434 | Por ce que de l’ovreir ont honte
435 | Sont en se recet recetei.
436 | Tant i sunt qu’il sunt endetei
437 | Et creance lor est faillie.
438 | Lors est la dame maubaillie,
439 | Que ces hostes li couvient perdre,
440 | Si ne s’en seit a cui aerdre.
441 | Li chenoine des grans eglizes,
442 | Por ce que grans est li servizes,
443 | Si s’en descombrent en contant.
444 | Que vos diroie ? Il sunt tant,
445 | Que clerc, que chenoine, que lai,
446 | Trop i feroie grant delai.
447 | Luxure, qui les foulz desrobe,
448 | Qu’au fol ne lait chape ne robe,
449 | Prent bien le loier de son hoste.
450 | Le cors destruit, l’avoir enporte,
451 | Et quant ele at si tout ostei,
452 | S’oste l’oste de son hostei.
453 | En tout mauvais effort s’efforce.
454 | L’ame ocit et s’en trait la force.
455 | Aprés tout ce, fiert si el maigre,
456 | Les yeux trouble, la voiz fait aigre.
457 | Ci a felonesse espouzee.
458 | Sa chamberiere a non Rouzee[19]
459 | Et ces chambellains Fouz-c’i-fie.
460 | Or ne sai que ce cenefie,
461 | Car tant de gent la vont veoir
462 | Qu’a grant poinnes ont ou seoir.
463 | Li un s’en vont, li autre viennent, f. 24 v° 1
464 | Li revenant por foul se tiennent.
465 | Luxure, qui est si granz dame,
466 | Qui bien destruit le cors et l’arme,
467 | Qui mainte gent a ja honie,
468 | Est bien voizine Gloutenie :
469 | Ne faut fors avaleir le val.
470 | Teiz entre chiez li a cheval
471 | Qui s’en revient nuz et deschauz.
472 | Trop est vilainz ces seneschauz :
473 | Tout prent, tout robe, tout pelice,
474 | Ne lait peliçon ne pelice.
475 | Des mauz qu’il fait ne sai le nombre ;
476 | La soume en est en un essombre,
477 | En une reculee oscure.
478 | Onques nuns preudons n’en ot cure
479 | D’entreir laianz por l’ocurtei,
480 | Qu’il n’i at point de seürtei.
481 | Nuns n’i va ne riant ne baut,
482 | Tant soit ne garson ne ribauz,
483 | Qui correciez ne c’en reveigne.
484 | Et ceste raisons nos enseigne
485 | Que nuns hom ne c’i doit embatre
486 | Por solacier ne por esbatre.
487 | Cil dient qui i ont estei
488 | Que la maisons est en estei
489 | D’el que de glai jonchie a point[20].
490 | Jonc ne mentastre n’i a point,
491 | Ainz est la joncheüre estrange,
492 | Si a non Folie et Lozenge.
493 | La dame est moult plainne d’orguel.
494 | Ces portiers a non Bel Acuel :
495 | Bel Acuel, qui garde la porte,
496 | Connoit bien celui qui aporte.
497 | A celui met les bras au col,
498 | Car bien ceit afoleir le fol. f. 24 v° 2
499 | Cil qui i va a bource wide
500 | Est bien foux ce troveir i cuide
501 | Biau geu, biau ris ne bele chiere.
502 | De wide main, wide proiere,
503 | Car vos oeiz dire a la gent :
504 | « A l’uis, a l’uis, qui n’a argent[21] ! »
505 | Biauz doulz hostes, ce dit Pitiez,
506 | Bien vos devroie avoir getié
507 | D’aleir au leuz que je vos nome.
508 | Car vos veeiz, ce est la soume,
509 | Que nuns n’i vit tot son eage,
510 | Si lait hon l’arme de paage.
511 | De l’autre voie vos devise,
512 | Qui trop est bele a grant devise
513 | Et trop plaisans, qui en a cure,
514 | Et c’est assez la plus ocure[22],
515 | La droite voie et le chemin
516 | Ausi plain con un parchemin
517 | Por aleir a Confesse droit.
518 | Or vos wel je dire orendroit
519 | Les destroiz qui sunt jusques lai,
520 | Si las la voie par delai.
521 | A destre main vers oriant
522 | Verreiz une maison riant,
523 | C’est a dire de boen afaire.
524 | Humiliteiz la debonaire
525 | Esta laianz, n’en douteiz mie.
526 | Raconteir vos wel de sa vie :
527 | Ne cuidiez pas que je vos mente,
528 | Ne por ce qu’ele soit ma tante
529 | Vos en die ce que j’en sai,
530 | C’onques por ce ne me pensai.
531 | Dame Humiliteiz la cortoize,
532 | Qui n’est vilaine ne bufoise[23],
533 | Mais douce, debonaire et franche, f. 25 r° 1
534 | At vestue une robe blanche
535 | Qui n’est pas de blanc de Nichole,
536 | Ansois vos di a brief parole
537 | Que li draz a non bon eür.
538 | Nuns n’est enchiez li aseür,
539 | Car Danz Orgueulz li outrageuz
540 | N’i a pas pris la guerre a geulz.
541 | Soventes fois asaut nos livre.
542 | Or oeiz coumant se delivre,
543 | Si oeiz or en queil maniere.
544 | C’ele rit et fait bele chiere
545 | Et fait cemblant riens ne li grieve
546 | Ce qu’Orgueulz contre li se lieve,
547 | Lors aqueure de duel et d’ire
548 | Orgueulz, si qu’il ne puet mot dire.
549 | Atant s’en part, ne parle puis,
550 | Mas et confus ferme son huis.
551 | Lors, qui wet avoir pais, si l’a,
552 | Qui ne wet, si vat par dela.
553 | Or vos dirai de son hosteil,
554 | Onques nuns riches hom n’ot teil.
555 | Li fondemenz est de concorde.
556 | La Dame de Misericorde
557 | I estoit quant ele acorda
558 | Le descort qu’Adans descorda,
559 | Par quoi nos a touz acordei
560 | A l’acort au digne Cors Dei
561 | Qui a, si com nos recordons,
562 | En sa corde les .III. cordons[24] :
563 | C’est la Trinitei toute entiere.
564 | Cil sainz aubres et cele ante iere
565 | Enchiez Humilitei la sage
566 | Quant Dieux prit chiez li haberjage.
567 | Lors porta l’ante fleur et fruit,
568 | Qui puis laissa enfer destruit. f. 25 r° 2
569 | Li sueil i sont de pacience.
570 | Sages hons et de grant sciance
571 | Fut cil qui ovra teil ovreigne.
572 | La maisons siet en une pleingne,
573 | Si sunt les paroiz d’amistié.
574 | N’i esta pas de la mistié
575 | Tant gent com il i soloit estre,
576 | Ainz vont le chemin a senestre.
577 | Post et chevron, si com moi membre,
578 | Si com je croi et il me semble,
579 | Sunt d’une ovraigne moult jolive,
580 | Si apele hon le fuit olive.
581 | Por ce le fist, je vos afie,
582 | Que pais et amour senefie.
583 | La coverture atout les lates
584 | Et li chevron et li chanlates
585 | Son[t] faites de bone aventure,
586 | S’en est la maison plus seüre.
587 | En la maison a .VI. verrieres,
588 | .III. par devant et .III. derrieres.
589 | Les .II. en sunt, si Dieux me gart,
590 | D’une huevre, s’a non doulx regart.
591 | Les .II. autres si sunt de grace,
592 | Plus luisanz que critauz ne glace.
593 | Les .II. autres, si com je croi,
594 | Sunt de loiautei et de foi,
595 | Mais ces .II. sunt piesa brisiees
596 | Et fendues et effrisiees.
597 | Moult par fust bele la maisons
598 | Ce il i repairast mais hons.
599 | Mais teil gent i ont repairié
600 | Qui se sont mis en autre airié.
601 | Biaux hostes, Largesce, ma niece,
602 | Qui a langui si longue piece
603 | Que je croi bien qu’ele soit morte, f. 25 v° 1
604 | Verroiz a l’entreir de la porte.
605 | C’ele puet parleir ne veoir,
606 | Si vos fera leiz li seoir,
607 | Car plus volentiers se demente,
608 | Sachiez, qu’ele ne rit ne chante.
609 | N’a en l’osteil home ne fame
610 | Qui gart ne l’osteil ne la dame,
611 | Fors Gentilesce et Cortoizie,
612 | Et cil ont mais si courte vie
613 | Qui ne gart l’eure que tot muire.
614 | Qui orroit une beste mu[i]re,
615 | S’en auroit il au cuer mesaize[25].
616 | Biauz douz hostes, ne vos desplaise,
617 | Aleiz i, ces reconforteiz,
618 | Car trop est li leuz amorteiz.
619 | Preneiz en grei, se pou aveiz.
620 | Se cest proverbe ne saveiz,
621 | Je wel que l’apreneiz de mi :
622 | Hom doit panrre chiez son ami,
623 | Pou ou auques, ce c’on i trueve,
624 | Qu’amis est au besoig l’esprueve.
625 | Mainte gent s’en sunt departi
626 | Qui dou leur i ont departi
627 | Sa en arrier une partie.
628 | Or est la choze mal partie,
629 | Car la mors, qui les bons depart,
630 | Les a departiz d’autre part.
631 | Hostes, ja ne vos quier celer,
632 | La se soloient hosteleir
633 | Empereour et roi et conte
634 | Et cil autre dont hon vos conte,
635 | Qui d’amors ont chanson chantei.
636 | Mais Avarice a enchantei
637 | Si les chenuz et les ferranz
638 | Et toz les bachelers errans f. 25 v° 2
639 | Et chenoignes et moinnes noirs[26],
640 | Que toz est gasteiz li manoirs.
641 | Hom soloit par amors ameir,
642 | Hom soloit tresors entameir,
643 | Hom soloit doneir et prometre.
644 | Or ne s’en wet nuns entremettre.
645 | Voirs est qu’Amors ne vaut mais riens,
646 | Amors est mais de viez marrien,
647 | Amors est mais a mainz ameire,
648 | Se la borce n’est dame et meire.
649 | [Amors estoit sa chambellaine,
650 | Qui n’estoit fole ne vilaine.]
651 | Largesce muert et Amors change.
652 | L’une est mais trop a l’autre estrange,
653 | Car hom dit, et bien l’ai apris :
654 | « Tant az, tant vauz et tant te pris. »
655 | Debonaireteiz, qui jadiz
656 | Avoit les hostes dix et dix
657 | Et .XIX. et dix et nuef,
658 | N’est prisie vaillant .I. oef,
659 | Car bien a .LX. et .X. ans,
660 | Ce Rutebuez est voir dizans[27],
661 | Qu’ele prist a Envie guerre,
662 | Qui or est dame de la terre.
663 | Envie, qui plus ot meignie,
664 | A la querele desreignie,
665 | Si a regnei des lors en reigne,
666 | Et reignera et ancor regne.
667 | Jamais a regneir ne finra.
668 | Mais, se jamais en la fin ra
669 | Debonairetei en prison
670 | Sens mesfait et sanz mesprison,
671 | Croi je que tenir la vorra,
672 | Se ne sai je c’ele porra.
673 | Franchize me dist l’autre jor,
674 | Qui en maison ert a sejour,
675 | Que Debonaireteiz n’avoit f. 26 r° 1
676 | Recet, ne home ne savoit
677 | Qui se meslast de son afaire
678 | Ne qui point amast son repaire.
679 | Or a teil honte qu’el ne s’oze
680 | Montreir au gent por nule choze,
681 | Car bien saveiz c’est la coustume :
682 | Qu’au desouz est, chacuns le plume.
683 | Biaux doulz hostes, ce dit Pitiez,
684 | Gardeiz c’onques ne despiziez
685 | Vostre hostesse, se la veeiz,
686 | Car d’une choze me creeiz,
687 | Que teiz fait feste et va tripant
688 | Qui ne seit pas qu’a l’uel li pant.
689 | L’osteil trovereiz povre et gaste,
690 | Qu’il n’a laianz ne pain ne paste.
691 | Bien sai que pou i demorreiz.
692 | Saveiz por quoi ? Vos ne porreiz,
693 | Car qui a compaignie aprise,
694 | Bien sai de voir que petit prise
695 | L’aise qu’il a cens compaignie
696 | Nequedent, aise n’est ce mie.
697 | Hostes, dites li de par moi
698 | Ne c’esmait ne que je m’esmoi,
699 | Car je sai bien que tout faudra,
700 | Ja nule rien ne nos vaudra
701 | Fors que l’amour de Jhesucrit.
702 | Se trovons nos bien en escrit. »
703 | Dit Pitiez : « Chariteiz, ma fame,
704 | Qui at estei si vaillanz dame,
705 | Est bien pres voizine celui
706 | Qui tant a afaire de lui,
707 | Qui at non Debonairetei,
708 | Qui chierement a achetei
709 | Les enviaux aux envieuz
710 | Et les maus au malicieux. f. 26 r° 2
711 | Nostre hosteil verroiz bel et cointe,
712 | Mais mainte gent s’en desacointe.
713 | Qu’au soir i vient s’en va au main.
714 | Fransois sunt devenu Romain[28]
715 | Et li riche home aveir et chiche.
716 | Cil sunt preudome qui sunt riche,
717 | A ceuz met hon les braz au couz.
718 | Li povres hons est li droiz foulz,
719 | Et bien sachiez en veritei
720 | Que, ce il ainme Charitei,
721 | Hon dira : « C’est par sa folie
722 | Et par sa grant melancolie
723 | Qui li est entree en la teste ! »
724 | Ice me fait perdre la feste
725 | Et le solaz que g’i avoie.
726 | Nuns n’i wet mais tenir la voie,
727 | Fors li moinne de saint Victor,
728 | Car je vos di nuns ne vit or
729 | Si preude gent, c’est sanz doutance[29].
730 | Ne font pas lor dieu de lor pance[30]
731 | Comme li autre moinne font,
732 | A cui toz biens dechiet et font.
733 | Ce sunt cil qui l’osteil maintiennent,
734 | Ce sunt cil qui en lor main tiennent
735 | Charitei et Misericorde,
736 | Si com lor oevre me recorde.
737 | Ancor raconte li Escriz
738 | Que Chariteiz est Jhesucriz.
739 | Por ce dient maintes et maint
740 | Que cil qui en Charitei maint,
741 | Il maint en Dieu et Dieux en lui[31].
742 | Chariteiz n’espairgne nelui.
743 | Por ce si me mervoil moult fort
744 | C’om ne li fait autre confort.
745 | Nus n’i va ireuz n’a malaise f. 26 v° 1
746 | Que la maisons tant ne li plaise
747 | Que toute rancune la pert.
748 | Ce poeiz veoir en apert.
749 | Por ce loz que vos i ailliez,
750 | Car, ce vos estes travilliez,
751 | Laianz repozer vos porroiz
752 | Et tant estre com vos vorroiz.
753 | Nos vorrions, por vos esbatre,
754 | Por .I. jor vos i fussiez quatre,
755 | Tant vos verriens volentiers.
756 | Et bien sachiez que li sentiers
757 | I fu moult plus batuz jadiz
758 | De ceulz qu’or sunt en paradix.
759 | Proesce, qui des cielz abonde,
760 | Qui n’est pas en servir le monde
761 | Mais en sel Seigneur honoreir
762 | Que toute gent doit aoreir,
763 | A des or mais mestier d’aïde,
764 | Car je vos di que dame Accide,
765 | Qu’a toz preudomes doit puïr,
766 | L’en cuide bien faire fuïr[32].
767 | Moult i at ja des siens lasseiz.
768 | L’uns est bleciez, l’autre quasseiz,
769 | Li autres, par sa lecherie,
770 | Est entreiz en l’anfermerie
771 | Por le cors esbatre et deduire.
772 | Li autres doute la froidure.
773 | A l’autre trop forment renuit
774 | Ce que il veilla l’autre nuit,
775 | Si doute dou cors amaigrir.
776 | Iteiz gent si font enaigrir
777 | Le chant de Dieu et les chansons.
778 | Il ainment mieulz les eschansons
779 | Et les queuz et les boutilliers
780 | Que les chanters ne les veilliers. f. 26 v° 2
781 | Je ne vos oste de la riegle
782 | Ne seulz d’ordre ne seulz dou siecle.
783 | Tuit ont a bien faire laissié
784 | Et s’en fuient col eslaissié,
785 | Tant que la mors lor tolt le cors.
786 | Or n’a la dame nul secors,
787 | Et ele si vodroit veillier
788 | Et geüneir et travillier
789 | Et escouteir le Dieu servise.
790 | Mais orendroit nuns ne s’avise
791 | A faire ce qu’ele commande,
792 | Car nuns envers li ne s’amande,
793 | Fors une gent qui est venue,
794 | Qui dient qu’il l’ont retenue,
795 | Et cil sont de sas ensachié[33]
796 | Et dient que il ont sachié
797 | Lor ordre des faiz aux apotres.
798 | Por lor meffaiz et por les notres
799 | Dient il bien tout sanz doutance
800 | Que il font auteil penitance
801 | Com Dieu et ses apostre firent.
802 | Se ne sai ge ce il empirent
803 | Ne c’il feront si com maint autre
804 | Qui soloient gesir en pautre,
805 | Or demandent a briez paroles
806 | Les boens vins et les coutes moles
807 | Et ont en leu d’umilitei
808 | Pris orgueil et iniquitei.
809 | Abstinance, la suer Raison,
810 | Est presque seule en sa maison
811 | Qui tant est delitable et bele.
812 | Si n’est pas en orde ruele,
813 | Ainz la porroiz veoir a plain.
814 | Or n’i sont mais li doiz si plain
815 | De gent con il soloient estre. f. 27 r° 1
816 | Or vos wel dire de son estre.
817 | Toz les .VII. jors de la semainne
818 | Est vanrrediz et quarentainne
819 | Laianz, ce vos faiz a savoir.
820 | Et ce n’i puet hom pas avoir
821 | Teil choze a hom en la taverne.
822 | Por ce dit hom qu’asseiz espergne
823 | De bien li preudons qui ne l’a.
824 | Qui Abstinance l’apela,
825 | Je di qu’il la baptiza bel,
826 | Car ne fu pui le tenz Abel
827 | Maisons si bele ne si nete.
828 | Maisons fu, or est maisonnete.
829 | Consirrers en fu charpentiers :
830 | Bien fu ces cuers fins et entiers
831 | A la maison fondeir et faire.
832 | Mout est li leuz de bel afaire
833 | Et mout i dure grant termine
834 | Cil qui laians sa vie fine.
835 | Li preudome, li ancien
836 | Ont laianz un fusicien :
837 | C’est Diex, qui fusique seit toute,
838 | Qui mout ainme la gent trestoute,
839 | Qui tant par est de fine orine
840 | Qu’il garit sanz veoir orine
841 | Ceulz qui viennent chiez Abstinance,
842 | Car mout en ist bele semance[34].
843 | Chasteeiz, la nete, la pure,
844 | Qui sanz pechié et sanz ordure
845 | A estei et est et sera,
846 | Ce Dieu plait, vos convoiera
847 | Tant que vos verreiz la citei.
848 | Et ce sachiez bien c’une itei
849 | Com ele est ne verreiz jamais.
850 | Ansois que soit toz passeiz mais f. 27 r° 2
851 | La porroiz vos veoir asseiz.
852 | Jamais nuns n’en seroit laseiz
853 | Ce la citei avoit aprise.
854 | N’est pas preudons qui la desprise
855 | Et si n’en fait de riens a croire.
856 | Entour Paques i est la foire :
857 | XL jors devant la livrent
858 | Cil qui la gent laianz delivrent.
859 | Je sai bien que laianz gerroiz.
860 | Asseiz teiz chozes i verroiz
861 | Dont anuiz seroit a retraire,
862 | Et qui at grant jornee a faire
863 | Couchier doit tost et main leveir,
864 | Si que mains se puisse greveir
865 | Lonc ce que la jornee est grans. »
866 | Ce soir fu moult Pitiez engranz
867 | De moi gentiment osteleir :
868 | Ce ne porroie je celeir.
869 | Repantance, qui tant est sainte
870 | Que l’ireurs Dieu en fu refrainte,
871 | Me plot plus que riens a veoir,
872 | Car il ne porroit mescheoir
873 | A home qui esta dedens.
874 | S’autant de langues com de dens
875 | M’avoit donei li Rois de gloire
876 | Por raconteir toute l’estoire
877 | De la citei de Repentance,
878 | Si seroie je en doutance
879 | Que poi ou noiant en deïsse
880 | Et que dou tot n’i mespreïsse.
881 | Quant Jhesus fu resusciteiz,
882 | Lors fu fondeie la citeiz
883 | Le jor de Pentecouste droit
884 | En ce point et en cel endroit
885 | Que Sainz Esperiz vint en terre f. 27 v° 1
886 | Por faire auz apostres conquerre
887 | Le pueple des Juÿs divers.
888 | Cele citei, ce dit li vers,
889 | Est fermee de quatre portes
890 | Qui ne sont esclames ne tortes.
891 | La premiere a non Remembrance,
892 | Et l’autre a non Bone Esperance
893 | C’om doit avoir au Sauveour,
894 | Et la tierce s’a non Paour.
895 | La quarte est faite d’Amor fine,
896 | Et c’est cele qui s’achemine
897 | A Confesse, qui tout netoie.
898 | Mout i a entrapeuze voie
899 | Ansois c’on i puisse venir,
900 | Qui n’i met grant poinne ou tenir.
| Explicit.

Manuscrits : A, f. 309 v° ; C, f. 21 r° ; P, f. 83 r° ; R, f. 26 v° ; S, f. 61 r°. Texte de C. Les passages absents de C sont restitués d’après A.
Titre : A La voie de paradis, P C’est la voie de paradis que Rustebues fist, R Se commence li songes ke Rutebues fist de le voie de paradis, S mq. - 10. P Sens va vers les chan pour arer, S Si va ouvreir a sa journeie - 11. P Quant a aré sa terre semme, S A l’ouvreir s. journaul s. - 12. P Qui s. si com il semme - 19. C su est la s. - 24. A Or entendez dont qu’il sonja, P Or oiés ce que il s., R Or oés dont che qu’il s., S Or orreiz ce que songié a - 32. P Des osteuz que, S Des hommes que - 38. A Mais trop en vi qui retornoient, S Trop a envis s’en r. - 40. P Et sachiez n’i a p. g. malle - 46. S M. le leu dont nuns ne r. - 47. S Vont les gens si - 57. S a ordure et - 61. ARS ne resortira, P jamais nus ne revenra - 62. AR au resortir a, S qua resort ira, P au reperier a - S gent vielle et - 68. ARS fust ; P au repentir - 70. A Je q. n’ai p. n. d’e. m., C pas no chastelain, P Je qui ne me lieuve pas main, R Je quic n’ai p. n. d’iestre nain, S Kar n’avoie pas le cuer vein - 71-72. P intervertis - 71. P Je gieu a la, R Vinc tout droit la, S Je m’en ving la - 72. P Vous pri que. - 78. P Cui D. destourt de mal aluit - 103-110. S mq. - 113. A Qu’il me deïst par a., P Qu’il ce nommast - 114. A Son non j’ai non dist il P., S Il me dist j’ai a n. P. - 121. P Et fauce g., S me remort - 125. P Mais nous sommes moult esbahi - 128. P si g. envaie - 133. S De lor osteil jel v. - 134. S Vos gardeis bien sus mon coumant - Après 134, S ajoute : Ce nou faites sachiés de voir / Petit prou i porreis avoir. - A la place des v. 139-141 de C, les autres mss. donnent la leçon suivante (texte de A) : Comment je les eschiverai / Ostes je vous enseignerai / Lor connoissance et lor meson / S’il a en vous sens ne reson / Que moult bien les eschiverez - 146. P A ciauz qui ne veulent venir - 156. S Car de toz peichours est a. - 165. P Sour .I. haut tertre, S s. un hautet - 166. P mq. - 169. A ouvraingne - 173. C m. a hoste - 175-176. A mq. - 176. P Abatera, S Les trouvera - 182. ACPR Et du (P d’un) g. doien souzdiacre, S Et g. doiens de soudiacres - 186. S Si cum emou cuer pens et truis - 188. S Que pour p. cuire en - 195. RS franchemenent - 197. APR matie et mate, S veincue et m. - 202. APRS si homme ; P h. voir - 203. P t. biau ; R m. brun et, S m. teint et - 217. P Qui layens entre sans conduit - 218. C t. maitrize (p initial recouvert par un m) ; P Car il n’i a point de deduit ; R Car la dedens a t. p. ; S Qu’elle pourprent telle p. - 222. A Qui a l’issir est briserie, S Qui a l’issir est de boidie - 230. R Nus ne s. t. bien rompre l. - 232. P mq. - 235. C jors mq., P Mout souvent tient les d. - 236. P A painnes les a d. - 238. R mq. - 239. AC Que ne li lait (A lest) les d. e., R Que biens li fet les d. e., S Que toz jors vuet les d. e. ; P Pour ce la doit on bien haïr. F.B. choisit la leçon de S, qui est la seule à offrir telle quelle un sens satisfaisant (en dehors de celle de P, totalement différente), tout en reconnaissant qu’elle a peu de chances d’être authentique, « le texte de ce ms. étant souvent refait ». Nous prenons un autre parti : au prix d’une correction minime, le texte de A C devient parfaitement clair. « Laissier a » avec l’infinitif au sens de « s’abstenir de faire qc » est courant. La légère rupture de construction que constitue la non reprise de « a » devant les infinitifs des deux vers suivants n’a rien d’impossible en ancien français. - 240. R Et souvent s. et plaindre ; P Car ce ne pouroit pas tenir - 241. P de c. - 242. A regaïsme, C regeïsmes ; P Et tout ades l’ire gaisme, R N’en avés oit la disime, S On n’en puet dire lou disime - 243. AS ne querroit, R nel kerriés ; P ne s’en tenroit p. Remarquant que les formes du verbe « croire » ne donnent pas dans le contexte un sens très acceptable, F. B. suppose que sous ces leçons « devrait s’en cacher une autre exprimant l’idée de tranquillité ou de silence, comme dans coisier (quoisier), dont un conditionnel avec un t épenthétique entre s et r, d’emploi peu connu, aurait gêné les scribes ». - 244. S Por qu’elle t. j. ades c. - 245-246. C mq. - 245. P Mout par est fos qui laiens va - 246. A Tel m., P Car tel, R Car telle, S Que telle m. en li a - 252. AS Que nus ne doit en sa mansion, P Sachés que nus en sa messon - 253. AS Nul hom (S Laans) receter ne embatre - 255. P Car ités est ces abitacles - 256. P Ne d. n’i fera ja miracles - 264. P De mavestiez et de corine, S farine - 265. APRS empalee - 266. ARS Quar ; A l’endure, P L’enduisure f., R l’ordure, S l’enduite - 268. P mq. - 271. C adier écrit par une autre main. - 273. P que il i entre - 274. P de tence - 278. P S. d’ordure et de vilté, S S. par semblante de votreis - 280. S De peresse sunt l. - 281. R Li chemin - 290. R v. v. en quel ghise - 291. P s. s’arme mieus l’avisa - 298. AS Qui rende clarté ne lumiere - 299-314. S mq. - 299. P Ains a laiens tel oscurté - 300. P Que on n’i voit nule clarté - 315. S Qu’elle n’oie bone n. - 320. S D. l’ocit et - 321. P est sa maison orde et - 322. P Et toute la camble et - 329-331. P mq. - 335-358. C mq. Ces vers sont restitués ici d’après A - 359. S Ensi dist q. - 361. P Qui d. p. ne fait q. - 369. P A. qui aime p., S Auside la meire p. - 371. P Car le travelier trop resoingne, S Por riens faire puis q. - 372. P A paines fait nule b. - Après 380. S ajoute : Que jai puis le jour navra joie / Qu’elle ramentevoir les oie. - 382. P Et quant e. o. souner la, R Quant e. o. clokete la, S Qu’elle oit ou clochier tentir c. - 383. P Elle v. que ; APRS batiaus - 384. ARS metaus, P batans - 386. P mq. - 393. A Pruilli, P Sitiaus, R Pruni, S Cligni - 407. ACR Et chiés, S Enchiés, P Chiés h. le faus t. - 409. ACR il, SP elle - Après 410. S ajoute : Que ades ne reface ensi / Eins que soit chaucié ne vesti - Après 412. S ajoute : Ne quiert jai paternostre oir / Par ce ne se puet esjoïr / Ne conte riens n’a seint n’a seinte / Kar de grant boules a fait meinte. - 416. APRS aime, C ainment ; S m. boin panier, mon pancher. - 417. A ne Carlion, S Que messe oït ne orison. - 424. C sa mq. - 432. S Font t. s. - 433-472. S mq. - 436. APRS Tant i s., C Tant il s. - 441. ARS Aus c., APR (et S à la fin de la lacune qui le concerne seul) intervertissent par rapport à C les v. 449-486 et 489-504 (v. 451-488 et 491-506 dans le décompte des mss. autres que C). S place après le v. 492 les v. 497-8 et intervertit les v. 495-6 (soit, dans le décompte de C, suivi ici, les v. 450, 455-6, 453-4). - 473. P T. tost t. prent t. atrait - 474. P Riens qu’il puist prendre n’i lait - 476. P en un grant umbre - 477. P u. grant cysterne o. - 489. A g. glagie a point, P Jonchie de bourdes a, R De flours de lis jonchie - 491. A Ainz es la glageure, S Leians a g. - 509. S Que qui muert en si fait voiage - 510. P Et si lait son a. en gage, S Qu’il i lait l’a. - 514. P seüre - 530. A C’onques por ce nel me p., P Sachés onques ne le p., R Onques por c. je nel p., S Onques p. c. ne le p. - 532. A ne bufoise, CPRS ne borjoize - 534. ARS cote - 537. P a moult b. - 541. APRS a. li livre - 549. APRS p. puis, C p. plus. - 549-551. S mq. - 554. P C’ainc nus hons ne vit autretel - 558. APRS descorda, C acorda - 564. P Il n’i a plus n’avant n’ariere, R arbres est tele ame i., S C’est la seinte ordre en tel maniere - 577. A Post et chevron et tref ensamble, P Potiel et chevron e., R Postiel cieviron tout e. - 591. AR Les deus meismes, S Et les autres deus - 592. R que alun ne - 600. R Ki ore se sont trait arrier - 607. AS se gaimante, R se gramente, P Mais elle est durement dolente - 608. P Si qu’e., R Assés k’e. ; APRS qu’ele ne rist ne chante, C que je ne ris ne chante - 614. C b. mure, P une vache muire - 624. AR le trueve, S seipreuve - 634. P Et tant d’autres que n’en sai c., S Et cil autre dont je v. - 635. P Qui de joie ont souvent hanté, S Qui d’ounour ont l’escu portei - 640. APRS gastes - 642. P Et les grans tresors effondrer, S s. les biax dons donneir - 643-644. intervertis dans S. - 643. R promettre et donner ; S Ne nuns ne veut mais painne meitre - 644. R v. mes nus meller - 645. P Il samble qu’amour ne v. r. - 646. P Car elle est de trop viés m. ; R A. sont - 647. P e. a maint homme a. - 649-650. C mq. - 649-652. S mq. - 650. R Ki n’iert escarse ne - 657. P Et sis et .VII. et .VIII. et .IX., R Et dizeuuit et dizenoef, S Douze et dixeut et dixeneuf - 665. S Et arasonnei de lour r. - 666. P Et sachiez bien que ; R r. plus c’or ne regne - 670. P mq. - 674. S Qui enchiés moi fu - 682. P Que cil qui pert c. - 685. A quantt la verrez, P se la venés, S ce vos l’aveis ; R La vostre ostesse ne chozés - 687. R Teus fet bien grant f. souvent, P f. et joant, S f. et entreprent. - 689. R Hoste t. l’ostel gaste - 697. P Dittes li que savoir li fac - 698. P Que ne s’e. ne que je fac - 699. A que tost f. - 700. C nuli ; RSP faudra - 701. S Que n’aiens l’a. JC. - Après 704. S ajoute : Cui on a fait si grant anui - 706. S mq. - 712. P M. pou de g. en sont acointe - 718. C h. et li ; PS Le pouvre homme tient on por fol - 727-736. PS mq. - 745. S Nuns n’est muaubles n’a m. ; P ne malaisié - 753. P C’on vorroit bien ; R nous e. ; S v. que p. - 759-900. mq. dans S, qui les remplacent par ces deux vers de conclusion : Rustebeus fenist ci sa voie / De cest songe forment desvoie. - 769. P Li auquant p. leur l. - 770. P Sont entré l’amfermerie - 771. P P. eschever le mal qu’il voit - 772. P a. redoutent le fret - 773. P Aucuns en y a cui il anuit - 774. P Cou qui veillerent - 776. C enaigriz - 778. P mq. - 780. P Q. l. chanteours des moustiers - 781. P Je n’ay cure de ceste r. - 783. P Li plusiers ont le bien l. - 793-808. P mq. - 802. C je c’eles - 818. AP v. ou q. - 821. P Tout çou c’on a en la maison ; R c. en la tavierne a on - 822. P D’un tavrenier a abandon ; R Cou dist on assés espargn’on - 823. P Pour ce s’en sueffre q. - 833. R Et m. a duré lonc t. -837-838 et 839-840. intervertis dans APR - 838. APR g. sanz doute - 839. APR de franche o. - 841. APR Qui reperent chiés - 843-844. intervertis dans P - 855-858. P mq. - 864. P Pour ce que m. se puit - Après 868. P ajoute : Au main m’en alai sanz doubtance / Tant que je vin a repentence Cf. Zink 1987 - 870. R Que li cours d. ; A en est r. - 882. R fondue - 898. P a aresteuse v. - R Explicit dou songes Rutebues de le voie de paradis, S Ci faut li voie de paradis que Rutebues fist.

[1] Cf. Hypocrisie 299, Mensonge 46.

[2] Cf. Mt 13, 1-9, Mc 4, 1-2, Lc 8, 4 (parabole du semeur), et aussi Jn 4, 36-38. Le lever matinal du prudhomme s’oppose au sommeil prolongé de Rutebeuf. Pourtant ce sommeil n’est pas stérile, et il est même porteur de semence divine, puisqu’il permet au poète d’être favorisé de la vision qu’il relate. Rutebeuf s’est-il souvenu de la brève parabole que Marc, seul des évangélistes, rapporte à la suite de celle du semeur : Sic est regnum Dei, quemadmodum si homo jaciat sementem in terram, et dormiat, et exurgat, nocte et die, et semen germinet et increscat, dum nescit elle, « Il en est du Royaume de Dieu comme d’un homme qui aurait jeté du grain en terre : qu’il dorme ou qu’il se lève, la nuit et le jour, la semence germe et pousse, il ne sait comment » (Mc 4, 26-27).

[3] Cf. Hypocrisie 45-6, Mariage 45, Sacristain 750-760, Elysabel 2156-2168, Marie l’Égyptienne 1301-2. Voir Mariage, n. 6.

[4] La logique des v. 70-3 est la suivante : Rutebeuf, qui se lève tard, n’a pu couvrir une longue étape. Sur le chemin du paradis, sa première journée ne l’a donc conduit que jusqu’à la pénitence.

[5] La rime de C est imparfaite, inconvénient d’autant plus gênant qu’il s’agit d’une rime équivoque. La leçon don est peut-être préférable. Mais le sens est le même. Preu adj., quand il n’est pas rapporté à une pers., signifie « utile » ou « utilisable ». Un preu don, c’est un don qui rapporte, un bon investissement. On retrouve l’idée de faire son preu, « faire son profit ».

[6] Ce reproche, dont on voit mal comment en lui-même il touche les orgueilleux, vise les Frères, accusés d’enlever les fidèles aux prêtres des paroisses.

[7] Voir Mariage, note 8.

[8] Voir Albert Henry, 1968 et 1977. On a suivi les conclusions aussi ingénieuses qu’érudites de cet article, sauf sur deux points. D’une part, malgré l’argumentation serrée et solide qui conduit l’auteur à corriger poumel en postiel (v. 262), on a hésité à adopter une leçon qui est une pure reconstitution. Il paraît probable que dans l’esprit des copistes, le soubassement (les « seuils » sont les poutres horizontales qui supportent un mur de torchis à colombage) s’oppose au faîte du toit, même si l’emploi de « poumel » est abusif et si les vers suivants redescendent jusqu’aux murs. D’autre part, si absurde que puisse être l’idée d’utiliser des faînes dans l’appareil d’un mur de torchis, il est difficile d’admettre que « faîne » (v. 264) soit employé par synecdoque pour « hêtre », aucun autre exemple d’un tel emploi ne pouvant être invoqué. Il est improbable que le lecteur du XIIIe siècle, lisant « faîne », ait compris « hêtre ». Compte tenu de la tournure négative du vers, ces faînes ne pourraient-elles représenter le type d’un objet sans valeur, dérisoire, inadéquat à l’usage envisagé, comme les œufs, les pommes, les boutons, indifféremment évoqués selon les besoins de la rime par tant de locutions usuelles de la langue médiévale ?

[9] Voir Albert Henry, 1968 et 1977.

[10] Le portrait d’Envie s’inspire – parfois mot pour mot – de celui qu’en trace Ovide, Métamorphoses II, v. 760-782 (histoire d’Aglauros). Ce passage, très connu au Moyen Age, est également le modèle du portrait d’Envie dans le Roman de la Rose (v. 235-290). Il est cité ou imité par de nombreux auteurs (Jean de Salisbury, Polycraticus VII, 24, Main de Lille, Ars praedicatoria, Patrolog. Lat. t. 210, col. 128). Cf. F.-B. I, 350-2.

[11] Ovide, Métam. II, v. 768-771. L’explication fournie par Rutebeuf se fonde sur le v. 779.

[12] Rutebeuf parait oublier que toute cette description est placée dans la bouche de Pitié. Cf. v. 660. On note que l’explication du texte ovidien est faite sur le ton de la controverse et du commentaire universitaires.

[13] Sur les nombreux textes qui reprochent aux paysans de déplacer les bornes de leur champ de façon à empiéter sur celui de leur voisin, voir F.-B. I, 353. Le v. 347 reprend la même idée que le précédent : rooingner terre signifie « empiéter subrepticement sur le terrain d’un autre », et ne peut vouloir dire « tondre la terre de près », la « râcler » etc. C’est bien ainsi que l’entend le T.-L., qui cite sous röoignier, à côté du vers de Rutebeuf, un passage de la chronique de Guillaume Guiart dont le sens ne peut prêter à discussion.

[14] Il est impossible de rendre ce mot par un équivalent moderne sans trahir la notion très particulière qu’il exprime. Accidia est le péché qui a été remplacé plus tard par la paresse dans la liste canonique des sept péchés capitaux. Elle est essentiellement à l’origine d’ordre psychologique : c’est un sentiment d’à-quoi-bon, de lassitude et de dégoût devant toute chose, d’angoisse vague, bref un état dépressif, qui menace surtout les moines. On la définit à l’époque patristique comme melancholia (saint Jérôme), ex confusione mentis nata trititia, « une tristesse née de la confusion de l’esprit » (Césaire d’Arles), tædium et anxietas cordis quae infestat anachoretas et vagos in solitudine monochos, « un dégoût et une angoisse du cœur qui gagne les anachorètes et les moines qui errent dans les solitudes » (Cassien). Guigues le Chartreux en décrira admirablement les symptômes : Apprehendit te multotiens, cum solus in cella es, inertia quaedam, languor spiritus, tædium cordis quoddam et quidem valde grave fastidium sentis in teipso : tu tibi oneris es... Non jam tapit tibi lectio, oratio non dulcessit, « Souvent, quand tu es seul dans ta cellule, une sorte d’indolence t’envahit, ton esprit est languissant, ton cœur las de tout, tu sens en toi-même un immense dégoût : tu es un fardeau pour toi-même... Désormais la lecture (des textes sacrés) n’a plus de saveur pour toi, la prière n’a plus de douceur ». Mais un de ses effets les plus visibles étant la négligence des devoirs religieux, l’accidia finit par désigner cet effet lui-même, et non plus sa cause. Son éviction de la liste des péchés au profit de la paresse témoigne de l’irruption dans la vie spirituelle de la sensibilité laïque, ou du moins séculière – les états d’âme des moines ne sont plus essentiels – et des valeurs « bourgeoises » : le travail devient une vertu et son contraire un vice. Cette évolution, qui est en cours à l’époque de Rutebeuf, apparaît très bien à travers sa description d’Accide. Elle est la « tante de Paresse » (v. 369), mais, des deux, c’est encore elle le péché principal. Elle n’a plus rien de la mélancolie dépressive, mais son indolence se manifeste uniquement dans le domaine religieux, par sa répugnance à fréquenter l’église.

[15] La traduction ne peut conserver l’expression usuelle, signifiant « être ainsi disposé », qu’emploie ici Rutebeuf, comme il le fait dans le Dit des Règles, v. 161.

[16] Chaque ms. donne ici le nom d’une abbaye différente. F.-B. a peut-être raison de penser que la bonne leçon est celle de A et désigne sans doute l’abbaye cistercienne de Preuilly, près de Provins.

[17] On jouait aux dés dans les tavernes : d’où le nom du tavernier.

[18] Jeu de mots sur « panse ».

[19] Le nom de la chambrière, Rouzee, fait sans doute allusion à la goute rose, maladie de peau d’origine vénérienne.

[20] On jonchait de feuillages et de fleurs les tavernes et les lieux où se déroulaient des fêtes.

[21] Les v. 502 et 504 sont des proverbes (Morawski, n° 576 et 71). Pour le second, cf. Sainte Marie l’Égyptienne 104.

[22] Malgré l’opinion de F.-B. (I, 359), « obscure » peut être la bonne leçon, au sens métaphorique de « cachée », « ignorée ».

[23] Bien que l’association « ni vilaine ni bourgeoise » offre en soi un sens plausible et que ce soit le texte de quatre mss. sur cinq, le vers suivant invite à préférer la leçon bufoise de A.

[24] Ces trois cordons sont les trois torons qui, tressés, forment la corde.

[25] A plus forte raison, Largesse et ses derniers fidèles méritent d’exciter la pitié.

[26] Les bénédictins de l’ordre de Cluny, par opposition aux cisterciens, dont le froc était blanc.

[27] Cf. v. 305 et n. 12.

[28] L’avarice des Romains était proverbiale : cf. Voie de Tunes v. 112, et Gautier de Coincy, Léocade v. 917, « Trop covoitex sunt li Roumain ». La traduction appelait une transposition sous peine d’être incompréhensible.

[29] Ce passage, absent de deux des cinq mss., confirme la dette de Rutebeuf à l’égard des Victorins.

[30] Paul, Philip. 3, 19. Cf. Dit de Pouille 11, Complainte d’Outremer 111, Nouv. complainte d’Outremer 282.

[31] I Jn 4, 16.

[32] Prouesse, telle que la dépeint Rutebeuf, relève métaphoriquement du monde chevaleresque, mais désigne en réalité le zèle dans l’accomplissement des devoirs religieux et des œuvres spirituelles, c’est-à-dire le contraire d’Accidie. Cf. Mensonge 30.

[33] Les Sachets, traités ici avec plus d’indulgence que dans le Dit des Ordres et la Chanson des Ordres.

[34] L’ordre des v. 835-842 paraît meilleur dans les autres mss. que dans C. De toute façon, un tel passage supporte difficilement la traduction.