Panorama des principales éditions des œuvres de Rutebeuf.

La mort de Rutebeuf, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 37-43. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 575-578. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 298-302.
| La Mort Rustebeuf, |  | La mort Rustebeuf |  | CI COUMENCE
| ou ci encoumence |  |  |  | LA REPENTANCE RUTEBEUF
| La Repentance Rutebuef. |  |  |  |
|  |  | I |  | I
1 | Lessier m’eſtuet le rimoier, | 1 | Lessier m’estuet le rimoier, | 1 | Laissier m’estuet le rimoier,
2 | Quar je me doi mult eſmaier | 2 | Quar je me doi moult esmaier | 2 | Car je me doi moult esmaier
3 | Quant tenu l’ai ſi longuement : | 3 | Quant tenu l’ai si longuement. | 3 | Quant tenu l’ai si longuement.
4 | Bien me doit le cuer lermoier. | 4 | Bien me doit le cuer lermoier, | 4 | Bien me doit li cuers larmoier,
5 | C’onques ne me poi amoier | 5 | C’onques ne me poi amoier | 5 | C’onques ne me soi amoier
6 | A Dieu ſervir parfètement ; | 6 | A Dieu servir parfetement, | 6 | A Deu servir parfaitement,
7 | Ainz ai mis mon entendement | 7 | Ainz ai mis mon entendement | 7 | Ainz ai mis mon entendement
8 | En geu & en eſbatement, | 8 | En geu et en esbatement, | 8 | En geu et en esbatement,
9 | Qu’ainz ne daignai nés ſaumoier : | 9 | Qu’ainz ne daignai nés saumoier. | 9 | C’onques n’i dignai saumoier.
10 | Se por moi n’eſt au jugement | 10 | Se por moi n’est au Jugement | 10 | Ce pour moi n’est au Jugement
11 | Cele où Diex priſt aombrement, | 11 | Cele ou Diex prist aombrement, | 11 | Cele ou Deux prist aombrement,
12 | Mau marchié pris au paumoier. | 12 | Mau marchié pris au paumoier. | 12 | Mau marchié pris a paumoier.
|  |  | II |  | II
13 | Tart ferai mès au repentir. | 13 | Tart serai més au repentir, | 13 | Tart serai mais au repentir,
14 | Las moi ! c’onques ne ſot ſentir | 14 | Las moi, c’ onques ne sot sentir | 14 | Las moi, c’onques ne sot sentir
15 | Mes fols cuers quels eſt repentance, | 15 | Mes fols cuers quels est repentance | 15 | Mes soz cuers que c’est repentance
16 | N’a bien fère lui aſſentir ! | 16 | N’a bien fere lui assentir ! | 16 | N’a bien faire lui assentir.
17 | Comment oſeroie tentir | 17 | Comment oseroie tentir | 17 | Coment oserai je tantir
18 | Quant nés li juſte auront doutante ? | 18 | Quant nes li juste avront doutance ? | 18 | Quant nes li juste auront doutance ?
19 | J’ai toz jors engreſſié ma pance | 19 | J’ai toz jors engressié ma pance | 19 | J’ai touz jors engraissié ma pance
20 | D’autrui chatel, d’autrui ſubſtance. | 20 | D’autrui chatel, d’autrui substance : | 20 | D’autrui chateil, d’autrui sustance :
21 | Ci a bon cler au mieux mentir : | 21 | Ci a bon clerc, au miex mentir ! | 21 | Ci a boen clerc, a miex mentir !
22 | Se je di : « C’eſt par ignorance | 22 | Se je di : « C’est par ignorance, | 22 | Se je di : « C’est par ignorance,
23 | Que je ne ſai qu’eſt pénitance, | 23 | Que je ne sai qu’est penitance », | 23 | Que je ne sai qu’est penitance ».
24 | Ce ne me puet pas garantir. | 24 | Ce ne me puet pas garantir. | 24 | Ce ne me puet pas garentir.
|  |  | III |  | III
25 | Garantir ! las ! en quel manière ? | 25 | Garantir ? Las ! en quel maniere ? | 25 | Garentir ? Diex ! En queil meniere ?
26 | Ne me fit Diex bonté entière, | 26 | Ne me fist Diex bonté entiere | 26 | Ne me fist Diex bontés entiere
27 | Qui me dona ſens & ſavoir, | 27 | Qui me dona sens et savoir | 27 | Qui me dona sen et savoir
28 | Et me fiſt à ſa forme fière ? | 28 | Et me fist a sa forme chiere ? | 28 | Et me fist en sa fourme chiere ?
29 | Encor me fiſt bonté plus chière, | 29 | Encor me fist bonté plus chiere, | 29 | Ancor me fist bontés plus chiere,
30 | Que por moi vout mort recevoir. | 30 | Que por moi vout mort recevoir. | 30 | Qui por moi vout mort resovoir.
31 | Sens me dona de decevoir | 31 | Sens me dona de decevoir | 31 | Sens me dona de decevoir
32 | L’anemi qui me veut avoir | 32 | L’Anemi qui me veut avoir | 32 | L’Anemi qui me vuet avoir
33 | Et mettre en ſa chartre première, | 33 | Et metre en sa chartre premiere, | 33 | Et mettre en sa chartre premiere,
34 | Là dont nus ne ſe puet r’avoir : | 34 | La dont nus ne se puet ravoir | 34 | Lai dont nuns ne se peut ravoir
35 | Por prière ne por avoir, | 35 | Por priere ne por avoir : | 35 | Por priere ne por avoir :
36 | N’en voi nus qui reviegne arrière. | 36 | N’en voi nul qui reviegne arriere. | 36 | N’en voi nul qui revaigne arriere.
|  |  | IV |  | IV
37 | J’ai fet au cors ſa volenté ; | 37 | J’ai fet au cors sa volenté, | 37 | J’ai fait au cors sa volentei,
38 | J’ai fet rimes, & ſ’ai chanté | 38 | J’ai fet rimes et s’ai chanté | 38 | J’ai fait rimes et s’ai chantei
39 | Sor les uns por aus autres plère, | 39 | Sor les uns por aus autres plere, | 39 | Sus les uns por aux autres plaire,
40 | Dont anemis m’a enchanté | 40 | Dont Anemis m’a enchanté | 40 | Dont Anemis m’a enchantei
41 | Et m’âme miſe en orfenté | 41 | Et m’ame mise en orfenté | 41 | Et m’arme mise en orfentei
42 | Por mener à félon repère. | 42 | Por mener a felon repere. | 42 | Por meneir au felon repaire.
43 | Se cele en qui ton biens reſclère | 43 | Se Cele en qui toz biens resclere | 43 | Ce Cele en cui toz biens resclaire
44 | Ne prent en cure mon afère, | 44 | Ne prent en cure mon afere, | 44 | Ne prent en cure m’enfertei,
45 | De male rente m’a renté | 45 | De male rente m’a renté | 45 | De male rente m’a rentei
46 | Mes cuers, où tant truis de contraire : | 46 | Mes cuers ou tant truis de contraire : | 46 | Mes cuers ou tant truis de contraire.
47 | Fiſicien, n’apoticaire | 47 | Fisicien n’apoticaire | 47 | Fusicien n’apoticaire
48 | Ne me purent doner ſanté. | 48 | Ne me pueent doner santé. | 48 | Ne m’en pueent doneir santei.
|  |  | V |  | V
49 | Je ſai une fiſicienne | 49 | Je sai une fisiciene | 49 | Je sai une fisicienne
50 | Que à Lions, ne à Viene, | 50 | Que a Lions ne a Viane | 50 | Que a Lions ne a Vienne
51 | Ne tant comme li ſiècles dure, | 51 | Ne tant comme li siecles dure | 51 | Non tant com touz li siecles dure
52 | N’a ſi bonne ſerurgienne. | 52 | N’a si bone serurgiene. | 52 | N’a si bone serurgienne.
53 | N’eft plaie, tant ſoit anciene, | 53 | N’est plaie, tant soit anciene, | 53 | N’est plaie, tant soit ancienne,
54 | Qu’ele ne nétoie & eſcure | 54 | Qu’ele ne netoie et escure, | 54 | Qu’ele ne nestoie et escure,
55 | Puis qu’ele i veut metre ſa cure. | 55 | Puis qu’ele i veut metre sa cure. | 55 | Puis qu’ele i vuelle metre cure.
56 | Ele eſpurja de vie obſcure. | 56 | Ele espurja de vie obscure | 56 | Ele espurja de vie oscure
57 | La bénéoite Egypciene ; | 57 | La beneoite Egypciene : | 57 | La beneoite Egyptienne :
58 | A Dieu la rendi nete & pure : | 58 | A Dieu la rendi nete et pure. | 58 | A Dieu la rendi nete et pure.
59 | Si com c’eſt voirs, ſi praingne en cure | 59 | Si com c’est voirs, si praingne en cure | 59 | Si com est voirs, si praigne en cure
60 | Ma laſſe d’âme creſtienne ! | 60 | Ma lasse d’ame crestiene ! | 60 | Ma lasse d’arme crestienne.
|  |  | VI |  | VI
61 | Puis que morir voi foible & fort, | 61 | Puis que morir voi foible et fort, | 61 | Puisque morir voi feble et fort,
62 | Comment prendrai en moi confort | 62 | Comment prendrai en moi confort | 62 | Coument pantrai en moi confort,
63 | Que de mort me puiſſe défendre ? | 63 | Que de mort me puisse desfendre ? | 63 | Que de mort me puisse deffendre ?
64 | N’en voi nul, tant ait grant effort, | 64 | N’en voi nul, tant ait grant esfort, | 64 | N’en voi nul, tant ait grant effort,
65 | Qui des piez n’oſt le contrefort ; | 65 | Que des piez n’ost le contrefort, | 65 | Que des piez n’ost le contrefort,
66 | Si fet le corps à terre eſtendre. | 66 | Si fet le cors a terre estendre. | 66 | Si fait le cors a terre estendre.
67 | Que puis-je, fors la mort atendre ? | 67 | Que puis je, fors la mort atendre ? | 67 | Que puis je fors la mort atendre ?
68 | La mort ne leſt ne dur ne tendre, | 68 | La mort ne lest ne dur ne tendre | 68 | La mort ne lait ne dur ne tendre
69 | Por avoir que l’en li aport, | 69 | Por avoir que l’en li aport ; | 69 | Por avoir que om li aport.
70 | Et quant li cors eſt mis en cendre | 70 | Et quant li cors est mis en cendre, | 70 | Et quant li cors est mis en cendre,
71 | Si covient à Dieu reſon rendre | 71 | Si covient a Dieu reson rendre | 71 | Si couvient l’arme raison rendre
72 | De quanques fiſt dusqu’à la mort. | 72 | De quanques fist dusqu’a la mort. | 72 | De quanqu’om fist jusqu’a la mort.
|  |  | VII |  | VII
73 | Or ai tant fet que ne puis mès ; | 73 | Or ai tant fet que ne puis més, | 73 | Or ai tant fait que ne puis mais,
74 | Si me covient tenir en pès : | 74 | Si me covient lessier en pés ; | 74 | Si me covient tenir en pais.
75 | Diex doinſt que ce ne ſoit trop tart ! | 75 | Diex doinst que ce ne soit trop tart ! | 75 | Diex doint que ce ne soit trop tart !
76 | Toz jors ai acréu mon fès, | 76 | Toz jors ai acreü mon fés, | 76 | J’ai touz jors acreü mon fait,
77 | Et oï dire à clerc & à lès : | 77 | Et oi dire a clers et a lés : | 77 | Et j’oi dire a clers et a lais :
78 | « Com plus couve li feus, plus art. » | 78 | « Com plus couve li feus plus art. » | 78 | « Com plus couve li feux, plus art. »
79 | Je cuidai engingner Renart ; | 79 | Je cuidai engingner Renart : | 79 | Je cuidai engignier Renart :
80 | Or n’i valent engin ne art, | 80 | Or n’i valent engin ne art, | 80 | Or n’i vallent enging ne art,
81 | Qu’aſſéur eſt en ſon palès. | 81 | Qu’asseür est en son palés. | 81 | Qu’asseür [est] en son palais.
82 | Por cet ſiècle qui ſe départ | 82 | Por cest siecle qui se depart | 82 | Por cest siecle qui se depart
83 | M’en covient partir d’autre part : | 83 | M’en covient partir d’autre part : | 83 | Me couvient partir d’autre part.
84 | Qui que l’envie, je le lès. | 84 | Qui que l’envie, je le lés. | 84 | Qui que l’envie, je le las.
| Ci faut la mort Rustebuef, |  | Ci faut la mort Rustebuef. |  | Explicit.
| ou Explicit la Repentance Rustebuef. |  |  |  |