Panorama des principales éditions des œuvres de Rutebeuf.

Complainte de Guillaume, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 93-102. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 258-266. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 146-156.
| De Maistre Guillaume de Saint-Amour, |  | De maistre Guillaume de Saint Amour. |  | CI ENCOUMENCE
| Ou ci encoumence |  |  |  | LA COMPLAINTE DE MAÎTRE GUILLAUME DE SAINT AMOUR
| La Complainte Maître Guillaume de Saint-Amour. |  |  |  |
1 | « Vous qui alez parmi la voie, | 1 | « Vous qui alez parmi la voie, | 1 | « Vos qui aleiz parmi la voie,
2 | « Arreſtez-vous, & chaſcuns voie | 2 | Arestez vous et chascuns voie | 2 | Aresteiz vos et chacuns voie
3 | « S’il eſt dolor com la moie, » | 3 | S’il est dolor tel com la moie », | 3 | C’il est deleurs teiz com la moie »,
4 | Diſt sainte Ygliſe. | 4 | Dist sainte Yglise. | 4 | Dist sainte Esglise.
5 | « Je ſuis ſor ferme pierre aſſife : | 5 | « Je fui sor ferme pierre assise ; | 5 | « Je sui sus ferme pierre assise ;
6 | « La pierre eſgrume & fent & briſe, | 6 | La pierre esgrume et fent et brise, | 6 | La pierre esgrune et fent et brise,
7 | « Et je chancele. | 7 | Et je chancele. | 7 | Et je chancele.
8 | « Tel gent ſe font de ma querele | 8 | Tel gent se font de ma querele | 8 | Teil gent ce font de ma querele
9 | « Qui me metent en la berele ; | 9 | Qui me metent en la berele : | 9 | Qui me metent en la berele :
10 | « Les miens ocient | 10 | Les miens ocient | 10 | Les miens ocient
11 | « Sanz ce que pas ne me deſfient, | 11 | Sanz ce que pas ne me desfient, | 11 | Cens ce que pas ne me desfient,
12 | « Ainz ſont à moi, ſi comme il dient, | 12 | Ainz sont a moi, si comme il dient | 12 | Ainz sont a moi, si com il dient
13 | « Por miex confondre. | 13 | Por miex confondre. | 13 | Por miex confondre.
14 | « Por ce font-il ma gent repondre, | 14 | Por ce font il ma gent repondre | 14 | Por ce font il ma gent reponrre
15 | « Que nus à els n’oſe reſpondre, | 15 | Que nus a els n’ose respondre | 15 | Que nuns a eux n’oze respondre
16 | « Ne mès que ſire. | 16 | Ne més que sire. | 16 | Ne mais que : « Sires ».
17 | « Aſſez puéent chanter & lire, | 17 | Assez pueent chanter et lire, | 17 | Asseiz pueent chanteir et lire,
18 | « Mès mult a entre fère & dire ; | 18 | Més moult a entre fere et dire ; | 18 | Mais mout at entre faire et dire ;
19 | « C’eſt la nature. | 19 | C’est la nature : | 19 | C’est la nature :
20 | « Li diz eſt douz & l’uevre dure : | 20 | Li diz est douz et l’uevre dure ; | 20 | Li diz est douz et huevre est dure.
21 | « N’eſt pas tout or quanqu’on voit luire. | 21 | N’est pas tout or quanc’on voit luire. | 21 | N’est pas tot ors quanqu’on voit lure.
22 | « Ahi ! ahi ! | 22 | Ahi ! Ahi ! | 22 | Ahi ! Ahi !
23 | « Com ſont li mien mort & trahi | 23 | Com sont li mien mort et trahi | 23 | Com sunt li mien mort et trahi
24 | « Et por la vérité haï | 24 | Et por la verité haï | 24 | Et por la veritei haï
25 | « Sanz jugement ! | 25 | Sanz jugement ! | 25 | Cens jugement !
26 | « Ou cil qui à droit juge ment, | 26 | Ou Cil qui a droit juge ment, | 26 | Ou Cil qui a droit juge ment,
27 | « Ou il en auront vengement, | 27 | Ou il en avront vengement, | 27 | Ou il en auront vengement,
28 | « Combien qu’il tart ; | 28 | Combien qu’il tart : | 28 | Combien qu’il tart.
29 | « Com plus couve li feus, plus art. | 29 | Com plus couve li feus, plus art. | 29 | Com plus couve li fex, plus art.
30 | « Li mien ſont tenu por mufart, | 30 | Li mien sont tenu por musart, | 30 | Li mien sunt tenu por musart,
31 | « Et je l’ compère : | 31 | Et jel compere. | 31 | Et jel compeire.
32 | « Pris ont Céſar, pris ont Saint-Père, | 32 | Pris ont Cesar, pris ont saint Pere, | 32 | Pris ont Cezar, pris ont saint Peire,
33 | « Et ſ’ont emprifoné mon père | 33 | Et s’ont emprisoné mon pere | 33 | Et s’ont emprisonnei mon peire
34 | « Dedenz ſa terre | 34 | Dedenz sa terre. | 34 | Dedens sa terre.
35 | « Cil ne le vont guères requerre | 35 | Cil ne le vont gueres requerre | 35 | Cil ne le vont gaires requerre
36 | « Por qui il commença la guerre | 36 | Por qui il commença la guerre, | 36 | Por qu’il encommensa la guerre,
37 | « C’on n’es perçoive : | 37 | C’on nes perçoive. | 37 | C’om nes parsoive.
38 | « N’eſt mès nus qui le ramentoive ; | 38 | N’est més nus qui le ramentoive : | 38 | N’est mais nuns qui le ramentoive :
39 | « S’il fiſt folie, ſi la boive. | 39 | S’il fist folie, si la boive ! | 39 | C’il fist folie, si la boive !
40 | « Hé ! arcien ! | 40 | Hé ! arcien, | 40 | Hé ! artien,
41 | « Décretiſtre, fiſicien, | 41 | Decretistre, fisicien, | 41 | Decretistre, fisitien,
42 | « Et vous la gent Juſtinien | 42 | Et vous la gent Justinien | 42 | Et vos la gent Justinien
43 | « Et autre preudomme ancien, | 43 | Et autre preudomme ancien, | 43 | Et autre preudome ancien,
44 | « Comment ſouffrez en tel lien | 44 | Comment souffrez en tel lien | 44 | Coument soffreiz en teil lien
45 | « Meſtre GUILLAUME | 45 | Mestre Guilliaume, | 45 | Maistre Guillaume,
46 | « Qui por moi fiſt de teſte hiaume ? | 46 | Qui por moi fist de teste hiaume ? | 46 | Qui por moi fist de teste hiaume ?
47 | « Or eſt fors mis de ceſt roiaume | 47 | Or est fors mis de test roiaume | 47 | Or est fors mis de cest roiaume
48 | « Li bons preudom | 48 | Li bons preudon, | 48 | Li boens preudom,
49 | « Qui miſt cors & vie à bandon ! | 49 | Qui mist cors et vie a bandon. | 49 | Qui mist cors et vie a bandon.
50 | « Fet l’avez Chaſtel-Landon. | 50 | Fet l’avez de Chastel Landon | 50 | Fait l’aveiz de Chatel Landon
51 | « La moquerie | 51 | La moquerie : | 51 | La moquerie :
52 | « Me vendez, par ſainte Marie | 52 | Me vendez, par sainte Marie ! | 52 | Me vendeiz, par sainte Marie !
53 | « J’en doit plorer, qui que ſ’en rie ; | 53 | J’en doi plorer, qui que s’en rie : | 53 | J’en doi ploreir, qui que s’en rie :
54 | « Je n’en puis mais. | 54 | Je n’en puis mais. | 54 | Je n’en puis mais.
55 | « Se vous eſtes bien & en pais, | 55 | Se vous estes bien et en pais, | 55 | Se vos estes bien et en pais,
56 | « Bien puet paſſer avril & mays. | 56 | Bien puet passer avril et mays ! | 56 | Bien puet passeir avris et mais !
57 | « S’il en carcha por moi tel fais, | 57 | S’il encarcha por moi tel fais, | 57 | C’il encharja por moi teil fais,
58 | « Je li enorte | 58 | Je li enorte | 58 | Je li enorte
59 | « Que jus le mete où il le porte, | 59 | Que jus le mete, ou il le porte, | 59 | Que jus le mete ou il le porte,
60 | « Que jà n’eſt nus qui l’en déporte, | 60 | Que ja n’ert nus qui l’en deporte, | 60 | Que ja n’iert nuns qui l’en deporte,
61 | « Ainz i morrà, | 61 | Ainz i morra | 61 | Ainz i morra
62 | « Et li afères demorra. | 62 | Et li aferes demorra. | 62 | Et li afaires demorra.
63 | « Face du miex que il porra, | 63 | Face du miex que il porra : | 63 | Fasse dou miex que il porta :
64 | « Je n’i voit plus ; | 64 | Je n’i voi plus. | 64 | Je n’i voi plus.
65 | « Por voir dire l’a l’en conclus. | 65 | Por voir dire l’a l’en conclus ; | 65 | Por voir dire l’at hon conclus ;
66 | « Or eſt en ſon païs reclus, | 66 | Or est en son païs reclus, | 66 | Or est en son païs renclus,
67 | « A Saint-Amor, | 67 | A Saint Amor, | 67 | A Saint Amor,
68 | « Et nus ne fet por lui clamor. | 68 | Et nus ne fet por lui clamor. | 68 | Et nuns ne fait por li clamor.
69 | « Or ipuet fère lonc demor, | 69 | Or i puet fere lonc demor | 69 | Or i puet faire lonc demor
70 | « Que je l’i lais, | 70 | Que je l’i lais, | 70 | Que ja l’i lais,
71 | « Quai vérité a fet ſon lais | 71 | Quar Verité a fet son lais ; | 71 | Car Veriteis a fait son lais ;
72 | « Ne l’oſe dire clers ne lais : | 72 | Ne l’ose dire clerc ne lais. | 72 | Ne l’oze dire clers ne lais.
73 | « Morte eſt Pitiez, | 73 | Morte est Pitiez | 73 | Morte est Pitiez
74 | « Et Charitez & Amiſtiez ; | 74 | Et Charitez et Amistiez ; | 74 | Et Chariteiz et Amitiez ;
75 | « Fors du règne les ont getiez | 75 | Fors du regne les ont getiez | 75 | Fors dou païs les ont getiez
76 | « Ypocriſie, | 76 | Ypocrisie | 76 | Ypocrisie
77 | « Et Vaine-Gloire & Tricherie, | 77 | Et Vaine Gloire et Tricherie | 77 | Et Vainne Gloire et Tricherie
78 | « Et Faus-Samblant & dame Envie | 78 | Et Faus Samblant et dame Envie | 78 | Et Faus Semblans et dame Envie
79 | « Qui tout enflame. | 79 | Qui tout enflame. | 79 | Qui tout enflame.
80 | « Savez porqoi ? Chaſcune eſt dame, | 80 | Savez por qoi chascune est dame ? | 80 | Saveiz por quoi chacune est dame ?
81 | « C’on doute plus le cors que l’âme ; | 81 | C’on doute plus le cors que l’ame ; | 81 | C’om doute plus le cors que l’arme ;
82 | « Et d’autre part, | 82 | Et d’autre part | 82 | Et d’autre part
83 | « Nus clers a provende ne part, | 83 | Nus clers a provende ne part | 83 | Nuns clers a provende ne part
84 | « N’a dignité que l’en départ, | 84 | N’a dignité que l’en depart, | 84 | N’a dignetei que hon depart
85 | « S’il n’eſt des lor. | 85 | S’il n’est des lor. | 85 | C’il n’est des leur.
86 | « Faus-Samblant & Morte-Color | 86 | Faus Samblant et Morte Color | 86 | Fauz Semblant et Morte Colour
87 | « Emporte tout ; a ci dolor | 87 | Emporte tout : a ci dolor | 87 | Enporte tout : a ci doleur
88 | « Et grant contrère. | 88 | Et grant contrere. | 88 | Et grant contraire.
89 | « Li douz, li franz, li débonère, | 89 | Li douz, li franz, li debonere, | 89 | Li doulz, li franc, li debonaire,
90 | « Cui l’en ſoloit toz les biens fère, | 90 | Cui l’en soloit toz les biens fere, | 90 | Cui hom soloit toz les biens faire
91 | « Sont en eſpace ; | 91 | Sont en espace ; | 91 | Sont en espace ;
92 | « Et cil qui ont fauce la face, | 92 | Et cil qui ont fauve la face, | 92 | Mais cil qui ont fauve la face,
93 | « Qui ſont de la devine grâce | 93 | Qui sont de la devine grace | 93 | Qui sunt de la devine grace
94 | « Plain par defors, | 94 | Plain par defors, | 94 | Plain par defors,
95 | « Cil auront Dieu & les tréſors | 95 | Cil avront Dieu et les tresors | 95 | Cil auront Deu et les trezors
96 | « Qui de toz maus gardent les cors. | 96 | Qui de toz maus gardent les cors. | 96 | Qui de toz maux gardent les cors.
97 | « Sachiez, de voir, | 97 | Sachiez de voir, | 97 | Sachiez de voir,
98 | « Mult a ſainte choſe en avoir | 98 | Moult a sainte chose en avoir , | 98 | Moult a sainte choze en avoir,
99 | « Quant tel gent la vuelent avoir, | 99 | Quant tel gent le vuelent avoir | 99 | Quant teiz genz le wellent avoir
100 | « Qui ſanz doutante | 100 | Qui sanz doutance | 100 | Qui sans doutance
101 | « Ne feroient por toute France | 101 | Ne feroient por toute France | 101 | Ne feroient pour toute France
102 | « Juſqu’au remors de conſciance. | 102 | Jusqu’au remors de consciance. | 102 | Juqu’au remors de conscience.
103 | « Mès de celui | 103 | Més de celui | 103 | Mais de celui
104 | « Me plaing qui ne trueve nului, | 104 | Me plaing qui ne trueve nului, | 104 | Me plaing qui ne trueve nelui,
105 | « Tant ait eſté amez de lui, | 105 | Tant ait esté amez de lui, | 105 | Tant ait estei ameiz de lui,
106 | « Qui le requière. | 106 | Qui le requiere ; | 106 | Qui le requiere ;
107 | « Si me complaing en tel manière : | 107 | Si me complaing en tel maniere : | 107 | Si me complaing en teil meniere :
108 | « Ha ! Fortune ! choſe légière, | 108 | Ha ! Fortune, chose legiere, | 108 | Ha ! Fortune, choze ligiere,
109 | « Qui oins devant & poins derrière, | 109 | Qui oins devant et poins derriere, | 109 | Qui oinz devant et poinz derriere,
110 | « Comme es marraſtre ! | 110 | Comme es marrastre ! | 110 | Com iez marrastre !
111 | « Clergie, comme eſtes mi fillaſtre ! | 111 | Clergié, comme estes mi fillastre ! | 111 | Clergie, com iez ma fillastre !
112 | « Oublié m’ont prélat & paſtre | 112 | Oublié m’ont prelat et pastre, | 112 | Obliei m’ont prelat et pastre,
113 | « Chaſcuns m’eſloingne, | 113 | Chascuns m’esloingne ; | 113 | Chacuns m’esloingne.
114 | « A poi lor eſt de ma beſoingne | 114 | A poi lor est de ma besoingne. | 114 | Moult pou lor est de ma bezoigne.
115 | « Séjorner l’eſtuet en Borgoingne, | 115 | Sejorner l’estuet en Borgoingne | 115 | Sejorneir l’estuet en Bourgoigne,
116 | « Mat & confus. | 116 | Mat et confus ; | 116 | Mat et confus.
117 | « D’iluec ne ſe mouvra-il plus, | 117 | D’iluec ne se mouvra il plus, | 117 | D’illuec ne se mevra il plus,
118 | « Ainz i fera ce ſeureplus | 118 | Ainz i sera ce seureplus | 118 | Ainz i sera se seureplus
119 | « Qu’il a à vivre, | 119 | Qu’il a a vivre, | 119 | Qu’il at a vivre,
120 | « Que jà n’ert nus qui l’en délivre, | 120 | Que ja n’ert nus qui l’en delivre. | 120 | Que ja n’iert nuns qui l’en delivre.
121 | « Eſcorpion, serpent & guivre | 121 | Escorpion, serpent et guivre | 121 | Escorpion, serpent et wyvre
122 | « L’ont aſſailli : | 122 | L’ont assailli ; | 122 | L’ont assailli ;
123 | « Par lor aſſaut l’ont mal bailli, | 123 | Par lor assaut l’ont mal bailli, | 123 | Par lor assaut l’ont mal bailli,
124 | « Et tuit mi droit li ſont failli, | 124 | Et tuit mi droit li sont failli | 124 | Et tuit mi droit li sont failli
125 | « Qu’il trait avant. | 125 | Qu’il trait avant. | 125 | Qu’il trait avant.
126 | « Il auroit pais, de ce me vant, | 126 | Il avroit pais, de ce me vant, | 126 | Il auroit pais, de ce me vant,
127 | « S’il voloit jurer par convant | 127 | S’il voloit jurer par couvant | 127 | C’il voloit jureir par couvant
128 | « Que voirs fuſt fable, | 128 | Que voirs fust fable, | 128 | Que voirs fust fable,
129 | « Et tors fuſt droiz, & Diex déable, | 129 | Et tors fust droiz, et Diex deable, | 129 | Et tors fust droiz et Diex deable,
130 | « Et fors du ſens fuſſuent reſnable, | 130 | Et fors du sens fussent resnable, | 130 | Et fors dou sans fussent renable,
131 | « Et noirs fuſt blanz ; | 131 | Et noirs fust blanz. | 131 | Et noirs fust blans.
132 | « Mès por tant puet uſer ſon tans, | 132 | Més por tant puet user son tans | 132 | Mais por tant puet useir son tans
133 | « En tel eſtat, ſi com je pans, | 133 | En tel estat, si com je pans, | 133 | En teil estat, si com je pans,
134 | « Que ce déiſt, | 134 | Que ce deïst | 134 | Que ce deïst
135 | « Ne que jusques là meſſéiſt, | 135 | Ne que jusques la mesfeïst, | 135 | Ne que jusque la mesfeïst,
136 | « Comment que la choſe préiſt ; | 136 | Comment que la chose preïst ; | 136 | Conment que la choze preïst,
137 | « Quar ce ſeroit | 137 | Quar ce seroit | 137 | Car ce ceroit
138 | « Deſléautez : n’il ne l’ feroit, | 138 | Desleautez, n’il nel feroit, | 138 | Desleauteiz, n’il nou feroit,
139 | « Ce ſai-je bien ; miex ameroit | 139 | Ce sai je bien : miex ameroit | 139 | Se sai ge bien : miex ameroit
140 | « Eſtre enmurez, | 140 | Estre enmurez | 140 | Estre enmureiz
141 | « Ou deſfez ou deſfigurez, | 141 | Ou desfez ou desfigurez ; | 141 | Ou desfaiz ou defigureiz ;
142 | « N’il n’ert jà ſi deſmeſurez, | 142 | N’il n’ert ja si desmesurez, | 142 | N’il n’iert ja si desmesureiz,
143 | « Que Diex ne veut : | 143 | Que Diex ne veut. | 143 | Que Diex nou wet.
144 | « Or ſoit ainſi comme eſtre puet. | 144 | Or soit ainsi comme estre puet ! | 144 | Or soit ainsi com estre puet !
145 | « Encor eſt Diex là où il ſuet, | 145 | Encor est Diex la ou il seut, | 145 | Ancor est Diex lai ou il suet,
146 | « Ce ſai-je bien ; | 146 | Ce sai je bien : | 146 | Se sai ge bien :
147 | « Je ne me deſconfort de rien. | 147 | Je ne me desconfort de rien. | 147 | Je ne me desconfort de rien.
148 | « Paradis eſt de tel merrien | 148 | Paradis est de tel merrien | 148 | Paradix est de teil marrien
149 | « C’on ne l’a pas | 149 | C’on ne l’a pas, | 149 | C’om ne l’at pas,
150 | « Por Dieu flater iſnel le pas ; | 150 | Por Dieu flater, isnel le pas ; | 150 | Por Deu flateir, eneslepas,
151 | « Ainz covient maint félon treſpas | 151 | Ainz covient maint felon trespas | 151 | Ansois couvient maint fort trespas
152 | « Au cors ſoufferre. | 152 | Au cors soufferre : | 152 | Au cors sofferre :
153 | « Por cheminer parmi la terre, | 153 | Por cheminer parmi la terre, | 153 | Por chemineir parmi la terre,
154 | « Por les bones viandes guerre, | 154 | Por les bones viandes querre | 154 | Por les bones viandes querre
155 | « N’eſt-on pas ſains ; | 155 | N’est on pas sains. | 155 | N’est hom pas sains.
156 | « S’il muert por moi, ſ’ ert de moi plains. | 156 | S’il muert por moi, s’ert de moi plains. | 156 | C’il muert por moi, c’iert de moi plainz.
157 | « Voir dires a couſté à mains | 157 | Voir dires a cousté a mains | 157 | Voir dire a moult coustei a mains
158 | « Et couſtera ; | 158 | Et coustera ; | 158 | Et coustera ;
159 | « Mès Diex, qui eſt & qui ſera, | 159 | Més Diex, qui est et qui sera, | 159 | Mais Diex, qui est et qui sera,
160 | « S’il veut, en pou d’eure fera | 160 | S’il veut, en pou d’eure fera | 160 | C’il wet, en poi d’eure fera
161 | « Ceſt bruit remaindre : | 161 | Cest bruit remaindre : | 161 | Cest bruit remaindre :
162 | « L’en a véu remanoir graindre. | 162 | L’en a veü remanoir graindre. | 162 | Hon at veüt remanoir graindre.
163 | « Qui verra .ij. cierges eſtaindre | 163 | Qui verra deus cierges estaindre, | 163 | Qui verra .II. cierges estaindre,
164 | « Lors ſi verra | 164 | Lors si verra | 164 | Lors si verra
165 | « Comment Jhéſu-Criſt ouverra, | 165 | Comment Jhesucrist ouverra, | 165 | Coument Jhesucriz overra,
166 | « Qui maint orguillex à terre a | 166 | Qui maint orguillex a terre a | 166 | Qui maint orgueilleux a terre a
167 | « Pleſſié & mis. | 167 | Plessié et mis. | 167 | Plessié et mis.
168 | « Se il eſt por moi ſanz amis, . | 168 | Se il est por moi sanz amis, | 168 | Ce il est por moi cens amis,
169 | « Diex s’ert en poi d’eure entremis | 169 | Diex s’ert en poi d’eure entremis | 169 | Deux s’iert en poi d’eure entremis
170 | « De lui ſecorre. | 170 | De lui secorre. | 170 | De lui secorre.
171 | « Or lera donc fortune corre, | 171 | Or lera donc Fortune corre, | 171 | Or lairra donc Fortune corre,
172 | « Qu’encontre li ne puet-il corre ; | 172 | Qu’encontre li ne puet acorre, | 172 | Qu’encontre li ne puet il corre,
173 | « C’eſt or la ſomme. | 173 | C’est or la somme. | 173 | C’est or la soume.
174 | « Où a-il nul ſi vaillant homme, | 174 | Ou a il nul si vaillant homme | 174 | Ou il a nul si vaillant home
175 | « Qui por l’apoſtoile de Romme | 175 | Qui, por l’apostoile de Romme | 175 | Qui, pour l’apostole de Roume
176 | « Ne por le Roi, | 176 | Ne por le roi, | 176 | Ne pour le roi,
177 | « Ne veut deſréer ſon erroi, | 177 | Ne vout desreer son erroi, | 177 | Ne vout desreer son aroi,
178 | « Ainz en a ſouffert le deſroi | 178 | Ainz en a souffert le desroi | 178 | Ainz en at soffert le desroi
179 | « De perdre honor ? | 179 | De perdre honor ? | 179 | De perdre honeur ?
180 | « L’en l’apeloit meſtre & ſeignor, | 180 | L’en l’apeloit mestre et seignor, | 180 | Hon l’apeloit maitre et seigneur,
181 | « Et de toz meſtres le greignor, | 181 | Et de toz mestres le greignor | 181 | Et de touz autres le greigneur
182 | « Seignor & meſtre, | 182 | Seignor et mestre. | 182 | Seigneur et maitre.
183 | « Li enfant que vous verrez neſtre | 183 | Li enfant que vous verrez nestre | 183 | Li enfant que vos verreiz naistre
184 | « Vous feront encore herbe peſtre | 184 | Vous feront encor herbe pestre, | 184 | Vos feront ancor herbe paistre
185 | « Se il deviennent | 185 | Se il devienent | 185 | Se il deviennent
186 | « De cels qui enſamble ſe tienent, | 186 | De cels qui ensamble se tienent | 186 | De seux qui encemble se tiennent
187 | « Et c’il vivent qui les ſouſtiennent | 187 | Et cil vivent qui les soustienent | 187 | Et c’il vivent qui les soustiennent
188 | « Que j’ai deſcrit ! | 188 | Que j’ai descrit. | 188 | Que j’ai descrit.
189 | « Or prions donques Jhéſu-Criſt | 189 | Or prions donques Jhesucrist | 189 | Or prions donques Jhesucrist
190 | « Que ceſtui mete en ſon eſcrit | 190 | Que cestui mete en son escrit | 190 | Que cestui mete en son escrit
191 | « Et en ſon règne | 191 | Et en son regne, | 191 | Et en son regne,
192 | « Là où les ſiens conduit & maine ; | 192 | La ou les siens conduit et maine ; | 192 | Lai ou les siens conduit et mainne ;
193 | « Et ſi l’en prit la ſouveraine | 193 | Et si l’en prit la souveraine | 193 | Et si l’en prit la souvereinne
194 | « Virge Marie, | 194 | Virge Marie | 194 | Vierge Marie
195 | « Qu’avant que il perde la vie | 195 | Qu’avant que il perde la vie | 195 | Qu’avant que il perde la vie
196 | « Soit ſa volenté accomplie. » | 196 | Soit sa volenté acomplie ! » | 196 | Soit sa volentei acomplie. »
| Amen. |  | Amen. |  | Amen. Explicit.
| Explicit de mestre Guillaume de Saint-Amor |  | Explicit de mestre Guillaume de saint amor. |  |
| ou Explicit la Complainte de Saint-Amor. |  |  |  |