Panorama des principales éditions des œuvres de Rutebeuf.

La desputaison de Charlot et du barbier, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 8-14. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 2, pp. 261-265. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 254-260.
| La Desputoison de Challot et du Barbier, |  | La desputoison de challot et du barbier. |  | CI ENCOUMENCE LA DESPUTISONS
| Ou ci encoumence |  |  |  | DE CHARLOT ET DOU BARBIER DE MELEUN
| La Desputizons de Charlot et dou Barbier de Meleun. |  |  |  |
|  |  | I |  | I
1 | L’autrier .i. jor jouer aloie | 1 | L’autrier un jor jouer aloie | 1 | L’autrier .I. jor joeir m’aloie
2 | Dévers l’Auçoirrois Saint-Germain, | 2 | Devers l’Auçoirrois saint Germain | 2 | Devers l’Ausuerrois saint Germain
3 | Plus matin que je ne soloie. | 3 | Plus matin que je ne soloie, | 3 | Plus marin que je ne soloie,
4 | Que ne lief pas volentiers main. | 4 | Qui ne lief pas volentiers main ; | 4 | Qui ne lief pas volentiers main.
5 | Si vi CHARLOT enmi ma voie, | 5 | Si vi Charlot en mi ma voie | 5 | Si vis Charlot enmi ma voie
6 | Qui le barbier tint par la main, | 6 | Qui le Barbier tint par la main, | 6 | Qui le Barbier tint par la main,
7 | Et bien monſtroient toute voie | 7 | Et bien moustroient toute voie | 7 | Et bien monstroient toute voie
8 | Qu’ils n’èrent pas couſin germain. | 8 | Qu’il n’erent pas cousin germain. | 8 | Qu’il n’ierent pas couzin germain.
|  |  | II |  | II
9 | Il ſe diſoient vilonie | 9 | Il se disoient vilonie | 9 | Il se disoient vilonie
10 | Et ſi getoient gas de voir ; | 10 | Et si getoient gas de voir : | 10 | Et se getoient gas de voir :
11 | — « CHARLOT, tu vas en compaignie | 11 | « Charlot, tu vas en compaignie | 11 | « Charlot, tu vas en compaignie
12 | Por creſtienté decevoir ; | 12 | Por crestienté decevoir : | 12 | Por crestientei desouvoir.
13 | C’eſt trahiſon & félonie, | 13 | C’est trahison et felonie, | 13 | C’est traÿsons et felonie,
14 | Ce puet chaſcuns apercevoir. | 14 | Ce puet chascons apercevoir. | 14 | Ce puet chacuns aparsouvoir.
15 | La teue loi ſoit la honie : | 15 | La teue loi soit la honie ! | 15 | La toie lois soit la honie !
16 | Tu n’en as point, au dire voir. » | 16 | Tu n’en as point, au dire voir. » | 16 | Tu n’en as point, au dire voir. »
|  |  | III |  | III
17 | — « Barbier, foi que doit la baulive | 17 | — « Barbier, foi que doi la banlive | 17 | — Barbier, foi que doi la banlive
18 | Où vous ayez voſtre repaire, | 18 | Ou vous avez vostre repaire, | 18 | Ou vos aveiz votre repaire,
19 | Vous avez une goute vive ; | 19 | Vous avez une goute vive : | 19 | Vous aveiz une goute vive :
20 | Jamès n’ert jor qu’il ne vous paire. | 20 | Jamés n’ert jor qu’il ne vous paire. | 20 | Jamais n’iert jors qu’il ne vous paire.
21 | Saint Ladres a rompu la trive, | 21 | Saint Ladres a rompu la trive, | 21 | Sains Ladres at rompu la trive,
22 | Si vous a feru el viaire : | 22 | Si vous a feru el viaire : | 22 | Si vos at feru ou viaire.
23 | Por ce que ciſt maus vous eschive | 23 | Por ce que cist maux vous eschive | 23 | Pour ce que ciz maux vous eschive,
24 | Ne requerrez mès saintuaire. » | 24 | Ne requerez més saintuaire ! » | 24 | Ne requireiz mais saintuaire. »
|  |  | IV |  | IV
25 | — « CHARLOT, foi que doi ſainte Jame, | 25 | — « Charlot, foi que doi sainte Jame, | 25 | — Challot, foi que doi sainte Jame,
26 | Vous avez ouan fame priſe : | 26 | Vous avez ouan fame prise : | 26 | Vos aveiz oan fame prise :
27 | Est-ce ſelonc la loi eſclame | 27 | Est ce selonc la loi exclame | 27 | Est ce celonc la loi esclame
28 | Que Kayfas vous a apriſe ? | 28 | Que Kaÿfas vous a aprise ? | 28 | Que Caÿphas vos at aprise ?
29 | Vous créez autant Notre-Dame, | 29 | Vous creez autant Nostre Dame, | 29 | Vos creez autant Notre Dame,
30 | Où virginitez n’eſt maumiſe, | 30 | Ou virginitez n’est maumise, | 30 | Ou virginitez n’est maumise,
31 | Com je crois c’uns aſnes ait âme ; | 31 | Com je croi c’uns asnes ait ame. | 31 | Com je croi c’uns asnes ait arme.
32 | Vous n’amez Dieu ne ſainte Ygliſe. » | 32 | Vous n’amez Dieu ne sainte Yglise. » | 32 | Vous n’amez Dieu ne sainte Eglise. »
|  |  | V |  | V
33 | — « Barbier ſanz raſoir, ſanz ciſailles, | 33 | — « Barbier sanz rasoir, sanz cisailles, | 33 | — Barbier sens rasoir, cens cizailles,
34 | Qui ne ſez rooigner ne rère, | 34 | Qui ne sez rooingnier ne rere, | 34 | Or ne seiz raoignier ne reire.
35 | Tu n’as ne bacins ne toailles, | 35 | Tu n’as ne bacins ne toailles | 35 | Tu n’as ne bacins ne toailles
36 | Ne de qoi chaufer eve clère. | 36 | Ne de qoi chaufer eve clere. | 36 | Ne de quoi chauffeir yaue cleire.
37 | Il n’eſt rien née que tu vailles, | 37 | Il n’est rien nee que tu vailles, | 37 | Il n’est riens nee que tu vailles
38 | Fors à dire parole amère ; | 38 | Fors a dire parole amere. | 38 | Fors a dire parole ameire.
39 | S’outre mer fus, encor i ailles, | 39 | S’outre mer fus, encor i ailles | 39 | S’outre meir fuz, ancor i ailles,
40 | Et fais proeſce qu’il i père. » | 40 | Et fai proesce qu’il i pere ! » | 40 | Et fai proesce qu’il i peire. »
|  |  | VI |  | VI
41 | — « CHARLOT, tu as toutes les lois : | 41 | — « Charlot, tu as toutes tes lois : | 41 | — Charlot, tu as toutes tes lois :
42 | Tu es juys & creſtien, | 42 | Tu es juÿs et crestïen, | 42 | Tu iez et juis et crestïens,
43 | Tu es chevaliers & borgois, | 43 | Tu es chevaliers et borgois | 43 | Tu iez chevaliers et borjois,
44 | Et quant tu veus clerc arcien. | 44 | Et, quant tu veus, clerc arcien. | 44 | Et, quant tu veus, clers arciens.
45 | Tu es maqueriaus chaſcun mois, | 45 | Tu es maqueriaus chascun mois ; | 45 | Tu iez maqueriax chacun moi[s].
46 | Ce dient bien li ancien ; | 46 | Ce dient bien li ancien, | 46 | Ce dient bien li ancien,
47 | Tu fez ſovent par ton gabois | 47 | Tu fez sovent par ton gabois | 47 | Tu faiz sovent en ton gabois
48 | Joindre .ij. cus à .i. lien. » | 48 | Joindre deus cus a un lien. » | 48 | Joindre .II. cus a .I. lien. »
|  |  | VII |  | VII
49 | — « Barbier, or eſt li tens venuz | 49 | — « Barbier, or est li tens venuz | 49 | — Barbier, or est li tanz venuz
50 | De mal parler & de meſdire, | 50 | De mal parler et de mesdire, | 50 | De mauparleir et de maudire,
51 | Et vous ſerez ainçois chenuz | 51 | Et vous serez ainçois chenuz | 51 | Et vo seroiz ansois chenuz
52 | Que vous leſſiez ceſte matire ; | 52 | Que vous lessiez ceste matire ; | 52 | Que vos laissiez ceste matire.
53 | Mès vous morrez povres & nuz, | 53 | Més vous morrez povres et nuz, | 53 | Mais vos morreiz povres et nuz,
54 | Car vous devenez de l’empire ; | 54 | Quar vous devenez de l’empire. | 54 | Quar vous devenez de l’empire.
55 | Je ſui por maqueriaux tenuz : | 55 | Se sui por maqueriaus tenuz, | 55 | Se sui por maqueriaux tenus,
56 | L’en vous retient à va-li-dire. » | 56 | L’en vous retient a « va li dire ». | 56 | L’en vous retient a va-li-dire. »
|  |  | VIII |  | VIII
57 | — « CHARLOT, CHARLOT, biaus douz amis, | 57 | — « Charlot, Charlot, biaus douz amis, | 57 | — Charlot, Charlot, biaux dox amis,
58 | Tu te fez aus enfanz le roi ; | 58 | Tu te fez aus enfanz le roi. | 58 | Tu te faiz aux enfans le roi.
59 | Se tu i es, qui t’i a mis ? | 59 | Se tu i es, qui t’i a mis ? | 59 | Se tu i iez, qui t’i a mis ?
60 | Tu i es autant comme à moi. | 60 | Tu i es autant comme a moi. | 60 | Tu i iez autant comme a moi.
61 | De ſambler fols t’és entremis, | 61 | De sambler fols t’es entremis ; | 61 | De sembler fol t’iez entremis,
62 | Mès, par les iex dont je te voi, | 62 | Més, par les iex dont je te voi, | 62 | Mais, par les iex dont je te voi,
63 | Tels t’a argent en paume mis | 63 | Tels t’a argent en paume mis | 63 | Teiz t’a argent en paume mis
64 | Qui eſt aſſez plus fols de toi. » | 64 | Qui est assez plus fols de toi. » | 64 | Qui est asseiz plus fox de toi. »
|  |  | IX |  | IX
65 | — « Barbier, or vienent les groiſeles ; | 65 | — « Barbier, or vienent les groiseles, | 65 | — Barbier, or vienent les grozeles :
66 | Li groiſelier ſont boutoné, | 66 | Li groiselier sont boutoné ; | 66 | Li grozelier sunt borjonei.
67 | Et je vous raport les noveles | 67 | Et je vous raport les noveles | 67 | Et je vos raport les noveles
68 | Qu’el front vous ſont li borjon né | 68 | Qu’el front vous sont li borjon né. | 68 | Qu’el front vos sunt li borjon nei.
69 | Ne ſai ſe ce ſeront cenèles | 69 | Ne sai se ce seront ceneles | 69 | Ne sai se se seront ceneles
70 | Qui ce vis ont avironé : | 70 | Qui ce vis ont avironé ; | 70 | Qui ce vis ont environnei.
71 | Els ſeront vermeilles & bèles | 71 | Els seront vermeilles et beles | 71 | El seront vermeilles et beles
72 | Avant que l’en ait moiſſonné. » | 72 | Avant que l’en ait moissoné. » | 72 | Avant que on ait messonei. »
|  |  | X |  | X
73 | — « Ce n’eſt mie méſelerie, | 73 | — « Ce n’est mie meselerie, | 73 | — Ce n’est mie mezelerie,
74 | CHARLOT, ainçois eſt goute roſe, | 74 | Charlot, ainçois est goute rose. | 74 | Charlot, anseis est goute roze.
75 | Foi que je doi Sainte Marie | 75 | Foi que je doi sainte Marie, | 75 | Foi que je doi sainte Marie,
76 | Que vous n’amez de nule choſe. | 76 | Que vous n’amez de nule chose, | 76 | Que vos n’ameiz de nule choze,
77 | Vous créez miex en juerie, | 77 | Vous creez miex en juerie, | 77 | Vos creez miex en juierie,
78 | Qui la vérité dire en oſe, | 78 | Qui la verité dire en ose, | 78 | Qui la verité dire en oze,
79 | Qu’en celui qui par ſeignorie | 79 | Qu’en Celui qui par seignorie | 79 | Qu’en Celui qui par seignorie
80 | A la porte d’enſer deſcloſe. | 80 | A la porte d’enfer desclose. | 80 | A la porte d’enfer descloze.
|  |  | XI |  | XI
81 | — « Et nequedent ſe RUSTEBUES, | 81 | Et nequedent, se Rustebués, | 81 | Et nequedant, ce Rutebués,
82 | Qui nous connoiſt bien a .x. anz | 82 | Qui nous connoist bien a dis anz, | 82 | Qui nos connoit passei .X. ans,
83 | Voloit dire .ij. motés nués, | 83 | Voloit dire deus motés nués, | 83 | Voloit dire .II. motez nuez,
84 | Mès qu’au dire fuſt voir diſanz, | 84 | Més qu’au dire fust voirdisanz | 84 | Meis qu’au dire fust voirs disans,
85 | Ne contre toi, ne à mon oés, | 85 | Ne contre toi ne a mon oés, | 85 | Ne contre toi ne a mon oez,
86 | Mès por le voir ſe fuſt mis anz, | 86 | Més par le voir se fust mis anz, | 86 | Mais par le voir ce fust mis ans,
87 | Je le vueil bien ſe tu le veus, | 87 | Je le vueil bien, se tu le veus, | 87 | Je le wel bien, ce tu le wes,
88 | Que le meillor ſoit eſliſanz. » | 88 | Que le meillor soit eslisanz. » | 88 | Que le milleur soit eslisans. »
|  |  | XII |  | XII
89 | — « Seignor, par la ſoi que vous doi, | 89 | — « Seignor, par la foi que vous doi, | 89 | — Seigneur, par la foi que vos doi,
90 | Je ne ſai le meillor eſlire ; | 90 | Je ne sai le meillor eslire : | 90 | Je ne sai le meillor eslire.
91 | Le mains pieur, ſi comme je croi, | 91 | Le mains pieur, si com je croi, | 91 | Le mains piour, si com je croi,
92 | Vous eſlirai-je bien du pire : | 92 | Vous eslirai je bien du pire. | 92 | Vos eslirai je bien dou pire.
93 | CHARLOT ne vaut ne ce ne qoi, | 93 | Charlot ne vaut ne ce ne qoi, | 93 | Charlot ne vaut ne ce ne quoi,
94 | Qui en veut la vérité dire ; | 94 | Qui en veut la verité dire : | 94 | Qui la veritei en wet dire.
95 | Il n’a ne créance ne foi | 95 | Il n’a ne creance ne foi | 95 | Il n’a ne creance ne foi
96 | Ne que chiens qui charoingne tire. | 96 | Ne que chiens qui charoingne tire. | 96 | Nes c’uns chiens qui charoigne tire.
|  |  | XIII |  | XIII
97 | Li barbiers connoiſt bone gent, | 97 | Li Barbiers connoist bone gent | 97 | Li Barbiers connoit bone gent,
98 | Et ſi les ſert & les honeure, | 98 | Et si les sert et les honeure | 98 | Et si les sert et les honeure
99 | Et met en els cor & argent, | 99 | Et met en els cors et argent, | 99 | Et met en euz cors et argent,
100 | Paine de ſervir d’eure en eure ; | 100 | Paine de servir d’eure en eure ; | 100 | Poinne de servir d’eure en heure.
101 | Et ſet ſon meſtier bel & gent, | 101 | Et set son mestier bel et gent | 101 | Si seit son mestier bel et gent,
102 | Se beſoins li recoroit ſeure, | 102 | Se besoins li recoroit seure ; | 102 | Se besoing li recorroit seure.
103 | Et ſ’a en lui mult biau ſergent | 103 | Et s’a en lui molt biau sergent, | 103 | Et s’at en lui si bel sergent,
104 | Que com plus vit & plus coleure. » | 104 | Que, com plus vit, et plus coleure. » | 104 | Que com plus vit et plus coleure. »
| Explicit |  | Explicit la desputison de Charlot et du Barbier. |  | Explicit.
| la Desputison de Charlot et dou Barbier. |  |  |  |