Panorama des principales éditions des œuvres de Rutebeuf.

Le dit d'Aristote, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 93-97. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 561-564. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 406-410.
| C’est le Dit d’Aristotle. |  | C’est le dit d’Aristotle. |  | C’EST LE DIT D’ARISTOTLE
1 | ARISTOTLES à ALIXANDRE | 1 | Aristotles a Alixandre | 1 | Aristotles a Alixandre
2 | Enſeigne & ſi li fait entendre, | 2 | Enseigne et si li fait entendre | 2 | Enseigne et si li fait entendre
3 | En ſon livre verſié, | 3 | En son livre versefié, | 3 | En son livre versefié,
4 | Enz el premier quaier lié, | 4 | Enz el premier quaier lié, | 4 | Enz el premier quaier lié,
5 | Coument il doit el ſiecle vivre, | 5 | Conment il doit el siecle vivre. | 5 | Conment il doit el siecle vivre.
6 | Et RUTEBUES l’a trait dou livre. | 6 | Et Rutebués l’a trait dou livre. | 6 | Et Rutebués l’a trait dou livre.
7 | De tes barons croi le conſoil : | 7 | « De tes barons croi le consoil, | 7 | « De tes barons croi le consoil,
8 | « Ce te loz-je bien & conſoil, | 8 | Ce te loz je bien et consoil. | 8 | Ce te loz je bien et consoil.
9 | Jà ſerf de .ij. langues n’ameir | 9 | Ja serf de deus langues n’ameir, | 9 | Ja serf de deus langues n’ameir,
10 | Qu’il porte le miel & l’ameir ; | 10 | Qu’il porte le miel et l’ameir. | 10 | Qu’il porte le miel et l’ameir.
11 | N’eſſaucier home que ne doies, | 11 | N’essaucier home que ne doies, | 11 | N’essaucier home que ne doies,
12 | Et par cet example le voies | 12 | Et par cest example le voies | 12 | Et par cest example le voies
13 | C’uns ruiſſiaux acréuz de pluie | 13 | C’uns ruissiaux acreüz de pluie | 13 | C’uns ruissiaux acreüz de pluie
14 | Sort plus de roit & torne en fuie | 14 | Sort plus de roit et torne en fuie | 14 | Sort plus de roit et torne en fuie
15 | Que ne fait l’iaue qui décourt. | 15 | Que ne fait l’iaue qui decourt : | 15 | Que ne fait l’iaue qui decourt :
16 | Auſi fel eſſauciez en court. | 16 | Ausi fel essauciez en court | 16 | Ausi fel essauciez en court
17 | Eſt plus crueuz & plus vilains | 17 | Est plus crueuz et plus vilains | 17 | Est plus crueuz et plus vilains
18 | Que n’eſt ne cuens ne châtelains | 18 | Que n’est ne cuens ne chatelains | 18 | Que n’est ne cuens ne chatelains
19 | Qui ſont riche d’anceſerie. | 19 | Qui sont riche d’anceserie. | 19 | Qui sont riche d’ancesserie.
20 | Si te prie, por ſainte Marie, | 20 | Si te pri por sainte Marie, | 20 | Si te prie por sainte Marie,
21 | Se tu voiz home qui le vaille, | 21 | Se tu voiz home qui le vaille, | 21 | Se tu voiz home qui le vaille,
22 | Garde qu’à ton bienfait ne faille ; | 22 | Garde qu’a ton bienfait ne faille ; | 22 | Garde qu’a ton bienfait ne faille.
23 | N’i prent jà garde à parentei : | 23 | N’i prent ja garde a parentei, | 23 | N’i prent ja garde a parentei,
24 | C’om voit de teux à grant plantei | 24 | C’om voit de teux a grant plantei | 24 | C’om voit de teux a grant plantei
25 | Qui ſont de bone gent eſtrait. | 25 | Qui sont de bone gent estrait | 25 | Qui sont de bone gent estrait
26 | Dont on aſſeiz de mal retrait. | 26 | Dont on asseiz de mal retrait. | 26 | Dont on asseiz de mal retrait.
27 | Jadiz ot en Egypte .i. roi | 27 | « Jadiz ot en Egypte un roi | 27 | Jadiz ot en Egypte un roi
28 | Sage, large, de gant effroi, | 28 | Sage, large, de grant erroi, | 28 | Sage, large, de grant arroi,
29 | Liez & joians, haitiez & baux, | 29 | Liez et joians, haitiez et baux, | 29 | Liez et joians, haitiez et baux,
30 | Et ces fiz fu povres ribaux, | 30 | Et ses fils fu povres ribaux | 30 | Et ces fils fu povres ribaux ;
31 | Et conquiſt aſſeiz anemis. | 31 | Et conquist asseiz anemis. | 31 | Et conquist asseiz anemis.
32 | Puis que nature en l’ome a mis | 32 | Puis que Nature en l’ome a mis | 32 | Puis que Nature en l’ome a mis
33 | Sens & valour & cortoiſie, | 33 | Sens et valour et cortoisie, | 33 | Sens et valour et cortoisie,
34 | Il eſt quites de vilonie. | 34 | Il est quites de vilonie. | 34 | Il est quites de vilonie.
35 | Tex eſt li hons com il ſe fait : | 35 | Tex est li hons com il se fait. | 35 | Tex est li hons com il se fait.
36 | I. homs ſon lignage refait | 36 | Uns homs son lignage refait, | 36 | Uns homs son lignage refait,
37 | Et uns autres lou ſien depièce. | 37 | Et uns autres lou sien depiece. | 37 | Et uns autres lou sien depiece.
38 | Je ne porroie croire à pièce | 38 | Je ne porroie croire a piece | 38 | Ja ne porroie croire a piece
39 | Que cil ne fu droiz gentiz home | 39 | Que cil ne fust droiz gentiz hom | 39 | Que cil ne fust droiz gentiz hom
40 | Qui fauſetei & trahiſon | 40 | Qui fausetei et traïson | 40 | Qui fausetei et traïson
41 | Heit & eſchive & honeur ainme, | 41 | Heit et eschue, et honeur ainme ; | 41 | Heit et eschue, et honeur ainme,
42 | Ou je ne ſai pas qui ſ’en claimme, | 42 | Ou je ne sai pas qui s’en clainme | 42 | Ou je ne sai pas qui s’en clainme
43 | Jentil ne vilain autrement. | 43 | Jentil ne vilain autrement. | 43 | Jentil ne vilain autrement.
44 | Or n’i a plus ; je te demant | 44 | Or n’i a plus, je te demant | 44 | Or n’i a plus, je te demant
45 | En don que tu aïnmes preudoume, | 45 | En don que tu ainmes preudoume, | 45 | En don que tu ainmes preudoume,
46 | Car de tout bien eſt-ce la ſome. | 46 | Car de tout bien est ce la some. | 46 | Car de tout bien est ce la some.
47 | Hon puet bien reigneir une pièce | 47 | « Hom puet bien regneir une piece | 47 | Hon puet bien regneir une piece
48 | Par faucetei avant c’om chièce, | 48 | Par faucetei avant c’om chiece, | 48 | Par faucetei avant c’om chiece,
49 | Et plus qui plus seit de barat ; | 49 | Et plus qui plus seit de barat ; | 49 | Et plus qui plus seit de barat.
50 | Mais il covient qu’il ſe barat | 50 | Mais il covient qu’il se barat | 50 | Mais il covient qu’il se barat
51 | Li méiſmes, que qu’il i mète ; | 51 | Li meïsmes, que qu’il i mete ; | 51 | Li meïsmes, que qu’il i mete,
52 | Ne jamais n’uns ne ſ’entremète | 52 | Ne jamais nuns ne s’entremete | 52 | Ne jamais nuns ne s’entremete
53 | De bareteir que il ne ſache | 53 | De bareteir, que il ne sache | 53 | De bareteir, que il ne sache
54 | Que baraz li rendra la vache. | 54 | Que baraz li rendra la vache. | 54 | Que baraz li rendra la vache.
55 | Se tu iez de querele juge, | 55 | « Se tu iez de querele juges, | 55 | Se tu iez de querele juges,
56 | Garde que tu ſi à droit juges | 56 | Garde que tu si a droit juges | 56 | Garde que tu si a droit juges
57 | Que tu n’en faces à reprandre : | 57 | Que tu n’en faces a reprandre. | 57 | Que tu n’en faces a reprandre.
58 | Juge le droit ſans l’autrui prandre. | 58 | Juge le droit sans l’autrui prandre : | 58 | Juge le droit sans l’autrui prandre :
59 | Juges qui prent n’eſt pas jugerres, | 59 | Juges qui prent n’est pas jugerres, | 59 | Juges qui prent n’est pas jugerres,
60 | Ainz eſt jugiez à eſtre lerres. | 60 | Ainz est jugiez a estre lerres . | 60 | Ainz est jugiez a estre lerres.
61 | Et ſe il te covient doneir, | 61 | « Et se il te covient doneir, | 61 | Et se il te covient doneir,
62 | Je ne ti vuel plus ſarmoneir : | 62 | Je ne t’i vuel plus sarmoneir : | 62 | Je ne t’i vuel plus sarmoneir :
63 | Au doneir dune en teil menière | 63 | Au doneir done en teil meniere | 63 | Au doneir done en teil meniere
64 | Que miex vaille là bele chière | 64 | Que miex vaille la bele chiere | 64 | Que miex vaille la bele chiere
65 | Que ſeras au doneir le don | 65 | Que feras, au doneir le don, | 65 | Que feras, au doneir le don,
66 | Que li dons, car ce fait preudom. | 66 | Que li dons : car ce fait preudom. | 66 | Que li dons, car ce fait preudom.
67 | Qui at les bones mours al cuer, | 67 | « Qui at les bones mours el cuer | 67 | Qui at les bones mours el cuer,
68 | Les euvres monſtrent par defuer : | 68 | Les euvres moustrent par defuer. | 68 | Les euvres moustrent par defuer.
69 | Seule nobleſce franche & ſage | 69 | Seule noblesce franche et sage | 69 | Seule noblesce franche et sage
70 | Emplit de tout bien le corage | 70 | Emplit de tout bien le corage | 70 | Emplit de tout bien le corage
71 | Dou preudoume loiaul & fin. | 71 | Dou preudoume loiaul et fin ; | 71 | Dou preudoume loiaul et fin.
72 | Ses biens li moinne à boenne fin | 72 | Ses biens le moinne a boenne fin. | 72 | Ses biens le moinne a boenne fin.
73 | Au mauvaiz part ſa mauviſtiez, | 73 | Au mauvais pert sa mauvistiez : | 73 | Au mauvais pert sa mauvistiez :
74 | Tout adès fait le deſhaitiez | 74 | Tout adés fait le deshaitiez | 74 | Tout adés fait le deshaitiez
75 | Quant il voit preudoume venir, | 75 | Quant il voit preudoume venir. | 75 | Quant il voit preudoume venir.
76 | Et ce ſi nos fait retenir | 76 | Et ce si nos fait retenir | 76 | Et ce si nos fait retenir
77 | C’on doit connoiſtre boens & maus, | 77 | C’on doit connoistre boens et maus | 77 | C’on doit connoistre boens et maus
78 | Et deſevreir les boens des faus. | 78 | Et desevreir les boens des faus. | 78 | Et desevrer les boens des faus.
79 | Murs ne arme ne puet deſfendre. | 79 | « Murs ne arme ne puet deffendre | 79 | Murs ne arme ne puet deffendre
80 | Roi qu’à doneir ne vuet entendre ; | 80 | Roi qu’a doneir ne vuet entendre. | 80 | Rois qu’a doneir ne vuet entendre.
81 | Rois n’at meſtier de forterreſce | 81 | Rois n’a mestier de forteresce | 81 | Rois n’a mestier de forteresce
82 | Qui a le cuer plain de largeſce. | 82 | Qui a le cuer plain de largesse. | 82 | Qui a le cuer plain de largesse.
83 | Hauz hom ne puet avoir nul vice | 83 | Hauz hom ne puet avoir nul vice | 83 | Hauz hom ne puet avoir nul vice
84 | Qui tant li griet comme avarice : | 84 | Qui tant li griet conme avarice. | 84 | Qui tant li griet conme avarice.
85 | A Dieu ce coument qu’il te gart. | 85 | A Dieu te coumant qui te gart. | 85 | A Dieu te coumant qui te gart.
86 | Prent bien à ces chozes regart. | 86 | Prent bien a ces choses regart. » | 86 | Prent bien a ces choses regart... »
| Explicit li Dit d’Aristotes. |  | Explicit. |  | Explicit.