Panorama des principales éditions des œuvres de Rutebeuf.

La voie de Tunes, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 161-167. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 463-468. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 340-352.
| Ci encoumence |  | Ci encoumence li diz de la voie de Tunes. |  | CI ENCOUMENCE LI DIZ DE LA VOIE DE TUNES
| Li Diz de la Voie de Tunes. |  |  |  |
|  |  | I |  | I
1 | De corrouz & d’anui, de pleur et d’amiſtié | 1 | De corrouz et d’anui, de pleur et de pitié | 1 | De corrouz et d’anui, de pleur et de pitié
2 | Eſt toute la matière dont je tras mon ditié : | 2 | Est toute la matiere dont je tras mon ditié. | 2 | Est toute la matiere dont je tras mon ditié.
3 | Qui n’a pitié en ſoi bien at Dieu fors getié, | 3 | Qui n’a pitié en soi bien at Dieu fors getié : | 3 | Qui n’a pitié en soi bien at Dieu fors getié :
4 | Vers Dieu ne doit trouveir amour ne amiſtié. | 4 | Ver Dieu ne doit trouveir amour ne amistié. | 4 | Ver Dieu ne doit trouveir amour ne amistié.
|  |  | II |  | II
5 | Évangeliſtre, apoſtre, martyr & confeſſeur | 5 | Euvangelistre, apostre, martyr et confesseur | 5 | Ewangelistre, apostre, / martyr et confesseur
6 | Por Jhéſu-Crit ſoffrirent de la mort le preſſeur : | 6 | Por Jhesucrit soffrirent de la mort le presseur ; | 6 | Por Jhesucrit soffrirent de la mort le presseur ;
7 | Or vos i gardeiz bien, qui eſtes ſucceſſeur, | 7 | Or vos i gardeiz bien, qui estes successeur, | 7 | Or vos i gardeiz bien, qui estes successeur,
8 | Con n’at pas paradyx cens martyre pluſeur. | 8 | C’on n’at pas paradyx sens martyre pluseur. | 8 | C’on n’at pas paradyx cens martyre pluseur.
|  |  | III |  | III
9 | Onques en paradix n’entra n’uns fors par poinne, | 9 | Onques en paradix n’entra nuns fors par poinne ; | 9 | Onques en paradix n’entra nuns fors par poinne ;
10 | Por c’eſt-il foulz cheitis qui por l’arme ne poinne. | 10 | Por c’est il foulz cheitis qui por l’arme ne poinne. | 10 | Por c’est il foulz cheitis qui por l’arme ne poinne.
11 | Cuidiez que Jhéſu-Cris en paradyx nos mainne | 11 | Cuidiez que Jhesucris en paradyx nos mainne | 11 | Cuidiez que Jhesucris en paradyx nos mainne
12 | Por norrir en délices la char n’eſt pas ſainne ! | 12 | Por norrir en delices la char qui n’est pas sainne ? | 12 | Por norrir en delices la char qui n’est pas sainne ?
|  |  | IV |  | IV
13 | Sainne n’eſt-ele pas, de ce ne dout-je point : | 13 | Sainne n’est ele pas, de ce ne dout je point : | 13 | Sainne n’est ele pas, de ce ne dout je point :
14 | Or eſt chaude, or eſt froide, or eſt ſoeiz, or point. | 14 | Or est chaude, or est froide ; or est soeiz, or point ; | 14 | Or est chaude, or est froide ; or est soeiz, or point ;
15 | Jà n’iert en .i. eſtat ne en un certain point ; | 15 | Ja n’iert en un estat ne en un certain point. | 15 | Ja n’iert en un estat ne en un certain point.
16 | Qui ſert Dieu de teil char n’aime-il bien s’arme à point. | 16 | Qui sert Dieu de teil char mainne il bien s’arme a point ? | 16 | Qui sert Dieu de teil char mainne il bien s’arme a point ?
|  |  | V |  | V
17 | A point la moinne-il bien à cèle grant fornaize, | 17 | A point la moinne il bien a cele grant fornaize | 17 | A point la moinne il bien a cele grant fornaize
18 | Qui eſt dou puis d’enfer où jà ri uns n’aura aiſe. | 18 | Qui est dou puis d’enfer, ou ja nuns n’avra aise. | 18 | Qui est dou puis d’enfer, ou ja nuns n’avra aise.
19 | Bien ſe gart qui i vat, bien ſe gart qui i plaiſe, | 19 | Bien se gart qui i vat, bien se gart qui i plaise, | 19 | Bien se gart qui i vat, bien se gart qui i plaise,
20 | Que Dieux ne morra plus por nule arme mauvaiſe. | 20 | Que Dieux ne morra plus por nule arme mauvaise. | 20 | Que Dieux ne morra plus por nule arme mauvaise.
|  |  | VI |  | VI
21 | Dieux diſt en l’Évuangile : « Se li preudons ſéuſt | 21 | Dieux dist en l’Euvangile : « Se li preudons seüst | 21 | Dieux dist en l’Ewangile : « Se li preudons seüst
22 | A queil heure li lerres ſon ſuel chavéir deuſt, | 22 | A queil heure li lerres son suel chaveir deüst, | 22 | A queil heure li lerres son suel chaveir deüst,
23 | Il veillaſt por la criente que dou larron éuſt, | 23 | Il veillast por la criente que dou larron eüst, | 23 | Il veillast por la criente / que dou larron eüst,
24 | Si bien qu’à ſon pooir de rien ne li néuſt. » | 24 | Si bien qu’a son pooir de rien ne li neüst ». | 24 | Si bien qu’a son pooir de rien ne li neüst. »
|  |  | VII |  | VII
25 | Auſi ne ſavons-nos quant Dieuz dira : « Veneiz ; » | 25 | Ausi ne savons nos quant Dieuz dira : « Veneiz ! » | 25 | Ausi ne savons nos quant Dieuz dira : « Veneiz ! »
26 | Qui lors eſt mal garniz, mult iert mal aſeneiz ; | 26 | Qui lors ert mal garniz moult iert mal aseneiz, | 26 | Qui lors ert mal garniz moult iert mal aseneiz,
27 | Car Dieux li ſera lors com lions ſorceneiz : | 27 | Car Dieux li sera lors com lions forseneiz ; | 27 | Car Dieux li sera lors com lions forseneiz.
28 | Vos ne vos preneiz garde, qui les reſpis preneiz. | 28 | Vos ne vos preneiz garde, qui les respis preneiz. | 28 | Vos ne vos preneiz garde, qui les respis preneiz.
|  |  | VIII |  | VIII
29 | Li Rois ne le prent pas, cui douce France eſt toute, | 29 | Li rois ne les prent pas, cui douce France est toute, | 29 | Li rois ne les prent pas, cui douce France est toute,
30 | Qui tant par ainme l’arme que la mort n’en redoute | 30 | Qui tant par ainme l’arme que la mort n’en redoute, | 30 | Qui tant par ainme l’arme que la mort n’en redoute,
31 | Ainz va par meir requerre cele chiennaille gloute : | 31 | Ainz va par meir requerre cele chiennalle gloute. | 31 | Ainz va par meir requerre cele chiennalle gloute.
32 | Jhéſu-Chriz, par ſa grâce, ſi gart lui & ſa route. | 32 | Jhesucriz, par sa grace, si gart lui et sa route ! | 32 | Jhesucriz, par sa grace, si gart lui et sa route !
|  |  | IX |  | IX
33 | Prince, prélat, baron, por Dieu preneiz ci garde ; | 33 | Prince, prelat, baron, por Dieu preneiz ci garde. | 33 | Prince, prelat, baron, por Dieu preneiz ci garde.
34 | France eſt ſi grace terre, n’eſtuet pas c’om la larde. | 34 | France est si grace terre, n’estuet pas c’om la larde : | 34 | France est si grace terre, n’estuet pas c’om la larde :
35 | Or la vuet cil laiſſier qui la maintient & garde | 35 | Or la vuet cil laissier qui la maintient et garde, | 35 | Or la wet cil laissier qui la maintient et garde,
36 | Por l’amor de celui qui tout a en ſa garde. | 36 | Por l’amor de celui qui tout a en sa garde. | 36 | Por l’amor de Celui qui tout a en sa garde.
|  |  | X |  | X
37 | Déſormais ſe déuſt li preudons ſéjorneir | 37 | Des or mais se deüst li preudons sejorneir | 37 | Des or mais se deüst li preudons sejourneir
38 | Et toute s’atendue à ſéjour atourneir : | 38 | Et toute s’atendue a sejour atourneir : | 38 | Et toute s’atendue a sejour atourneir :
39 | Or vuet de douce France & partir & torneir : | 39 | Or vuet de douce France et partir et torneir ; | 39 | Or wet de douce France et partir et torneir.
40 | Dieux le doint à Paris à joie retorneir ! | 40 | Dieux le doint a Paris a joie retorneir ! | 40 | Dieux le doint / a Paris a joie retorneir.
|  |  | XI |  | XI
41 | Et li cuens de Poitiers, qui .i. pueple ſouztient, | 41 | Et li cuens de Poitiers, qui un pueple souztient, | 41 | Et li cuens de Poitiers, qui un pueple souztient,
42 | Et qui en douce France ſi bien le ſien leu tient | 42 | Et qui en douce France si bien le sien leu tient | 42 | Et qui en douce France si bien le sien leu tient
43 | Que .xv. jors vaut miex li leux par où il vient, | 43 | Que quinze jors vaut miex li leux par ou il vient, | 43 | Que quinze jors vaut miex li leux par ou il vient,
44 | Il s’en va outre meir, que riens ne le detient. | 44 | Il s’en va outre meir, que riens ne le detient. | 44 | Il s’en va outre meir, que riens ne le detient.
|  |  | XII |  | XII
45 | Plus ainme Dieu que home qui emprent teil voiage | 45 | Plus ainme Dieu que home qui emprent teil voiage | 45 | Plus ainme Dieu que home qui emprent teil voiage
46 | Qui eſt li ſouverains de tout pélerinage | 46 | Qui est li souverains de tout pelerinage : | 46 | Qui est li souverains de tout pelerinage :
47 | Le cors mettre à eſſil & meir paſſer à nage | 47 | Le cors mettre a essil et meir passeir a nage | 47 | Le cors mettre a essil et meir passeir a nage
48 | Por amor de celui qui le fiſt à s’ymage. | 48 | Por amor de celui qui le fist a s’ymage. | 48 | Por amor de Celui qui le fist a s’ymage.
|  |  | XIII |  | XIII
49 | Et meſſires PHELIPES & li boens cuens d’Artois, | 49 | Et messires Phelipes et li boens cuens d’Artois | 49 | Et messires Phelipes et li boens cuens d’Artois
50 | Qui ſunt preu & cortois & li cuens de Nevers | 50 | Et li cuens de Nevers, qui sunt preu et cortois, | 50 | Et li cuens de Nevers, qui sunt preu et cortois,
51 | Refont en lor venue à Dieu biau ſerventois : | 51 | Refont en lor venue a Dieu biau serventois ; | 51 | Refont en lor venue a Dieu biau serventois ;
52 | Chevaliers qui ne ſuit ne pris pas .i. Nantois, | 52 | Chevalier qui nes suit ne pris pas un nantois. | 52 | Chevalier qui ne[s] suit ne pris pas un nantois.
|  |  | XIV |  | XIV
53 | Li boens rois de Navarre, qui lait ſi bèle terre | 53 | Li boens rois de Navarre, qui lait si bele terre | 53 | Li boens rois de Navarre, qui lait si bele terre
54 | Que ne ſai où plus bele puiſſe-on troveir ne querre, | 54 | Que ne sai ou plus bele puisse on troveir ne querre | 54 | Que ne sai ou plus bele puisse on troveir ne querre
55 | Mais hom doit tout laiſſier por l’amor Dieu conquerre : | 55 | (Mais hon doit tout laissier por l’amer Dieu conquerre : | 55 | (Mais hon doit tout laissier por l’amor Dieu conquerre :
56 | Ciz voiages eſt cleis qui paradix deſſerre. | 56 | Ciz voiages est cleis qui paradix desserre), | 56 | Ciz voiages est cleis qui paradix desserre),
|  |  | XV |  | XV
57 | Ne prent pas garde à choze qu’il ait éu à faire ; | 57 | Ne prent pas garde a choze qu’il ait eü a faire ; | 57 | Ne prent pas garde a choze qu’il ait eü a faire ;
58 | S’a-il aſſeiz éu & anui & contraire : | 58 | S’a il asseiz eü et anui et contraire, | 58 | S’a il asseiz eü et anui et contraire,
59 | Mais ſi con Dieux trouva saint Andreu débonère, | 59 | Mais si con Dieux trouva saint Andreu debonaire, | 59 | Mais si con Dieux trouva saint Andreu debonaire,
60 | Trueve-il le roi THIEBAUT doulz & de boen afère. | 60 | Trueve il le roi Thiebaut doulz et de boen afaire. | 60 | Trueve il le roi Thiebaut doulz et de boen afaire.
|  |  | XVI |  | XVI
61 | Et li dui fil le Roi & lor couzins germains, | 61 | Et li dui fil le roi et lor couzins germains, | 61 | Et li dui fil le roi et lor couzins germains,
62 | Ce eſt li cuens d’Artois, qui n’eſt mie dou mains, | 62 | Ce est li cuens d’Artois, qui n’est mie dou mains, | 62 | Ce est li cuens d’Artois, qui n’est mie dou mains,
63 | Revont bien enz dézers laboreir de lor mains, | 63 | Revont bien enz dezers laboreir de lor mains | 63 | Revont bien enz dezers laboreir de lor mains
64 | Quant par meir vont requerre Sarrazins & Coumains ? | 64 | Quant par meir vont requerre Sarrazins et Coumains. | 64 | Quant par meir vont requerre Sarrazins et Coumains.
|  |  | XVII |  | XVII
65 | Tot ſoit qu’à moi bien fère ſoient tardiz & lans, | 65 | Tot soit qu’a moi bien faire soient tardif et lant, | 65 | Tot soit qu’a moi bien faire soient tardif et lant,
66 | Si ai-je de pitié por eulz le cuer dolant ; | 66 | Si ai je de pitié por eulz le cueur dolant : | 66 | Si ai je de pitié por eulz le cueur dolant :
67 | Mais ce me réconforte (qu’iroie-je celant ? ) | 67 | Mais ce me reconforte (qu’iroie je celant ?) | 67 | Mais ce me reconforte (qu’iroie je celant ? )
68 | Qu’en lor venues vont, en paradix volant. | 68 | Qu’en lor venues vont en paradix volant. | 68 | Qu’en lor venues vont en paradix volant.
|  |  | XVIII |  | XVIII
69 | Saint Jehans eſchiva compaignie de gent, | 69 | Sains Jehans eschuia compaignie de gent, | 69 | Saint Jehans eschuia compaignie de gent,
70 | En ſa venue fiſt de ſa char ſon ſerjant ; | 70 | En sa venue fist de sa char son serjant, | 70 | En sa venue fist de sa char son serjant,
71 | Plus ama les déſers que or fin ne argent, | 71 | Plus ama les desers que or fin ne argent, | 71 | Plus ama les desers que or fin ne argent,
72 | Qu’orgueulz ne l’i alaſt ſa vie damagent. | 72 | Qu’orgueulz ne li alast sa vie damagent. | 72 | Qu’Orgueulz ne li alast sa vie damagent.
|  |  | XIX |  | XIX
73 | Bien doit ameir le cors qui en puet Dieu ſervir, | 73 | Bien doit ameir le cors qui en puet Dieu servir, | 73 | Bien doit ameir le cors qui en puet Dieu servir,
74 | Qu’il en puet paradix & honeur déſervir. | 74 | Qu’il en puet paradix et honeur deservir : | 74 | Qu’il en puet paradix et honeur deservir :
75 | Trop par ainme ſon aiſe qui lait l’arme aſervir | 75 | Trop par ainme son aise qui lait l’arme aservir, | 75 | Trop par ainme son aise/qui lait l’arme aservir,
76 | Qu’en enfer ſera ſerve par ſon ſol meſſervir. | 76 | Qu’en enfer sera serve par son fol messervir. | 76 | Qu’en enfer sera serve par son fol messervir.
|  |  | XX |  | XX
77 | Veiz-ci mult biau ſermon : li Rois va outre-meir | 77 | Veiz ci moult biau sarmon : li rois va outre meir | 77 | Veiz ci moult biau sarmon : li rois va outre meir
78 | Pour celui Roi ſervir où il n’a point d’ameir. | 78 | Pour celui Roi servir ou il n’a point d’ameir ; | 78 | Pour celui Roi servir ou il n’a point d’ameir.
79 | Qui ces .ij. rois vodra & ſervir & ameir, | 79 | Qui ces deus rois vodra et servir et ameir | 79 | Qui ces deus rois vodra et servir et ameir
80 | Croize ſoi, voit après : mieulz ne puet-il ſemeir. | 80 | Croize soi, voit aprés : mieulz ne peut il semeir. | 80 | Croize soi, voit aprés : mieulz ne peut il semeir.
|  |  | XXI |  | XXI
81 | Ce dit cil qui por nos out aſſeiz honte & lait : | 81 | Ce dit cil qui por nos out asseiz honte et lait : | 81 | Ce dit cil qui por nos out asseiz honte et lait :
82 | « N’eſt pas dignes de moi qui por moi tot ne lait. | 82 | « N’est pas dignes de moi qui por moi tot ne lait ; | 82 | « N’est pas dignes de moi qui por moi tot ne lait ;
83 | « Qu’après moi vuet venir, croize ſoi, ne délait ; | 83 | Qu’aprés moi vuet venir croize soi, ne delait ! » | 83 | Qu’après moi vuer venir croize soi, ne delait ! »
84 | « Qui après Dieux n’ira mal fu norriz de lait. » | 84 | Qui aprés Dieu n’ira mal fu norriz de lait. | 84 | Qui aprés Dieu n’ira mal fu norriz de lait.
|  |  | XXII |  | XXII
85 | Vauvaſeur, bacheiler plain de grant non-ſavoir, | 85 | Vauvaseur, bacheleir, plain de grant nonsavoir, | 85 | Vauvaseur, bacheleir plain de grant nonsavoir,
86 | Cuidiez-vos par deſà pris ne honeur avoir ? | 86 | Cuidiez vos par desa pris ne honeur avoir ? | 86 | Cuidiez vos par desa pris ne honeur avoir ?
87 | Vous vous laireiz morir & porrir voſtre avoir, | 87 | Vous vous laireiz morir, et porrir votre avoir ; | 87 | Vous vous laireiz morir, et porrir votre avoir ;
88 | Et ce vos vos moréiz, Diex nou quiert jà s’avoir. | 88 | Et se vos vos moreiz, Diex nou quiert ja savoir. | 88 | Et ce vos vos moreiz, Diex nou quiert ja savoir.
|  |  | XXIII |  | XXIII
89 | Dites, aveiz-vos plèges de vivre longuement ? | 89 | Dites, aveiz vos pleges de vivre longuement ? | 89 | Dites, aveiz vos pleges de vivre longuement ?
90 | Je voi aucun riche home ſaire maiſonnement ; | 90 | Je voi aucun riche home faire maisonnement : | 90 | Je voi aucun riche home faire maisonnement :
91 | Quant il a aſſouvi treſtout entièrement | 91 | Quant il a assouvi trestout entierement, | 91 | Quant il a assouvi trestout entierement,
92 | Se li fait-on .i. autre de petit couſtement. | 92 | Se li fait hon un autre, de petit coustement. | 92 | Se li fait hon un autre, de petit coustement.
|  |  | XXIV |  | XXIV
93 | Jà coars n’enterra en paradyx céleſtre, | 93 | Ja coars n’enterra en paradyx celestre, | 93 | Ja coars n’enterra en paradyx celestre,
94 | Si n’eſt n’uns ſi coars qui bien n’i vouxiſt eſtre, | 94 | Si n’est nuns si coars qui bien n’i vouxist estre ; | 94 | Si n’est nuns si coars qui bien n’i vouxist estre ;
95 | Mais tant doutent meſaize & à guerpir lor eſtre, | 95 | Mais tant doutent mesaize et a guerpir lor estre | 95 | Mais tant doutent mesaize et a guerpir lor estre
96 | Qu’il en adoſſent Dieu & metent à ſéneſtre. | 96 | Qu’il en adossent Dieu et metent a senestre. | 96 | Qu’il en adossent Dieu et metent a senestre.
|  |  | XXV |  | XXV
97 | Dès lors que li hons naît a-il petit à vivre ; | 97 | Dés lors que li hons nait, a il petit a vivre ; | 97 | Dés lors que li hons nait, a il petit a vivre ;
98 | Quant il a .xl. ans, or en a mains on livre. | 98 | Quant il a quarante ans, or en a mains ou livre. | 98 | Quant il a quarante ans, or en a mains ou livre.
99 | Quant il doit ſervir Dieu ſi s’aboivre & enyvre : | 99 | Quant il doit servir Dieu, si s’aboivre et enyvre ; | 99 | Quant il doit servir Dieu, si s’aboivre et enyvre ;
100 | Jà ne ſe prendra garde tant que mors le délivre. | 100 | Ja ne se prendra garde tant que mors le delivre. | 100 | Ja ne se prendra garde tant que mors le delivre.
|  |  | XXVI |  | XXVI
101 | Or eſt mors, qu’a-il ſait qu’au ſiècle a tant eſtei ? | 101 | Or est mors : qu’a il fait, qu’au siecle a tant estei ? | 101 | Or est mors : qu’a il fait, qu’au siecle a tant estei ?
102 | Il a deſtruiz lesbiens que Dieux li a preſtei : | 102 | Il a destruiz les biens que Dieux li a prestei ; | 102 | Il a destruiz les biens que Dieux li a prestei ;
103 | De Dieu ne li ſouvint ne yver ne eſtei ; | 103 | De Dieu ne li souvint ne yver ne estei. | 103 | De Dieu ne li souvint ne yver ne estei.
104 | Il aura paradix, ce il l’a conqueſtei. | 104 | Il avra paradix se il l’a conquestei. | 104 | Il avra paradix ce il l’a conquestei !
|  |  | XXVII |  | XXVII
105 | Foulz eſt qui contre mort cuide troveir deffence ; | 105 | Foulz est qui contre mort cuide troveir deffence : | 105 | Foulz est qui contre mort cuide troveir deffence :
106 | Des biaux, des fors, des ſages fait la mort ſa deſpance ; | 106 | Des biaux, des fors, des sages fait la mors sa despance ; | 106 | Des biaux, des fors, des sages fait la mort sa despance ;
107 | La mors mort Abſalon & Salomon & Sance ; | 107 | La mors mort Absalon et Salemon et Sance ; | 107 | La mors mort Absalon et Salemon et Sance ;
108 | De légier deſpit tout qu’adès à morir pance. | 108 | De legier despit tout qu’adés a morir pence. | 108 | De legier despit tout qu’adés a morir pance.
|  |  | XXVIII |  | XXVIII
109 | Et vos à quoi penceiz qui n’aveiz nul demain, | 109 | Et vos, a quoi penceiz, qui n’aveiz nul demain | 109 | Et vos, a quoi penceiz, qui n’aveiz nul demain
110 | Et qui à nul bien faire ne voleiz metre main ? | 110 | Et qui a nul bien faire ne voleiz metre main ? | 110 | Et qui a nul bien faire/ne voleiz metre main ?
111 | Se hom va au mouſtier vos dites : « Je remain ; » | 111 | Se hom va au moustier, vos dites : « Je remain » ; | 111 | Se hom va au moustier, vos dites : « Je remain » ;
112 | A Dieu ſervir dou voſtre ieſtes-vos droit Romain. | 112 | A Dieu servir dou votre iestes vos droit Romain. | 112 | A Dieu servir dou votre iestes vos droit Romain.
|  |  | XXIX |  | XXIX
113 | Se hom, va au mouſtier la n’aveiz-vos que faire ; | 113 | Se hom va au moustier, la n’aveiz vos que faire : | 113 | Se hom va au moustier, la n’aveiz vos que faire :
114 | N’eſt pas touz d’une pièce, tort vos porroit maufaire: | 114 | N’est pas touz d’une piece, tost vos porroit maufaire. | 114 | N’est pas touz d’une piece, tost vos porroit maufaire.
115 | A ceux qui i vont dites qu’ailleurs aveiz à faire : | 115 | A ceux qui y vont dites qu’ailleurs aveiz afaire : | 115 | A ceux qui y vont dites qu’ailleurs aveiz afaire :
116 | Sans oïr meſſe ſunt maint biau ſerf embiaire. | 116 | « Sans oïr messe sunt maint biau serf em Biaire. » | 116 | « Sans oïr messe sunt maint biau serf en Biaire. »
|  |  | XXX |  | XXX
117 | Vous vous moqueiz de Dieu tant que vient à la mort ; | 117 | Vous vous moqueiz de Dieu tant que vient a la mort, | 117 | Vous vous moqueiz de Dieu tant que vient a la mort,
118 | Si li crieiz merci lors que li mors vos mort | 118 | Si li crieiz merci lors que li mors vos mort | 118 | Si li crieiz mercei lors que li mors vos mort
119 | Et une conſciance vos reprent & remort : | 119 | Et une consciance vos reprent et remort ; | 119 | Et une consciance vos reprent et remort ;
120 | Si n’en ſouvient nelui tant que la mors le mort. | 120 | Si n’en souvient nelui tant que la mors le mort. | 120 | Si n’en souvient nelui tant que la mors le mort.
|  |  | XXXI |  | XXXI
121 | Gardeiz dont vos veniſtes & où vous revandroiz : | 121 | Gardeiz dont vos venistes et ou vous revandroiz. | 121 | Gardeiz dont vos venistes et ou vous revandroiz.
122 | Diex ne fait nelui tort, n’eſt n’uns juges ſi droiz. | 122 | Diex ne fait nelui tort, n’est nuns juges si droiz ; | 122 | Diex ne fait nelui tort, n’est nuns juges si droiz ;
123 | Il eſt ſires de loiz & c’eſt maîtres de droiz ; | 123 | Il est sires de loiz et s’est maitres de droiz | 123 | Il est sires de loiz et c’est maitres de droiz :
124 | Toz jors le trovereiz droit juge en toz endroiz. | 124 | Touz jors le trovereiz droit juge en toz endroiz. | 124 | Touz jors le trovereiz droit juge en toz endroiz.
|  |  | XXXII |  | XXXII
125 | Li beſoins eſt venuz qu’il a meſtier d’amis ; | 125 | Li besoins est venuz qu’il a mestier d’amis ; | 125 | Li besoins est venuz qu’il a mestiers d’amis ;
126 | Il ne quiert que le cuer de quanque en vos a mis. | 126 | Il ne quiert que le cuer, de quanque en vos a mis. | 126 | Il ne quiert que le cuer, de quanque en vos a mis.
127 | Qui le cuer li aura & donei & promis, | 127 | Qui le cuer li avra et donei et promis | 127 | Qui le cuer li aura et donei et promis
128 | De reſouvoir ſon reigne c’eirt mult bien entremis. | 128 | De resouvoir son reigne s’iert moult bien entremis. | 128 | De resouvoir son reigne c’iert moult bien entremis.
|  |  | XXXIII |  | XXXIII
129 | Li mauvais demorront, ne’s convient pas eſlire, | 129 | Li mauvais demorront, nes couvient pas eslire ; | 129 | Li mauvais demorront, nes couvient pas eslire ;
130 | Et c’il ſunt hui mauvais il ſeront demain pire ; | 130 | Et s’il sunt hui mauvais, il seront demain pire ; | 130 | Et c’il sunt hui mauvais, il seront demain pire ;
131 | De jour en jour iront de roiaume en empire, | 131 | De jour en jour iront de roiaume en empire : | 131 | De jor en jor iront de roiaume en empire :
132 | Se nos ne’s retrouvons ſi n’en ferons que rire. | 132 | Se nos nes retrouvons, si n’en ferons que rire. | 132 | Se nos nes retrouvons, si n’en ferons que rire.
|  |  | XXXIV |  | XXXIV
133 | Li Rois qui les trois rois en Belléem conduit, | 133 | Li Rois qui les trois rois en Belleem conduit | 133 | Li Rois qui les trois rois en Belleem conduit
134 | Conduie touz croiſiez qui à mouvoir ſunt duit, | 134 | Conduie touz croiziez qui a mouvoir sunt duit, | 134 | Conduie touz croiziez qui a mouvoir sunt duit,
135 | Qu’oſteir au ſoudant puiſſent & joie & déduit, | 135 | Qu’osteir au soudant puissent et joië et deduit, | 135 | Qu’osteir au soudant puissent et joië et deduit,
136 | Si que bonnes en ſoient & notes & conduit ! | 136 | Si que bonnes en soient et notes et conduit ! | 136 | Si que bonnes en soient et notes et conduit !
| Explicit. |  | Explicit. |  | Explicit.