Panorama des principales éditions des œuvres de Rutebeuf.

Achille Jubinal, La Chansons de Puille

| Télécharger le texte en version Word (avec notes)
| Télécharger le texte en version PDF (avec notes)
| Télécharger le texte en version Excel (sans notes)
| Télécharger la fiche des manuscrits (PDF)
| Consulter les manuscrits
| Consulter l'édition panoptique de ce texte

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première
| fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 174-177.
| Ci encoumence
| La Chansons de Puille[1].
| Ms. 7633.
1 | Qu’à l’arme vuet doner ſantei
2 | Oie de Puille l’errement ;
3 | Diex a ſon règne abandonei,
4 | Li ſien le nos vont préſentant
5 | Qui de la terre ont ſarmonei.
6 | Quanques nos avons meſerrei
7 | Nos iert par la croix pardonei :
8 | Ne refuſons pas teil préſent.
9 | Jone gent, qu’aveiz empencei ?
10 | De quoi vos iroiz-vos vantant ?
11 | Quant vos ſereiz en vieil aei
12 | Qu’ireiz-vos à Dieu reprouvant
13 | De ce que il vos a donei
14 | Cuer & force, & vie & ſantei ?
15 | Vos li aveiz le cuer oſtei,
16 | C’eſt ce qu’il vuet tant ſeulement.
17 | Au ſiècle ne ſons que preſtei
18 | Por veoir voſtre efforcement ;
19 | Nos n’avons yver ne eſtei
20 | Dont aions aſſéurement ;
21 | Si avons jà grant pièce eſtei,
22 | Et qu’i avons conqueſtei
23 | Dont l’arme ait nule ſéurtei ?
24 | Je n’i vois fors deſpérement.
25 | Or ne ſoions déſeſpérei,
26 | Crion merci hardiement,
27 | Car Dieux eſt plains de charitei
28 | Et piteuz juqu’au jugement ;
29 | Mais lors aura-il toſt contei
30 | Un conte plein de grant durtei :
31 | « Venez, li buen, à ma citei ;
32 | Aleiz, li mal, à dampnement[2]. »
33 | Lors ſeront li fauz tuer dampnei
34 | Qui en ceft fiècle font ſemblant
35 | Qu’il ſoient plain d’umilitei
36 | Et ſi boen qu’il n’i faut noiant,
37 | Et il ſont plain d’iniquitei ;
38 | Mais le ſiècle ont ſi enchantei
39 | C’om n’oze dire véritei
40 | Ce c’on i voit apertement.
41 | Clerc & prélat qui aünei
42 | Ont l’avoir & l’or & l’argent,
43 | L’ont-il de lor loiaul chatei ?
44 | Lor pères en ot-il avant ?
45 | Et lorſque il ſont treſpaſſei,
46 | L’avoir que il ont amaſſei
47 | Et li ombres d’un viez foſſei
48 | Ces .iij. chozes ont .i. ſemblant.
49 | Vaſſeur qui eſles a l’oſtei,
50 | Et vos li bacheleir errant,
51 | N’aiez pas tant le ſiècle amei,
52 | Ne ſoiez pas ſi non-ſachant
53 | Que vos perdeiz la grana clartei
54 | Des cielz qui eſt ſanz oſcurtei.
55 | Or varra-hon voſtre bontei :
56 | Preneiz la croix, Diex vos atant.
57 | Cuens de Blois, bien aveiz errei[3]
58 | Par deſai au tornoiement :
59 | Dieux vos a le pooir preſtei,
60 | Ne ſaveiz com bien longuement.
61 | Montreiz-li ſe l’en ſaveiz grei,
62 | Car trop eſt plainz de nicetei[4]
63 | Qui por .i. pou de vanitéi
64 | Lairat la joie qui ne ment.
| Explicit.

[1] Cette pièce est évidemment de la mème date que la précédente.

[2] Thibaut de Navarre, le chansonnier, a exprimé à peu près la même pensée dans ces vers :

Diex ſe laiſſa por nos en crois pener,

Et nos dira au jour où tuit venront :

« Vos ki ma crois m’aidaſtes à porter,

Vos en irez là où li angèle ſont

Là me verrez & ma mère Marie ;

Et vos par qui je n’oi otiques aïe,

Deſcendez tuit en infer le parfont.

[3] Ce comte de Blois est Jean, fils de Hugues de Châtillon. Il est question de ce prince dans La Complainte ou Conte de Nevers.

[4] Nicetei, folie, simplicité. — Il existe sur ce mot une petite pièce intitulée De Niceroles. On la trouve dans mon Recueil de Contes et de Fabliaux.