Panorama des principales éditions des œuvres de Rutebeuf.

La complainte Rutebeuf, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 13-21. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 552-558. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 286-294.
| La Complainte Rutebeuf |  | La complainte Rutebeuf. |  | CI ENCOUMENCE LA COMPLAINTE RUTEBUEF DE SON OEUL
1 | No covient pas que vous raconte | 1 | Ne covient pas que vous raconte, | 1 | Ne covient pas je vos raconte
2 | Comment je me ſui mis à honte, | 2 | Comment je me sui mis a honte, | 2 | Coument je me sui mis a hunte,
3 | Quar bien avez oï le conte | 3 | Quar bien avez oï le conte | 3 | Quar bien aveiz oï le conte
4 | En quel manière, | 4 | En quel maniere | 4 | En queil meniere
5 | Je pris ma fame darrenière, | 5 | Je pris ma fame darreniere, | 5 | Je pris ma fame darreniere,
6 | Qui bele ne gente n’en ière. | 6 | Qui bele ne gente nen iere. | 6 | Qui bele ne gente nen iere.
7 | Lors naſqui paine, | 7 | Lors nasqui paine | 7 | Lors nasqui painne
8 | Qui dura plus d’une ſemaine | 8 | Qui dura plus d’une semaine, | 8 | Qui dura plus d’une semainne,
9 | Qu’el commença en lune plaine. | 9 | Qu’el commença en lune plaine. | 9 | Qu’el coumensa en lune plainne.
10 | Or entendez, | 10 | Or entendez, | 10 | Or entendeiz,
11 | Vous qui rime me demandez, | 11 | Vous qui rime me demandez, | 11 | Vos qui rime me demandeiz,
12 | Comment je me ſuis amendez | 12 | Comment je me sui amendez | 12 | Coument je me sui amendeiz
13 | De fame prendre : | 13 | De fame prendre. | 13 | De fame panrre.
14 | Je n’ai qu’engagier ne que vendre, | 14 | Je n’ai qu’engagier ne que vendre, | 14 | Je n’ai qu’engagier ne que vendre,
15 | Que j’ai tant eu à entendre | 15 | Que j’ai tant eü a entendre | 15 | Que j’ai tant eü a entendre
16 | Et tant à fère : | 16 | Et tant a fere | 16 | Et tant a faire,
17 | Quanques j’ai fet eſt à refère | 17 | (Quanques j’ai fet est a refere) | 17 | Et tant d’anui et de contraire,
18 | Que qui le vous voudroit retrère | 18 | Que, qui le vous voudroit retrere, | 18 | Car, qui le vos vauroit retraire,
19 | Il durroit trop. | 19 | Il durroit trop. | 19 | Il durroit trop.
20 | Dies m’a fet compaignon à Job, | 20 | Diex m’a fet compaignon a Job, | 20 | Diex m’a fait compaignon a Job :
21 | Qu’il m’a tolu à i. ſeul cop | 21 | Qu’il m’a tolu a un seul cop | 21 | Il m’a tolu a un sol cop
22 | Quanques j’avoie. | 22 | Quanques j’avoie. | 22 | Quanque j’avoie.
23 | De l’ueil deſtre, dont miex véoie, | 23 | De l’ueil destre, dont miex veoie, | 23 | De l’ueil destre, dont miex veoie,
24 | Ne voi-je pas aler la voie | 24 | Ne voi je pas aler la voie | 24 | Ne voi ge pas aleir la voie
25 | Ne moi conduire. | 25 | Ne moi conduire. | 25 | Ne moi conduire.
26 | A ci dolor dolente & dure, | 26 | A ci dolor dolente et dure, | 26 | Ci at doleur dolante et dure,
27 | Qu’à miédi m’eſt nuiz obſcure | 27 | Qu’a miedi m’est nuiz obscure | 27 | Qu’endroit meidi m’est nuit oscure
28 | De celui oeil. | 28 | De celui oeil. | 28 | De celui eul.
29 | Or n’ai-je quanques je veuil ; | 29 | Or n’ai je pas quanques je vueil, | 29 | Or n’ai ge pas quanque je weil,
30 | Ainz ſui dolent, & ſi me dueil | 30 | Ainz sui dolenz et si me dueil | 30 | Ainz sui dolanz et si me dueil
31 | Parfondement, | 31 | Parfondement, | 31 | Parfondement,
32 | C’or ſui-en grant afondement | 32 | C’or sui en grant afondement | 32 | C’or sui en grant afondement
33 | Se par cels n’ai relevement | 33 | Se par cels n’ai relevement | 33 | Ce par ceulz n’ai relevement
34 | Qui juſqu’à ci | 34 | Qui jusqu’a ci | 34 | Qui jusque ci
35 | M’ont ſecoru la lor merci. | 35 | M’ont secoru, la lor merci. | 35 | M’ont secorru, la lor merci.
36 | Le cuer en ai triſtre & noirci | 36 | Le cuer en ai triste et noirci | 36 | Moult ai le cuer triste et marri
37 | De ceſt mehaing, | 37 | De cest mehaing, | 37 | De cest mehaing,
38 | Quar je n’i voi pas mon gaaing. | 38 | Quar je n’i voi pas mon gaaing. | 38 | Car je n’i voi pas mon gaaing.
39 | Or n’ai-je pas quanques je haing ; | 39 | Or n’ai je pas quanques je haing : | 39 | Or n’ai je pas quanque je aing :
40 | C’eſt mes domages : | 40 | C’est mes domages. | 40 | C’est mes damaiges.
41 | Ne ſai ce ç’a fet mes outrages. | 41 | Ne sai se ç’a fet mes outrages ; | 41 | Ne sai ce s’a fait mes outrages.
42 | Or deviendrai ſobres & ſages | 42 | Or devendrai sobres et sages | 42 | Or devanrrai sobres et sages
43 | Après le fet, | 43 | Après le fet | 43 | Aprés le fait
44 | Et me garderai de forfet ; | 44 | Et me garderai de forfet ; | 44 | Et me garderai de forfait.
45 | Més que ce vaut quant c’eſt jà fet ? | 45 | Més ce que vaut quant c’est ja fet ? | 45 | Mais ce que vaut quant c’est ja fait ?
46 | Tart ſui méus ; | 46 | Tart sui meüs, | 46 | Tart sui meüz.
47 | A tart me ſuis aparcéus | 47 | A tart me sui aparceüs | 47 | A tart me sui aparceüz
48 | Quant je ſuis jà ès las échéu. | 48 | Quant je sui ja es las cheüs | 48 | Quant je sui en mes laz cheüz
49 | C’eſt premier an | 49 | Cest premier an. | 49 | Ce premier an.
50 | Me gart cil Diex en mon droit ſan | 50 | Me gart cil Diex en mon droit san | 50 | Me gart cil Diex en mon droit san
51 | Qui por nous ot paine & ahan | 51 | Qui por nous ot paine et ahan, | 51 | Qui por nous ot poinne et ahan,
52 | Et me gart l’âme : | 52 | Et me gart l’ame ! | 52 | Et me gart l’arme !
53 | Or a d’enfant géu ma fame ; | 53 | Or a d’enfant geü ma fame ; | 53 | Or a d’enfant geü ma fame ;
54 | Mon cheval a briſié la jame | 54 | Mon cheval a brisié la jame | 54 | Mes chevaux ot brizié la jambe
55 | A une lice ; | 55 | À une lice ; | 55 | A une lice ;
56 | Or veut de l’argent ma norrice, | 56 | Or veut de l’argent ma norrice, | 56 | Or wet de l’argent ma norrice,
57 | Qui m’en deſtraint & me pélice | 57 | Qui m’en destraint et me pelice | 57 | Qui m’en destraint et m’en pelice
58 | Por l’enfant peſtre, | 58 | Por l’enfant pestre, | 58 | Por l’enfant paistre,
59 | Ou il reviendra brère en l’eſtre. | 59 | Ou il revendra brere en l’estre. | 59 | Ou il revanrra braire en l’aitre.
60 | Cil dame Diex qui le fiſt neſtre, | 60 | Cil Damediex qui le fist nestre | 60 | Cil sire Diex qui le fit naitre
61 | Li doinſt chevance | 61 | Li doinst chevance | 61 | Li doint chevance
62 | Et li envoiſt ſa ſoutenance, | 62 | Et li envoit sa soustenance | 62 | Et li envoit sa soutenance,
63 | Et me doinſt encore aléjance | 63 | Et me doinst encore alejance | 63 | Et me doint ancor alijance
64 | Qu’aidier li puiſſe, | 64 | Qu’aidier li puisse, | 64 | Qu’aidier li puisse,
65 | Que la povretez ne me nuiſe | 65 | Que la povretez ne me nuise | 65 | Et que miex son vivre li truisse,
66 | Et que miex ſon vivre li truiſe | 66 | Et que miex son vivre li truise | 66 | Et que miex mon hosteil conduisse
67 | Que je ne fais. | 67 | Que je ne fais ! | 67 | Que je ne fais.
68 | Si je m’eſmai je n’en puis mais. | 68 | Se je m’esmai je n’en puis mais, | 68 | Ce je m’esmai, je n’en puis mais,
69 | C’or n’ai ne douſaine ne fais, | 69 | C’or n’ai ne dousaine ne fais ; | 69 | Car je n’ai douzainne ne fais,
70 | En ma meſon, | 70 | En ma meson, | 70 | En ma maison,
71 | De buſche por cette ſeſon. | 71 | De busche por ceste seson. | 71 | De buche por ceste saison.
72 | Si eſbahiz ne fu més hom | 72 | Si esbahiz ne fu més hom | 72 | Si esbahiz ne fu nunz hom
73 | Com je ſui, voir, | 73 | Com je sui, voir, | 73 | Com je sui voir,
74 | C’onques ne ſui à mains d’avoir. | 74 | C’onques ne fui a mains d’avoir. | 74 | C’onques ne fui a mainz d’avoir.
75 | Mes oſtes veuſt l’argent avoir | 75 | Mes ostes veut l’argent avoir | 75 | Mes hostes wet l’argent avoir
76 | De ton oſté, | 76 | De son osté, | 76 | De son hosteil,
77 | Et j’en ai preſque tout oſté, | 77 | Et j’en ai presque tout osté, | 77 | Et j’en ai presque tout ostei,
78 | Et ſi me ſont nu li coſté, | 78 | Et si me sont nu li costé | 78 | Et si me sunt nu li costei
79 | Contre l’yver. | 79 | Contre l’yver. | 79 | Contre l’iver,
80 | Ciſt mot me ſont dur & diver, | 80 | Cist mot me sont dur et diver, | 80 | Dont mout me sunt changié li ver
81 | Dont mult me ſont changié li ver | 81 | Dont moult me sont changié li ver | 81 | (Cist mot me sunt dur et diver)
82 | Envers antan. | 82 | Envers antan ; | 82 | Envers antan.
83 | Por poi n’afol quant g’i entan ; | 83 | Por poi n’afol quant g’i entan. | 83 | Par poi n’afoul quant g’i enten.
84 | Ne m’eſluet pas taner en tan, | 84 | Ne m’estuet pas taner en tan, | 84 | Ne m’estuet pas tenneir en ten ;
85 | Quar le reſveil | 85 | Quar le resveil | 85 | Car le resvuoil
86 | Me tane aſſez quant je m’eſveil. | 86 | Me tane assez quant je m’esveil ; | 86 | Me tenne asseiz quant je m’esvuoil ;
87 | Si ne ſai ſe je dorm ou veil, | 87 | Si ne sai, se je dorm ou veil | 87 | Si ne sai, se je dor ou voil
88 | Ou ſe je pens, | 88 | Ou se je pens, | 88 | Ou se je pens,
89 | Quel part je penrai mon deſpens | 89 | Quel part je penrai mon despens | 89 | Queil part je panrrai mon despens
90 | Par quoi puiſſe paſſer le tens. | 90 | Par quoi puisse passer le tens : | 90 | De quoi passeir puisse cest tens :
91 | Tel ſiècle ai-gié : | 91 | Tel siecle ai gié. | 91 | Teil siecle ai gié.
92 | Mi gage ſont tuit engagié | 92 | Mi gage sont tuit engagié, | 92 | Mei gage sunt tuit engaigié
93 | Et de chiés moi deſmanagié, | 93 | Et de chiés moi desmanagié, | 93 | Et d’enchiez moi desmenagiei,
94 | Car j’ai géu | 94 | Car j’ai geü | 94 | Car g’ai geü
95 | Iij. moi, que nului n’ai véu. | 95 | Trois mois que nului n’ai veü. | 95 | Trois mois, que nelui n’ai veü.
96 | Ma fame r’a enfant éu, | 96 | Ma fame ra enfant eü, | 96 | Ma fame ra enfant eü,
97 | C’un mois entier | 97 | C’un mois entier | 97 | C’un mois entier
98 | Me r’a géu ſor le chantier. | 98 | Me ra geü sor le chantier. | 98 | Me ra geü sor le chantier.
99 | Je me giſoie endementier | 99 | Je me gisoie endementier | 99 | Ge [me] gisoie endementier
100 | En l’autre lit, | 100 | En l’autre lit, | 100 | En l’autre lit,
101 | Où je avoie pou de délit ; | 101 | Ou j’avoie pou de delit. | 101 | Ou j’avoie pou de delit.
102 | Oncques mès mains ne m’abelit | 102 | Onques més mains ne m’abelit | 102 | Onques mais moins ne m’abelit
103 | Géſir que lors ; | 103 | Gésir que lors, | 103 | Gesirs que lors,
104 | Quar j’en fui de mon avoir fors | 104 | Quar j’en sui de mon avoir fors | 104 | Car j’en sui de mon avoir fors
105 | Et ſ’en ſuis mehaigniez du cors | 105 | Et s’en sui mehaigniez du cors | 105 | Et s’en sui mehaigniez dou cors
106 | Juſqu’au fénir. | 106 | Jusqu’au fenir. | 106 | Jusqu’au fenir.
107 | Li mal ne ſevent ſeul venir : | 107 | Li mal ne sevent seul venir ; | 107 | Li mal ne seivent seul venir ;
108 | Tout ce m’eſtoit à avenir | 108 | Tout ce m’estoit a avenir, | 108 | Tout ce m’estoit a avenir,
109 | S’eſt avenu. | 109 | S’est avenu. | 109 | C’est avenu.
110 | Que ſont mi ami devenu | 110 | Que sont mi ami devenu | 110 | Que sunt mi ami devenu
111 | Que j’avoie ſi près tenu | 111 | Que j’avoie si pres tenu | 111 | Que j’avoie si pres tenu
112 | Et tant amé ? | 112 | Et tant amé ? | 112 | Et tant amei ?
113 | Je cuit qu’il ſont trop cler ſemé ; | 113 | Je cuit qu’il sont trop cler semé ; | 113 | Je cuit qu’il sunt trop cleir semei ;
114 | Ils ne furent pas bien femé, | 114 | Il ne furent pas bien femé, | 114 | Il ne furent pas bien femei,
115 | Si ſont failli. | 115 | Si sont failli. | 115 | Si sunt failli.
116 | Itel ami m’ont mal bailli, | 116 | Itel ami m’ont mal bailli, | 116 | Iteil ami m’ont mal bailli,
117 | C’onques tant com Diex m’aſſailli | 117 | C’onques, tant com Diex m’assailli | 117 | C’onques, tant com Diex m’assailli
118 | En maint coſté | 118 | En maint costé, | 118 | E[n] maint costei,
119 | N’en vi .i. seul en mon oſté : | 119 | N’en vi un seul en mon osté. | 119 | N’en vi .I. soul en mon ostei.
120 | Je cuit li vens les a oſté. | 120 | Je cuit li vens les a osté, | 120 | Je cui li vens les m’at ostei,
121 | L’amor eſt morte : | 121 | L’amor est morte : | 121 | L’amours est morte :
122 | Ce ſont ami que vens emporte, | 122 | Ce sont ami que vens enporte, | 122 | Se sont ami que vens enporte,
123 | Et il ventoit devant ma porte ; | 123 | Et il ventoit devant ma porte | 123 | Et il ventoit devant ma porte,
124 | S’es enporta, | 124 | Ses enporta, | 124 | Ces enporta,
125 | C’onques nus ne m’en conforta | 125 | C’onques nus ne m’en conforta | 125 | C’onques nuns ne m’en conforta
126 | Ne du ſien riens ne m’aporta. | 126 | Ne du sien riens ne m’aporta. | 126 | Ne tiens dou sien ne m’aporta.
127 | Ice m’aprent | 127 | Ice m’aprent | 127 | Ice m’aprent
128 | Qui auques a privé le prent ; | 128 | Qui auques a, privé le prent ; | 128 | Qui auques at, privei le prent ;
129 | Mis cil trop à tart ſe repent | 129 | Més cil trop a tart se repent | 129 | Et cil trop a tart ce repent
130 | Qui trop a mis | 130 | Qui trop a mis | 130 | Qui trop a mis
131 | De ſon avoir por fère amis, | 131 | De son avoir por fere amis, | 131 | De son avoir a faire amis,
132 | Qu’il ne’s trueve entiers ne demis | 132 | Qu’il nes trueve entiers ne demis | 132 | Qu’il nes trueve entiers ne demis
133 | A lui ſecorre. | 133 | A lui secorre. | 133 | A lui secorre.
134 | Or lerai donc fortune corre : | 134 | Or lerai donc fortune corre | 134 | Or lairai donc Fortune corre,
135 | Si entendrai à moi reſcorre, | 135 | Si entendrai a moi rescorre | 135 | Si atendrai a moi rescorre,
136 | Se je l’ puis fère. | 136 | Se jel puis fere. | 136 | Se jou puis faire.
137 | Vers les preudommes m’eſtuet trère | 137 | Vers mes preudommes m’estuet trere | 137 | Vers les bone gent m’estuet traire
138 | Qui ſont corrois & débonère | 138 | Qui sont cortois et debonere | 138 | Qui sunt preudome et debonaire
139 | Et m’ont norri : | 139 | Et m’ont norri. | 139 | Et m’on norri.
140 | Mi autre ami fſont tuit porri ; | 140 | Mi autre ami sont tuit porri : | 140 | Mi autre ami sunt tuit porri :
141 | Je les envoi à meſtre ORRI, | 141 | Je les envoi a mestre Orri | 141 | Je les envoi a maitre Horri
142 | Et ſe l’i lais ; | 142 | Et se li lais. | 142 | Et cest li lais,
143 | On en doit bien fère ſon lais | 143 | On en doit bien fere son lais | 143 | C’on en doit bien faire son lais
144 | Et tel gent leſſier en relais | 144 | Et tel gent lessier en relais | 144 | Et teil gent laissier en relais
145 | Sanz réclamer, | 145 | Sanz reclamer, | 145 | Sens reclameir,
146 | Qu’il n’a en els rien à amer, | 146 | Qu’il n’a en els rien a amer | 146 | Qu’il n’a en eux riens a ameir
147 | Que l’en doie à amor clamer. | 147 | Que l’en doie a amor clamer. | 147 | Que l’en doie a amor clameir.
148 | Or pri celui | 148 | Or pri Celui | 148 | [Or prie Celui
149 | Qui .iij. parties fiſt de lui, | 149 | Qui trois parties fist de lui, | 149 | Qui trois parties fist de lui,
150 | Qui refuſer ne ſet nului | 150 | Qui refuser ne set nului | 150 | Qui refuser ne set nului
151 | Qui le reclaime, | 151 | Qui le reclaime, | 151 | Qui le reclaime,
152 | Qui l’aeure & Seignor le claime, | 152 | Qui l’aeure et seignor le claime, | 152 | Qui l’aeure et seignor le claime,
153 | Et qui cels tempte que il aime, | 153 | Et qui tels tempte que il aime, | 153 | Et qui cels tempte que il aime,
154 | Qu’il m’a tempté, | 154 | Qu’il m’a tempté, | 154 | Qu’il m’a tempté,
155 | Que il me doinſt bonne ſanté, | 155 | Que il me doinst bone santé, | 155 | Que il me doint bone santé,
156 | Que je face ſa volenté | 156 | Que je face sa volenté | 156 | Que je face sa volenté]
157 | Tout ſanz deſroi. | 157 | Tout sanz desroi. | 157 | Mais cens desroi.
158 | Mon Seignor, qui eſl filz de Roi, | 158 | Monseignor qui est filz de roi | 158 | Monseigneur qui est fiz de roi
159 | Mon dit & ma complainte envoi, | 159 | Mon dit et ma complainte envoi, | 159 | Mon dit et ma complainte envoi,
160 | Qu’il m’eft meſtiers | 160 | Qu’il m’est mestiers, | 160 | Qu’il m’est mestiers,
161 | Qu’il m’a aidié mult volentiers : | 161 | Qu’il m’a aidié moult volentiers : | 161 | Qu’il m’a aidé mout volentiers :
162 | Ce eſt li bons quens de Poitiers | 162 | Ce est li bons quens de Poitiers | 162 | C’est li boens cuens de Poitiers
163 | Et de Toulouſe ; | 163 | Et de Toulouse ; | 163 | Et de Toulouze.
164 | Il ſaura bien que cil goulouſe | 164 | Il savra bien que cil goulouse | 164 | Il saurat bien que cil golouze
165 | Qui ſi fêtement ſe doulouſe. | 165 | Qui si fetement se dolouse. | 165 | Qui si faitement se dolouze.
| Explicit la Complainte Rustebuef, |  | Explicit la complainte Rustebuef. |  | Explicit.
| ou Explicit le Dit de l’Ueil Rustebuef. |  |  |  |