Panorama des principales éditions des œuvres de Rutebeuf.

J. Bastin & E. Faral, L’Ave Maria Rustebuef.

| Télécharger le texte en version Word (avec notes)
| Télécharger le texte en version PDF (avec notes)
| Télécharger le texte en version Excel (sans notes)
| Télécharger la fiche des manuscrits (PDF)
| Consulter les manuscrits
| Consulter l'édition panoptique de ce texte

Le texte

| Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 2, pp. 240-244.
| L’Ave Maria Rustebuef. fol. 328 r°
1 | A toutes genz qui ont savoir
2 | Fet Rustebués bien a savoir
3 | Et les semont
4 | Cels qui ont les cuers purs et mont[1]
5 | Doivent tuit deguerpir le mont
6 | Et debouter,
7 | Quar trop covient a redouter
8 | Les ordures a raconter
9 | Que chascuns conte ;
10 | C’est veritez que je vous conte.
11 | Chanoine, clerc et roi et conte
12 | Sont trop aver ;
13 | N’ont cure des ames sauver,
14 | Més les cors baignier et laver
15 | Et bien norrir ;
16 | Quar il ne cuident pas morir
17 | Ne dedenz la terre porrir,
18 | Més si feront,
19 | Que ja garde ne s’i prendront
20 | Que tel morsel engloutiront
21 | Qui leur nuira,
22 | Que la lasse d’ame cuira
23 | En enfer, ou ja nel lera[2]
24 | Estez n’yvers.
25 | Trop par sont les morsiaus divers
26 | Dont[3] la char menjuent les vers
27 | Et en pert l’ame.
28 | Un salu de la douce Dame,
29 | Por ce qu’ele nous gart de blasme,
30 | Vueil commencier,
31 | Quar en digne lieu et en chier
32 | Doit chascuns metre sanz tencier
33 | Cuer et penssee.
| Ave, roïne coronee !
35 | Com de bone eure tu fus nee,
36 | Qui Dieu portas !
37 | Theophilus reconfortas
38 | Quant sa chartre li raportas
39 | Que l’Anemis,
40 | Qui de mal fere est entremis,
41 | Cuida avoir lacié et mis
42 | En sa prison.
43 | Maria, si com nous lison,
44 | Tu li envoias garison
45 | De son malage,
46 | Qui deguerpi Dieu et s’ymage
47 | Et si fist au deable hommage
48 | Par sa folor ;
49 | Et puis li fist, a sa dolor,
50 | Du vermeil sanc de sa color
51 | Tel chartre escrire
52 | Qui devisa tout son martire ;
53 | Et puis aprés li estuet dire
54 | Par estavoirestovoir (par), G 19 : inévitablement — F 94, AV 474, AX 54, AT 502 : obligatoirement ; AT 1245 : sur son ordre (de Conrad), sans désobéissance possible. :
55 | « Par cest escrit fet a savoir
56 | Theophilus ot por avoir
57 | Dieu renoié. »
58 | Tant l’ot deables desvoié
59 | Que il estoit toz marvoiémarvoié, AX 59 : égaré.
60 | Par desperance ;
61 | Et quant li vint en remembrante
62 | De vous, Dame plesant et franche,
63 | Sanz demorer
64 | Devant vous s’en ala orer ;
65 | De cuer commença a plorer
66 | Et larmoier ;
67 | Vous l’en rendistes tel loier,
68 | Quant de cuer l’oïstes proier,
69 | Que vous alastes,
70 | D’enfer sa chartre raportastes,
71 | De l’Anemi le delivrastes
72 | Et de sa routeroute, rote, AX 72 : suite ; AH 29, AL 126, G 24, AT 1842, Z 32 : compagnie, suite ; AT 368 : série de choses..
73 | Gracia plena estes toute :
74 | Qui ce ne croit il ne voit goute
75 | Et le compere.
76 | Dominus li sauveres Pere
77 | Fist de vous sa fille et sa mere,
78 | Tant vous ama ;
79 | Dame des angles vous clama ;
80 | En vous s’enclost, ainz n’entama
81 | Vo dignité,
82 | N’en perdistes virginité.
83 | Tecum par sa digne pité
84 | Vout toz jors estre
85 | Lasus en la gloire celestre ;
86 | Donez le[4] nous ainsinques estre
87 | Lez son costé.
88 | Benedicta tu qui osté
89 | Nous as del dolereus osté
90 | Qui tant est ors
91 | Qu’il n’est en cest siecle tresors
92 | Qui nous peüst fere restors
93 | De la grant perte
94 | Par quoi Adam fist la desertedeserte, s. f., Y 59, AB 78, AS 14 : récompense — AE 326, AX 94 : punition.[5].
95 | Prie a ton fil qu’i nous en terdeterde, AX 95, subj. pr. 3 de terdre : nettoyer, purifier.
96 | Et nous esleve
97 | De l’ordure qu’aporta Eve fol. 328 v°
98 | Quant de la pomme osta la seve,
99 | Par qoi tes fis,
100 | Si com je sui certains et fis,
101 | Souffri mort et fu crucefis
102 | Au vendredi
103 | (C’est veritez que je vous di)
104 | Et au tiers jor, plus n’atendi,
105 | Resuscita.
106 | La Magdelene visita[6],
107 | De toz ses pechiez la cuitacuita, AX 107, parf. 3 de quiter : tenir quitte.[7]
108 | Et la fist saine.
109 | De paradis es la fontaine,
110 | In mulieribus et plaine
111 | De seignorie.
112 | Fols est qui en toi ne se fie.
113 | Tu hez orgueil et felonie
114 | Seur toute chose ;
115 | Tu es li lis ou Diex repose ;
116 | Tu es rosiers qui porte rose
117 | Blanche et vermeille ;
118 | Tu as en ton saint chief l’oreille[8]
119 | Qui les desconseilliez conseille
120 | Et met a voie ;
121 | Tu as de solaz et de joie
122 | Tant que raconter n’en porroie
123 | La tierce part.
124 | Fols est cil qui pensée autre part
125 | Et plus est fols qui se departdepartir, R 55, AT 851 ; E 84, depart, ind. pr. 3 ; AT 316 departoit, imparf. 3 ; AT 1287 departi, parf. 3 ; O 628 departi, p. p. : distribuer — AT 1157, BD 85, departir, inf. ; BA 58 departe, subj. pr. 3 : (neutre) se séparer — R 120, AQ 82, AX 125, se depart, ind. pr. 3 ; BC prose, me departi, parf. 1 ; O 627, s’en sont departi, pf. comp. 6 de departir (soi) ; s’en aller — O 631 depart, ind. pr. 3 : fait partir ; O 633 departiz, p. p. : envoyés — T 148 departie, p. p. : divisée, débandée — AT 432 l’enfance est departie : en allée — Y 88 li departirs, inf. subst. : le partage.
126 | De vostre acorde,
127 | Quar honesté, misericorde
128 | Et patience a vous s’acorde
129 | Et abandone.
130 | Hé ! benoite soit la corone
131 | De Jhesucrist, qui environe
132 | Le vostre chief ;
133 | Et benedictus de rechief
134 | Fructus qui soufri grant meschief
135 | Et grant mesaise
136 | Por nous geter de la fornaise
137 | D’enfer, qui tant par est pusnaise,
138 | Laide et obscure.
139 | Hé ! douce Virge nete et pure,
140 | Toutes fames por ta figure[9]
141 | Doit l’en amer.
142 | Douce te doit l’en bien clamer,
143 | Quar en toi si n’a point d’amer
144 | N’autre durté :
145 | Chacié en as toute obscurté.
146 | Par la grace, par la purté
147 | Ventris tui,
148 | Tuit s’en sont deable fuï ;
149 | N’osent parler, car amuï
150 | Sont leur solas.
151 | Quant tu tenis et acolas
152 | Ton chier filz, tu les afolas
153 | Et maumeïs.
154 | Si com c’est voirs que tu deïs :
155 | « Hé ! biaus Pere qui me feïs,
156 | Je sui t’ancele »,
157 | Toi depri je, Virge pucele,
158 | Prie a ton Fil qu’il nous apele
159 | Au jugement,
160 | Quant il fera si aigrement
161 | Tout le monde communement
162 | Trambler com fueille,
163 | Qu’a sa partie nous acueille !
164 | Disons Amen, qu’ainsi le vueille !
| Explicit l’Ave Maria Rustebuef.

Manuscrits : A, fol. 328 r° ; G, fol. 184 r°.
Texte et graphie de A.
Titre : G mq., A, effacé — 1 G toute gent ; en marge, à droite Q’d (= quidam) — 2 G F. uns jolis clerc a s. — 17-18 G ordre interverti, mais rétabli anciennement en marge — 22 G Qui leur lasses ames c. — 23 G ja nes l. — 67 G V. li r. — 85 G en sa g. — 87 G mq. (bas de colonne coupé) — 89 G as de d. — 95 G filz — 109 A est, G ies — 115-116 intervertis dans G — 121 G Et tu as de s. de j. — 124 G cilz — 131 G mq. (bas de colonne coupé)

[1] Vers altéré par le copiste de A (et, à sa suite, par celui de G), qui brouille souvent cas sujets et cas régimes. Cels ne peut être qu’un sujet (de doivent) et représente Cil ; — mont, forme attestée par la rime, est ou bien au cas régime singulier (impossible dans le contexte) ou bien au cas sujet pluriel. D’où la supposition que le vers devrait être : Cil cui sont li cuer pur et mont.

[2] « où jamais elle (l’âme) ne cessera (de brûler), hivers comme étés ».

[3] Dont, « par suite desquels ».

[4] le en prolepse. « Accordez-nous d’être de même à son côté ».

[5] « par laquelle Adam eut ce qu’il avait mérité » (?).

[6] 106-108. Mention inattendue dans la suite du développement.

[7] la cuita (ms. A), laquita (ms. G). L’on pourrait lire l’aquita ; mais cuita est possible, quiter se disant fort bien de la remise d’une faute.

[8] l’oreille, « la pensée » (?). Cf. Trubert, v. 432 : « il li est monté en l’oreille » (il lui est venu à l’idée).

[9] 140-141. Cf. AV 498 « Par qui (à cause de qui) tote fame est aimee ». Idée venue sans doute d’une interprétation de benedicta in mulieribus, où in a été entendu non pas comme « parmi », mais « en la personne de ».