Panorama des principales éditions des œuvres de Rutebeuf.

La complainte du roi de Navarre, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 44-54. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 481-485. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 382-388.
| C’est la Complainte au Roi de Navarre. |  | C’est la complainte dou roi de Navarre. |  | C’EST LA COMPLAINTE DOU ROI DE NAVARRE
1 | Pitiez à compleindre m’enseigne | 1 | Pitiez a compleindre m’enseigne | 1 | Pitiez a compleindre m’enseigne
2 | D’un home qui avoit ſeur Seine | 2 | D’un home qui avoit seur Seinne | 2 | D’un home qui avoit seur Seinne
3 | Et ſor Marne maintes maiſons ; | 3 | Et sor Marne maintes maisons ; | 3 | Et sor Marne maintes maisons ;
4 | Mais à teil bien ne vint mais hons | 4 | Mais a teil bien ne vint mais hons | 4 | Mais a teil bien ne vint mais hons
5 | Comme il veniſt, ne fuſt la mort | 5 | Com il venist, ne fust la mors | 5 | Com il venist, ne fust la mors
6 | Qui en ſa venue l’amort. | 6 | Qui en sa venue l’a mors : | 6 | Qui en sa venue l’a mors :
7 | C’eſt li rois THIEBAUZ de Navarre | 7 | C’est li rois Thiebauz de Navarre. | 7 | C’est li rois Thiebauz de Navarre.
8 | Bien a ſa mort mis en auvarre | 8 | Rien a sa mors mis en auvarre | 8 | Bien a sa mort mis en auvarre
9 | Tout ſon roiaume & ſa contei | 9 | Tout son roiaume et sa contei | 9 | Tout son roiaume et sa contei
10 | Por les biens c’on en a contei, | 10 | Por les biens c’on en a contei. | 10 | Por les biens c’on en a contei.
11 | Quant li rois Thiebaus vint à terre | 11 | Quant li rois Thiebaus vint a terre, | 11 | Quant li rois Thiebaus vint a terre,
12 | Il fut aſſeiz, qui li mut guerre | 12 | Il fut asseiz qui li mut guerre | 12 | Il fut asseiz qui li mut guerre
13 | Et qui mous li livra entente, | 13 | Et qui mout li livra entente, | 13 | Et qui mout li livra entente,
14 | Si que il n’ot oncle ne tente | 14 | Si que il n’ot oncle ne tente | 14 | Si que il n’ot oncle ne tente
15 | Qui le cuer n’en éuſt plain d’ire : | 15 | Qui le cuer n’en eüst plain d’ire ; | 15 | Qui le cuer n’en eüst plain d’ire.
16 | Mais je vos puis jureir & dire | 16 | Mais je vos puis jureir et dire | 16 | Mais je vos puis jureir et dire
17 | Que c’il fuſt ſon éage en vie | 17 | Que, s’il fust son eage en vie, | 17 | Que, c’il fust son eage en vie,
18 | De li cembleir éuſt envie | 18 | De li cembleir eüst envie | 18 | De li cembleir eüst envie
19 | Li mieudres qui orendroit vive, | 19 | Li mieudres qui orendroit vive, | 19 | Li mieudres qui orendroit vive,
20 | Que vie ſi nete & ſi vive | 20 | Que vie si nete et si vive | 20 | Que vie si nete et si vive
21 | Ne mena n’uns qui ſoit ou monde. | 21 | Ne mena nuns qui soit ou monde. | 21 | Ne mena nuns qui soit ou monde.
22 | Large, corrois & net & monde, | 22 | Large, cortois et net et monde | 22 | Large, cortois et net et monde
23 | Et boen au chans & à l’oſtei | 23 | Et boen au chans et a l’ostei | 23 | Et boens au chans et a l’ostei :
24 | Tel le nos a la mort oſtei. | 24 | Teil le nos a la mors ostei. | 24 | Teil le nos a la mors ostei.
25 | Ne croi que mieudres creſtiens, | 25 | Ne croi que mieudres crestiens | 25 | Ne croi que mieudres crestiens,
26 | Ne jones hom ne anciens, | 26 | Ne jones hom ne anciens | 26 | Ne jones hom ne anciens,
27 | Remainſiſt la jornée en l’oſt | 27 | Remainsist la jornee en l’ost ; | 27 | Remansist la jornee en l’ost ;
28 | Si ne croi mie que Dieux l’oſt | 28 | Si ne croi mie que Dieux l’ost | 28 | Si ne croi mie que Dieux l’ost
29 | D’avec les ſainz, ainz l’i a mis, | 29 | D’avec les sainz, ainz l’i a mis, | 29 | D’avec les sainz, ainz l’i a mis,
30 | Qu’il a toz jors eſtei amis | 30 | Qu’il at toz jors estei amis | 30 | Qu’il at toz jors esté amis
31 | A ſainte Egliſe & à gent d’ordre. | 31 | A sainte Eglize et a gent d’Ordre. | 31 | A sainte Eglize et a gent d’Ordre.
32 | Mout en fait la mors à remordre | 32 | Mout en fait la mors a remordre | 32 | Mout en fait la mors a remordre
33 | Qui ſi gentil mortel a mors ; | 33 | Qui si gentil morcel a mors : | 33 | Qui si gentil morsel a mors :
34 | Pieſà ne mordi plus haut mors : | 34 | Piesa ne mordi plus haut mors ; | 34 | Piesa ne mordi plus haut mors.
35 | Jamais n’iert jors que ne ſ’en plaigne | 35 | Jamais n’iert jors que ne s’en plaigne | 35 | Jamais n’iert jors que ne s’en plaigne
36 | Navarre & Brie & Champaingne, | 36 | Navarre et Brië et Champaingne. | 36 | Navarre et Brië et Champaingne.
37 | Troie, Provins, & li dui Bar | 37 | Troie, Provins et li dui Bar, | 37 | Troie ; Provins et li dui Bar,
38 | Perdu aveiz voſtre tabar, | 38 | Perdu aveiz votre tabar, | 38 | Perdu aveiz votre tabar,
39 | C’eſt-à-dire voſtre ſecours. | 39 | C’est a dire votre secours ; | 39 | C’est a dire votre secours.
40 | Bien fuſtes fondei en décours, | 40 | Bien fustes fondei en decours | 40 | Bien fustes fondei en decours
41 | Quant teil ſeigneur aveiz perdu, | 41 | Quant teil seigneur aveiz perdu ; | 41 | Quant teil seigneur aveiz perdu.
42 | Bien en deveiz eſtre efperdu. | 42 | Bien en deveiz estre esperdu. | 42 | Bien en deveiz estre esperdu.
43 | Mors desloaux, qui rienz n’entanz | 43 | Mors desloauz, qui rienz n’entanz, | 43 | Mors desloauz, qui rien n’entanz,
44 | Se le laiſſaſſes .lx. anz | 44 | Se le laissasses soissante anz | 44 | Se le laissasses soissante anz
45 | Ancor vivre par droit aage, | 45 | Ancor vivre par droit aage, | 45 | Ancor vivre par droit aage,
46 | Lors ſ’en préiſſes le paage | 46 | Lors s’en preïsses le paage, | 46 | Lors s’en preïsses le paage,
47 | Si n’en péuſt pas tant chaloir ; | 47 | Si n’en peüst pas tant chaloir. | 47 | Si n’en peüst pas tant chaloir.
48 | Or eſtoit venuz à valoir. | 48 | Or estoit venuz a valoir : | 48 | Or estoit venuz a valoir :
49 | N’as-tu fait grant deſconvenue | 49 | N’as tu fait grant descouvenue | 49 | N’as tu fait grant descouvenue
50 | Quant tu l’as mort en ſa venue | 50 | Quant tu l’as mort en sa venue ? | 50 | Quant tu l’as mort en sa venue ?
51 | Mort defloiaux, mors de pute aire ? | 51 | Mors desloiaux, mors deputaire, | 51 | Mors desloiax, mors deputaire,
52 | De toi blameir ne me puis taire | 52 | De toi blameir ne me puis taire | 52 | De toi blameir ne me puis taire
53 | Quant il me ſovient des bienz faiz | 53 | Quant il me sovient des bienz faiz | 53 | Quant il me sovient des bienz faiz
54 | Que il a devant Tunes fait, | 54 | Que il a devant Tunes faiz, | 54 | Que il a devant Tunes faiz,
55 | Où il a mis avoir & cors ! | 55 | Ou il a mis avoir et cors. | 55 | Ou il a mis avoir et cors.
56 | Li premiers iſſuz eſtoit fors | 56 | Li premiers issuz estoit fors | 56 | Li premiers issuz estoit fors
57 | Et retornoit li darreniers. | 57 | Et retornoit li darreniers. | 57 | Et retornoit li darreniers.
58 | Ne prenoit pas garde au deniers | 58 | Ne prenoit pas garde au deniers | 58 | Ne prenoit pas garde au deniers
59 | N’auz garnizons qu’il deſpandoit ; | 59 | N’auz garnizons qu’il despandoit ; | 59 | N’auz garnizons qu’il despandoit ;
60 | Mais ſaveiz à qu’il entendoit, | 60 | Mais saveiz a qu’il entendoit ? | 60 | Mais saveiz a qu’il entendoit ?
61 | A viſeteir les bones genz. | 61 | A viseteir les bones genz. | 61 | A viseteir les bones genz.
62 | Au mangier eſtoit droit ſerjenz, | 62 | Au mangier estoit droiz serjens ; | 62 | Au mangier estoit droiz serjens ;
63 | Après mangier eſtoit compains | 63 | Aprés mangier estoit compains | 63 | Aprés mangier estoit compains
64 | De toutes bones teches plains, | 64 | De toutes bones teches plains, | 64 | De toutes bones teches plains,
65 | Pers aus barons, aus povres peires, | 65 | Pers auz barons, auz povres peires, | 65 | Pers auz barons, auz povres peires,
66 | Et aus moiens compains & frères ; | 66 | Et auz moiens compains et freres, | 66 | Et auz moiens compains et freres,
67 | Bons en conſoil & bien méurs, | 67 | Boens en consoil et bien meürs, | 67 | Boens en consoil et bien meürs,
68 | Auz armes viſtes & ſéurs, | 68 | Auz armes vistes et seürs | 68 | Auz armes vistes et seürs
69 | Si qu’en tout l’oſt n’avoir ſon peir. | 69 | Si qu’en tout l’ost n’avoit son peir. | 69 | Si qu’en tout l’ost n’avoit son peir.
70 | Douz foiz le jor faiſoit trampeir | 70 | Douz foiz le jor faisoit trampeir | 70 | Douz fois le jor faisoit trampeir
71 | Por repaiſtre les familleuz. | 71 | Por repaistre les familleuz. | 71 | Por repaistre les familleuz.
72 | Qui déiſt qu’il fuſt orgueilleuz | 72 | Qui deïst qu’il fust orguilleuz | 72 | Qui deïst qu’il fust orguilleuz
73 | Et il le véiſt au mangier, | 73 | Et il le veïst au mangier | 73 | Et il le veïst au mangier,
74 | Il ſe teniſt por menſongier. | 74 | Il se tenist por mensongier. | 74 | Il se tenist por mensongier.
75 | Sa bataille eſtoit bonne & fors, | 75 | Sa bataille estoit bone et fors, | 75 | Sa bataille estoit bone et fors,
76 | Car ces ſemblanz & ces effors | 76 | Car ses semblanz et ses effors | 76 | Car ces semblanz et ces effors
77 | Donoit aux autres hardieſſe. | 77 | Donoit aux autres hardiesse. | 77 | Donoit aux autres hardiesse.
78 | Onques home de ſa joneſſe | 78 | Onques home de sa jonesse | 78 | Onques home de sa jonesse
79 | Ne vit n’uns contenir ſi bel | 79 | Ne vit nuns contenir si bel | 79 | Ne vit nuns contenir si bel
80 | En guait, en eſtour, en cembel. | 80 | En guait, en estour, en cembel. | 80 | En guait, en estour, en cembel.
81 | Qui l’ot en Champagne véu, | 81 | Qui l’ot en Champaigne veü | 81 | Qui l’ot en Champaigne veü
82 | En Tunes l’ot deſconnéu : | 82 | En Tunes l’ot desconneü, | 82 | En Tunes l’ot desconneü,
83 | Qu’au beſoing connoît-hon preudome ; | 83 | Qu’au besoig connoit hon preudome ; | 83 | Qu’au besoig connoit hon preudome ;
84 | Et vos ſaveiz, ce eſt la ſomme, | 84 | Et vos saveiz, ce est la soume, | 84 | Et vos saveiz, ce est la soume,
85 | Qui en pais eſt en ſon païs | 85 | Qui en pais est en son païs | 85 | Qui en pais est en son païs
86 | Tenez ſeroit por foux nayx | 86 | Tenuz seroit por foux naÿx | 86 | Tenuz seroit por foux naÿx
87 | C’il ſ’aloit aux paroiz combatre. | 87 | S’il s’aloit auz paroiz combatre. | 87 | C’il s’aloit auz paroiz combatre.
88 | Par ceſte raiſon vuel abatre | 88 | Par ceste raison vuel abatre | 88 | Par ceste raison vuel abatre
89 | Vilonie ſ’on l’en a dite. | 89 | Vilonie, s’on l’en a dite, | 89 | Vilonie, s’on l’en a dite,
90 | Que ſa vaillance l’en acquite. | 90 | Que sa vaillance l’en aquite. | 90 | Que sa vaillance l’en aquite.
91 | Quant l’aguait faiſoit à ſon tour, | 91 | Quant l’aguait faisoit a son tour, | 91 | Quant l’aguait faisoit a son tour,
92 | Tout auſi come en une tour | 92 | Tout ausi com en une tour | 92 | Tout ausi com en une tour
93 | Eſtoit chacuns aſſéureiz, | 93 | Estoit chacuns asseüreiz, | 93 | Estoit chacuns asseüreiz,
94 | Car tout li oz eſtoit mureiz : | 94 | Car touz li oz estoit mureiz ; | 94 | Car touz li oz estoir mureiz.
95 | Lors eſtoit chafcuns aféur | 95 | Lors estoit chacuns a seür, | 95 | Lors estoit chacuns a seür,
96 | Car li ſiens gain valoit .i. mur. | 96 | Car li siens gaiz valoit un mur. | 96 | Car li siens gaiz valoit un mur.
97 | Quant il eſtoient retornei, | 97 | Quant il estoient retornei, | 97 | Quant il estoient retornei,
98 | Si trovoit-hon tot atornei | 98 | Si trovoit hon tot atornei : | 98 | Si trovoit hon tot atornei :
99 | Tables & blanches napes miſes ! | 99 | Tables et blanches napes mises. | 99 | Tables et blanches napes mises.
100 | Tant avoir laians de repriſes | 100 | Tant avoit laians de reprises | 100 | Tant avoit laians de reprises
101 | Donées ſi cortoiſement | 101 | Donees si cortoisement, | 101 | Donees si cortoisement,
102 | Et roi de teil contenement, | 102 | Et roi de teil contenement, | 102 | Et roi de teil contenement,
103 | Qu’à aiſe ſui quant le recorde, | 103 | Qu’a aise sui quant le recorde, | 103 | Qu’a aise sui quant le recorde,
104 | Por ce que chaſcuns c’en deſcorde | 104 | Por ce que nuns ne s’en descorde | 104 | Por ce que [nuns ne] c’en descorde
105 | Et que chaſcuns le me teſmoingne | 105 | Et que chacuns le me tesmoingne | 105 | Et que chacuns le me tesmoingne
106 | De ceulx qui virent la beſoigne, | 106 | De ceulz qui virent la besoigne, | 106 | De ceulz qui virent la besoigne,
107 | Que n’en truis contraire nelui | 107 | Que n’en truis contraire nelui | 107 | Que n’en truis contraire nelui
108 | Que tout ce ne ſoit voirs de lui. | 108 | Que tout ce ne soit voirs de lui. | 108 | Que tout ce ne soit voïrs de lui.
109 | Roi HANRRIS, frères au bon roi, | 109 | Roi Hanrris, freres au bon roi, | 109 | Rois Hanrris, freres au bon roi,
110 | Dieux mète en vos ſi bon aroi | 110 | Dieux mete en vos si bon aroi | 110 | Dieux mete en vos si bon aroi
111 | Com en roi THIEBAUT voſtre frère ! | 111 | Com en roi Thiebaut votre frere : | 111 | Com en roi Thiebaut votre frere :
112 | Jà fuſtes-vos de ſi boen peire. | 112 | Ja fustes vos de si boen peire. | 112 | Ja fustes vos de si boen peire.
113 | Que vos iroie délaiant | 113 | Que vos iroie delaiant | 113 | Que vos iroie delaiant
114 | Ne mes paroles porloignant ? | 114 | Ne mes paroles porloignant ? | 114 | Ne mes paroles porloignant ?
115 | A Dieu & au ſiècle plaiſoit | 115 | A Dieu et au siecle plaisoit | 115 | A Dieu et au siecle plaisoit
116 | Quanque li roi THIEBAUZ faiſoit : | 116 | Quanque li rois Thiebauz faisoit. | 116 | Quanque li rois Thiebauz faisoit.
117 | Fontaine eſtoit de cortoiſie ; | 117 | Fontainne estoit de cortoisie ; | 117 | Fontainne estoit de cortoisie ;
118 | Toz biens iert ſanz vilonie, | 118 | Toz biens i ert sanz vilonie. | 118 | Toz biens i ert sanz vilonie.
119 | Si coin j’ai oï & apris | 119 | Si com j’ai oï et apris | 119 | Si com j’ai oï et apris :
120 | De maître JEHAN de Paris, | 120 | De maitre Jehan de Paris, | 120 | De maitre Jehan de Paris,
121 | Qui l’amoit de ſi bone amour | 121 | Qui l’amoit de si bone amour | 121 | Qui l’amoit de si bone amour
122 | Com preudons puez ameir ſeignor | 122 | Com preudons puet ameir seignor, | 122 | Com preudoms puet ameir seignor,
123 | Vos ai la matière deſcrite | 123 | Vos ai la matiere descrite | 123 | Vos ai la matiere descrite
124 | Qu’em trois jors ne ſeroit pas dite. | 124 | Qu’em troiz jors ne seroit pas dite. | 124 | Qu’em troiz jors ne seroit pas dite.
125 | Meſſire ERARS de Valeri, | 125 | Messire Erars de Valeri, | 125 | Messire Erars de Valeri,
126 | A cui onques ne ſ’aferi | 126 | A cui onques ne s’aferi | 126 | A cui onques ne s’aferi
127 | N’uns chevaliers de loiautei, | 127 | Nuns chevaliers de loiautei, | 127 | Nuns chevaliers de loiautei,
128 | Diex, par vos, ſi l’avoit fait teil | 128 | Diex par vos si l’avoit fait teil, | 128 | Diex par vos si l’avoit fait teil,
129 | Que mieudres n’i eſt demoreiz | 129 | Et mieudres n’i est demoreiz | 129 | Et mieudres n’i est demoreiz
130 | Et au loing fuſt tant honoreiz. | 130 | Qui au loig fust tant honoreiz. | 130 | Qui au loig fust tant honoreiz.
131 | Prions au Peire glorieuz | 131 | Prions au Peire glorieuz | 131 | Prions au Peire glorieuz
132 | Et à ſon chier Fil précieus | 132 | Et a son chier Fil precieus | 132 | Et a son chier Fil precieus
133 | Et le Saint Eſperit encemble | 133 | Et le saint Esperit encemble, | 133 | Et le saint Esperit encemble,
134 | En cui toute bonteiz ſ’aſemble, | 134 | En cui toute bonteiz s’asemble, | 134 | En cui tout bonteiz s’asemble,
135 | Et la douce Vierge pucele | 135 | Et la douce Vierge pucele, | 135 | Et la douce Vierge pucele,
136 | Qui de Dieu fu mère & ancele | 136 | Qui de Dieu fu mere et ancele, | 136 | Qui de Dieu fu mere et ancele,
137 | Qu’avec les sainz martirs li face | 137 | Qu’avec les sainz martirs li face | 137 | Qu’avec les sainz martirs li face
138 | En paradix & leu & place. | 138 | En paradix et lou et place. | 138 | En paradix et lou et place.
| Explicit. |  | Explicit. |  | Explicit.