Panorama des principales éditions des œuvres de Rutebeuf.

La paix Rutebeuf, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 22-25. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 566-568. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 414-416.
| C’est la Paiz de Rutebues, |  | C’est la paiz de Rutebuef |  | C’EST LA PAIZ DE RUTEBUEF
| ou |  |  |  |
| La Priere Rutebuef |  |  |  |
|  |  | I |  | I
1 | Mon boen ami Diex le mainteingne ! | 1 | Mon boen ami, Dieus le mainteingne ! | 1 | Mon boen ami, Dieus le mainteingne !
2 | Mais raiſons me montre & enſeingne | 2 | Mais raisons me montre et enseingne | 2 | Mais raisons me montre et enseingne
3 | Qu’à Dieu face une teil prière ; | 3 | Qu’a Dieu fasse une teil priere | 3 | Qu’a Dieu fasse une teil priere :
4 | C’il eft moiens, que Diex l’i tiengne, | 4 | S’il est moiens, que Dieus l’i tiengne ! | 4 | C’il est moiens, que Dieus l’i tiengne !
5 | Que puis qu’en ſeignorie veingne | 5 | Que, puis qu’en seignorie veingne, | 5 | Que, puis qu’en seignorie veingne,
6 | G’i per honeur & bele chière ! | 6 | G’i per honeur et bele chiere. | 6 | G’i per honeur et biele chiere.
7 | Moiens & de bele menière | 7 | Moiens est de bele meniere | 7 | Moiens est de bele meniere
8 | Et ſ’amors eſt ferme & entière | 8 | Et s’amors est ferme et entiere, | 8 | Et s’amors est ferme et entiere,
9 | Et ceit bon grei qui le compeingne ; | 9 | Et ceit bon grei qui le compeingne ; | 9 | Et ceit bon grei qui le compeingne ;
10 | Car com plus baſſe eſt la lumière, | 10 | Car com plus basse est la lumiere, | 10 | Car com plus basse est la lumiere,
11 | Miex voit hon avant & arrière, | 11 | Mieus voit hon avant et arriere, | 11 | Mieus voit hon avant et arriere,
12 | Et com plus hauce, plus eſloigne. | 12 | Et com plus hauce plus esloigne. | 12 | Et com plus hauce, plus esloigne.
|  |  | II |  | II
13 | Quand li moiens devient granz ſires, | 13 | Quant li moiens devient granz sires, | 13 | Quant li moiens devient granz sires,
14 | Lors vient flaters & naît meſdires ; | 14 | Lors vient flaters et nait mesdires : | 14 | Lors vient flaters et nait mesdires :
15 | Qui plus en ſeit, plus a ſa grâce. | 15 | Qui plus en seit, plus a sa grace ; | 15 | Qui plus en seit, plus a sa grace.
16 | Lors eſt perduz joers & rires : | 16 | Lors est perduz joers et rires, | 16 | Lors est perduz joers et rires,
17 | Ces roiaumes devient empires | 17 | Ses roiaumes devient empires | 17 | Ces roiaumes devient empires
18 | Et tuit enſuient une trace. | 18 | Et tuit ensuient une trace. | 18 | Et tuient ensuient une trace.
19 | Li povre ami eſt en eſpace : | 19 | Li povre amis est en espace ; | 19 | Li povre ami est en espace ;
20 | C’il vient à cort, chacuns l’en chace | 20 | S’il vient a cort, chacuns l’en chace | 20 | C’il vient a cort, chacuns l’en chace
21 | Par gros moz ou par vitupires. | 21 | Par groz moz ou par vitupires. | 21 | Par groz moz ou par vitupires.
22 | Li flatères de pute eſtrace | 22 | Li flateres de pute estrace | 22 | Li flateres de pute estrace
23 | Fait cui il vuet vuidier la place : | 23 | Fait cui il vuet vuidier la place : | 23 | Fait cui il vuet vuidier la place :
24 | C’il vuet, li mieudres eſt li pires. | 24 | S’il vuet, li mieudres est li pires. | 24 | C’il vuet, li mieudres est li pires.
|  |  | III |  | III
25 | Riches hom qui flateour croit | 25 | Riches hom qui flateour croit | 25 | Riches hom qui flateour croit
26 | Fait de légier plus tort que droit, | 26 | Fait de legier plus tort que droit, | 26 | Fait de legier plus tort que droit,
27 | Et de légier faut à droiture | 27 | Et de legier faut a droiture | 27 | Et de legier faut a droiture
28 | Quant de légier croit & meſcroit. | 28 | Quant de legier croit et mescroit : | 28 | Quant de legier croit et mescroit :
29 | Fox eſt qui for ſ’amour acroit | 29 | Fos est qui sor s’amour acroit, | 29 | Fos est qui sor s’amour acroit,
30 | Et ſages qui entour li dure. | 30 | Et sages qui entour li dure. | 30 | Et sages qui entour li dure.
31 | Jamais jor ne metrai ma cure | 31 | Jamais jor ne metrai ma cure | 31 | Jamais jor ne metrai ma cure
32 | En fère raiſon ne meſure | 32 | En faire raison ne mesure, | 32 | En faire raison ne mesure,
33 | Se n’eſt por celui qui tot voit ; | 33 | Se n’est por Celui qui tot voit, | 33 | Ce n’est por Celui qui tot voit,
34 | Car ſ’amours eſt ferme & féure. | 34 | Car s’amours est ferme et seüre ; | 34 | Car s’amours est ferme et seüre ;
35 | Sages eſt qu’en li ſ’aſéure : | 35 | Sages est qu’en li s’aseüre : | 35 | Sages est qu’en li s’aseüre :
36 | Tuit li autre ſunt d’un endroit. | 36 | Tuit li autre sunt d’un endroit. | 36 | Tui li autre sunt d’un endroit.
|  |  | IV |  | IV
37 | J’avoie un boen ami en France ; | 37 | J’avoie un boen ami en France, | 37 | J’avoie un boen ami en France,
38 | Or l’ai perdu par meſchéance. | 38 | Or l’ai perdu par mescheance ; | 38 | Or l’ai perdu par mescheance.
39 | De totes pars Diex me guerroie, | 39 | De totes pars Dieus me guerroie, | 39 | De totes pars Dieus me guerroie,
40 | De totes pars pers-je chevance : | 40 | De totes pars pers je chevance : | 40 | De totes pars pers je chevance :
41 | Diex le m’atort à pénitance | 41 | Dieus le m’atort a penitance | 41 | Dieus le m’atort a penitance
42 | Que par tanz cuit que pou i voie ; | 42 | Que par tanz cuit que pou i voie ! | 42 | Que par tanz cuit que pou i voie !
43 | De ſa veue r’ait-il joie | 43 | De sa veüe rait il joie | 43 | De sa veüe rait il joie
44 | Auſi grant com je de la moie, | 44 | Ausi grant com je de la moie | 44 | Ausi grant com je de la moie
45 | Qui m’a méu teil méſeſtance ; | 45 | Qui m’a meü teil mesestance ! | 45 | Qui m’a meü teil mesestance !
46 | Mais bien le ſache & ſi le croie : | 46 | Mais bien le sache et si le croie : | 46 | Mais bien le sache et si le croie :
47 | J’aurai aſſeiz où que je ſoie, | 47 | J’avrai asseiz ou que je soie, | 47 | J’avrai asseiz ou que je soie,
48 | Qui qu’en ait anui & pezance. | 48 | Qui qu’en ait anui et pezance. | 48 | Qui qu’en ait anui et pezance.
| Explicit. |  | Explicit. |  | Explicit.