Panorama des principales éditions des œuvres de Rutebeuf.

La complainte de Constantinople, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 117-128. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 424-430. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 356-366.
| La Complainte de Constantinoble |  | La complainte de Constantinople |  | CI ENCOUMENCE LA COMPLAINTE
| Ou ci encoumence |  |  |  | DE COUSTANTINOBLE
| La Complainte de Constantinoble. |  |  |  |
|  |  | I |  | I
1 | Souspirant por l’umain lingnage | 1 | Souspirant por l’umain lingnage | 1 | Sopirant pour l’umain linage
2 | Et penſſis au cruel domage | 2 | Et penssis au cruel domage | 2 | Et pencis au crueil damage
3 | Qui de jor en jor i avient, | 3 | Qui de jor en jor i avient, | 3 | Qui de jour en jour i avient,
4 | Vous vueil deſcouvrir mon corage, | 4 | Vous vueil descouvrir mon corage, | 4 | Vos wel descovrir mon corage,
5 | Que ne ſai autre laborage : | 5 | Que ne sai autre laborage : | 5 | Que ne sai autre laborage :
6 | Du plus parfont du cuer me vient. | 6 | Du plus parfont du cuer me vient. | 6 | Dou plus parfont do[u] cuer me vient.
7 | Je ſais bien, & bien m’en ſovient, | 7 | Je sai bien, et bien m’en sovient, | 7 | Je sai bien et bien m’en souvient
8 | Que tout à avenir covient | 8 | Que tout a avenir covient | 8 | Que tout a avenir covient
9 | Quan c’ont dit li prophète ſage : | 9 | Quanc’ont dit li prophete sage : | 9 | Quanc’ont dit li prophete sage.
10 | Or porroit eſtre ſe devient | 10 | Or porroit estre, se devient, | 10 | Or porroit estre, se devient,
11 | Que la foi qui foible devient | 11 | Que la foi qui foible devient | 11 | Que la foi qui feble devient
12 | Porroit changer noſtre langage. | 12 | Porroit changier nostre langage. | 12 | Porroit changier nostre langage.
|  |  | II |  | II
13 | Nous en ſons bien entré en voie ; | 13 | Nous en sons bien entré en voie, | 13 | Nos en sons bien entrei en voie.
14 | N’i a ſi fol qui ne le voie, | 14 | N’i a si fol qui ne le voie, | 14 | N’i at si fol qui ne le voie,
15 | Quant Conſtantinoble eſt perdue, | 15 | Quant Constantinoble est perdue | 15 | Quant Coustantinoble est perdue
16 | Et la Morée ſe r’avoie | 16 | Et la Moree se ravoie | 16 | Et la Moree se ravoie
17 | A recevoir tele eſcorfroie | 17 | A recevoir tele escorfroie | 17 | A recevoir teile escorfroie
18 | Dont ſainte Ygliſe eſt eſperdue ! | 18 | Dont sainte Yglise est esperdue ; | 18 | Dont sainte Eglize est esperdue,
19 | Que l’ cors a petit d’atendue | 19 | Qu’el cors a petit d’atendue | 19 | Qu’en cors at petit d’atendue
20 | Quant il a la teſte fendue. | 20 | Quant il a la teste fendue. | 20 | Quant il at la teste fendue.
21 | Je ne ſai que plus vous diroie ! | 21 | Je ne sai que plus vous diroie : | 21 | [Je ne sai que plus vous diroie : ]
22 | Se Jéſu-Chris ne fet aïue | 22 | Se Jhesucriz ne fet aïue | 22 | Se Jhesucriz n’i fait aïue
23 | A la Sainte Terre abſolue, | 23 | A la Sainte Terre absolue, | 23 | A la Sainte Terre absolue,
24 | Bien li ert eſloingnie joie ! | 24 | Bien li ert esloingnie joie. | 24 | Bien li est esloigniee joie.
|  |  | III |  | III
25 | D’autre part vienent li Tartaire, | 25 | D’autre part vienent li Tartaire | 25 | D’autre part viennent li Tartaire
26 | Que l’en fera mès à tart taire, | 26 | Que l’en fera més a tart taire, | 26 | Que hom fera mais a tart taire,
27 | C’on n’avoit curé d’aler guerre : | 27 | C’on n’avoit cure d’aler querre. | 27 | C’om n’avoit cure d’aleir querre.
28 | Diex gart Jaſphes, Acre, Céſaire ! | 28 | Diex gart Jasphes, Acre, Cesaire ! | 28 | Diex gart Acre, Jaffes, Cezeire !
29 | Autre ſecors ne lor pui faire, | 29 | Autre secors ne lor puis faire, | 29 | Autre secors ne lor puis feire,
30 | Que je ne ſui mès hom de guerre. | 30 | Que je ne sui més hom de guerre. | 30 | Car je ne suis mais hom de guerre.
31 | Ha, Antioche ! ſainte terre, | 31 | Ha ! Antioche, sainte terre, | 31 | Ha ! Antioche, Sainte Terre,
32 | Qui tant couſtaſtes à conquerre, | 32 | Qui tant coustastes a conquerre | 32 | Qui tant coutastes a conquerre
33 | Ainz c’on vous péuſt à nous traire ! | 33 | Ainz c’on vous peüst a nous traire ! | 33 | Ainz c’on vos peüst a nos trere !
34 | Qui des ciex cuide ouvrir la ſerre | 34 | Qui des ciex cuide ouvrir la serre | 34 | Qui des ciels cuide ovrir la serre,
35 | Comment puet tel dolor ſoufferre ? | 35 | Comment puet tel dolor soufferre ? | 35 | Conment puet teil doleur sofferre ?
36 | Sil à Dieu cert dont par contraire ? | 36 | S’il a Dieu, c’ert dont par contraire. | 36 | C’il at Dieu, c’iert donc par contrere.
|  |  | IV |  | IV
37 | Ille de Cret, Corſe & Sezile, | 37 | Isle de Cret, Corse et Sezile, | 37 | Isle de Cret, Cosse, Sezile,
38 | Chypre, douce terre & douce iſle | 38 | Chypre, douce terre et douce isle | 38 | Chipre, douce terre et douce isle
39 | Où tuit avoient recouvrance, | 39 | Ou tuit avoient recouvrance, | 39 | Ou tuit avoient recovrance,
40 | Quand vous ſerez en autrui pile | 40 | Quant vous serez en autrui pile, | 40 | Quant vos seroiz en autrui pile,
41 | Li rois tendra deçà concile | 41 | Li rois tendra deça concile | 41 | Li rois tanra desa concile
42 | Comment AIOULS s’en vint en France ; | 42 | Comment Aiouls s’en vint en France, | 42 | Conment Ayoulz s’en vint en France,
43 | Et fera nueve remanance | 43 | Et fera nueve remanance | 43 | Et fera nueve remenance
44 | A cels qui font nueve créance, | 44 | A cels qui font nueve creance, | 44 | A cex qui font nueve creance,
45 | Novel Dieu & nueve Évangile ; | 45 | Novel Dieu et nueve Evangile, | 45 | Novel Dieu et nueve Evangile,
46 | Et lera femer par doutante, | 46 | Et lera semer, par doutante, | 46 | Et laira semeir par doutance
47 | Ypocriſie, ſa ſemance | 47 | Ypocrisie sa semance, | 47 | Ypocrisie sa semance,
48 | Qui eſt dame de ceſte vile. | 48 | Qui est dame de ceste vile. | 48 | Qui est dame de ceste vile.
|  |  | V |  | V
49 | Se li denier que l’en a mis | 49 | Se li denier que l’en a mis | 49 | Se le denier que hon at mie
50 | En cels qu’à Dieu ſe font amis | 50 | En cels qu’a Dieu se font amis | 50 | En celx qu’a Diex ce font amis
51 | Fuſſent mis en la Terre Sainte, | 51 | Fussent mis en la Terre Sainte, | 51 | Fussent mis en la Terre Sainte,
52 | Ele en éuſt mains d’anemis | 52 | Ele en eüst mains d’anemis, | 52 | Ele en eüst mains d’anemis
53 | Et mains toſt s’en fuſt entremis | 53 | Et mains tost s’en fust entremis | 53 | Et mains tost ce fust entremis
54 | Cil qui l’a jà briſie & frainte ; | 54 | Cil qui l’a ja brisie et frainte. | 54 | Cil qui l’a ja brisié et frainte.
55 | Mès trop à tart en faz la plainte, | 55 | Més trop a tart en faz la plainte, | 55 | Mais trop a tart en fais la plainte,
56 | Qu’ele eſt jà ſi forment empainte | 56 | Qu’ele est ja si forment empainte | 56 | Qu’ele est ja si forment empainte
57 | Que ſes pooirs n’eſt mès demis : | 57 | Que ses pooirs n’est més demis. | 57 | Que ces pooirs n’est mais demis.
58 | De légier ſera mès atainte | 58 | De legier sera més atainte, | 58 | De legier sera mais atainte
59 | Quant ſa lumière eſt jà eſtainte | 59 | Quant sa lumiere est ja estainte | 59 | Quant sa lumiere est ja etainte
60 | Et ſa cire devient remis. | 60 | Et sa cire devient remis. | 60 | Et sa cire devient remis.
|  |  | VI |  | VI
61 | De la terre Dieu qui empire, | 61 | De la Terre Dieu qui empire, | 61 | De la Terre Dieu qui empire,
62 | Sire Diex, que porront or dire | 62 | Sire Diex, que porront or dire | 62 | Sire Diex, que porront or dire
63 | Li Rois et li quens de Poitiers ? | 63 | Li rois et li quens de Poitiers ? | 63 | Li rois et li cuens de Poitiers ?
64 | Diex reſueffre novel martire. | 64 | Diex resueffre novel martire ; | 64 | Diex resueffre novel martyre.
65 | Or facent large cimetire | 65 | Or facent large cimetire | 65 | Or faissent large cemetyre
66 | Cil d’Acre, qu’il lor eft meſtiers : | 66 | Cil d’Acre, qu’il lor est mestiers. | 66 | Cil d’Acre, qu’il lor est mestiers.
67 | Toz eſt plains d’erbe li ſentiers | 67 | Toz est plains d’erbe li sentiers | 67 | Touz est plains d’erbe li santiers
68 | C’on ſoloit batre volentiers | 68 | C’on soloit batre volentiers | 68 | C’om suet batre si volentiers
69 | Por offrir l’âme en lieu de cire ; | 69 | Por offrir l’ame en lieu de cire ; | 69 | Por offrir s’arme en leu de cyre.
70 | Et Diex n’a mès nus cuers entiers | 70 | Et Diex n’a més nus cuers entiers, | 70 | Et Diex n’a mais nuns cuers entiers
71 | Ne la terre n’a nus rentiers, | 71 | Ne la Terre n’a nus rentiers, | 71 | Ne la terre n’a uns rentiers,
72 | Ainçois ſe torne à deſconfire. | 72 | Ainçois se torne a desconfire. | 72 | Ansois se torne a desconfire.
|  |  | VII |  | VII
73 | Jhéruſalem, ahi ! ahi ! | 73 | Jherusalem, ahi ! ahi ! | 73 | Jherusalem, ahi ! haï !
74 | Çom t’a blecié & eſbahi | 74 | Com t’a blecié et esbahi | 74 | Com t’a blecié et esbahi
75 | Vaine gloire, qui toz maus braſſe, | 75 | Vaine Gloire, qui toz maus brasse ! | 75 | Vainne Gloire qui toz maux brace !
76 | Et cil qui ſeront envaï | 76 | Et cil qui seront envaï | 76 | Et cil qui ceront envaÿ,
77 | Et charront là où cil chaï | 77 | Si charront la ou cil chaï | 77 | Si cherront lai ou cil chaÿ
78 | Qui par orgueil perdi ſa grâce ! | 78 | Qui par orgueil perdi sa grace. | 78 | Qui par orguel perdi sa grace.
79 | Or du fuir la mort les chace | 79 | Or du fuïr ! la mort les chace, | 79 | Or dou foïr ! La mort les chace,
80 | Qui lor fera de pié eſchace : | 80 | Qui lor fera de pié eschace. | 80 | Qui lor fera de pié eschace.
81 | Tart crieront : « Trahi ! trahi ! » | 81 | Tart crieront : « Trahi ! Trahi ! », | 81 | Tart crieront : « Trahi ! Trahi ! »,
82 | Qu’ele a jà enteſé ſa mache, | 82 | Qu’ele a ja entesé sa mache, | 82 | Qu’ele a ja entesei sa mace,
83 | Ne juſqu’au férir ne menace : | 83 | Ne jusqu’au ferir ne manace : | 83 | Ne jusqu’au ferir ne menace :
84 | Lors harra Diex qui le haï. | 84 | Lors harra Diex qui le haï. | 84 | Lors harra Diex qui le haÿ.
|  |  | VIII |  | VIII
85 | Or eſt en tribulacion | 85 | Or est en tribulacion | 85 | Or est en tribulacion
86 | La terre de promiſſion, | 86 | La terre de promission, | 86 | La Terre de Promission,
87 | A pou de gent tout eſbahie : | 87 | A pou de gent toute esbahie. | 87 | A pou de gent, toute esbahie.
88 | Sire Diex ! porqoi l’oublion, | 88 | Sire Diex, por qoi l’oublion, | 88 | Sire Diex, porquoi l’oblion,
89 | Quant por noſtre redempcion | 89 | Quant por nostre redempcion | 89 | Quant por notre redemption
90 | I fu la char de Dieu trahie ? | 90 | I fu la char de Dieu trahie ? | 90 | I fu la chars de Dieu trahie ?
91 | L’en lor envoia en aïe | 91 | L’en lor envoia en aïe | 91 | Hom lor envoia en aïe
92 | Une gent deſpite & haïe, | 92 | Une gent despite et haïe, | 92 | Une gent despite et haïe,
93 | Et ce fu lor deſtruction. | 93 | Et ce fu lor destruction. | 93 | Et ce fut lor destrucion.
94 | Du roi durent avoir lor vie ; | 94 | Du roi durent avoir lor vie ; | 94 | Dou roi durent avoir la vie :
95 | Li Rois ne l’a pas aſſouvie : | 95 | Li rois ne l’a pas assouvie : | 95 | Li rois ne l’a pas assouvie.
96 | Or guerroient ſa naſcion. | 96 | Or guerroient sa nascion. | 96 | Or guerroient sa nacion.
|  |  | IX |  | IX
97 | L’en ſermona por la croiz prendre, | 97 | L’en sermona por la croiz prendre, | 97 | Hom sermona por la croix prendre,
98 | Que l’en cuida paradis vendre | 98 | Que l’en cuida paradis vendre | 98 | Que hom cuida paradix vendre
99 | Et livrer de par l’apoſtole : | 99 | Et livrer de par l’apostole. | 99 | Et livreir de par l’apostole.
100 | L’en pot bien le ſermon entendre ; | 100 | L’en pot bien le sermon entendre, | 100 | Hom pot bien le sermon entendre,
101 | Mès à la croiz ne vout nus tendre | 101 | Més a la croiz ne vout nus tendre | 101 | Mais a la croix ne vout nuns tendre
102 | La main por piteuſe parole. | 102 | La main por piteuse parole. | 102 | La main por pitouze parole.
103 | Or nous deſfent-on la carole, | 103 | Or nous desfent on la carole, | 103 | Or nos deffent hon la quarole,
104 | Que c’eſt ce qui la terre afole, | 104 | Que c’est ce qui la terre afole, | 104 | Que c’est ce que la terre afole :
105 | Ce nous vuelent li frère aprendre ; | 105 | Ce nous vuelent li Frere aprendre ; | 105 | Se nos welent li Frere aprendre.
106 | Mès fauſſetez, qui partout vole, | 106 | Més Faussetez qui partout vole, | 106 | Mais Fauceteiz qui partot vole,
107 | Qui creſtiens tient à eſcole, | 107 | Qui crestiens tient a escole, | 107 | Qui crestïens tient a escole,
108 | Fera la ſainte terre rendre. | 108 | Fera la Sainte Terre rendre. | 108 | Fera la Sainte Terre rendre.
|  |  | X |  | X
109 | Que ſont les deniers devenuz | 109 | Que sont les deniers devenuz | 109 | Que sont li denier devenu
110 | Qu’entre Jacobins & Menuz | 110 | Qu’entre Jacobins et Menuz | 110 | Qu’entre Jacobins et Menuz
111 | Ont recéuz de teſtament, | 111 | Ont receüz de testament | 111 | Ont receüz de testamens
112 | De bougres por loiaus tenuz | 112 | De bougres por loiaus tenuz | 112 | De bougres por loiaux tenuz
113 | Et d’uſeriers viex & chenuz | 113 | Et d’useriers viex et chenuz | 113 | Et d’uzeriers vielz et chenuz
114 | Qui ſe muèrent ſoudainement ? | 114 | Qui se muerent soudainement, | 114 | Qui se muerent soudainnement,
115 | Et de clers auſſi fetement, | 115 | Et de clers aussi fetement, | 115 | Et de clers ausi faitement,
116 | Dont il ont grant aünement, | 116 | Dont il ont grant aünement | 116 | Dont il ont grant aünement,
117 | Dont li oſt Dieu fuſt maintenuz ? | 117 | Dont li ost Dieu fust maintenuz ? | 117 | Dont li oz Dieu fust maintenuz ?
118 | Mès il le font tout autrement, | 118 | Més il le font tout autrement, | 118 | Mais il en font tot autrement,
119 | Qu’il en font lor grant fondement : | 119 | Qu’il en font lor grant fondement, | 119 | Qu’il en font lor granz fondemenz,
120 | Et Diex remaint là outre nuz. | 120 | Et Diex remaint la outre nuz. | 120 | Et Diex remaint la outre nuz.
|  |  | XI |  | XI
121 | De Greffe vint chevalerie | 121 | De Gresse vint chevalerie | 121 | De Grece vint chevalerie
122 | Premièrement d’anceſſerie ; | 122 | Premierement d’ancesserie, | 122 | Premierement d’anceserie,
123 | Si vint en France & en Bretaingne : | 123 | Si vint en France et en Bretaingne ; | 123 | Si vint en France et en Bretaingne.
124 | Grant pièce i a eſté chiérie ; | 124 | Grant piece i a esté chierie. | 124 | Grant piece i at estei chierie.
125 | Or eſt à meſnie eſcherie, | 125 | Or est a mesnie escherie, | 125 | Or est a mesnie escherie,
126 | Que nus n’eſt tels qui la retiengne. | 126 | Que nus n’est tels qui la retiengne : | 126 | Que nuns n’est teiz qu’il la retaingne.
127 | Mort ſont OGIER & CHARLEMAIGNE : | 127 | Mort sont Ogier et Charlemaine ; | 127 | Mort sunt Ogiers et Charlemainne.
128 | Or s’en voiſt qui plus n’i remaingne, | 128 | Or s’en voist, que plus n’i remaingne ! | 128 | Or s’en vont, que plus n’i remaingne.
129 | Loiautez eſt morte & périe ; | 129 | Loiautez est morte et perie : | 129 | Loyauteiz est morte et perie :
130 | C’eſtoit ſa monjoie & ſ’enſaingne, | 130 | C’estoit sa monjoie et s’ensaingne, | 130 | C’estoit sa monjoie et s’ensaingne,
131 | C’eſtoit ſa dame & ſa compaigne, | 131 | C’estoit sa dame et sa compaigne | 131 | C’estoit sa dame et sa compaingne,
132 | Et ſa meſtre herbregerie. | 132 | Et sa mestre herbregerie. | 132 | Et sa maistre habergerie.
|  |  | XII |  | XII
133 | Couinent amera ſainte Eſglize | 133 | [Coument amera sainte Esglize | 133 | Coument amera sainte Eglize
134 | Qui ceux n’aimme pas c’on la prize ? | 134 | Qui ceux n’ainme par c’on la prize ? | 134 | Qui ceux n’ainme par c’on la prize ?
135 | Je ne voi pas en queil menière : | 135 | Je ne voi pas en queil meniere. | 135 | Je ne voi pas en queil meniere.
136 | Li rois ne fait droit ne juſtize | 136 | Li rois ne fait droit ne justize | 136 | Li rois ne fait droit ne justize
137 | A chevaliers, ainz les deſprize, | 137 | A chevaliers, ainz les desprize | 137 | A chevaliers, ainz les desprize
138 | Et ce funt cil par qu’ele eſt chière, | 138 | (Et ce sunt cil par qu’ele est chiere), | 138 | (Et ce sunt cil par qu’ele est chiere),
139 | Fors tant qu’en priſon fort & fière | 139 | Fors tant qu’en prison fort et fiere | 139 | Fors tant qu’en prison fort et fiere
140 | Met l’un avant & l’autre arière, | 140 | Met l’un avant et l’autre ariere, | 140 | Met l’un avant et l’autre arriere,
141 | Jà tant n’iert hauz hom à deviſe ; | 141 | Ja tant n’iert hauz hom a devise. | 141 | Ja tant n’iert hauz hom a devise.
142 | En leu de NAIMON de Bavière | 142 | En leu de Nainmon de Baviere | 142 | En leu de Nainmon de Baviere
143 | Tient li Rois une gens doublière | 143 | Tient li rois une gent doubliere | 143 | Tient li rois une gens doubliere
144 | Veſtuz de robe blanche & grize. | 144 | Vestuz de robe blanche et grise.] | 144 | Vestuz de robe blanche et grise.
|  |  | XIII |  | XIII
145 | Tant faz-je bien ſavoir le roi, | 145 | Tant faz je bien savoir le roi, | 145 | Tant fas je bien savoir le roi,
146 | S’en France ſorſiſt .i. deſroi, | 146 | S’en France sorsist un desroi, | 146 | S’en France sorsist .I. desroi,
147 | Terre ne fuſt ſi orfeline, | 147 | Terre ne fu si orfeline ; | 147 | Terre ne fu si orfeline,
148 | Que les armes & le conroi, | 148 | Que les armes et le conroi | 148 | Que les armes et le conroi
149 | Et le conſeil & tout l’erroi, | 149 | Et le conseil et tout l’erroi | 149 | Et le consoil et tout l’erroi
150 | Leſſaſt-on ſor la gent béguine. | 150 | Lessast on sor la gent beguine. | 150 | Laissast hon sor la gent devine.
151 | Lors ſi véiſt l’en biau couvine | 151 | Lors si veïst l’en biau couvine | 151 | Lors si veïst hon biau couvine
152 | De cels qui France ont en seſine, | 152 | De cels qui France ont en sesine, | 152 | De cex qui France ont en saisine,
153 | Où il n’a meſure ne roi ; | 153 | Ou il n’a mesure ne roi ! | 153 | Ou il n’a mesure ne roi !
154 | Se l’ ſavoient gent tartarine, | 154 | Sel savoient gent tartarine, | 154 | S’ou savoient gent tartarine,
155 | Jà por paor de la marine | 155 | Ja por paor de la marine | 155 | Ja por paor de la marine
156 | Ne leſſeroient ceſt enroi. | 156 | Ne lesseroient cest enroi. | 156 | Ne laisseroient cest aroi.
|  |  | XIV |  | XIV
157 | Li Rois qui paiens aſſeure | 157 | Li rois, qui païens asseüre, | 157 | Li rois, qui païens asseüre,
158 | Penſſe bien ceſte encloeure : | 158 | Pensse bien ceste encloeüre : | 158 | Pence bien ceste encloeüre.
159 | Por ce tient-il ſi près ſon règne ; | 159 | Por ce tient il si prés son regne. | 159 | Por ce tient il si prés son regne.
160 | Tels a alé ſimple aleure | 160 | Tels a alé simple aleüre | 160 | Teiz at alei simple aleüre
161 | Qui toſt li iroit l’ambleure | 161 | Qui tost li iroit l’ambleüre | 161 | Qui tost li iroit l’ambleüre
162 | Sot le deſtrier à laſche reſne. | 162 | Sor le destrier a lasche resne. | 162 | Seur le destrier a lasche regne.
163 | Coite folie eſt plus ſaine | 163 | Corte folie est plus saine | 163 | Corte folië est plus seigne
164 | Que langue de fol conſeil plaine. | 164 | Que longue, de fol conseil plaine ; | 164 | Que longue de fol consoil pleigne.
165 | Or ſe tiengne en ſa tenéure : | 165 | Or se tiengne en sa teneüre : | 165 | Or se teigne en sa teneüre.
166 | S’outre mer n’éuſt fet eſtraine | 166 | S’outremer n’eüst fet estraine | 166 | S’outremer n’eüst fait estreigne
167 | De lui miex en vouſiſt le raiſne : | 167 | De lui, miex en vausist le raisne, | 167 | De li, miex en’vausist li reignes,
168 | S’en fuſt la terre plus ſéure. | 168 | S’en fust la terre plus seüre. | 168 | C’en fust la terre plus seüre.
|  |  | XV |  | XV
169 | Meſire GIEFROI de Surgines, | 169 | Mesire Giefroi de Surgines, | 169 | Messires Joffrois de Sergines,
170 | Je ne voi mes deçà nus ſignes | 170 | Je ne voi més deça nus signes | 170 | Je ne voi par desa nul signes
171 | Que l’en deſormès vous ſeuqure. | 171 | Que l’en des or més vous sequeure. | 171 | Que hon orendroit vos secore.
172 | Li cheval ont mal ès eſchines | 172 | Li cheval ont mal es eschines | 172 | Li cheval ont mal enz eschines
173 | Et li riche homme en lor poitrines ; | 173 | Et li riche homme en lor poitrines. | 173 | Et li riche home en lor poitrines.
174 | Que fet Diex, qui ne’s par anqure ? | 174 | Que fet Diex qui nes paraqueure ? | 174 | Que fait Diex que nes paraqueure ?
175 | Encor viendra tout à tens l’eure | 175 | Encor vendra tout a tens l’eure | 175 | Ancor vanra tot a tenz l’eure
176 | Que li maufé noir comme meure | 176 | Que li maufé noir comme meure | 176 | Que li maufei noir comme meure
177 | Les tendront en lor deſciplines ! | 177 | Les tendront en lor desciplines ; | 177 | Les tanront en lor decepline.
178 | Cels apeleront Chantepleure, | 178 | Cels apeleront « Chantepleure », | 178 | Lors auront il non Chantepleure,
179 | Et ſans ſejor lor corront ſeure | 179 | Et sanz sejor lor corront seure | 179 | Et senz secours lor corront seure
180 | Qui lor liront longues matines. | 180 | Qui lor liront longues matines. | 180 | Qui lor liront longues matines.
| Explicit la Complainte de Constantinoble. |  | Explicit la complainte de Constantinoble. |  | Explicit.