Panorama des principales éditions des œuvres de Rutebeuf.

Le testament de l'âne, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 78-85. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 2, pp. 299-304. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 96-104.
| C’est li Testament de l’Ane. |  | C’est li testament de l’asne. |  | C’EST LI TESTAMENT DE L’ASNE
1 | Qui vuet au ſiècle à honeur vivre | 1 | Qui vuet au siecle a honeur viure | 1 | Qui vuet au siecle a honeur viure
2 | Et la vie de ſeux enſuyvre | 2 | Et la vie de ceux ensuyre | 2 | Et la vie de seux ensuyre
3 | Qui béent à avoir chevance, | 3 | Qui beent a avoir chevance | 3 | Qui beent a avoir chevance
4 | Mout treuve au ſiècle de nuiſance, | 4 | Mout trueve au siecle de nuisance, | 4 | Mout trueve au siecle de nuisance,
5 | Qu’il at meſdizans davantage | 5 | Qu’il at mesdizans d’avantage | 5 | Qu’il at mesdizans d’avantage
6 | Qui de ligier li font damage, | 6 | Qui de ligier li font damage, | 6 | Qui de ligier li font damage,
7 | Et ſi eſt touz plains d’envieux. | 7 | Et si est touz plains d’envieux, | 7 | Et si est touz plains d’envieux,
8 | Jà n’iert tant biaux ne gracieux, | 8 | Ja n’iert tant biaux ne gracieux. | 8 | Ja n’iert tant biaux ne gracieux.
9 | Se dix en ſont chiez lui assis, | 9 | Se dix en sunt chiez lui assis, | 9 | Se dix en sunt chiez lui assis,
10 | Des meſdizans i aura ſix. | 10 | Des mesdizans i avra six | 10 | Des mesdizans i avra six
11 | Et d’envieux i aura nuef. | 11 | Et d’envieux i avra nuef. | 11 | Et d’envieux i avra nuef.
12 | Par derrier ne priſent .i. oés, | 12 | Par derrier nel prisent un oef | 12 | Par derrier nel prisent un oef
13 | Et par devant li font teil feſte | 13 | Et par devant li font teil feste | 13 | Et par devant li font teil feste :
14 | Chaſcuns l’encline de la teſte. | 14 | Chacuns l’encline de la teste. | 14 | Chacuns l’encline de la teste.
15 | Coument n’auront de lui envie | 15 | Coument n’avront de lui envie | 15 | Coument n’avront de lui envie
16 | Cil qui n’amandent de ſa vie, | 16 | Cil qui n’amendent de sa vie, | 16 | Cil qui n’amandent de sa vie,
17 | Quant cil l’ont qui ſont de ſa table, | 17 | Quant cil l’ont qui sont de sa table, | 17 | Quant cil l’ont qui sont de sa table,
18 | Qui ne li ſont ferm ne metable ? | 18 | Qui ne li sont ferm ne metable ? | 18 | Qui ne li sont ferm ne metable ?
19 | Ce ne puet eſtre, c’eſt la voire. | 19 | Ce ne puet estre, c’est la voire. | 19 | Ce ne puet estre, c’est la voire.
20 | Je le vos di por .i. prouvoire | 20 | Je le vos di por un prouvoire | 20 | Je le vos di por un prouvoire
21 | Qui avoit une bone eſgliſe ; | 21 | Qui avoit une bone esglise, | 21 | Qui avoit une bone esglise,
22 | Si ot toute ſ’entente miſe | 22 | Si ot toute s’entente mise | 22 | Si ot toute s’entente mise
23 | A lui chevir & faire avoir : | 23 | A lui chevir et faire avoir : | 23 | A lui chevir et faire avoir :
24 | A ce ot tornei ſon ſavoir. | 24 | A ce ot tornei son savoir. | 24 | A ce ot tornei son savoir.
25 | Aſſeiz ot robes & deniers ; | 25 | Asseiz ot robes et deniers, | 25 | Asseiz ot robes et deniers,
26 | Et de bleif toz plains ces greniers, | 26 | Et de bleif toz plains ses greniers, | 26 | Et de bleif toz plains ces greniers,
27 | Que li preſtres ſavoit bien vendre, | 27 | Que li prestres savoit bien vendre | 27 | Que li prestres savoit bien vendre
28 | Et pour la vendue atendre | 28 | Et pour la venduë atendre | 28 | Et pour la venduë atendre
29 | De Pasques à la Saint-Remi ; | 29 | De Paques a la Saint Remi ; | 29 | De Paques a la Saint Remi.
30 | Et ſi n’éuſt ſi boen ami | 30 | Et si n’eüst si boen ami | 30 | Et si n’eüst si boen ami
31 | Qui en péuſt riens née traire, | 31 | Qui en peüst riens nee traire, | 31 | Qui en peüst riens nee traire,
32 | S’om ne li fait à force faire : | 32 | S’om ne li fait a force faire. | 32 | S’om ne li fait a force faire.
33 | Un aſne avoit en ſa maiſon, | 33 | Un asne avoit en sa maison, | 33 | Un asne avoit en sa maison,
34 | Mais teil aſne ne vit mès hom | 34 | Mais teil asne ne vit mais hom, | 34 | Mais teil asne ne vit mais hom,
35 | Qui vint ans entiers le ſervi ; | 35 | Qui vint ans entiers le servi ; | 35 | Qui vint ans entiers le servi.
36 | Mais ne ſai ſ’onques teil ſerf vi. | 36 | Mais ne sai s’onques teil serf vi. | 36 | Mais ne sai s’onques tel serf vi.
37 | Li aſne morut de vielleſce | 37 | Li asnes morut de viellesce, | 37 | Li asnes morut de viellesce,
38 | Qui mult aida à la richeſce. | 38 | Qui mout aida a la richesce. | 38 | Qui mout aida a la richesce.
39 | Tant tint li preſtre ſon cors chier | 39 | Tant tint li prestres son cors chier | 39 | Tant tint li prestres son cors chier
40 | C’onques non laiſſaſt acorchier | 40 | C’onques nou laissat acorchier | 40 | C’onques nou laissat acorchier
41 | Et l’enfoy ou ſemetière ; | 41 | Et l’enfoÿ ou semetiere : | 41 | Et l’enfoÿ ou semetiere :
42 | Ici lairai ceſte matière. | 42 | Ici lairai ceste matiere. | 42 | Ici lairai ceste matiere.
43 | L’eveſque ert d’autre manière. | 43 | L’evesques ert d’autre manière, | 43 | L’evesques ert d’autre maniere,
44 | Que convoiteux ne eſchars n’iere, | 44 | Que covoiteux ne eschars n’iere, | 44 | Que covoiteux ne eschars n’iere,
45 | Mais cortois & bien afaitiez | 45 | Mais cortois et bien afaitiez, | 45 | Mais cortois et bien afaitiez,
46 | Que cil fuſt jà bien deſhaitiez | 46 | Que, s’il fust jai bien deshaitiez | 46 | Que, c’il fust jai bien deshaitiez
47 | Et véiſt preudome venir | 47 | Et veïst preudome venir, | 47 | Et veïst preudome venir,
48 | N’uns ne l’ péuſt el liſt tenir. | 48 | Nuns nel peüst el list tenir ; | 48 | Nuns nel peüst el list tenir :
49 | Compeigne de boens creſtiens | 49 | Compeigne de boens crestiens | 49 | Compeigne de boens crestiens
50 | Eſtoit ſes droiz fiſiciens ; | 50 | Estoit ses droiz fisiciens ; | 50 | Estoit ces droiz fisiciens.
51 | Toujours eſtoit plainne ſa ſale : | 51 | Touz jors estoit plainne sa sale. | 51 | Touz jors estoit plainne sa sale.
52 | Sa maignie n’eſtoit pas male ; | 52 | Sa maignie n’estoit pas male, | 52 | Sa maignie n’estoit pas male,
53 | Mais quanque li ſires voloit | 53 | Mais quanque li sires voloit | 53 | Mais quanque li sires voloit,
54 | N’uns de ces ſers ne ſ’en doloit : | 54 | Nuns de ses sers ne s’en doloit : | 54 | Nuns de ces sers ne s’en doloit.
55 | C’il ot mueble, ce fut de dete ; | 55 | S’il ot mueble, ce fut de dete, | 55 | C’il ot mueble, ce fut de dete,
56 | Car qui trop deſpent il ſ’endete. | 56 | Car qui trop despent il s’endete. | 56 | Car qui trop despent, il s’endete.
57 | Un jour grant compaignie avoit | 57 | Un jour, grant compaignie avoit | 57 | Un jour, grant compaignie avoit.
58 | Li preudons qui toz bien ſavoit. | 58 | Li preudons qui toz biens savoit ; | 58 | Li preudons qui toz bien savoit.
59 | Si en parla l’en de ces clers riches, | 59 | Si parla l’en de ces clers riches | 59 | Si parla l’en de ces clers riches
60 | Et des preſtres avers & chiches | 60 | Et des prestres avers et chiches | 60 | Et des prestres avers et chiches
61 | Qui ne font bontei ne honour | 61 | Qui ne font bontei ne honour | 61 | Qui ne font bontei ne honour
62 | A eveſque ne à feignour. | 62 | A evesque ne a seignour. | 62 | A evesque ne a seignour.
63 | Cil preſtres i fut emputeiz, | 63 | Cil prestres i fut emputeiz | 63 | Cil prestres i fut emputeiz
64 | Qui tant fut riches & monteiz : | 64 | Qui tant fut riches et monteiz. | 64 | Qui tant fut riches et monteiz.
65 | Auſi bien fut ſa vie dite | 65 | Ausi bien fut sa vie dite | 65 | Ausi bien fut sa vie dite
66 | Com ci la véiſſent eſcrite, | 66 | Con s’il la veïssent escrite, | 66 | Con c’il la veïssent escrite,
67 | Et li dona l’en plus d’avoir | 67 | Et li dona l’en plus d’avoir | 67 | Et li dona l’en plus d’avoir
68 | Que troi n’em péuſſent avoir ; | 68 | Que troi n’em peüssent avoir, | 68 | Que trois n’em peüssent avoir,
69 | Car hom dit trop plus de la choze | 69 | Car hom dit trop plus de la choze | 69 | Car hom dit trop plus de la choze
70 | Que hom n’i trueve à la parcloze. | 70 | Que hom n’i trueve a la parcloze. | 70 | Que hom n’i trueve a la parcloze.
71 | « Ancor a-t-il teil choze faite, | 71 | « Ancor at il teil choze faite | 71 | « Ancor at il teil choze faite
72 | Dont granz monoie ſeroit traite, | 72 | Dont granz monoie seroit traite | 72 | Dont granz monoie seroit traite,
73 | S’eſtoit qu’il la méiſt avant, | 73 | S’estoit qui la meïst avant, | 73 | S’estoit qui la meïst avant,
74 | Fait cil qui vuet ſervir devant, | 74 | Fait cil qui vuet servir devant, | 74 | Fait cil qui wet servir devant,
75 | Et c’en devroit grant guerredon. » | 75 | Et s’en devroit grant guerredon. | 75 | Et c’en devroit grant guerredon.
76 | — « Et qu’a-il ſait ? » dit li preudon. | 76 | — Et qu’a il fait ? dit li preudom. | 76 | — Et qu’a il fait ? dit li preudom.
77 | — « Il a pis fait c’un Béduyn, | 77 | — Il at pis fait c’un Bedüyn, | 77 | — Il at pis fait c’un Beduÿn,
78 | Qu’il at ſon aſne Bauduyn | 78 | Qu’il at son asne Baudüyn | 78 | Qu’il at son asne Bauduÿn
79 | Mis en la terre bénéoite. » | 79 | Mis en la terre beneoite. | 79 | Mis en la terre beneoite.
80 | — « Sa vie ſoit la maléoite, | 80 | — Sa vie soit la maleoite, | 80 | — Sa vie soit la maleoite,
81 | Fait l’eveſques ; ſe ce eſt voir, | 81 | Fait l’esvesques, se ce est voirs ! | 81 | Fait l’esvesques, se ce est voirs !
82 | Honiz ſoit-il, & ces avoirs. | 82 | Honiz soit il et ses avoirs ! | 82 | Honiz soit il et ces avoirs !
83 | GAUTIER, faites-le-nous ſemondre : | 83 | Gautier, faites le nos semondre, | 83 | Gautiers, faites le nos semondre,
84 | Si orrons le preſtres reſpondre | 84 | Si orrons le prestre respondre | 84 | Si orrons le prestre respondre
85 | A ce que ROBERS li meſt ſeure ; | 85 | A ce que Robers li mest seure ; | 85 | A ce que Robers li mest seure.
86 | Et je di, ſe Dex me ſecoure, | 86 | Et je di, se Dex me secoure, | 86 | Et je di, se Dex me secoure,
87 | Se c’eſt voirs, j’en aurai l’amende. » | 87 | Se c’est voirs j’en avrai l’amende. | 87 | Se c’est voirs, j’en avrai l’amende.
88 | — « Je vous otroi que l’en me pande, | 88 | — Je vos otroi que l’an me pande | 88 | — Je vos otroi que l’an me pande
89 | Se ce n’eſt voirs que j’ai contei, | 89 | Se ce n’est voirs que j’ai contei ; | 89 | Se ce n’est voirs que j’ai contei.
90 | Si ne vous fiſt onques bontei. » | 90 | Si ne vos fist onques bontei. » | 90 | Si ne vos fist onques bontei. »
91 | Il fut ſemons ; li preſtres vient : | 91 | Il fut semons ; li prestres vient ; | 91 | Il fut semons. Li prestres vient.
92 | Venuz eſt reſpondre convient | 92 | Venuz est, respondre couvient | 92 | Venuz est, respondre couvient
93 | A ſon éveſque de ceſt quas | 93 | A son evesque de cest quas | 93 | A son evesque de cest quas,
94 | Dont li preſtres doit eſtre quas. | 94 | Dont li prestres doit estre quas. | 94 | Dont li prestres doit estre quas.
95 | — « Faux, deſléaux, Deu anemis, | 95 | « Faus desleaux, Deu anemis, | 95 | « Faus desleaux, Deu anemis,
96 | Où aveiz-vos voſtre aſne mis ? | 96 | Ou aveiz vos vostre asne mis ? | 96 | Ou aveiz vos vostre asne mis ?
97 | Diſt l’eveſques. Mout aveiz fait | 97 | Dist l’esvesques ; mout aveiz fait | 97 | Dist l’esvesques. Mout aveiz fait
98 | A ſainte Egliſe gant meſfait ; | 98 | A sainte Esglise grant meffait, | 98 | A sainte Esglise grant meffait,
99 | Onques mais n’uns ſi grant n’oy, | 99 | Onques mais nuns si grant n’oÿ, | 99 | Onques mais nuns si grant n’oÿ,
100 | Qui aveiz votre aſne enfoy | 100 | Qui aveiz votre asne enfoÿ | 100 | Qui aveiz votre asne enfoÿ
101 | Là où on met gent creſtienne ! … | 101 | La ou on met gent crestienne. | 101 | La ou on met gent crestienne.
102 | Per Marie l’Egyptienne ! | 102 | Par Marie l’Egyptienne, | 102 | Par Marie l’Egyptienne,
103 | C’il puet eſtre choze provée, | 103 | S’il puet estre choze provee | 103 | C’il puet estre choze provee
104 | Ne par la bone gent trovée, | 104 | Ne par la bone gent trovee, | 104 | Ne par la bone gent trovee,
105 | Je vos ferai metre en priſon, | 105 | Je vos ferai metre en prison, | 105 | Je vos ferai metre en prison,
106 | C’onques n’oy teil meſpriſon. » | 106 | C’onques n’oÿ teil mesprison. » | 106 | C’onques n’oÿ teil mesprison. »
107 | Dit li preſtres : « Biax très dolz ſire, | 107 | Dit li prestres : « Biax tres dolz sire, | 107 | Dist li prestres : « Biax tres dolz sire,
108 | Toute parole ſe lait dire ; | 108 | Toute parole se lait dire ; | 108 | Toute parole se lait dire.
109 | Mais je damant jor de conſeil, | 109 | Mais je demant jor de conseil, | 109 | Mais je demant jor de conseil,
110 | Qu’il eſt droiz que je me conſeil | 110 | Qu’il est droiz que je me conseil | 110 | Qu’il est droit que je me conseil
111 | De ceſte choze, c’il vos plait, | 111 | De ceste choze, s’il vos plait ; | 111 | De ceste choze, c’il vos plait
112 | Non pas que je i bée en plait. » | 112 | Non pas que je i bee en plait. | 112 | (Non pas que je i bee en plait).
113 | — « Je vuel bien le conſeil aiez, | 113 | — Je vuel bien le conseil aiez, | 113 | — Je wel bien le conseil aiez,
114 | Mais ne me tieng pas apaiez | 114 | Mais ne me tieng paz apaiez | 114 | Mais ne me tieng pas apaiez
115 | De ceſte choze ; c’ele eſt voire. » | 115 | De ceste choze s’ele est voire. | 115 | De ceste choze, c’ele est voire.
116 | — « Sire, ce ne fait pas à croire. » | 116 | — Sire, ce ne fait pas a croire. » | 116 | — Sire, ce ne fait pas a croire. »
117 | Lors ſe part li veſques dou preſtre, | 117 | Lors se part li vesques dou prestre, | 117 | Lors se part li vesques dou prestre,
118 | Qui ne tient pas le fait à feſte. | 118 | Qui ne tient pas le fait a feste. | 118 | Qui ne tient pas le fait a feste.
119 | Li preſtres ne ſ’eſmaie mie, | 119 | Li prestres ne s’esmaie mie, | 119 | Li prestres ne s’esmaie mie,
120 | Qu’il feit bien qu’il at bone amie : | 120 | Qu’il seit bien qu’il at bone amie : | 120 | Qu’il seit bien qu’il at bone amie :
121 | C’eſt ſa borce, qui ne li faut | 121 | C’est sa borce, qui ne li faut | 121 | C’est sa borce, qui ne li faut
122 | Par amende ne por défaut. | 122 | Por amende ne por defaut. | 122 | Por amende ne por defaut.
123 | Queque foz dort & termes vient. | 123 | Que que foz dort, et termes vient. | 123 | Que que foz dort, et termes vient.
124 | Li terme vint, & cil revient : | 124 | Li termes vint et cil revient ; | 124 | Li termes vient, et cil revient.
125 | Xx. livres en une corroie | 125 | Vint livres en une corroie, | 125 | Vint livres en une corroie,
126 | Touz ſes & de bonne monoie | 126 | Touz sés et de bone monoie, | 126 | Touz sés et de bone monoie,
127 | Aporta li preſtres o ſoi ; | 127 | Aporta li prestres o soi. | 127 | Aporta li prestres o soi.
128 | N’a garde qu’il ait faim ne ſoi. | 128 | N’a garde qu’il ait fain ne soi. | 128 | N’a garde qu’il ait fain ne soi.
129 | Quant l’eſveſques le voit venir, | 129 | Quant l’esvesques le voit venir, | 129 | Quant l’esvesque le voit venir,
130 | De parler ne ſe pot tenir : | 130 | De parleir ne se pot tenir : | 130 | De parleir ne se pot tenir :
131 | Preſtres, conſoil aveiz éu, | 131 | « Prestres, consoil aveiz eü | 131 | « Prestres, consoil aveiz eü,
132 | Qui aveiz voſtre ſens béu ? » | 132 | Qui aveiz votre senz beü. | 132 | Qui aveiz votre senz beü.
133 | — « Sires, conſoil oi-ge, cens faille ; | 133 | — Sire, consoil oi ge sens faille, | 133 | — Sire, consoil oi ge cens faille,
134 | Mais à conſoil n’afiert bataille. | 134 | Mais a consoil n’afiert bataille ; | 134 | Mais a consoil n’afiert bataille.
135 | Ne vos en devez mervillier, | 135 | Ne vos en deveiz mervillier, | 135 | Ne vos en deveiz mervillier,
136 | Qu’à conſoil doit-on concillier. | 136 | Qu’a consoil doit on concillier. | 136 | Qu’a consoil doit on concillier.
137 | Dire vos vueul ma conſcience ; | 137 | Dire vos vueul ma conscience | 137 | Dire vos vueul ma conscience,
138 | Et c’il i afiert pénitance, | 138 | Et, s’il i afiert penitance, | 138 | Et, c’il i afiert penitance,
139 | Ou ſoit d’avoirs, ou ſoit de cors, | 139 | Ou soit d’avoir ou soit de cors, | 139 | Ou soit d’avoir ou soit de cors,
140 | Adons ſi me corrigiez lors. » | 140 | Adons si me corrigiez lors. » | 140 | Adons si me corrigiez lors. »
141 | L’eveſques ſi de li ſ’aprouche | 141 | L’evesques si de li s’aprouche | 141 | L’evesques si de li s’aprouche
142 | Que parleir i pout bouche à bouche, | 142 | Que parleir i pout bouche a bouche ; | 142 | Que parleir i pout bouche a bouche.
143 | Et li preſtres liève la chière, | 143 | Et li prestres lieve la chiere, | 143 | Et li prestres lieve la chiere,
144 | Qui lors n’out pas monoie chière. | 144 | Qui lors n’out pas monoie chiere. | 144 | Qui lors n’out pas monoie chiere.
145 | Deſoz ſa chape tint l’argent : | 145 | Desoz sa chape tint l’argent : | 145 | Desoz sa chape tint l’argent :
146 | Ne l’ozat montreir por la gent. | 146 | Ne l’ozat montreir pour la gent. | 146 | Ne l’ozat montreir pour la gent.
147 | En conciliant conta ſon conte : | 147 | En concillant conta son conte | 147 | En concillant conta son conte :
148 | « Sire, ci n’afiert plus lonc conte : | 148 | « Sire, ci n’afiert plus lonc conte : | 148 | « Sire, ci n’afiert plus lonc conte.
149 | Mes aſnes at lonc tans veſcu ; | 149 | Mes asnes at lonc tans vescu ; | 149 | Mes asnes at lonc tans vescu,
150 | Mout avoie en li boen eſcu, | 150 | Mout avoie en li boen escu. | 150 | Mout avoie en li boen escu.
151 | Il m’at ſervi, & volentiers, | 151 | Il m’at servi et volentiers | 151 | Il m’at servi, et volentiers,
152 | Moult loiaument .xx. ans entiers, | 152 | Moult loiaument vint ans entiers : | 152 | Moult loiaument vint ans entiers.
153 | Se je ſoie de Dieu aſſoux. | 153 | Se je soie de Dieu assoux, | 153 | Se je soie de Dieu assoux,
154 | Chacun an gaaingnoit .xx. ſols, | 154 | Chacun an gaaingnoit vint soux, | 154 | Chacun an gaaingnoit vint soux,
155 | Tant qu’il ot eſpargnié .xx. livres. | 155 | Tant qu’il at espairgnié vint livres. | 155 | Tant qu’il at espairgnié vint livres.
156 | Pour ce qu’il ſoit d’enfer délivres | 156 | Pour ce qu’il soit d’enfer delivres | 156 | Pour ce qu’il soit d’enfers delivres
157 | Les vos laiſſe en ſon teſtament. » | 157 | Les vos laisse en son testament. » | 157 | Les vos laisse en son testament. »
158 | Et diſt l’eſveſques : « Diex lament, | 158 | Et dist l’esvesques : « Diex l’ament | 158 | Et dist l’esvesques : « Diex l’ament,
159 | Et ſi li pardoint ces meſfais | 159 | Et si li pardoint ses meffais | 159 | Et si li pardoint ses meffais
160 | Et toz les péchiez qu’il at fais ! » | 160 | Et toz les pechiez qu’il at fais ! » | 160 | Et toz les pechiez qu’il at fais ! »
161 | Enſi com vos aveiz oy, | 161 | Ensi con vos aveiz oÿ, | 161 | Ensi con vos aveiz oÿ,
162 | Dou riche preſtre ſ’eſjoy | 162 | Dou riche prestre s’esjoÿ | 162 | Dou riche prestre s’esjoÿ
163 | L’eveſques ; por ce qu’il meſprit | 163 | L’evesques por ce qu’il mesprit : | 163 | L’evesques por ce qu’il mesprit :
164 | A bontei faire li apriſt. | 164 | A bontei faire li aprist. | 164 | A bontei faire li aprist.
165 | RUTEBUES nos diſt & enſeigne | 165 | Rutebués nos dist et enseigne | 165 | Rutebués nos dist et enseigne,
166 | Qui deniers porte à ſa beſoingne | 166 | Qui deniers porte a sa besoingne | 166 | Qui deniers porte a sa besoingne
167 | Ne doit douteir mauvais lyens. | 167 | Ne doit douteir mauvais lyens. | 167 | Ne doit douteir mauvais lyens.
168 | Li aſnes remeſt creſtiens : | 168 | Li asnes remest crestiens, | 168 | Li asnes remest crestiens,
169 | Atant la rime vos en lais, | 169 | A tant la rime vos en lais, | 169 | A tant la rime vos en lais,
170 | Qu’il paiat bien & bel ſon lais. | 170 | Qu’il paiat bien et bel son lais. | 170 | Qu’il paiat bien et bel son lais.
| Explicit. |  | Explicit. |  | Explicit.