Panorama des principales éditions des œuvres de Rutebeuf.

Les ordres de Paris, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 187-201. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 323-329. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 226-236.
| Les Ordres de Paris. |  | Les ordres de Paris. |  | LES ORDRES DE PARIS
|  |  | I |  | I
1 | En non de Dieu l’eſperité | 1 | En non de Dieu l’esperité | 1 | En non de Dieu l’esperité
2 | Qui treibles eſt en unité | 2 | Qui trebles est en unité, | 2 | Qui troibles est en unité,
3 | Puiſié-je commencier à dire | 3 | Puissé je conmencier a dire | 3 | Puissé je commancier a dire
4 | Ce que m’es cuers m’a endité ; | 4 | Ce que mon cuer m’a endité ! | 4 | Ce que mes cuers m’a endité !
5 | Et ce je di la vérité, | 5 | Et se j’en di la verité, | 5 | Et ce je di la verité,
6 | N’uns ne m’en doit tenir à pire. | 6 | Nus ne m’en doit tenir a pire. | 6 | Nuns ne m’en doit tenir a pire.
7 | J’ai coumencié ma matire | 7 | J’ai conmencie ma matire | 7 | J’ai coumencié ma matire
8 | Sur ceſt ſiècle, qu’adès empire, | 8 | Sus cest siecle qu’adés empire, | 8 | Sur cest siecle qu’adés empire
9 | Où refroidier voi charité ; | 9 | Ou refroidier voi charité ; | 9 | Ou refroidier voi charité
10 | Auſis ſ’en vont ſans avoir mire | 10 | Ausi s’en vont sanz avoir mire | 10 | Ausi s’en vont sans avoir mire
11 | Là où li diables les tire | 11 | La ou li deables les tire, | 11 | La ou li diables les tire
12 | Qui Dieu en a déſérité. | 12 | Qui Dieu en a desherité. | 12 | Qui Dieu en a deserité.
|  |  | II |  | II
13 | Par maint ſamblant, par mainte guiſe | 13 | Par maint samblant, par mainte guise | 13 | Par maint samblant, par mainte guisse
14 | Font cil qui n’ont ouvraingne apriſe | 14 | Font cil qui n’ont ouvraingne aprise | 14 | Font cil qui n’ont ouvraingne aprise
15 | Par qu’ils puiſſent avoir chevance ; | 15 | Par qoi puissent avoir chevance : | 15 | Par qu’il puissent avoir chevance.
16 | Li un veſtent coutelle griſe | 16 | Li un vestent cotele grise | 16 | Li un vestent coutelle grise
17 | Et li autre vont ſans chemiſe : | 17 | Et li autre vont sanz chemise, | 17 | Et li autre vont sans chemise,
18 | Si font ſavoir lor pénitance. | 18 | Si font savoir lor penitance. | 18 | Si font savoir lor penitance.
19 | Li autre par fauce ſemblance | 19 | Li autre, par fausse samblance, | 19 | Li autre par fauce samblance
20 | Sont ſigneur de Paris en France ; | 20 | Sont seignor de Paris en France, | 20 | Sont signor de Paris en France,
21 | Si ont jà la cité pourpriſe. | 21 | Si ont ja la cité porprise. | 21 | Si ont ja la cité pourprise.
22 | Diex gart Paris de meſchéance | 22 | Diex gart Paris de mescheance | 22 | Diex gart Paris de mescheance,
23 | Et la gart de fauce créance, | 23 | Et la gart de fausse creance, | 23 | Si la gart de fauce creance,
24 | Qu’ele n’a garde d’eſtre priſe ! | 24 | Qu’ele n’a garde d’estre prise ! | 24 | Qu’ele n’a garde d’estre prise !
|  |  | III |  | III
25 | Li Barré ſont près des Béguines : | 25 | Li Barré sont prés des Beguines, | 25 | Li Barré sont prés des Beguines :
26 | Xxix. en ont à lor voiſines | 26 | Set vint en ont a lor voisines : | 26 | .IX.XX. en ont a lor voisines.
27 | (Ne lor faut que paſſer la porte) | 27 | Ne lor faut que passer la porte, | 27 | Ne lor faut que passer la porte,
28 | Que par auctorités devines, | 28 | Que, par auctoritez devines, | 28 | Que par auctorités devines,
29 | Par eſſamples & par doctrines | 29 | Par examples et par doctrines | 29 | Par essamples et par doctrines
30 | Que li uns d’aus à l’autre porte, | 30 | Que li uns d’aus a l’autre porte, | 30 | Que li uns d’aus a l’autre porte,
31 | N’ont povoir d’aler voie torte. | 31 | N’ont pooir d’aler voie torte ; | 31 | N’ont povoir d’aler voie torte.
32 | Honeſte vie les deſporte | 32 | Honeste vie les deporte | 32 | Honeste vie les desporte
33 | Par jeûnes & par deceplines, | 33 | Par jeünes, par desciplines, | 33 | Par jeünes, par deceplines,
34 | Et li uns d’aus l’autre conforte : | 34 | Que li uns d’els l’autre conforte. | 34 | Et li uns d’aus l’autre conforte.
35 | Qui tel vie a ne ſ’en reſſorte, | 35 | Qui tel vie a ne s’en resorte, | 35 | Qui tel vie a, ne s’en ressorte,
36 | Quar il n’a pas gite, ſans ſignes. | 36 | Quar il n’ont pas geté sanz sines ! | 36 | Quar il n’a pas gité sans signes.
|  |  | IV |  | IV
37 | L’ordre as Béguines eſt légière ; | 37 | L’Ordre aus Beguines est legiere, | 37 | L’Ordre as Beguines est legiere,
38 | Si vous dirai en quel manière : | 38 | Si vous dirai en quel maniere : | 38 | Si vous dirai en quel maniere :
39 | En ſ’an iſt bien por mari prandre ; | 39 | L’en s’en ist bien por mari prendre. | 39 | L’en s’en ist bien pour mari prendre.
40 | D’autre part qui baiſſe la chière | 40 | D’autre part, qui besse la chiere | 40 | D’autre part qui baisse la chiere
41 | Et a robe large & plenière, | 41 | Et a robe large et pleniere | 41 | Et a robe large et pleniere,
42 | Si eſt Béguine ſans i randre ; | 42 | Si est beguine sanz li rendre ; | 42 | Si est beguine sans li randre.
43 | Si ne lor puet-on pas deffandre | 43 | Si ne lor puet on pas deffendre | 43 | Si ne lor puet on pas deffandre
44 | Qu’eles n’aient de la char tandre | 44 | Qu’eles n’aient de la char tendre ; | 44 | Qu’eles n’aient de la char tandre.
45 | S’eles ont .i. pou de fumière | 45 | S’eles ont un poi de fumiere, | 45 | S’eles ont .I. pou de fumiere,
46 | Se Diex lor vouloit pour ce randre | 46 | Se Diex lor voloit por ce rendre | 46 | Se Diex lor vouloit pour ce randre
47 | La joie qui eſt ſans fin prandre, | 47 | La joie qui est sanz fin prendre, | 47 | La joie qui est sans fin prandre,
48 | Sains Lorans l’acheta trop chière. | 48 | Sains Leurens l’achata trop chiere. | 48 | Sains Lorans l’achata trop chier.
|  |  | V |  | V
49 | Li Jacobin ſont ſi preudoume | 49 | Li Jacobin sont si preudomme | 49 | Li Jacobin sosnt si preudoume
50 | Qu’il ont Paris & ſi ont Roume, | 50 | Qu’il ont Paris et si ont Romme | 50 | Qu’il ont Paris et si ont Roume,
51 | Et ſi ſont roi & apoſtole, | 51 | Et si sont roi et apostole | 51 | Et si sont roi et apostole,
52 | Et de l’avoir ont-il grant ſoume. | 52 | Et de l’avoir ont il grant somme ; | 52 | Et de l’avoir ont il grant soume.
53 | Et qui ſe muert, ſe il ne’s noume | 53 | Et qui se muert, s’il ne les nomme | 53 | Et qui se muert, se il nes noume
54 | Pour exécuteurs, ſ’âme afole : | 54 | Por executor, s’ame afole ; | 54 | Pour executeurs, s’ame est fole.
55 | Et ſont apoſtre par parole. | 55 | Et sont apostre par parole : | 55 | Et sont apostre par parole :
56 | Buer fu tés gent miſe à eſcole : | 56 | Bon fu tel gent mise a escole. | 56 | Buer fut tes gens mise a escole.
57 | N’uns n’en dit voir, c’on ne l’aſoume : | 57 | Nus n’en dit voir c’on ne l’assomme : | 57 | Nus n’en dit voir c’on ne l’asoume :
58 | Lor haine n’eſt pas frivole. | 58 | Lor haïne n’est pas frivole ; | 58 | Lor haïne n’est pas frivole.
59 | Je, qui redout ma teſte fole, | 59 | Je qui redout ma teste fole | 59 | Je, qui redout ma teste fole,
60 | Ne vous di plus mais qu’il ſont home. | 60 | Ne vous di plus, més qu’il sont homme. | 60 | Ne vous di plus, mais qu’il sont houme.
|  |  | VI |  | VI
61 | Se li Cordelier pour la corde | 61 | Se li Cordelier por la corde | 61 | Se li Cordelier pour la corde
62 | Puéent avoir le Dieu acorde, | 62 | Pueent avoir la Dieu acorde, | 62 | Pueent avoir la Dieu acorde,
63 | Buer ſont de la corde encordé. | 63 | Bon sont de la corde encordé. | 63 | Buer sont de la corde encordé.
64 | La Dame de miſéricorde, | 64 | La Dame de Misericorde, | 64 | La Dame de Misericorde,
65 | Ce dient-il, à eus ſ’acorde, | 65 | Ce dient il, a els s’acorde, | 65 | Ce dient il, a eus s’acorde,
66 | Dont jà ne ſeront deſcordé ; | 66 | Dont ja ne seront descordé. | 66 | Dont ja ne seront descordé.
67 | Mais l’en m’a dit & recordé | 67 | Més l’en m’a dit et recordé | 67 | Mais l’en m’a dit et recordé
68 | Que tés montre au diſne cors Dé | 68 | Que tels moustre au digne Cors Dé | 68 | Que tes montre au disne cors Dé
69 | Semblant d’amour qui ſ’en deſcorde : | 69 | Samblant d’amor qui s’en descorde. | 69 | Semblant d’amour, qui s’en descorde.
70 | N’a pas granment que concordé | 70 | N’a pas granment que concordé | 70 | N’a pas granment que concordé
71 | Fu par un d’aux & acordei | 71 | Fu par un d’aus et acordé | 71 | Fu par un d’aux et acordei
72 | Un livre dont je me defcorde. | 72 | Un livres dont je me descorde. | 72 | Uns livres dont je me descorde.
|  |  | VII |  | VII
73 | L’ordre des Sas eſt povre & nue, | 73 | L’Ordre des Sas est povre et nue ; | 73 | L’Ordre des Sas est povre et nue,
74 | Et ſi pareſt ſi tart venue | 74 | Et si par est si tart venue | 74 | Et si par est si tart venue
75 | Qu’à envis ſeront fouſtenu. | 75 | Qu’a paines seront soustenu. | 75 | Qu’a envis seront soustenu.
76 | Se dex ot teil robe veſtue | 76 | Se Diex ot tel robe vestue | 76 | Se Dex ot teil robe vestue
77 | Com il portent parmi la rue, | 77 | Comme il portent parmi la rue, | 77 | Com il portent parmi la rue,
78 | Bien ont ſon habit retenu : | 78 | Bien ont son abit retenu : | 78 | Bien ont son abit retenu.
79 | De ce lor eſt bien avenu. | 79 | De ce lor est bien avenu. | 79 | De ce lor est bien avenu.
80 | Par un home ſont maintenu ; | 80 | Par un homme sont maintenu : | 80 | Par un home sont maintenu :
81 | Tant comme il vivra Dex aiue ! | 81 | Tant comme il vivra, Diex aiüe ! | 81 | Tant com il vivra, Dex aiüe !
82 | Se mors le fet de vie nu, | 82 | Se mort le fet de vie nu, | 82 | Se Mors le fait de vie nu,
83 | Voiſent lai dont il ſont venu : | 83 | Voisent la dont il sont venu, | 83 | Voisent lai dont il sont venu,
84 | Si voiſt chaſcun à la charrue. | 84 | Si voist chascuns a la charrue ! | 84 | Si voist chacuns a la charrue.
|  |  | VIII |  | VIII
85 | Li Rois a mis en .i. repaire, | 85 | Li rois a mis en un repaire | 85 | Li rois a mis en .I. repaire.
86 | Mais ne ſai pas bien por quoi faire, | 86 | (Més je ne sai pas por qoi faire) | 86 | (Mais ne sai pas bien pour quoi faire)
87 | Trois cens aveugles route à route. | 87 | Trois cens avugles route a route. | 87 | Trois cens aveugles route a route.
88 | Parmi Paris en vat trois paire ; | 88 | Parmi Paris en va trois paire ; | 88 | Parmi Paris en va troi paire,
89 | Toute jour ne finent de braire | 89 | Toute jor ne finent de braire : | 89 | Toute jour ne finent de braire :
90 | Au .iij. cens qui ne voient goute. | 90 | « Aus trois cens qui ne voient goute ! » | 90 | « Au .III. cens qui ne voient goute ! »
91 | Li uns ſache, li autre boute : | 91 | Li uns sache, li autres boute, | 91 | Li uns sache, li autres boute,
92 | Si ſe donent mainte ſacoute, | 92 | Si se donent mainte çacoute, | 92 | Si se donent mainte sacoute,
93 | Qu’il n’i at nul qui lor eſclaire. | 93 | Qu’il n’i a nul qui lor esclaire. | 93 | Qu’il n’i at nul qui lor esclaire.
94 | Se fex i prent, se n’et pas doute, | 94 | Se feus i prent, ce n’est pas doute | 94 | Se fex i prent, se n’est pas doute,
95 | L’ordre ſera brullée toute ; | 95 | L’Ordre sera brullee toute, | 95 | L’Ordre sera brullee toute :
96 | S’aura li Rois plus à refaire. | 96 | S’avra li rois plus a refaire. | 96 | S’aura li rois plus a refaire.
|  |  | IX |  | IX
97 | Diex a non de filles avoir, | 97 | Diex a non de filles avoir, | 97 | Diex a non de filles avoir,
98 | Mais je ne puis onques ſavoir | 98 | Més je ne poi onques savoir | 98 | Mais je ne puis oncques savoir
99 | Que Dieux éuft fame en ſa vie. | 99 | Que Diex eüst fame en sa vie. | 99 | Que Dieux eüst fame en sa vie.
100 | Se vos créez menſonge à voir | 100 | Se vous creez mençonge a voir | 100 | Se vos creez mensonge a voir
101 | Et la folie pour ſavoir, | 101 | Et la folie por savoir, | 101 | Et la folie pour savoir,
102 | De ce vos quit-je ma partie. | 102 | De ce vous cuit je ma partie. | 102 | De ce vos quit je ma partie.
103 | Je di que ordre n’eſt-ce mie, | 103 | Je di que Ordres n’est ce mie, | 103 | Je di que Ordre n’est ce mie,
104 | Ains eſt baras & tricherie | 104 | Ainz est baras et tricherie | 104 | Ains est baras et tricherie
105 | Por la fole gent decevoir. | 105 | Por la fole gent decevoir : | 105 | Por la fole gent decevoir.
106 | Hui i vint, demain ſe marie ; | 106 | Hui i vint, demain se marie ; | 106 | Hui i vint, demain se marie.
107 | Li lignaiges ſainte Marie | 107 | Le lingnage sainte Marie | 107 | [Le lingnage sainte Marie]
108 | Eſt plus grant que ne ſu erſoir. | 108 | Est hui plus granz qu’il n’ere ersoir. | 108 | Est hui plus grant qu’il n’iere arsoir.
|  |  | X |  | X
109 | Li Roi a filles à plantei, | 109 | Li rois a filles a plenté | 109 | Li rois a filles a plantei,
110 | Et ſ’en at ſi gant parentei | 110 | Et sin a si grant parenté | 110 | Et s’en at si grant parentei
111 | Qu’il n’eſt n’uns qui l’oſaſt atendre, | 111 | Que nus ne l’oseroit atendre. | 111 | Qu’il n’est nuns qui l’osast atendre.
112 | France n’eſt pas en orfentei ; | 112 | France n’est pas en orfenté ; | 112 | France n’est pas en orfentei !
113 | Se Diex me doint boenne ſantei, | 113 | Se Diex me doinst bone santé, | 113 | Se Diex me doint boenne santei,
114 | Jà ne li covient terre rendre | 114 | Ja ne li covient terre vendre | 114 | Ja ne li covient terre rendre
115 | Pour paour de l’autre deffendre : | 115 | Por paor de l’autre deffendre, | 115 | Pour paour de l’autre deffendre,
116 | Car li Rois des filles engendre, | 116 | Quar li rois des filles engendre | 116 | Car li rois des filles engendre,
117 | Et ces ſilles refont auteil. | 117 | Et ses filles refont auté. | 117 | Et ces filles refont auteil.
118 | Ordres le truevent ALIXANDRE, | 118 | Ordre l’apelent Alixandre, | 118 | Ordres le truevent Alixandre,
119 | Si qu’après ce qu’il ſera cendre | 119 | Si qu’aprés ce qu’il sera cendre | 119 | Si qu’aprés ce qu’il sera cendre
120 | Sera de lui .c. ans chantei. | 120 | Sera cent anz de lui chanté. | 120 | Serat de lui .C. ans chantei.
|  |  | XI |  | XI
121 | La Trinitei pas ne deſpris : | 121 | La Trinité pas ne despris : | 121 | La Trinitei pas ne despris :
122 | De quanqu’il ont l’année pris | 122 | De ce c’ont aüné et pris | 122 | De quanqu’il ont l’annee pris
123 | Envoient le tiers à meſure | 123 | Envoient le tiers a mesure | 123 | Envoient le tiers a mesure :
124 | Outre meir membre les pris. | 124 | Outre mer reambre les pris. | 124 | Outre mer raembre les pris.
125 | Ce ce font que j’en ai apris, | 125 | Se ce font que j’en ai apris, | 125 | Ce ce font que j’en ai apris,
126 | Ci at charitei nete & pure ; | 126 | Ci a charité nete et pure. | 126 | Ci at charitei nete et pure.
127 | Ne ſai c’il partent à droiture. | 127 | Ne sai s’il partent a droiture : | 127 | Ne sa[i] c’il partent a droiture :
128 | Je voi deſai les poumiax luire | 128 | Je voi deça les pommiaus luire | 128 | Je voi desai les poumiax luire
129 | Des manoirs qu’il ont entrepris. | 129 | Des manoirs qu’il ont entrepris ; | 129 | Des manoirs qu’il ont entrepris.
130 | C’il font de la teil forneſture. | 130 | S’il font dela tel forneture, | 130 | C’il font de la teil fornesture,
131 | Bien oeuvrent ſelonc l’Eſcriture : | 131 | Bien oevrent selonc l’escripture | 131 | Bien oeuvrent selonc l’Escriture,
132 | Si n’en doivent eſtre repris. | 132 | Si n’en doivent estre repris. | 132 | Si n’en doivent estre repris.
|  |  | XII |  | XII
133 | Li Vaux des efcoliers m’enchante | 133 | Li Vaus des escoliers m’enchante, | 133 | Li Vaux des Escoliers m’enchante,
134 | Qui quièrent pain & ſi ont rente | 134 | Qui quierent pain et si ont rante, | 134 | Qui quierent pain et si ont rante,
135 | Et vont à chevaul & à pié. | 135 | Et vont a cheval et a pié. | 135 | Et vont a chevaul et a pié.
136 | L’Univerſitei la dolante, | 136 | L’Université, la dolente, | 136 | L’Universitei, la dolante,
137 | Qui ſe complaint & ſe démante | 137 | Qui se complaint et se demente, | 137 | Qui se complaint et se demante,
138 | Trueve en eux petit d’amiſtié, | 138 | Trueve en aus petit d’amistié ; | 138 | Trueve en eux petit d’amistié,
139 | Ce ele d’ex éuſt pitié, | 139 | S’a ele d’aus eü pitié, | 139 | Ce ele d’ex eüst pitié.
140 | Mais il ſe ſont bien acquitié | 140 | Més il se sont bien aquitié | 140 | Mais il se sont bien aquitié
141 | De ce que l’Eſcriture chante : | 141 | De ce que l’Escripture chante : | 141 | De ce que l’Escriture chante :
142 | « Quant om at mauvais reſpitié, | 142 | Quant l’en a mauvés respitié, | 142 | Quant om a mauvais respitié,
143 | Trueve l’an puis l’anemiſtié ; | 143 | Trueve l’en puis l’anemistié, | 143 | Trueve l’an puis l’anemistié,
144 | Car li mauz fruiz iſt de male ente. » | 144 | Quar li maus fruis ist de male ente. | 144 | Car li maux fruits est de male ante.
|  |  | XIII |  | XIII
145 | Cil de Chartrouſe ſont bien ſage, | 145 | Cil de Chartrouse sont moult sage, | 145 | Cil de Chartrouse sont bien sage,
146 | Car li ont leſſié le bochage | 146 | Quar il ont lessié le boschage | 146 | Car il ont laissié le boschage
147 | Por aprochier la bone vile, | 147 | Por aprochier la bone vile. | 147 | Por aprochier la bone vile.
148 | Ici ne voi-je point d’outrage : | 148 | Ici ne voi je point d’outrage : | 148 | Ici ne voi je point d’outrage :
149 | Ce n’eſtoit pas lor éritage | 149 | Ce n’estoit pas lor heritage | 149 | Ce n’estoit pas lor eritage
150 | D’eſtre toz jors en iteil pile. | 150 | D’estre toz fors en itel pile ! | 150 | D’estre toz jors en iteil pile.
151 | Noſtre créance tourne à guille, | 151 | Nostre creance torne a guile, | 151 | Nostre creance tourne a guille,
152 | Menſonge devient Évangile, | 152 | Mençonge devient evangile, | 152 | Mensonge devient Ewangile,
153 | N’uns n’eſt mais ſaux ſans béguinage ; | 153 | Nus n’est més saus sanz beguinage, | 153 | Nuns n’est mais saus sans beguinage,
154 | Preudons n’eſt créux en concile, | 154 | Preudon n’est creüz en concile | 154 | Preudons n’est creüz en concile
155 | Nès que .ij. genz contre .ij. mile : | 155 | Ne que deus gent contre deus mile : | 155 | Nes que .II. genz contre .II. mile :
156 | A ci douleur & grant damage | 156 | A ci dolor et grant domage. | 156 | A ci doleur et grant damage.
|  |  | XIV |  | XIV
157 | Tant com li Guillemin eſturent | 157 | Tant com li Guillemin esturent | 157 | Tant com li Guillemin esturent
158 | Là où li grant preudome furent | 158 | La ou li grant preudomme furent | 158 | La ou li grant preudome furent
159 | Sà en arrière comme rencluz, | 159 | Ça en arrier comme renclus, | 159 | Ça en arrier comme rencluz,
160 | Itant ſervirent Deu & crurent ; | 160 | Itant servirent Dieu et crurent ; | 160 | Itant servirent Deu et crurent.
161 | Mais maintenant qu’il ſe recrurent, | 161 | Més, maintenant qu’il se recrurent, | 161 | Mais maintenant qu’il se recrurent,
162 | Si ne les dut-on croire plus. | 162 | Si ne les dut on croire plus. | 162 | Si ne les dut on croire plus.
163 | Iſſu ſ’en ſont comme conclus : | 163 | Issu s’en sont comme conclus. | 163 | Issu s’en sunt comme conclus.
164 | Or gart uns autres le rendus | 164 | Or gart uns autres le renclus, | 164 | Or gart uns autres le renclus,
165 | Qu’il en ont bien fet ſe qu’il durent, | 165 | Qu’il en ont bien fet ce qu’il durent ! | 165 | Qu’il en ont bien fait se qu’il durent.
166 | De Paris ſunt .i. pou en ſus : | 166 | De Paris sont un poi ensus, | 166 | De Paris sunt .I. pou ensus,
167 | S’aprocheront de plus en plus ; | 167 | S’aprocheront de plus en plus : | 167 | S’aprocheront de plus en plus :
168 | Ceſt la raiſons por qu’il ſ’eſmurent. | 168 | C’est la reson por qoi s’esmurent. | 168 | C’est la raisons por qu’il s’esmurent.
| Explicit le Dit des Ordres. |  | Expliciunt les ordres de Paris. |  |