Panorama des principales éditions des œuvres de Rutebeuf.

La complainte du comte Eudes de Nevers, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 65-74. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 455-460. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 326-336.
| Ci encoumence |  | Ci encoumence la complainte |  | CI ENCOUMENCE LA COMPLAINTE
| La Complainte ou Conte Huede de Nevers. |  | dou conte Huede de Nevers. |  | [D]OU CONTE HUEDE DE NEVERS
|  |  | I |  | I
1 | La mors, qui toz jors ceulz aproie | 1 | La mors, qui toz jors ceulz aproie | 1 | La mors, qui toz jors ceulz aproie
2 | Qui plus ſunt de bien faire en voie, | 2 | Qui plus sunt de bien faire en voie, | 2 | Qui plus sont de bien faire en voie,
3 | Me fait deſcovrir mon corage | 3 | Me fait descovrir mon corage | 3 | Me fait descovrir mon corage
4 | Por l’un de ceulz que plus amoie | 4 | Por l’un de ceulz que plus amoie | 4 | Por l’un de ceulz que plus amoie
5 | Et que mieux recembleir vodroie | 5 | Et que mieux recembleir vodroie | 5 | Et que mieux recembleir vodroie
6 | C’oume qui ſoit de nul langage. | 6 | C’oume qui soit de nul langage. | 6 | C’oume qui soit de nul langage.
7 | HUEDES ot nom, preudome & ſage, | 7 | Huedes ot non, preudome et sage, | 7 | Huedes ot non, preudome et sage,
8 | Cuens de Nevers au fier corage, | 8 | Cuens de Nevers au fier corage, | 8 | Cuens de Nevers au fier corage,
9 | Que la mors a pris en ſa proie. | 9 | Que la mors a pris en sa proie. | 9 | Que la mors a pris en sa proie.
10 | C’eſtoit la fleurs de ſon lignage : | 10 | C’estoit la fleurs de son lignage ; | 10 | C’estoit la fleurs de son lignage ;
11 | De ſa mort eſt plus granz damage | 11 | De sa mort est plus granz damage | 11 | De sa mort est plus granz damage
12 | Que je dire ne vos porroie. | 12 | Que je dire ne vos porroie. | 12 | Que je dire ne vos porroie.
|  |  | II |  | II
13 | Mors eſt li Cuens ! Diex en ait l’âme ! | 13 | Mors est li cuens, Diex en ait l’ame ! | 13 | Mors est li cuens, Diex en ait l’ame !
14 | Sainz Jorges & la douce Dame | 14 | Sainz Jorges et la douce Dame | 14 | Sainz Jorges et la douce Dame
15 | Vuellent prier le ſovrain maître | 15 | Vuellent prier le sovrain maitre | 15 | Vuellent prier le sovrain maitre
16 | Qu’en cèle joie qui n’entame, | 16 | Qu’en cele joie qui n’entame, | 16 | Qu’en cele joie qui n’entame,
17 | Senz redouteir l’infernal flame, | 17 | Senz redouteir l’infernal flame, | 17 | Senz redouteir l’infernal flame,
18 | Mete le boen Conte à ſa deſtre ! | 18 | Mete le boen conte a sa destre ! | 18 | Mete le boen conte a sa destre !
19 | Et il i deit par raiſon eſtre, | 19 | Et il i doit par raison estre, | 19 | Et il i doit par raison estre,
20 | Qu’il laiſſa ſon leu & fon eſtre | 20 | Qu’il laissa son leu et son estre | 20 | Qu’il laissa son leu et son estre
21 | Por cele glorieuze jame | 21 | Por cele glorieuze jame | 21 | Por cele glorieuze jame
22 | Qui a nom la joie céleſtre : | 22 | Qui a non la joie celestre. | 22 | Qui a non la joie celestre.
23 | Mieudres de li ne porra neſtre, | 23 | Mieudres de li ne porra nestre, | 23 | Mieudres de li ne porra nestre,
24 | Mieu eſciant, de cors de fame. | 24 | Mien esciant, de cors de fame. | 24 | Mien esciant, de cors de fame.
|  |  | III |  | III
25 | Li Cuens fu tantoſt chevaliers | 25 | Li cuens fu tantost chevaliers | 25 | Li cuens fu tantost chevaliers
26 | Coin il en fu poinz & meſtiers, | 26 | Com il en fu poinz et mestiers, | 26 | Com il en fu poinz et mestiers,
27 | Qu’il pot les armes endureir ; | 27 | Qu’il pot les armes endureir ; | 27 | Qu’il pot les armes endureir ;
28 | Puis ne fu voie ne ſentiers | 28 | Puis ne fu voie ne sentiers | 28 | Puis ne fu voie ne sentiers
29 | Où il n’alaſt mont volontiers | 29 | Ou il n’alast mout volentiers | 29 | Ou il n’alast mout volentiers
30 | Se hom ſ’i pot aventureir. | 30 | Se hon s’i pot aventureir. | 30 | Se on s’i pot aventureir,
31 | Si vos puis bien dire & jureir, | 31 | Si vos puis bien dire et jureir, | 31 | Si vos puis bien dire et jureir,
32 | C’il péuſt ſon droit tenz dureir | 32 | S’il peüst son droit tenz dureir, | 32 | C’il peüst son droit tenz dureir,
33 | Conques ne fu mieudres terriers, | 33 | C’onques ne fu mieudres terriers, | 33 | C’onques ne fu mieudres terriers,
34 | Tant ſe ſéuſt ameſureir | 34 | Tant se seüst amesureir | 34 | Tant se seüst amesureir
35 | Au boenz & les fauz forjureir, | 35 | Au boenz, et les fauz forjureir : | 35 | Au boenz, et les fauz forjureir :
36 | Auz unz dolz & auz autres fiers. | 36 | Auz unz dolz et auz autres fiers. | 36 | Auz unz dolz et auz autres fiers.
|  |  | IV |  | IV
37 | Ce pou qu’auz armes fu en vie, | 37 | Ce pou qu’auz armes fu en vie, | 37 | Ce pou qu’auz armes fu en vie,
38 | Tuit li boen avoient envie | 38 | Tuit li boen avoient envie | 38 | Tuit li boen avoient envie
39 | De lui reſambleir de menière ; | 39 | De lui resambleir de meniere. | 39 | De lui resambleir de meniere.
40 | Se Diex n’amaſt ſa compaignie, | 40 | Se Diex n’amast sa compaignie, | 40 | Se Diex n’amast sa compaignie,
41 | N’éuſt pas Acre deſgarnie | 41 | N’eüst pas Acre desgarnie | 41 | N’eüst pas Acre desgarnie
42 | De ſi redoutée banière. | 42 | De si redoutee baniere. | 42 | De si redoutee baniere
43 | La mors a mis l’afaire arière | 43 | La mors a mis l’afaire ariere | 43 | La mors a mis l’afaire ariere
44 | D’Acre, dont n’uns meſtiers n’en ière : | 44 | D’Acre, dont nuns mestiers n’en iere ; | 44 | D’Acre, dont nuns mestiers n’en iere ;
45 | La terre en remaint eſbahie ; | 45 | La Terre en remaint esbahie. | 45 | La Terre en remaint esbahie.
46 | Ci a mort délireuſe & fière, | 46 | Ci a mort delireuze et fiere | 46 | Ci a mort delireuze et fiere
47 | Que n’uns hom n’en fait bele chière, | 47 | Que nuns hom n’en fait bele chiere, | 47 | Que nuns hom n’en fait bele chiere,
48 | Fors cele pute gent haïe. | 48 | Fors cele pute gent haïe. | 48 | Fors cele pute gent haïe.
|  |  | V |  | V
49 | La terre plainne de nobleſce, | 49 | Ha ! Terre plainne de noblesce, | 49 | Ha ! Terre plainne de noblesce,
50 | De charitei & de largeſce, | 50 | De charitei et de largesce, | 50 | De charitei et de largesce,
51 | Tant aveiz fait vilainne perte ! | 51 | Tant aveiz fait vilainne perde ! | 51 | Tant aveiz fait vilainne perde !
52 | Ce morte ne fuſt gentileſce | 52 | Se morte ne fust gentilesce | 52 | Ce morte ne fust Gentilesce
53 | Et vaſelages & proeſce, | 53 | Et vaselages et proesce, | 53 | Et Vaselages et Proesce,
54 | Vos ne fuſiez pas ſi déſerte. | 54 | Vos ne fussiez pas si deserte. | 54 | Vos ne fussiez pas si deserte.
55 | Haï ! haï ! genz mal aperte ! | 55 | Haï ! haï ! genz mal aperte, | 55 | Haï ! haï ! genz mal aperte,
56 | La porte des cielz eſt overte ; | 56 | La porte des cielz est overte : | 56 | La porte des cielz est overte :
57 | Ne reculeiz pas por pereſce : | 57 | Ne reculeiz pas por peresce. | 57 | Ne reculeiz pas por peresce.
58 | En brief tanz l’a or Diex offerte | 58 | En brief tanz l’a or Diex offerte | 58 | En brief tanz l’a or Diex offerte
59 | Au boen Conte par ſa déſerte, | 59 | Au boen conte par sa deserte, | 59 | Au boen conte par sa deserte,
60 | Qu’il l’a conquiſe en ſa joneſce. | 60 | Qu’il l’a conquise en sa jonesce. | 60 | Qu’il l’a conquise en sa jonesce.
|  |  | VI |  | VI
61 | Ne fiſt mie de ſa croix pile, | 61 | Ne fist mie de sa croix pile, | 61 | Ne fist mie de sa croix pile,
62 | Si com font ſouvent teil .x. mile | 62 | Si com font souvent teil dis mile | 62 | Si com font souvent teil dis mile
63 | Qui la prennent par grant faintize ; | 63 | Qui la prennent par grant faintize ; | 63 | Qui la prennent par grant faintize ;
64 | Ainz a fait ſelonc l’Évuangile, | 64 | Ainz a fait selonc l’Euvangile, | 64 | Ainz a fait selonc l’Ewangile,
65 | Qu’il a maint bore & mainte vile | 65 | Qu’il a maint borc et mainte vile | 65 | Qu’il a maint borc et mainte vile
66 | Laiſſié por morir en ſervize | 66 | Laissié, por morir en servize | 66 | Laissié, por morir au servize
67 | Celui Seigneur qui tot juſtize. | 67 | Celui Seigneur qui tot justize. | 67 | Celui Seigneur qui tot justize.
68 | Et Diex li rent en bele guize | 68 | Et Diex li rent en bele guize | 68 | Et Diex li rent en bele guize
69 | (Ne cuidiez pas que ſe ſoit guile), | 69 | (Ne cuidiez pas que ce soit guile), | 69 | (Ne cuidiez pas que se soit guile),
70 | Qu’il fait granz vertuz à devize : | 70 | Qu’il fait granz vertuz a devize : | 70 | Qu’il fait granz vertuz a devize :
71 | Bien pert que Diex a l’arme priſe | 71 | Bien pert que Diex a s’arme prise | 71 | Bien pert que Diex a s’arme prise
72 | Por mettre en ſon roial concile. | 72 | Por metre en son roial concile. | 72 | Por metre en son roial concile.
|  |  | VII |  | VII
73 | Encor fiſt li Cuens à ſa mort, | 73 | Encor fist li cuens a sa mort | 73 | Encor fist li cuens a sa mort
74 | Qu’avec les plus povres ſ’amort : | 74 | Qu’avec les plus povres s’amort : | 74 | Qu’avec les plus povres s’amort :
75 | Des plus povres vot eſtre el conte. | 75 | Des plus povres vot estre el conte. | 75 | Des plus povres vot estre el conte.
76 | Quant la mort .i. teil home mort, | 76 | Quant la mors un teil home mort, | 76 | Quant la mors un teil home mort,
77 | Que deit qu’ele ne ce remort | 77 | Que doit qu’ele ne se remort | 77 | Que doit qu’ele ne ce remort
78 | De mordre ſi toſt .i. teil conte ? | 78 | De mordre si tost un teil conte ? | 78 | De mordre si tost un teil conte ?
79 | Car qui la véritei nos conte, | 79 | Car, qui la veritei nos conte, | 79 | Car, qui la veritei nos conte,
80 | Je ne cuit pas que jamais monte | 80 | Je ne cuit pas que jamais monte | 80 | Je ne cuit pas que jamais monte
81 | Sor nul cheval fèble ne fort | 81 | Sor nul cheval, feble ne fort, | 81 | Sor nul cheval, feble ne fort,
82 | N’uns hom qui tant ait doutei honte, | 82 | Nuns hom qui tant ait doutei honte | 82 | Nuns hom qui tant ai doutei honte
83 | Ne mieulz ſéuſt que honeurs monte : | 83 | Ne mieulz seüst que honeurs monte : | 83 | Ne mieulz seüst que honeurs monte :
84 | N’a ci doleur & deſconfort. | 84 | N’a ci doleur et desconfort ? | 84 | N’a ci doleur et desconfort ?
|  |  | VIII |  | VIII
85 | Li cuers le Conte eſt à Citiaux | 85 | Li cuers le conte est a Citiaux, | 85 | Li cuers le conte est a Citiaux,
86 | Et l’arme laſus en ſains ciaux, | 86 | Et l’arme la sus en sains ciaux, | 86 | Et l’arme la sus en sains ciaux,
87 | Et li cors en giſt outre meir. | 87 | Et li cors en gist outre meir, | 87 | Et li cors en gist outre meir.
88 | Ciſt départirs eſt boens & biaux ; | 88 | Cist departirs est boens et biaux : | 88 | Cist departirs est boens et biaux :
89 | Ci a trois précieulz joiaux, | 89 | Ci a trois precieulz joiaux | 89 | Ci a trois precieulz joiaux
90 | Que tuit li boen doivent ameir : | 90 | Que tuit li boen doivent ameir. | 90 | Que tuit li boen doivent ameir.
91 | Laſus elz cielz fait boen ſemeir, | 91 | La sus elz cielz fait boen semeir : | 91 | La sus elz cielz fait boen semeir :
92 | N’eſtuet pas la terre femreir | 92 | N’estuet pas la terre femeir | 92 | N’estuet pas la terre femeir
93 | Ne ne c’i puet repaitre oiziaux. | 93 | Ne ne s’i puet repaitre oiziaux. | 93 | Ne ne c’i puet repaitre oiziaux.
94 | Quant por Dieu ſe fiſt entameir, | 94 | Quant por Dieu se fist entameir, | 94 | Quant por Dieu se fist entameir,
95 | Que porra Diex ſor li clameir, | 95 | Que porra Diex sor li clameir | 95 | Que porra Diex sor li clameir
96 | Quant il jugera boens & maux ? | 96 | Quant il jugera boens et maux ? | 96 | Quant il jugera boens et maux ?
|  |  | IX |  | IX
97 | Ha ! cuens JEHAN ! biau très dolz ſire ! | 97 | Ha ! cuens Jehan, biau tres dolz sire, | 97 | Ha ! cuens Jehan,biau tres dolz sire,
98 | De vos puiſſe hon tant de bien dire | 98 | De vos puisse hon tant de bien dire | 98 | De vos puisse hon tant de bien dire
99 | Com hon puet dou conte HUEDE faire, | 99 | Com hon puet dou conte Huede faire ! | 99 | Com hon puet dou conte Huede faire !
100 | Qu’en lui a ſi bele matyre | 100 | Qu’en lui a si bele matyre | 100 | Qu’en lui a si bele matyre
101 | Que Diex c’en puet joer & rire | 101 | Que Diex s’en puet joer et rire | 101 | Que Diex c’en puet joer et rire
102 | Et ſainz paradix c’en reſclaire ! | 102 | Et sainz paradix s’en resclaire. | 102 | Et sainz paradix s’en resclaire.
103 | A iteil fin fait-il bon traire | 103 | A iteil fin fait il bon traire, | 103 | A iteil fin fait il bon traire,
104 | Que hon n’en puet nul mal retraire ! | 104 | Que hon n’en puet nul mal retraire ; | 104 | Que hon n’en puet nul mal retraire ;
105 | Teil vie fait-il boen eſlire ! | 105 | Teil vie fait il boen eslire. | 105 | Teil vie fait boen eslire.
106 | Doulz & pitouz & débonaire | 106 | Doulz et pitouz et debonaire | 106 | Doulz et pitouz et debonaire
107 | Le trovoit-hon en toz afaires : | 107 | Le trovoit hon en tot afaire : | 107 | Le trovoit hon en tot afaire :
108 | Sages eſt qu’en ces faiz ce mire. | 108 | Sages est qu’en ses faiz se mire. | 108 | Sages est qu’en ses faiz ce mire.
|  |  | X |  | X
109 | Meſire ERART, Diex vos maintiegne | 109 | Messire Erart, Diex vos maintiegne | 109 | Messire Erart, Diex vos maintiegne
110 | Et en boue vie vos tiegne, | 110 | Et en bone vie vos tiegne, | 110 | Et en bone vie vos tiegne,
111 | Qu’il eſt bien meſtiers en la terre ! | 111 | Qu’il est bien mestiers en la Terre : | 111 | Qu’il est bien mestiers en la Terre :
112 | Que c’il avient que toſt vos preigne, | 112 | Que, s’il avient que tost vos preigne, | 112 | Que, c’il avient que tost vos preigne,
113 | Je dout li païs ne remeigne | 113 | Je dout li païs ne remeigne | 113 | Je dout li païs ne remeigne
114 | En grant doleur & en grant guerre. | 114 | En grant doleur et en grant guerre. | 114 | En grant doleur et en grant guerre.
115 | Com li cuers el ventre vos ferre, | 115 | Com li cuers el ventre vos serre | 115 | Com li cuers el ventre vos serre
116 | Quant Diex a mis ſitoſt en ſerre | 116 | Quant Diex a mis si tost en serre | 116 | Quant Diex a mis si tost en serre
117 | Lou Conte à la doutée enſeigne ! | 117 | Lou conte a la doutee enseigne ! | 117 | Lou conte a la doutee enseigne !
118 | Où porroiz teil compaignon querre ? | 118 | Ou porroiz teil compaignon querre ? | 118 | Ou porroiz teil compaignon querre ?
119 | En France ne en Aingleterre | 119 | En France ne en Aingleterre | 119 | En France ne en Aingleterre
120 | Ne cuit pas c’om le vos enſeigne. | 120 | Ne cuit pas c’om le vos enseingne. | 120 | Ne cuit pas c’om le vos enseingne.
|  |  | XI |  | XI
121 | Ha ! Rois de France ! Rois de France ! | 121 | Ha ! rois de France, rois de France, | 121 | Ha ! rois de France, rois de France,
122 | Acre eſt toute jor en balance : | 122 | Acre est toute jor en balance : | 122 | Acre est toute jor en balance :
123 | Secoreiz-la, qu’il eſt meſtiers ! | 123 | Secoreiz la, qu’il est mestiers ; | 123 | Secoreiz la, qu’il est mestiers.
124 | Serveiz Dieu de voftre ſuſtance : | 124 | Serveiz Dieu de vostre sustance, | 124 | Serveiz Dieu de vostre sustance,
125 | Ne faites plus ci remenance, | 125 | Ne faites plus ci remenance, | 125 | Ne faites plus ci remenance,
126 | Ne vos ne li cuens de Poitiers. | 126 | Ne vos ne li cuens de Poitiers. | 126 | Ne vos ne li cuens de Poitiers.
127 | Diex vos i verra volentiers, | 127 | Diex vos i verra volentiers, | 127 | Diex vos i verra volentiers,
128 | Car toz eſt herbuz li ſentiers | 128 | Car toz est herbuz li sentiers | 128 | Car toz est herbuz li santiers
129 | C’on ſuet batre por pénitance. | 129 | C’on suet batre por penitance. | 129 | C’on suet batre por penitance.
130 | Qu’à Dieu ſera amis entiers, | 130 | Qu’a Dieu sera amis entiers | 130 | Qu’a Dieu sera amis entiers
131 | Voit deſtorbeir ces charpentiers | 131 | Voit destorbeir ces charpentiers | 131 | Voit destorbeir ces charpentiers
132 | Qui deſtorbent noſtre créance | 132 | Qui destorbent notre creance ! | 132 | Qui destorbent notre creance !
|  |  | XII |  | XII
133 | Chevalier, que faites vos ci ? | 133 | Chevalier, que faites vos ci ? | 133 | Chevalier, que faites vos ci ?
134 | Cuens de Blois, ſire de Couci, | 134 | Cuens de Blois, sire de Couci, | 134 | Cuens de Blois, sire de Couci,
135 | Cuens de Saint-Pol fiz au boen HUE ? | 135 | Cuens de Saint Pol, fils au boen Hue, | 135 | Cuens de Saint Pol, fils au boen Hue,
136 | Bien aveiz avant les cors ci. | 136 | Bien aveiz avant les cors ci ; | 136 | Bien aveiz avant les cors ci ;
137 | Coument querreiz à Dieu merci, | 137 | Coument querreiz a Dieu merci | 137 | Coument querreiz a Dieu merci
138 | Se la mors en voz liz voz tue ? | 138 | Se la mors en voz liz vos tue ? | 138 | Se la mors en voz liz vos tue ?
139 | Vos véeiz la terre abſolue | 139 | Vos veeiz la Terre absolue | 139 | Vos veeiz la Terre absolue
140 | Qui à voz tenz nos ert tolue, | 140 | Qui a voz tenz nos ert tolue, | 140 | Qui a voz tenz nos ert tolue,
141 | Dont j’ai le cuer triſte & marri. | 141 | Dont j’ai le tuer triste et marri. | 141 | Dont j’ai le cuer triste et marri.
142 | La mors ne fait nule attendue, | 142 | La mors ne fait nule atendue, | 142 | La mors ne fait nule atendue,
143 | Ainz fiert à maſſue eſtandue : | 143 | Ainz fiert a massue estandue ; | 143 | Ainz fiert a massue estandue.
144 | Toſt fait nuit de jor eſclarci. | 144 | Tost fait nuit de jor esclarci. | 144 | Tost fait nuit de jor esclarci.
|  |  | XIII |  | XIII
145 | Tornoieur, vos, qu’atendeiz, | 145 | Tornoiëur, vos qu’atendeiz, | 145 | Tornoiëur, vos qu’attendeiz,
146 | Qui la terre ne deffendeiz | 146 | Qui la Terre ne deffendeiz | 146 | Qui la Terre ne deffendeiz
147 | Qui eſt à voſtre Créatour ? | 147 | Qui est a votre creatour ? | 147 | Qui est a votre Creatour ?
148 | Vos aveiz bien les yex bandeiz | 148 | Vos aveiz bien les yex bandeiz | 148 | Vos aveiz bien les yex bandeiz
149 | Quant ver Dieu ne vos deffendeiz | 149 | Quant ver Dieu ne vos desfendeiz | 149 | Quant ver Dieu ne vos desfendeiz
150 | N’en vos ne meteiz nul atour ! | 150 | N’en vos ne meteiz nul atour. | 150 | N’en vos ne meteiz nul atour.
151 | Pou douteiz la parfonde tour | 151 | Pou douteiz la parfonde tour | 151 | Pou douteiz la parfonde tour
152 | Dont li priſon n’ont nul retour | 152 | Dont li prison n’ont nul retour, | 152 | Dont li prison n’ont nul retour,
153 | Où par pareſce deſcendeiz. | 153 | Ou par peresce descendeiz. | 153 | Ou par peresce descendeiz.
154 | Ci n’a plus ne guanche ne tour : | 154 | Ci n’a plus ne guanche ne tour | 154 | Ci n’a plus ne guanche ne tour
155 | Quant la mors vos va ſi entour, | 155 | Quant la mors vos va si entour : | 155 | Quant la mors vos va si entour :
156 | A Dieu cors & arme rendeiz. | 156 | A Dieu cors et arme rendeiz. | 156 | A Dieu cors et arme rendeiz.
|  |  | XIV |  | XIV
157 | Quant la teſte eſt bien avinée, | 157 | Quant la teste est bien avinee, | 157 | Quant la teste est bien avinee,
158 | Au feu, deleiz la cheminée, | 158 | Au feu, deleiz la cheminee, | 158 | Au feu, deleiz la cheminee,
159 | Si nos croizons de plain eſlaiz ; | 159 | Si nos croizonz de plain eslaiz ; | 159 | Si nos croizonz de plain eslaiz.
160 | Et quant vient à la matinée, | 160 | Et quant vient a la matinee, | 160 | Et quant vient a la matinee,
161 | Si eſt en cette voie finée. | 161 | Si est ceste voie finee : | 161 | Si est ceste voie finee :
162 | Teil coutume a & clers & lais, | 162 | Teil coutume a et clers et lais. | 162 | Teil coutume a et clers et lais ;
163 | Et quant il muert & fait ſon lais, | 163 | Et quant il muert et fait son lais, |  |
164 | Si lait ſales, maiſons, palais | 164 | Si lait sales, maisons, palais, | 164 | Si lait sales, maisons, palais,
165 | A doleur, à fort deſtinée. | 165 | A doleur, a fort destinee ; | 165 | A doleur, a fort destinee ;
166 | Lai ſ’en va où n’a nul relais : | 166 | Lai s’en va ou n’a nul relais. | 166 | Lai s’en va ou n’a nul relais.
167 | De l’avoir r’eſt-il bone pais | 167 | De l’avoir rest il bone pais | 167 | De l’avoir rest il bone pais
168 | Quant giſt mors deſus l’échinée ! | 168 | Quant gist mors desus l’echinee ! | 168 | Quant gist mors desus l’echinee !
|  |  | XV |  | XV
169 | Or prions au Roi glorieux | 169 | Or prions au Roi glorieux, | 169 | Or prions au Roi glorieux,
170 | Qui par ſon ſanc eſprécieulz | 170 | Qui par son sanc esprecieulz | 170 | Qui par son sanc esprecieulz
171 | Nos oſta de deſtrucion, | 171 | Nos osta de destrucion, | 171 | Nos ota de destrucion,
172 | Qu’en ſon règne délicieux, | 172 | Qu’en son regne delicieuz, | 172 | Qu’en son regne delicieuz,
173 | Qui tant eſt doulz & gracieux, | 173 | Qui tant est doulz et gracieuz, | 173 | Qui tant est doulz et gracieuz,
174 | Faciens la noſtre manſion, | 174 | Faciens la nostre mansion | 174 | Faciens la nostre mansion
175 | Et que par grant dévocion | 175 | Et que par grant devocion | 175 | Et que par grant devocion
176 | Ailliens en cele région | 176 | Ailliens en cele region | 176 | Ailliens en cele region
177 | Où Diex ſoffri la mort crueulz. | 177 | Ou Diex soffri la mort crueulz. | 177 | Ou Diex soffri la mort crueulz.
178 | Qui lait en teil confuſion | 178 | Qui lait en teil confusion | 178 | Qui lait en teil confusion
179 | La terre de promiſſion, | 179 | La Terre de promission | 179 | La Terre de promission
180 | Pou eſt de ſ’arme curieulz. | 180 | Pou est de s’arme curieulz. | 180 | Pou est de s’arme curieulz.
| Explicit. |  | Explicit. |  | Explicit.