Panorama des principales éditions des œuvres de Rutebeuf.

La bataille des vices contre les vertus, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 204-216. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 306-312. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 204-214.
| La Bataille des Vices contre les Vertus, |  | La bataille des vices contre les vertus. |  | CI ENCOUMENCE LI DIZ DE LA MENSONGE
| Ou ci encoumence |  |  |  |
| Li Diz de la Mensonge. |  |  |  |
1 | Puisqu’auteurs & auctoritez | 1 | Puis qu’auteurs et auctoritez | 1 | Puis qu’autours et autoriteiz
2 | S’acordent que c’eſt véritez ; | 2 | S’acordent que c’est veritez | 2 | S’acordent que c’est veriteiz
3 | Qui eſt oiſeus, de légier pèche, | 3 | Qui est oiseus de legier peche, | 3 | Qui est oiseus de legier pesche,
4 | Et cil ſ’âme trahiſt & trèche | 4 | Et cil s’ame trahist et treche | 4 | Et cil s’ame honist et tresche
5 | Qui ſanz ouvrer ſa vie fine, | 5 | Qui sanz ouvrer sa vie fine, | 5 | Qui sans ouvreir sa vie fine,
6 | Quar tel vie n’eſt mie fine, | 6 | Quar tel vie n’est mie fine, | 6 | Car teiz vie n’est mie fine,
7 | Por ce me vueil à oevre metre | 7 | Por ce me vueil a oevre metre | 7 | Por ce me wel a oevre metre
8 | Si com je m’en ſai entremetre : | 8 | Si com je m’en sai entremetre : | 8 | Si com je m’en sai entremetre,
9 | C’eſt à rimer une matire | 9 | C’est a rimer une matire ; | 9 | C’est a rimer une matire.
10 | Au leu d’ouvrer, à ce m’atire, | 10 | En leu d’ouvrer a ce m’atire, | 10 | En leu d’ouvreir a ce m’atyre,
11 | Quar autre ouvraingne ne ſai fère ; | 11 | Quar autre ouvraingne ne sai fere. | 11 | Car autre ouvrage ne sai faire.
12 | Or entendez à mon afère : | 12 | Or entendez a mon afere, | 12 | Or entendeiz a mon afaire,
13 | Si orrez de .ij. ordres ſaintes | 13 | Si orrez de deus Ordres saintes | 13 | Si orreiz de .II. Ordres saintes
14 | Que Diex a eſléus en maintes | 14 | Que Diex a eslues en maintes, | 14 | Que Dieux a eslues en maintes,
15 | Qu’aus vices ſe ſont courbatu, | 15 | Qu’aus vices se sont combatu | 15 | Qu’auz vices se sunt combatu
16 | Si que vice ſont abatu | 16 | Si que vice sont abatu | 16 | Si que vice sunt abatu
17 | Et les vertuz ſont eſſaucies ; | 17 | Et les vertuz sont essaucies ; | 17 | Et les vertuz sunt essaucies.
18 | S’orrez comment els ſont haucies ; | 18 | S’orrez comment els sont haucies | 18 | S’orroiz conment elx sunt haucies
19 | Et comment viſce ſont vaincu. | 19 | Et comment visce sont vaincu. | 19 | Et coument vice sunt vaincu.
20 | Humilité par ſon eſcu | 20 | Humilité par son escu | 20 | Humiliteiz par son escu
21 | A Orgueil à la terre mis, | 21 | A Orgueil a la terre mis, | 21 | At Orgueil a la terre mis,
22 | Qui tant eſtoit ſes anemis. | 22 | Qui tant estoit ses anemis. | 22 | Qui tant estoit ces anemis.
23 | Larguece i a mis Avariſce, | 23 | Larguece i a mis Avarisce, | 23 | Largesce i at mis Avarice,
24 | Et Débonèretez .i. viſce | 24 | Et Deboneretez un visce | 24 | Et Debonaireté .I. vice
25 | C’on apele Ire la vilaine ; | 25 | C’on apele Ire la vilaine ; | 25 | C’om apele Ire la vilainne.
26 | Et Envie, qui partout raine, | 26 | Et Envie, qui partout raine, | 26 | Et Envie, qui partout rainne,
27 | R’eſt vaincue par Charité. | 27 | Rest vaincue par Charité ; | 27 | Rest vaincue par Charitei.
28 | De ce dirai la vérité : | 28 | De ce dirai la verité : | 28 | (De ce dirai la veritei :
29 | C’eſt or ce que poi de gent cuide. | 29 | C’est or ce que poi de gent cuide. | 29 | C’est or ce que pou de gent cuide.)
30 | Proeſce r’a vaincue Accide, | 30 | Proesce ra vaincue Accide, | 30 | Proesce ra vaincue Accide,
31 | Et Abſtinence Gloutonie | 31 | Et Abstinence Gloutonie | 31 | Et Abstinance Gloutenie,
32 | Qui mainte gent avoit honie | 32 | Qui mainte gent avoit honie | 32 | Qui mainte gent avoit honie
33 | Et mainte richece gaſtée. | 33 | Et mainte richece gastee. | 33 | Et mainte richesce gastei.
34 | S’orrez comment dame Chaſtée, | 34 | S’orrez comment dame Chastee, | 34 | S’orroiz coument dame Chasteiz,
35 | Qui tant eſt fine & nete & pure, | 35 | Qui tant est fine et nete et pure, | 35 | Qui tant est fine et nete et pure,
36 | A vaincue dame Luxure. | 36 | A vaincue dame Luxure. | 36 | At vaincue dame Luxure.
37 | N’a pas bien .LX. & X. anz, | 37 | N’a pas bien soissante et dis anz , | 37 | N’at pas bien .LX. et .X. ans,
38 | Se RUSTEBUES eſt voir diſanz, | 38 | Se Rustebués est voir disanz, | 38 | Se bone gent sunt voir dizans,
39 | Que ces .ij. ſaintes ordres vinrent | 39 | Que ces deus saintes Ordres vindrent, | 39 | Que ces .II. saintes Ordres vindrent,
40 | Qui les fez aus apoſtres tindrent, | 40 | Qui les fez aus Apostres tindrent | 40 | Qui les faiz aux apostres tindrent
41 | Par préeſchier, par laborer, | 41 | Par preeschier, par laborer, | 41 | Por preschier et por laboreir,
42 | Par Dieu ſervir & aorer. | 42 | Par Dieu servir et aorer. | 42 | Pour Dieu servir et aoreir.
43 | Menor & Frère Prêchéeur, | 43 | Menor et Frere Prechëeur, | 43 | Meneur et Freire Prescheeur,
44 | Qui des âmes ſont peſchéeur, | 44 | Qui des ames sont peschëeur, | 44 | Qui des armes sunt pescheeur,
45 | Vindrent par volenté devine. | 45 | Vindrent par volenté devine. | 45 | Vindrent par volentei devine.
46 | Se di por voir, non pas devine, | 46 | Je di por voir, non pas devine, | 46 | Je di por voir, non pas devine,
47 | S’il ne fuſſent encor venu | 47 | S’il ne fussent encor venu, | 47 | C’il ne fussent ancor venu,
48 | Maint grant mal fuſſent avenu | 48 | Maint grant mal fussent avenu | 48 | Maint grant mal fussent avenu,
49 | Qui ſont remez & qui remaingnent | 49 | Qui sont remez et qui remaingnent | 49 | Qui sunt remeis et qui remeignent
50 | Par les granz biens que il enſeignent. | 50 | Par les granz biens que il enseignent. | 50 | Por les granz biens que il enseignent.
51 | Por preſchier humilité | 51 | Por preeschier humilité, | 51 | Por preeschier Humilitei,
52 | Qui eſt voie de vérité, | 52 | Qui est voie de verité, | 52 | Qui est voie de veritei,
53 | Por l’eſſaucier & por l’enſivre, | 53 | Por l’essaucier et por l’ensivre | 53 | Por l’essaucier et por l’ensivre
54 | Si comme il truevent en lor livre, | 54 | Si comme il truevent en lor livre, | 54 | Si com il truevent en lor livre,
55 | Vindrent ces ſaintes genz en terre : | 55 | Vindrent ces saintes genz en terre : | 55 | Vindrent ces saintes gens en terre.
56 | Diex les envoia por nous querre. | 56 | Diex les envoia por nous querre. | 56 | Dex les envoia por nos querre.
57 | Quant il vindrent premièrement | 57 | Quant il vindrent premierement, | 57 | Quant il vindrent premierement,
58 | Si vindrent aſſéz humblement : | 58 | Si vindrent assez humblement : | 58 | Si vindrent asseiz humblement.
59 | Du pain quiſtrent, tel fu la riègle, | 59 | Du pain quistrent, tel fu la riegle, | 59 | Du pain quistrent, teiz fu la riegle,
60 | Por oſter les péchiez du ſiècle. | 60 | Por oster les pechiez du siecle. | 60 | Pour osteir les pechiez dou siecle.
61 | S’il vindrent chiés povre provoire, | 61 | S’il vindrent chiés povre provoire, | 61 | C’il vindrent chiez povre provoire,
62 | Tel bien comme il ot, c’eſt la voire, | 62 | Tel bien comme il ot, c’est la voire, | 62 | Teiz bienz com il ot, c’est la voire,
63 | Priſtrent en bone paciance | 63 | Pristrent en bone paciance | 63 | Pristrent en bone pacience
64 | El non de ſainte Pénitance : | 64 | El non de sainte penitance. | 64 | En non de sainte penitence.
65 | Humilitez eſtoit petite | 65 | Humilitez estoit petite, | 65 | Humiliteiz estoit petite
66 | Qu’il avoient por aus eſlite : | 66 | Qu’il avoient por aus eslite : | 66 | Qu’il avoient por eux eslite.
67 | Or eſt Humilitez greignor | 67 | Or est Humilitez greignor, | 67 | Or est Humiliteiz greigneur,
68 | Que li frère ſont or ſeignor | 68 | Que li Frere sont or seignor | 68 | Que li Frere sont or seigneur
69 | Des rois, des prélas & des contes. | 69 | Des rois, des prelas et des contes. | 69 | Des rois, des prelaz et des contes.
70 | Par foi, ſi ſeroit or granz hontes | 70 | Par foi, si seroit or granz hontes | 70 | Par foi, si seroit or granz honte
71 | S’il n’avoient autre viande | 71 | S’il n’avoient autre viande | 71 | C’il n’avoient autre viande
72 | Que l’Eſcripture ne demande, | 72 | Que l’Escripture ne demande, | 72 | Que l’Escriture ne coumande,
73 | Et ele n’i met riens ne oſte | 73 | Et ele n’i met riens ne oste | 73 | Et ele n’i mest riens ne oste
74 | Que ce c’on trueve en chiés ſon oſte. | 74 | Que ce c’on trueve enchiés son oste. | 74 | Que ce c’om trueve enchiés son oste.
75 | Humilitez eſt tant créue | 75 | Humilitez est tant creüe | 75 | Humiliteiz est tant creüe
76 | C’Orguex corne la recréue ; | 76 | C’ Orguex corne la recreüe. | 76 | Qu’Orgueulz corne la recreüe.
77 | Orguex ſ’en va, Diex le cravant, | 77 | Orguex s’en va, Diex le cravant ! | 77 | Orgueulz s’en va, Dieux le cravant !
78 | Et Humilitez vient avant ; | 78 | Et Humilitez vient avant ; | 78 | Et Humiliteiz vient avant.
79 | Et or eſt bien droiz & reſons | 79 | Et or est bien droiz et resons | 79 | Et or est bien droiz et raisons
80 | Que ſi granz dame ait granz meſons | 80 | Que si granz dame ait granz mesons | 80 | Que si grant dame ait granz maisons
81 | Et biaus palais & beles ſales, | 81 | Et biaus palais et beles sales, | 81 | Et biaux palais et beles sales,
82 | Maugré toutes les langues males, | 82 | Maugré toutes les langues males | 82 | Maugrei toutes les langues males
83 | Et la RUSTEBUEF tout premiers, | 83 | Et la Rustebuef tout premiers, | 83 | Et la Rutebuef douz premiers,
84 | Qui d’aus blaſmer fu couſtumiers | 84 | Qui d’aus blasmer fu coustumiers. | 84 | Qui d’eulz blameir fu coustumiers.
85 | Ne vaut il miex c’Umilité | 85 | Ne vaut il miex c’umilité | 85 | Ne vaut il mieux c’Umiliteiz
86 | Et la Sainte Divinité | 86 | Et la sainte divinité | 86 | Et la sainte Deviniteiz
87 | Soit léue en roial palais, | 87 | Soit leüe en roial palais, | 87 | Soit levee en roial palais,
88 | C’on fiſt d’aumoſnes & de lais, | 88 | C’on fist d’aumosnes et de lais | 88 | C’om fist d’aumoennes et de lais
89 | Et de l’avoir au meillor roi | 89 | Et de l’avoir au meillor roi | 89 | Et de l’avoir au meilleur roi
90 | C’onques encor haïſt deſroi, | 90 | C’onques encor haïst desroi, | 90 | C’onques ancor haïst desroi,
91 | Que ce c’on ſecoruſt la terre | 91 | Que ce c’on secorust la terre | 91 | Que [ce] c’om secorust la terre
92 | Où li fol vont folie querre ; | 92 | Ou li fol vont folie querre, | 92 | Ou li foul vont folie querre,
93 | Conſtantinoble, Rommenie ? | 93 | Constantinoble, Rommenie ? | 93 | Coustantinoble, Romenie ?
94 | Se Sainte Ygliſe eſcommenie, | 94 | Se sainte Yglise escommenie, | 94 | Se sainte Esglise escomenie,
95 | Li Frère puéent bien aſſaudre, | 95 | Li Frere pueent bien assaudre | 95 | Li Frere pueent bien asoudre,
96 | S’eſcommeniez a que faudre. | 96 | S’escommeniez a que saudre. | 96 | C’escommeniez at que soudre.
97 | Por miex Humilité deſfendre, | 97 | Por miex Humilité desfendre, | 97 | Por mieulz Humilitei deffendre,
98 | S’Orguex ſe voloit à li prendre, | 98 | S’Orguex se voloit a li prendre, | 98 | S’Orguelz se voloit a li prendre,
99 | Ont fondé .ij. palais li Frère, | 99 | Ont fondé deus palais li Frere, | 99 | Ont fondei .II. palais li Freire,
100 | Que foi que doi l’âme mon père | 100 | Que, foi que doi l’ame mon pere, | 100 | Que, foi que doi l’arme mon peire,
101 | S’ele avoit léenz à mengier, | 101 | S’ele avoit leenz a mengier, | 101 | C’ele avoit leanz a mangier,
102 | Ne ſire Orgueil ne ſon dangier | 102 | Ne sire Orgueil ne son dangier | 102 | Ne sire Orguel ne son dangier
103 | Ne priſeroit vaillant .i. oef | 103 | Ne priseroit vaillant un oef | 103 | Ne priseroit vaillant .I. oef
104 | Deçà .viij. mois, non deçà .ix. | 104 | Deça uit mois, non deça noef ; | 104 | Desa .VIII. mois, non desa nuef,
105 | Ainz atendroit bien dès le liége | 105 | Ainz atendroit bien dés le Liege | 105 | Ainz atendroit bien des le Liege
106 | C’on li veniſt lever le ſiége. | 106 | Con li venist lever le siege. | 106 | C’om li venist leveir le siege.
107 | Or parlent aucun meſdiſant | 107 | Or parlent aucun mesdisant | 107 | Or dient aucun mesdizant
108 | Qui par le païs vont diſant | 108 | Qui par le païs vont disant | 108 | Qui par le paÿs vont dizant
109 | Que ſe Diex avoit le roi pris | 109 | Que, se Diex avoit le roi pris, | 109 | Que, se Dieux avoit le roi pris,
110 | Par qui il ont honor & pris, | 110 | Par qui il ont honor et pris, | 110 | Par quoi il ont honeur et pris,
111 | Mult ſeroit la choſe changie | 111 | Moult seroit la chose changie | 111 | Mout seroit la choze changie
112 | Et lor ſeignorie eſtrangie ; | 112 | Et lor seignorie estrangie : | 112 | Et lor seignorie estrangie,
113 | Et tels lor fet or bèle chière | 113 | Et tels lor fet or bele chiere | 113 | Et teiz lor fait or bele chiere
114 | Qui pou auroit lor amor chière, | 114 | Qui pou avroit lor amor chiere, | 114 | Qui pou auroit lor amor chiere,
115 | Et tels lor fet ſamblant d’amor | 115 | Et tels lor fet samblant d’amor | 115 | Et teiz lor fait cemblant d’amour
116 | Qui ne le fet fors por cremor. | 116 | Qui ne le fet fors por cremor. | 116 | Que ne le fait fors par cremour.
117 | Et je reſpont à lor paroles, | 117 | Et je respont a lor paroles | 117 | Et je respont a lor paroles
118 | Et di qu’els ſont vaines & voles : | 118 | Et di qu’els sont vaines et voles. | 118 | Et di qu’elx sont vainnes et voles.
119 | Se li Rois fet en aus ſ’aumoſne | 119 | Se li rois fet en aus s’aumosne | 119 | Se li rois fait en eux s’aumoenne
120 | Et il de ſes biens lor aumoſne | 120 | Et il de ses biens lor aumosne | 120 | Et il de ces biens lor aumoenne,
121 | Et il en prennent, il font bien ; | 121 | Et il en prennent, il font bien ; | 121 | Et il en prennent, il font bien,
122 | Quar il ne ſevent pas combien | 122 | Quar il ne sevent pas combien | 122 | Car il ne sevent pas combien
123 | Ne com longues ce puet durer. | 123 | Ne com longues ce puet durer. | 123 | Ne com longues ce puet dureir.
124 | Li ſages hom ſe doit murer | 124 | Li sages hom se doit murer | 124 | Li sages hom se doit mureir
125 | Et garnir por crieuſe d’aſſaut : | 125 | Et garnir por crieme d’assaut : | 125 | Et garnir por crienmne d’assaut.
126 | Por ce vous di, ſe Diex me ſaut, | 126 | Por ce vous di, se Diex me saut, | 126 | Por ce vos di, se Diex me saut,
127 | Qu’il n’en font de riens à blaſmer. | 127 | Qu’il n’en font de riens a blasmer. | 127 | Qu’il n’en font de rien a blameir.
128 | Se l’en lor fet ſamblant d’amer | 128 | Se l’en lor fet samblant d’amer, | 128 | Ce hom lor fait cemblant d’ameir,
129 | Il en ſevent aucune choſe : | 129 | Il en sevent aucune chose : | 129 | Il en seivent aucune choze.
130 | Por ce ont il ſi bien lor cort cloſe, | 130 | Por ce ont il si bien lor cort close | 130 | Por ce ont si bien lor cort cloze
131 | Et por ce font il ce qu’il font. | 131 | Et por ce font il ce qu’il font. | 131 | Et por ce font il ce qu’il font.
132 | L’en dit mauvès fondement font ; | 132 | L’en dit : « mauvés fondement font » : | 132 | L’om dit : « Mauvais fondemens font » :
133 | Por ce font il lor fondement | 133 | Por ce font il lor fondement | 133 | Por ce font il lor fondemens
134 | En terre ſi parfondément, | 134 | En terre si parfondement | 134 | En terre si parfondement,
135 | Quar ſ’il eſtoit demain chéus | 135 | Quar, s’il estoit demain cheüs | 135 | Car, c’il estoit demain chaÿz
136 | Et li rois LOYS fuſt ſéus | 136 | Et li rois Loÿs fust feüs, | 136 | Et il rois Loÿs fust fenis,
137 | Il ſe penſſent bien tout l’afère | 137 | Il se penssent bien tout l’afere, | 137 | Il se pencent bien tout l’afaire,
138 | Que il auroient mult à fère | 138 | Que il avroient moult a fere | 138 | Que il auroient mout a faire
139 | Ainz qu’il éuſſent porchacié | 139 | Ainz qu’il eüssent porchacié | 139 | Ainz qu’il eüssent porchacié
140 | Tel joiel comme il ont braſſié : | 140 | Tel joiel comme il ont brassié. | 140 | Teil joel com il ont bracié.
141 | Le bien praingne l’en quant l’en puet, | 141 | Le bien praingne l’en quant l’en puet, | 141 | Le bien preigne l’en quant hon puet,
142 | C’on ne le prent pas quant l’en vuet. | 142 | C’on ne le prent pas quant l’en veut. | 142 | C’om ne le prent pas quant hom wet.
143 | Humilitez eſt ſi grant dame | 143 | Humilitez est si grant dame | 143 | Humiliteiz est si grant dame
144 | Qu’ele ne crient home ne fame, | 144 | Qu’ele ne crient homme ne fame ; | 144 | Qu’ele ne crient home ne fame,
145 | Et li frère qui la maintienent | 145 | Et li Frere, qui la maintienent, | 145 | Et li Frere qui la maintiennent
146 | Tout le roiaume en lor main tienent ; | 146 | Tout le roiaume en lor main tienent ; | 146 | Tout le roiaume en lor main tiennent.
147 | Les ſecrez encerchent & quièrent, | 147 | Les secret encerchent et quierent, | 147 | Les secreiz enserchent et quierent,
148 | Partout ſ’embatent & ſe fièrent : | 148 | Partout s’embatent et se fierent. | 148 | Partout s’embatent et se fierent.
149 | S’on les left entrer ès meſons | 149 | S’on les lest entrer es mesons, | 149 | S’om les lait entreir enz maisons,
150 | Il i a .iij. bones reſons : | 150 | Il i a trois bones resons : | 150 | Il i at trois bones raisons :
151 | L’une eſt qu’il portent bone bouche, | 151 | L’une est qu’il portent bone bouche, | 151 | L’une, qu’il portent bone bouche,
152 | Et chaſcuns doit douter reprouche ; | 152 | Et chascuns doit douter reprouche ; | 152 | Et chacuns doit douteir reprouche.
153 | L’autre c’on ne ſe doit amordre | 153 | L’autre, c’on ne se doit amordre | 153 | L’autre, c’om ne se doit amordre
154 | A vilener nule gent d’ordre ; | 154 | A vilener nule gent d’Ordre ; | 154 | A vileneir nule gent d’Ordre.
155 | La tierce ſi eſt por l’abit, | 155 | La tierce si est por l’abit | 155 | La tierce si est por l’abist
156 | Où l’en cuide que Diex abit, | 156 | Ou l’en cuide que Diex abit, | 156 | Ou hom cuide que Dieux habist,
157 | Et ſi fet il, je n’en dout mie | 157 | Et si fet il, je n’en dout mie, | 157 | Et si fait il, je n’en dout mie,
158 | Ou ma penſſée eſt m’anemie. | 158 | Ou ma penssee est m’anemie. | 158 | Ou ma pensee est m’anemie.
159 | Par ces reſons & par mainte autre | 159 | Par ces resons et par mainte autre | 159 | Par ces raisons et par mainte autre
160 | Font-il aler lance ſor fautre | 160 | Font il aler lance sor fautre | 160 | Font il aleir lance sor fautre
161 | Larguece deſor Avariſce ; | 161 | Larguece desor Avarisce ; | 161 | Largesce desus Avarice,
162 | Quar treſtoute la char hérice. | 162 | Quar trestoute la char herice | 162 | Car trestoute la chars herice
163 | Au mauvès qui les voit venir : | 163 | Au mauvés qui les voit venir : | 163 | Au mauvais qui les voit venir.
164 | Tart li eſt qu’il puiſſe tenir | 164 | Tart li est qu’il puisse tenir | 164 | Tart li est qu’il puisse tenir
165 | Choſe qui lor ſoit bone & bele ; | 165 | Chose qui lor soit bone et bele, | 165 | Choze qui lor soit bone et bele,
166 | Quar il ſevent mainte novele. | 166 | Quar il sevent mainte novele, | 166 | Car il seivent mainte novele.
167 | Si lor fet cil joie & feſte | 167 | Si lor fet cil et joie et feste | 167 | Si lor fait cil et joie et feste
168 | Por ce qu’il ſe doute d’enqueſte, | 168 | Por ce qu’il se doute d’enqueste | 168 | Por ce qu’il ce doute d’enqueste,
169 | Et font tel tenir à preudomme | 169 | Et font tel tenir a preudomme | 169 | Et font teil tenir a proudoume
170 | Qui ne ſoit pas la loi de Romme. | 170 | Qui ne croit pas la loi de Romme. | 170 | Qui ne tient pas la loi de Roume.
171 | Ainſi font large de l’aver, | 171 | Ainsi font large de l’aver, | 171 | Ensi font large de l’aveir,
172 | De tel qu’il devroient laver | 172 | De tel qu’il devroient laver | 172 | De teil qu’il devroient laveir
173 | Le don qu’il recoivent de lui. | 173 | Le don qu’il reçoivent de lui. | 173 | Le don qu’il resoivent de lui.
174 | Li frère ne doutent nului, | 174 | Li Frere ne doutent nului, | 174 | Li Frere ne doutent nelui,
175 | Ce puet l’en bien jurer & dire. | 175 | Ce puet l’en bien jurer et dire. | 175 | Ce puet on bien jureir et dire.
176 | De Débonèreté & Ire | 176 | De Debonereté et d’Ire | 176 | De Debonaireté et d’Ire
177 | Orrez le poingneis mortel ; | 177 | Orrez le poingneïs mortel ; | 177 | Orroiz le poigneÿs morteil.
178 | Mès en l’eſtor i ot mort tel, | 178 | Més en l’estor i ot mort tel | 178 | Mais en l’estor il ot mort teil
179 | Dont domages fu de ſa mort. | 179 | Dont domages fu de sa mort. | 179 | Dont damages fu de sa mort.
180 | La mort, qui à mordre ſ’amort | 180 | La mort qui a mordre s’amort, | 180 | La mors, qui a mordre s’amort,
181 | Qui n’eſpargne ne blanc ne noir, | 181 | Qui n’espargne ne blanc ne noir, | 181 | Qui n’espairgne ne blanc ne noir,
182 | Mena celui à ſon manoir. | 182 | Mena celui a son manoir ; | 182 | Mena celui a son manoir ;
183 | Si n’eſtoit pas mult anciens, | 183 | Si n’estoit pas moult anciens | 183 | Si n’estoit pas mout anciens,
184 | Et ot non meſtre CHRESTIENS, | 184 | Et ot non mestre Crestiens ; | 184 | Et ot non maistre Crestiens.
185 | Meſtre eſtoit de divinité ; | 185 | Mestres ert de divinité : | 185 | Maistres ert de devinetés :
186 | Pou verrez mès devin ité. | 186 | Pou verrez més devin ité. | 186 | Pou verroiz mais devin iteil.
187 | Débonèretez & dame Ire, | 187 | Deboneretez et dame Ire, | 187 | Debonaireteiz et dame Ire,
188 | Qui ſovent a meſtier de mire, | 188 | Qui sovent a mestier de mire, | 188 | Qui souvent a mestier de mire,
189 | Vindrent, lor genz toutes rengies, | 189 | Vindrent, lor genz toutes rengies, | 189 | Vindrent, lor gens toutes rangies,
190 | L’une des autres eſtrangies, | 190 | L’une des autres estrangies, | 190 | L’une des autres estrangies,
191 | Devant l’apoſtoile ALIXANDRE, | 191 | Devant l’apostoile Alixandre | 191 | Devant l’apostoile Alixandre
192 | Por droit oïr & por droit prendre. | 192 | Por droit oïr et por droit prendre. | 192 | Por droit oïr et por droit prandre.
193 | Li frère Jacobin i ſurent | 193 | Li Frere Jacobin i furent | 193 | Li Freire Jacobin i furent
194 | Por oïr droit ſi comme il durent ; | 194 | Por oïr droit, si comme il durent, | 194 | Por oïr droit, si com il durent,
195 | Et GUILLAUME de Saint-Amor, | 195 | Et Guillaumes de Saint Amor ; | 195 | Et Guillaumes de Saint Amour,
196 | Quar il avoient fet clamor | 196 | Quar il avoient fet clamor | 196 | Car il avoient fait clamour
197 | De ſes ſermons, de ſes paroles. | 197 | De ses sermons, de ses paroles. | 197 | De ces sermons, de ces paroles.
198 | Si m’eſt avis que l’apoſtoles | 198 | Si m’est avis que l’apostoles | 198 | Si m’est avis que l’apostoles
199 | Bani icel meſtre GUILLAUME | 199 | Bani icel mestre Guillaume | 199 | Banni ice maistre Guillaume
200 | D’autrui terre & d’autre roiaume. | 200 | D’autrui terre et d’autrui roiaume. | 200 | D’autrui terre et d’autrui roiaume.
201 | S’il a partout tel avantage, | 201 | S’il a partout tel avantage, | 201 | C’il a partout teil aventage,
202 | Baron i ont honte & domage, | 202 | Baron i ont honte et domage, | 202 | Baron i ont honte et damage,
203 | Qu’ainſi n’ont il rien en lor terre | 203 | Qu’ainsi n’ont il riens en lor terre, | 203 | Qu’ensi n’ont il riens en lor terre,
204 | Qui la vérité veut enquerre. | 204 | Qui la verité veut enquerre. | 204 | Qui la veritei wet enquerre.
205 | Or dient mult de bone gent, | 205 | Or dient moult de bone gent, | 205 | Or dient mult de bone gent,
206 | Cui il ne fu ne bel ne gent | 206 | Cui il ne fu ne bel ne gent | 206 | Cui il ne fu ne bel ne gent
207 | Qu’il fuſt baniz, c’on li fiſt tort ; | 207 | Qu’il fust baniz, c’on li fist tort. | 207 | Qu’il fu baniz, c’om li fit tort.
208 | Mès ce ſachent & droit & tort | 208 | Més ce sachent et droit et tort | 208 | Mais se sachent et droit et tort
209 | C’on puet bien trop dire trop de voir ; | 209 | C’on puet bien dire trop de voir : | 209 | C’om puet bien trop dire de voir :
210 | Bien le poez apercevoir | 210 | Bien le poez apercevoir | 210 | Bien le poiez aparsouvoir
211 | Par ceſtui qui en ſu banis, | 211 | Par cestui qui en fu banis. | 211 | Par cestui qui en fu baniz.
212 | Et ſi ne fu mie fenis | 212 | Et si ne fu mie fenis | 212 | Et si ne fu mie feniz
213 | Li plais, ainz dura par grant pièce ; | 213 | Li plais, ainz dura par grant piece ; | 213 | Li plaiz, ainz dura puis grant piece.
214 | Quar la cort, qui ſet & depièce, | 214 | Quar la cort, qui fet et depiece, | 214 | Car la cours, qui fait et depiece,
215 | N’ut GUILLAUME de Saint-Amor, | 215 | Nut Guillaume de Saint-Amor | 215 | Nuit Guillaume de Saint Amour
216 | Et par prière & par cremor. | 216 | Et par priere et par cremor. | 216 | [Et] par priere et par cremour.
217 | Cil de cort ne ſevent qu’il font, | 217 | Cil de cort ne sevent qu’il font, | 217 | Cil de court font bien ce qu’il font,
218 | Quar il font ce qu’autres desfont, | 218 | Quar il font ce qu’autres desfont | 218 | Car il font ce qu’autre defont,
219 | Et ſi deſfont ce qu’autres fet ; | 219 | Et si desfont ce qu’autres fet : | 219 | Et si defont ce qu’autre fait :
220 | Ainſi n’auront il jamès fet. | 220 | Ainsi n’avront il jamés fet. | 220 | Ainsi n’auront il jamais fait.
| Explicit la Bataille des Vices contre les Vertuz. |  | Explicit la bataille des vices contre les vertuz. |  | Explicit.