Panorama des principales éditions des œuvres de Rutebeuf.

La griesche d'hiver, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 26-31. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 521-522. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 184-188.
| De la Griesche d’Yver. |  | La griesche d’yver. |  | CI ENCOUMENCE LI DIZ DE LA GRIESCHE D’YVER
1 | Contre le tens qu’arbre deffueille | 1 | Contre le tens qu’arbre desfueille, | 1 | Contre le tenz qu’aubres deffuelle,
2 | Qu’il ne remaint en branche fueille | 2 | Qu’il ne remaint en branche fueille | 2 | Qu’il ne remaint en branche fuelle
3 | Qui n’aut à terre, | 3 | Qui n’aut a terre, | 3 | Qui n’aut a terre,
4 | Por povreté, qui moi aterre, | 4 | Por povreté qui moi aterre, | 4 | Por povretei qui moi aterre,
5 | Qui de toutes pars me muet guerre, | 5 | Qui de toutes pars me muet guerre | 5 | Qui de toute part me muet guerre,
6 | Contre l’yver, | 6 | Contre l’yver, | 6 | Contre l’yver,
7 | Dont mult me ſont changié li ver, | 7 | Dont moult me sont changié li ver, | 7 | Dont mout me sont changié li ver,
8 | Mon dit commence trop diver | 8 | Mon dit commence trop diver | 8 | Mon dit commence trop diver
9 | De povre eſtoire. | 9 | De povre estoire. | 9 | De povre estoire.
10 | Povre ſens & povre mémoire | 10 | Povre sens et povre memoire | 10 | Povre sens et povre memoire
11 | M’a Diex doné li rois de gloire | 11 | M’a Diex doné, li rois de gloire, | 11 | M’a Diex donei, li rois de gloire,
12 | Et povre rente, | 12 | Et povre rente, | 12 | Et povre rente,
13 | Et froit au cul quant bise vente. | 13 | Et froit au cul quant bise vente : | 13 | Et froit au cul quant byze vente :
14 | Li vens me vient, li vens m’eſvente, | 14 | Li vens me vient, li vens m’esvente | 14 | Li vens me vient, li vens m’esvente
15 | Et trop ſovent | 15 | Et trop sovent | 15 | Et trop souvent
16 | Pluſors foies ſent le vent. | 16 | Plusors foïes sent le vent. | 16 | Plusors foïes sent le vent.
17 | Bien le m’ot grieſche en covent | 17 | Bien le m’ot griesche en covent | 17 | Bien le m’ot griesche en couvent
18 | Quanques me livre ; | 18 | Quanques me livre : | 18 | Quanque me livre :
19 | Bien me paie, bien me délivre : | 19 | Bien me paie, bien me delivre, | 19 | Bien me paie, bien me delivre,
20 | Contre le ſout me rent la livre | 20 | Contre le sout me rent la livre | 20 | Contre le sout me rent la livre
21 | De grant poverte. | 21 | De grant poverte. | 21 | De grand poverte.
22 | Povretez eſt ſor moi reverte | 22 | Povretez est sor moi reverte : | 22 | Povreteiz est sus moi reverte :
23 | Toz jors m’en eſt la porte ouverte, | 23 | Toz jors m’en est la porte ouverte, | 23 | Toz jors m’en est la porte overte,
24 | Toz jors i ſui | 24 | Toz jors i sui | 24 | Toz jors i sui
25 | Ne nule foiz ne m’en eſſui ; | 25 | Ne nule foiz ne m’en eschui. | 25 | Ne nule fois ne m’en eschui.
26 | Par pluie moil, par chaut eſſui. | 26 | Par pluie moil, par chaut essui : | 26 | Par pluie muel, par chaut essui :
27 | Ci a riche homme ; | 27 | Ci a riche homme ! | 27 | Ci at riche home !
28 | Je ne dorm que le premier ſomme. | 28 | Je ne dorm que le premier somme. | 28 | Je ne dor que le premier soume.
29 | De mon avoir ne ſai la ſomme | 29 | De mon avoir ne sai la somme, | 29 | De mon avoir ne sai la soume,
30 | Qu’il n’i a point. | 30 | Qu’il n’i a point. | 30 | Qu’il n’i at point.
31 | Diex me fet le tens ſi à point : | 31 | Diex me fet le tens si a point | 31 | Diex me fait le tens si a point,
32 | Noire mouſche en eſlé me point, | 32 | Noire mousche en esté me point, | 32 | Noire mouche en estei me point,
33 | En yver blanche. | 33 | En yver blanche. | 33 | En yver blanche.
34 | Iſſi ſui com l’oſière franche | 34 | Issi sui com l’osiere franche | 34 | Ausi sui con l’ozière franche
35 | Ou com li oiſiaus ſeur la branche : | 35 | Ou com li oisiaus seur la branche : | 35 | Ou com li oiziaux seur la branche :
36 | En eſté chante, | 36 | En esté chante, | 36 | En estei chante,
37 | En yver ploc & me gaimante, | 37 | En yver plor et me gaimante, | 37 | En yver pleure et me gaimente,
38 | Et me deſſuel auſſi com l’ente | 38 | Et me desfuel ausi com l’ente | 38 | Et me despoille ausi com l’ante
39 | Au premier giel. | 39 | Au premier giel. | 39 | Au premier giel.
40 | En moi n’a ne venin ne fiel ; | 40 | En moi n’a ne venin ne fiel : | 40 | En moi n’at ne venin ne fiel :
41 | Il ne me remaint rien ſouz ciel : | 41 | Il ne me remaint rien souz ciel, | 41 | Il ne me remaint rien souz ciel,
42 | Tout va ſa voie. | 42 | Tout va sa voie. | 42 | Tout va sa voie.
43 | Li enviail que je ſavoie | 43 | Li enviail que je savoie | 43 | Li enviauz que je savoie
44 | M’ont avoié, quanques j’avoie | 44 | M’ont avoié quanques j’avoie | 44 | M’ont avoié quanque j’avoie
45 | Et forvoié, | 45 | Et forvoié, | 45 | Et fors voiié,
46 | Et fors de voie deſvoié. | 46 | Et fors de voie desvoié. | 46 | Et fors de voie desvoiié.
47 | Fols enviaus ai envoié, | 47 | Fols enviaus ai envoie, | 47 | Foux enviaus ai envoiié,
48 | Or m’en ſouvient ; | 48 | Or m’en souvient. | 48 | Or m’en souvient.
49 | Or voi-je bien, tout va, tout vient : | 49 | Or voi je bien tout va, tout vient ; | 49 | Or voi ge bien tot va, tot vient,
50 | Tout venir, tout aler covient, | 50 | Tout venir, tout aler covient, | 50 | Tout venir, tout aleir convient,
51 | Fors que bien fet. | 51 | Fors que bienfet. | 51 | Fors que bienfait.
52 | Li dé qui li détier ont fet | 52 | Li dé que li decier ont fet | 52 | Li dei que li decier on fait
53 | M’ont de ma robe tout desfet, | 53 | M’ont de ma robe tout desfet ; | 53 | M’ont de ma robe tot desfait,
54 | Li dé m’ocient, | 54 | Li dé m’ocient, | 54 | Li dei m’ocient,
55 | Li dé m’aguetent & eſpient, | 55 | Li dé m’aguetent et espient, | 55 | Li dei m’agaitent et espient,
56 | Li dé m’aſſaillent & deffient, | 56 | Li dé m’assaillent et desfient, | 56 | Li dei m’assaillent et desfient,
57 | Ce poiſe moi ; | 57 | Ce poise moi. | 57 | Ce poize moi.
58 | Je n’en puis mès, ſe je m’eſmai. | 58 | Je n’en puis més se je m’esmai : | 58 | Je n’en puis mais se je m’esmai :
59 | Ne voi venir avril ne may : | 59 | Ne voi venir avril ne may, | 59 | Ne voi venir avril ne mai,
60 | Vezci la glace ; | 60 | Vez ci la glace. | 60 | Veiz ci la glace.
61 | Or ſui entrez en male trace. | 61 | Or sui entrez en male trace ; | 61 | Or sui entreiz en male trace.
62 | Li trahitor de pute eſlrace | 62 | Li trahitor de pute estrace | 62 | Li traÿteur de pute estrace
63 | M’ont mis ſanz robe : | 63 | M’ont mis sanz robe. | 63 | M’ont mis sens robe.
64 | Li ſiècles eſt ſi plains de lobe ! | 64 | Li siecles est si plains de lobe ! | 64 | Li siecles est si plains de lobe !
65 | Qui auques a, ſi fet le gobe ; | 65 | Qui auques a si fet le gobe ; | 65 | Qui auques a si fait le gobe ;
66 | Et je que fais ? | 66 | Et je que fais | 66 | Et ge que fais,
67 | Qui de povreté ſent le fais ? | 67 | Qui de povreté sent le fais ? | 67 | Qui de povretei sent le fais ?
68 | Grieſche ne m’i leſt en pais ; | 68 | Griesche ne me lest en pais, | 68 | Griesche ne me lait en pais,
69 | Mult me deſroie, | 69 | Moult me desroie, | 69 | Mout me desroie,
70 | Mult m’aſſaut & mult me guerroie. | 70 | Moult m’assaut et moult me guerroie ; | 70 | Mout m’assaut et mout me guerroie ;
71 | Jamès de ceſt mal ne garroie. | 71 | Jamés de cest mal ne garroie | 71 | Jamais de cest mal ne garroie
72 | Par tel marchié : | 72 | Par tel marchié. | 72 | Par teil marchié.
73 | Trop ai en mauvès leu marchié. | 73 | Trop ai en mauvés leu marchié ; | 73 | Trop ai en mauvais leu marchié.
74 | Li dé m’ont pris & emparchié ; | 74 | Li dé m’ont pris et emparchié : | 74 | Li dei m’ont pris et empeschié :
75 | Je les claim quite : | 75 | Je les claim quite ! | 75 | Je les claim quite !
76 | Fols eſt qu’à lor conſeil abite : | 76 | Fols est qu’a lor conseil abite : | 76 | Foux est qu’a lor consoil abite :
77 | De ſa dète pas ne ſ’aquite, | 77 | De sa dete pas ne s’aquite, | 77 | De sa dete pas ne s’aquite,
78 | Ainçois ſ’encombre : | 78 | Ainçois s’encombre ; | 78 | Ansois s’encombre ;
79 | De jor en jor acroiſt le nombre. | 79 | De jor en jor acroist le nombre. | 79 | De jor en jor acroit le nombre.
80 | En eſté ne quiert-il pas l’ombre | 80 | En esté ne quiert il pas l’ombre | 80 | En estei ne quiert il pas l’ombre
81 | Ne froide chambre, | 81 | Ne froide chambre, | 81 | Ne froide chambre,
82 | Que nu li ſont ſovent li membre. | 82 | Que nu li sont sovent li membre : | 82 | Que nu li sunt souvent li membre,
83 | Du duel ſon voiſin ne li membre, | 83 | Du duel son voisin ne li membre, |  |
84 | Mès le ſien pleure ; | 84 | Més le sien pleure. | 84 | Mais lou sien pleure.
85 | Grieſche li a coru ſeure, | 85 | Griesche li a coru seure, | 85 | Griesche li at corru seure,
86 | Deſnué l’a en petit d’eure, | 86 | Desnué l’a en petit d’eure, | 86 | Desnuei l’at en petit d’eure,
87 | Et nus ne l’aime ; | 87 | Et nus ne l’aime. | 87 | Et nuns ne l’ainme.
88 | Cil qui devant couſin le claime | 88 | Cil qui devant cousin le claime | 88 | Cil qui devant cousin le claime
89 | Li diſt en riant : « Ci faut traime | 89 | Li dist en riant : « Ci faut traime | 89 | Li dist en riant : « Ci faut traime
90 | Par lécherie. | 90 | Par lecherie. | 90 | Par lecherie.
91 | Foi que tu dois sainte Marie, | 91 | Foi que tu dois sainte Marie, | 91 | Foi que tu doiz sainte Marie,
92 | C’or va ore en la draperie, | 92 | Cor va ore en la Draperie | 92 | Car vai or en la draperie
93 | Du drap acroire. | 93 | Du drap acroire ; | 93 | Dou drap acroire,
94 | Se li drapiers ne t’en veut croire, | 94 | Se li drapiers ne t’en veut croire, | 94 | Se li drapiers ne t’en wet croire,
95 | Si t’en reva droit à la foire | 95 | Si t’en reva droit a la foire | 95 | Si t’en revai droit à la foire
96 | Et va au change. | 96 | Et va au Change. | 96 | Et vai au Change.
97 | Se tu jures ſaint Michiel l’ange, | 97 | Se tu jures saint Michiel l’ange | 97 | Se tu jures saint Michiel l’ange
98 | Que tu n’as ſeur toi lin ne lange | 98 | Que tu n’as seur toi lin ne lange | 98 | Qu’il n’at sor toi ne lin ne lange
99 | Où ait argent, | 99 | Ou ait argent, | 99 | Ou ait argent,
100 | L’en te verra mult biau ſergent. | 100 | L’en te verra moult biau sergent, | 100 | Hon te verrat moult biau sergent,
101 | Bien t’apercevront la gent ; | 101 | Bien t’aperceveront la gent : | 101 | Bien t’aparsoveront la gent :
102 | Créus ſeras ; | 102 | Creüs seras. | 102 | Creüz seras.
103 | Quant d’iluecques remouveras | 103 | Quant d’ilueques remouveras, | 103 | Quant d’ilecques te partiras,
104 | Argent ou faille enporteras. » | 104 | Argent ou faille enporteras. » | 104 | Argent ou faille enporteras. »
105 | Or a ſa paie ; | 105 | Or a sa paie. | 105 | Or ai ma paie.
106 | Ainsi vers moi chaſcuns ſ’apaie : | 106 | Ainsi vers moi chascuns s’apaie : | 106 | Ensi chascuns vers moi s’espaie,
107 | Je n’en puis més. | 107 | Je n’en puis més. | 107 | Si n’en puis mais.
| Explicit la Griesche d’Yver. |  | Explicit la griesche d’yver. |  | Explicit.