Panorama des principales éditions des œuvres de Rutebeuf.

Le sacristain et la femme au chevalier, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 113-141. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 2, pp. 214-234. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 72-112.
| Du Secrestain et de la Famme au Chevalier, |  | Du secrestain et de la famme au chevalier. |  | CI ENCOUMENCE LI MIRACLES QUE
| Ou ci encoumence |  |  |  | NOSTRE DAME FIST DOU SOUCRETAIN
| Li Miracles que Nostre-Dame fist dou Soucrétain et d’une Dame. |  |  |  | ET D’UNE DAME
1 | Ce ſoit en la bénéoite heure | 1 | Ce soit en la beneoite eure | 1 | Ce soit en la beneoite heure
2 | Que BENEOIZ, qui Dieu aeure, | 2 | Que Beneoiz, qui Dieu aeure, | 2 | Que Beneoiz, qui Dieu aheure,
3 | Me fet fère bénéoite œvre, | 3 | Me fet fere beneoite oevre ! | 3 | Me fait faire beneoite oevre !
4 | Por BENEOIT, un poi m’aoevre. | 4 | Por Beneoit un poi m’aoevre : | 4 | Por Beneoit .I. pou m’aoevre :
5 | Benoiz ſoit qui eſcoutera | 5 | Benoiz soit qui escoutera | 5 | Benoiz soit qui escoutera
6 | Ce que por BENEOIT fera | 6 | Ce que por Beneoit fera | 6 | Ce que por Beneoit fera
7 | RUSTEBUES, que Diex bénéiſſe. | 7 | Rustebués, que Diex beneïsse ! | 7 | Rutebuez, que Dieuz beneïsse !
8 | Diex doinſt que ſ’uevre eſpénéiſſe | 8 | Diex doinst que s’uevre espeneïsse | 8 | Diex doint que s’uevre espeneïsse
9 | En tel manière que il face | 9 | En tel maniere que il face | 9 | En teil maniere que il face
10 | Choſe dont il ait gré & grace. | 10 | Chose dont il ait gré et grave ! | 10 | Choze dont il ait grei et grace !
11 | Cil qui bien fet bien doit avoir ; | 11 | Cil qui bien fet bien doit avoir ; | 11 | Cil qui bien fait bien doit avoir,
12 | Mès cil qui n’a ſens ne ſavoir | 12 | Més cil qui n’a sens ne savoir | 12 | Et cil qui n’a sens ne savoir
13 | Por qoi il puiſſe en bien ouvrer, | 13 | Par qoi il puisse en bien ouvrer | 13 | Par quoi il puisse bien ouvreir,
14 | Si ne doit mie recouvrer | 14 | Si ne doit mie recouvrer | 14 | Si ne doit mie recovreir
15 | A avoir gariſon ne rente ; | 15 | A avoir garison ne rente ; | 15 | A avoir gairison ne rente.
16 | L’en dit : De tel marchié tel vente. | 16 | L’en dit : « De tel marchié tel vente. » | 16 | Hon dit : « De teil marchié, teil vente. »
17 | Ciſt ſiècles n’eſt mès que marchiez ; | 17 | Cist siecles n’est més que marchiez ; | 17 | Ciz siecles n’est mais que marchiez.
18 | Et vous qui au marchié marchiez, | 18 | Et vous qui au marchié marchiez, | 18 | Et vos qui au marchié marchiez,
19 | S’au marchié eſtes mal chéant | 19 | S’au marchié estes mal cheant, | 19 | S’au marchié estes mescheant,
20 | Vous n’eſtes pas bon marchéant. | 20 | Vous n’estes pas bon marcheant. | 20 | Vos n’estes pas bon marcheant.
21 | Li marchéanz, la marchéande, | 21 | Li marcheanz, la marcheande | 21 | Li marcheanz, la marcheande
22 | Qui ſagement ne marchéande, | 22 | Qui sagement ne marcheande | 22 | Qui sagement ne marcheande
23 | Pert ſes pas & quanqu’ele marche. | 23 | Pert ses pas et quanqu’ele marche. | 23 | Pert ses pas et quanqu’ele marche.
24 | Puiſque nous ſons en bone marche, | 24 | Puis que nous sons en bone marche, | 24 | Puis que nos sons en bone marche,
25 | Penſſons de ſi marchéander | 25 | Penssons de si marcheander | 25 | Pensons de si marcheandeir
26 | C’on ne nous puiſſe demander | 26 | C’on ne nous puisse demander | 26 | C’om ne nos puisse demandeir
27 | Nule riens au jor du juiſe, | 27 | Nule riens au jor du Juïse, | 27 | Nule riens au jor dou Juïse,
28 | Quant Diex prendra de cels juſtiſe | 28 | Quant Diex prendra de cels justise | 28 | Quant Diex panra de toz justise
29 | Qui auront iſſi barguingnié, | 29 | Qui auront issi barguingnié | 29 | Qui auront ensi bargignié
30 | Qu’au marchié ſeront engingnié. | 30 | Qu’au marchié seront engingnié. | 30 | Qu’au marchié seront engignié.
31 | Or, gardez que ne vous engingne | 31 | Or gardez que ne vous engingne | 31 | Or gardeiz que ne vos engigne
32 | Li maufès, qu’adès vous barguingne : | 32 | Li Maufez qu’adés vous barguingne. | 32 | Li Maufeiz, qu’adés vos bargigne.
33 | N’aiez envie ſor nule âme : | 33 | N’aiez envie sor nule ame : | 33 | N’aiez envie seur nule ame :
34 | C’eſt la choſe qui deſtruit l’âme. | 34 | C’est la chose qui destruit l’ame. | 34 | C’est la choze qui destruit l’arme.
35 | Envie ſamble hériçon : | 35 | Envie samble heriçon : | 35 | Envie semble herison :
36 | De toutes pars ſont li poiçon : | 36 | De toutes pars sont li poinçon. | 36 | De toutes pars sunt li poinson.
37 | Envie point de toutes pars ; | 37 | Envie point de toutes pars, | 37 | [Envie point de toutes pars,
38 | Pis vaut que guivre ne liépars. | 38 | Pis vaut que guivre ne liepars. | 38 | Pis vaut que guivre ne liepars.]
39 | Li cors où envie ſ’embat | 39 | Li cors ou envie s’embat | 39 | Li cors ou Envie s’embat
40 | Ne ſe ſolace ne eſbat. | 40 | Ne se solace ne esbat ; | 40 | Ne se solace ne esbat.
41 | Toz jors eſt ſes viaires pales, | 41 | Toz jors est ses viaires pales, | 41 | Toz jors est ces viaires pales,
42 | Tos jors ſont ſes paroles males ; | 42 | Toz jors sont ses paroles males. | 42 | Toz jors sunt ces paroles males.
43 | Lors riſt-il que ſon voiſin pleure, | 43 | Lor rist il que son voisin pleure, | 43 | Lors rit il quant ces voizins pleure,
44 | Et lors li recort li deuls ſeure | 44 | Et lors li recort li deuls seure | 44 | Et lors li recort li duelz seure
45 | Que ſes voiſins a bien aſſez ; | 45 | Que ses voisins a bien assez. | 45 | Quant ces voizins a bien asseiz.
46 | Jà n’ert de meſdire laſſez. | 46 | Ja n’ert de mesdire lassez. | 46 | De mesdire n’iert ja lasseiz.
47 | Or poez-vous ſavoir la vie | 47 | Or poez vous savoir la vie | 47 | Or poeiz vos savoir la vie
48 | Que cil maine qui a envie | 48 | Que cil maine qui a envie. | 48 | Que cil mainne qui a envie.
49 | Envie fet home tuer | 49 | Envie fet homme tuer | 49 | Envie fait homes tueir
50 | Et ſi fet bonne remuer ; | 50 | Et si fet bonne remuer, | 50 | Et si fait bones remueir ;
51 | Envie fet rooingner terre, | 51 | Envie fet rooingnier terre, | 51 | Envie fait rooignier terre,
52 | Envie met ou ſiècle guerre, | 52 | Envie met ou siecle guerre, | 52 | Envie met el siecle guerre,
53 | Envie ſet mari & fame | 53 | Envie fet mari et fame | 53 | Envie fait mari et fame
54 | Haïr, envie deſtruit âme, | 54 | Haïr, envie destruit ame, | 54 | Haïr, Envie destruit arme,
55 | Envie met deſcorde ès frères, | 55 | Envie met descorde es freres, | 55 | Envie met haïne en freres,
56 | Envie fet haïr les mères, | 56 | Envie fet haïr les meres, | 56 | Envie fait haïr les meires,
57 | Envie deſtruit gentillece, | 57 | Envie destruit gentillece, | 57 | Envie destruist Gentillesce,
58 | Envie grève, envie blece, | 58 | Envie grieve, envie blece, | 58 | Envie grieve, Envie blesce,
59 | Envie confont charité, | 59 | Envie confont charité, | 59 | Envie confont Charitei
60 | Envie ociſt humilité. | 60 | Envie ocist humilité. | 60 | Et si destruit Humilitei.
61 | Et por l’envie d’un maufé, | 61 | [Ne sai que plus briement vous die : | 61 | Ne sai que plus briement vos die :
62 | Dont maintes genz ſont eſchaufé, | 62 | Tuit li mal viennent par envie.] | 62 | Tui li mal viennent par Envie.
63 | Vous vueil raconter de deus genz | 63 | Et por l’envie d’un maufé, | 63 | Et por l’envie dou Mauffei,
64 | Dont li miracles eſt met genz. | 64 | Dont maintes genz sont eschaufé, | 64 | Dont mainte gent sunt eschaufei,
|  | 65 | Vous vueil raconter de deus genz. | 65 | Vos wel raconteir de .II. gent
|  | 66 | Dont li miracles est moult genz. | 66 | Dont li miracles est moult granz.
65 | Granment n’a mie que la fame | 67 | Granment n’a mie que la fame | 67 | Granment n’a mie que la fame
66 | A un chevalier, gentiz dame, | 68 | A un chevalier, gentiz dame, | 68 | A un chevalier, gentiz dame,
67 | Eſtoit en ce païs en vie. | 69 | Estoit en ce païs en vie ; | 69 | Estoit en cest païs en vie.
68 | Sans orgueil ère & ſans envie, | 70 | Sanz orgueil ere et sanz envie, | 70 | Sens orguel iere et sanz envie,
69 | Simple, cortoiſe, preus & ſage. | 71 | Simple, cortoise, preus et sage ; | 71 | Simple, cortoize, preux et sage ;
70 | N’eſtoit ireuſe ne ſauvage, | 72 | N’estoit ireuse ne sauvage, | 72 | N’estoit ireuze ne sauvage,
71 | Mès ſa bonté, ſa loiauté | 73 | Més sa bonté, sa loiauté | 73 | Mais sa bonteiz, sa loiauteiz
72 | Paſſoit cortoiſie & biauté. | 74 | Passoit cortoisie et biauté. | 74 | Passoit cortoizie et biautei.
73 | Dieu amoit & ſa douce mère ; | 75 | Dieu amoit et sa douce Mere ; | 75 | Dieu amoit et sa douce meire.
74 | N’eſtoit pas aus pauvres amère ; | 76 | N’estoit pas aus povres amere | 76 | N’estoit pas au[s] povres ameire
|  | 77 | [Ne marrastre aus desconceilliez ; | 77 | Ne marastre au[s] desconceilhez ;
|  | 78 | N’estoit pas ses huis verruilliez] | 78 | N’estoit pas ces huis verruilhés
75 | Le ſoir, quand l’en doit herbregier | 79 | Le soir quant l’en doit herbregier | 79 | Le soir quant hon doit habergier
76 | La povre gent, nès un bergier | 80 | La povre gent : nes un bergier | 80 | La povre gent : nes .I. bergier
77 | Feſoit-èle ſi très biau lit | 81 | Fesoit ele si tres biau lit | 81 | Faisoit ele si tres biau lit
78 | C’uns rois i géuſt à délit. | 82 | C’uns rois i geüst a delit. | 82 | C’uns rois i geüst a delit.
79 | Plus avoit, en li charité | 83 | Plus avoit en li charité, | 83 | Plus avoit en li charitei,
80 | (Ce vous di-je par vérité) | 84 | Ce vous di je par verité, | 84 | Ce vos di ge de veritei,
81 | Qu’il n’a demi en cels du monde ; | 85 | Qu’il n’a en demi cels du monde ; | 85 | Qu’il n’a en demi seuz dou monde ;
82 | N’eſt pas orendroit la ſeconde. | 86 | N’est pas orendroit la seconde. | 86 | N’est pas orendroit la seconde.
83 | De tout ce me doi-je bien tère, | 87 | De tout ce me doi je bien tere | 87 | De tout ce me doi ge bien taire
84 | Avers le très biau luminère | 88 | Avers le tres biau luminere | 88 | Envers le tres biau luminaire
85 | Qu’ele monſtroit au ſamedi. | 89 | Qu’ele moustroit au samedi ; | 89 | Qu’ele moutroit a samedi.
86 | Et bien ſachiez, ſus m’âme di, | 90 | Et bien sachiez, sus m’ame di, | 90 | Et bien sachiez, seur m’arme di,
87 | Que matines voloit oïr : | 91 | Que matines voloit oïr : | 91 | Que matines voloit oïr :
88 | Jà ne l’en véiſſiez fuir | 92 | Ja ne l’en veïssiez fuïr | 92 | Ja ne l’en veïssiez foïr
89 | Tant com avoit fet le ſerviſe ; | 93 | Tant c’on avoit fet le servise. | 93 | Tant c’on avoit fait le servise.
90 | Ce ne vous fai-je en quel guiſe | 94 | Ce ne vous sai je en quel guise | 94 | Ce ne vous sai je en queil guise
91 | Feſoit les feſtes Noſtre-Dame ; | 95 | Fesoit les festes Nostre Dame ; | 95 | Fasoit les festes Notre Dame :
92 | Ce ne porroit dire nule âme. | 96 | Ce ne porroit dire nule ame. | 96 | Ce ne porroit dire nule ame.
93 | Se j’eſtoie bons eſcrivains, | 97 | Se j’estoie bons escrivains, | 97 | Se g’estoie boens escrivains,
94 | Ainz ſeroie d’eſcrire vains | 98 | Ainz seroie d’escrire vains | 98 | Ainz seroie d’escrire vainz
95 | Que j’éuſſe eſcrit la moitié | 99 | Que j’eüsse escrit la moitié | 99 | Que j’eüsse dit la moitié
96 | De l’amour & de l’amiſtié | 100 | De l’amor et de l’amistié | 100 | De l’amour et de l’amitié
97 | Qu’à Dieu monſtroit & jor & nuit. | 101 | Qu’a Dieu moustroit et jor et nuit. | 101 | Qu’a Dieu moutroit et jor et nuit.
98 | Encor dout-je ne vous anuit | 102 | Encor dout je ne vous anuit | 102 | Ancor dout je ne vos anuit
99 | Ce que j’ai un petit conté | 103 | Ce que j’ai un petit conté | 103 | Ce que j’ai .I. petit contei
100 | De ſon ſens & de ſa bonté. | 104 | De son sens et de sa bonté. | 104 | De son sanz et de sa bontei.
101 | Ses ſires l’avoit forment chière. | 105 | Ses sires l’avoit forment chiere | 105 | Ses sires l’avoit forment chiere
102 | Et mult li feſoit bèle chière. | 106 | Et moult li fesoit bele chiere | 106 | Et moult li faisoit bele chiere
103 | De ce qu’en vérité ſavoit, | 107 | De ce qu’en verité savoit | 107 | De ce qu’en veritei savoit
104 | Que ſi grant preude fame avoit ; | 108 | Que si grant preude fame avoit. | 108 | Que si grant preude fame avoit.
105 | Mult l’amoit, & mult li pleſoit | 109 | Moult l’amoit et moult li plesoit | 109 | Moult l’amoit et moult li plaisoit
106 | Treſtoz li biens, qu’ele feſoit. | 110 | Trestoz li biens qu’ele fesoit. | 110 | Trestoz li bien qu’ele faisoit.
107 | En la vile ot une abeïe. | 111 | En la vile ot une abeïe | 111 | En la vile ot une abaïe
108 | Qui n’eſtoit pas mult eſbahie | 112 | Qui n’estoit pas moult esbahie | 112 | Qui n’estoit pas moult esbahie
109 | De ſervir Dieu l’eſpéritable, | 113 | De servir Dieu l’esperitable ; | 113 | De servir Dieu l’esperitable ;
110 | Et ſi eſtoit mult charitable | 114 | Et si estoit moult charitable | 114 | Et si estoit mout charitable
111 | La gent qui eſtoit en cel leu. | 115 | La gent qui estoit en cel leu. | 115 | La gent qui estoit en ce leu.
112 | Bien féuſt véoir cler de leu | 116 | Bien seüst veoir cler de l’eu | 116 | Bien seüst veoir cleir de l’eul
113 | Qui i véiſt un mauvès cas : | 117 | Qui i veïst un mauvés cas. | 117 | Qui i veïst .I. mauvais quas.
114 | Or, ont tout atorné à gas. | 118 | Or ont tout atorné a gas. | 118 | Or ont tot atornei a gas.
115 | Chanoine réguler eſtoient ; | 119 | Chanoine reguler estoient, | 119 | Chenoine reguleir estoient :
116 | Lors riègle honeſtement gardoient. | 120 | Lor riegle honestement gardoient. | 120 | Lor regle honestement gardoient.
117 | Léenz avoit .i. ſoucrétain ; | 121 | Leenz avoit un soucretain ; | 121 | Laanz avoit .I. soucretain ;
118 | Orendroit nul home ne tain | 122 | Orendroit nul homme ne tain | 122 | Orendroit nul home ne taing
119 | A ſi preudome comme il ière. | 123 | A si preudomme comme il iere. | 123 | A si preudome com il iere.
120 | La glorieuſe dame chière | 124 | La glorieuse Dame chiere | 124 | La glorieuze Dame chiere
121 | Servoit de bon cuer & de fin | 125 | Servoit de bon cuer et de fin, | 125 | Servoit de boen cuer et de fin,
122 | Si com il parut à la fin ; | 126 | Si comme il parut a la fin ; | 126 | Si com il parut en la fin.
123 | Et ſi vous di qu’en .iij. parties | 127 | Et si vous di qu’en trois parties | 127 | Et si vos di qu’en trois parties
124 | Eſtoient ſes evres parties : | 128 | Estoient ses eures parties : | 128 | Estoient ces heures parties :
125 | Dormir, ou mengier, ou orer | 129 | Dormir ou mengier ou orer | 129 | Dormir ou mangier ou oreir
126 | Voloit ; ne ſavoit laborer. | 130 | Voloit ; ne savoit laborer. | 130 | Voloit. Ne savoit laboreir.
127 | Tos jors vous fuſt devant l’autel. | 131 | Toz fors vous fust devant l’autel ; | 131 | Toz jors vos fust devant l’auteil.
128 | Vous ne verrez jamès autel | 132 | Vous ne verrez jamés autel | 132 | Vos ne verroiz jamais auteil
129 | Comme il eſtoit, ne ſi preudome. | 133 | Comme il estoit, ne si preudomme. | 133 | Com il estoit ne si preudome.
130 | N’en priſoit avoir une pome, | 134 | Ne prisoit avoir une pomme | 134 | Ne prisoit avoir une poume
131 | Ne n’avoit cure ne corage | 135 | Ne n’avoit cure ne corage | 135 | Ne n’avoit cure ne corage
132 | De ce qui eſt choſe volage, | 136 | De ce qui est chose volage, | 136 | De ce qui est choze volage,
133 | C’on voit bien avenir ſovent | 137 | C’on voit bien avenir sovent | 137 | C’om voit bien avenir souvent
134 | Qu’avoirs ſ’envole avoec le vent ; | 138 | Qu’avoirs s’envole avoec le vent | 138 | Qu’avoirs s’envole avec le vent.
135 | Por ce n’en avoit covoitiſe. | 139 | Por ce n’en avoit covoitise. | 139 | Por ce n’en avoit couvoitise.
136 | Quant la chandoile eſtoit eſpriſe | 140 | Quant la chandoile estoit esprise | 140 | Quant la chandoile estoit emprise
137 | Devant la Virge débonère, | 141 | Devant la Virge debonere, | 141 | Devant la Vierge debonaire,
138 | De l’oſter n’avoit-il que fère : | 142 | De l’oster n’avoit il que fere : | 142 | De l’osteir n’avoit il que faire :
139 | Tout ardoit, n’i remanoit point. | 143 | Tout ardoit, n’i remanoit point ; | 143 | Tout ardoit, n’i remanoit point ;
140 | Je ne di pas ſ’il fuſt à point | 144 | Je ne di pas, s’il fust a point | 144 | Je ne di pas, c’il fust a point
141 | Que plains li chandelabres fuſt | 145 | Que plains li chandelabres fust | 145 | Que plainz li chandelabres fust
142 | Ou li granz chandeliers de fuſt, | 146 | Ou li granz chandeliers de fust, | 146 | Ou li granz chandeliers de fust,
143 | Il en otaſt juſqu’à reſon | 147 | Il en ostast jusqu’a reson | 147 | Il en otast juqu’a raison
144 | Qui feſoit bien à la meſon. | 148 | Qui fesoit bien a la meson. | 148 | Qui feïst bien a la maison.
145 | Par maintes foiz ſi avenoit | 149 | Par maintes foiz si avenoit | 149 | Par maintes fois si avenoit
146 | Que la bone dame venoit | 150 | Que la bone dame venoit | 150 | Que la bone dame venoit
147 | A l’égliſe por Dieu proier ; | 151 | A l’eglise por Dieu proier. | 151 | A l’eglize por Dieu proier.
148 | Celui trovoit qui otroier | 152 | Celui trovoit cui otroier | 152 | Celui trouvoit cui otroier
149 | Doit Noſtre-Dame ſon doux raine ; | 153 | Doit Nostre Dame son douz raine : | 153 | Doit Notre Dame son douz reigne :
150 | Jamès n’aura ſi bon chanoine. | 154 | Jamés n’avra si bon chanoine. | 154 | Jamais n’aura si boen chenoingne.
151 | Ces genz molt ſaintement vivoient. | 155 | Ces genz moult saintement vivoient. | 155 | Ces gens moult saintement vivoient.
152 | Li félon envieus qui voient | 156 | Li felon envieus qui voient | 156 | Li felon envieuz qui voient
153 | Cels qui vivent de bone vie | 157 | Cels qui vivent de bone vie | 157 | Ceulz qui vivent d’oneste vie
154 | D’els deſvoier orent envie ; | 158 | D’els desvoier orent envie. | 158 | D’eulz desvoier orent envie.
155 | De lor enviaus envoièrent ; | 159 | De lor enviaus envoierent, | 159 | De lor enviaus envoierent,
156 | Soventes foiz i avoièrent | 160 | Soventes foiz i avoierent, | 160 | Par maintes fois i avoierent,
157 | Tant qu’il les firent deſvoier | 161 | Tant qu’il les firent desvoier | 161 | Tant qu’il les firent desvoier
158 | De lor voie, & avoier | 162 | De leur voië et avoier | 162 | De lor voie et avoier
159 | A une péreilleuſe voie. | 163 | A une pereilleuse voie. | 163 | A une perilleuze voie.
160 | Or, eſt meſtiers que Diex les voie ; | 164 | Or est mestiers que Diex les voie. | 164 | Or est mestiers que Dieux les voie !
161 | Toſt va (ce poez vous véoir) | 165 | Tost va, ce poez vous veoir, | 165 | Tost va, ce poeiz vos veoir,
162 | Choſe qui prent à déchéoir : | 166 | Chose qui prent a decheoir. | 166 | Choze qui prent a decheoir.
163 | Toſt fu lors pénitence frete | 167 | Tost fu lor penitance frete | 167 | Tost fu lor penitance fraite
164 | Qui n’eſtoit pas demie fete : | 168 | Qui n’estoit pas demie fete. | 168 | Qui n’estoit pas demie faite.
165 | Anemis ſi les entama | 169 | Anemis si les entama | 169 | Anemis si les entama
166 | Que li amis l’amie ama, | 170 | Que li amis l’amie ama, | 170 | Que li amis l’amie ama
167 | Et l’amie l’ami amot. | 171 | Et l’amie l’ami amot. | 171 | Et l’amie l’ami amot.
168 | Li uns ne ſet de l’autre mot ; | 172 | Li uns ne set de l’autre mot ; | 172 | Li uns ne ceit de l’autre mot ;
169 | De plus en plus les enchanta. | 173 | De plus en plus les enchanta. | 173 | De plus en plus les enchanta.
170 | Quant cil chantoit Salve, sancta. | 174 | Quant cil chantoit Salve sancta, | 174 | Quant cil chantoit Salve sancta,
171 | Li parens eſtoit oubliez, | 175 | Li parens estoit oubliez, | 175 | Li parens estoit oblieiz,
172 | Tant eſtoit fort deſavoiez ; | 176 | Tant estoit fort desavoiez. | 176 | Tant estoit fort desavoieiz.
173 | Et quant il voloit grâces rendre, | 177 | Et quant il voloit graces rendre, | 177 | Et quant il voloit graces rendre,
174 | .Vii. foiz li convenoit reprendre, | 178 | Set foiz li couvenoit reprendre | 178 | VII. fois li couvenoit reprendre
175 | Ainz que le moitié dit éuſt. | 179 | Ainz que la moitié dit eüst. | 179 | Ainz que la moitié dite eüst.
176 | Or eſt meſtiers Diex les aïut. | 180 | Or est mestiers Diex li aiüt. | 180 | Or est mestiers Dieux li aüst !
177 | Du tout en tout a geté fuer | 181 | Du tout en tout a geté fuer | 181 | Dou tout en tout a getei fuer
178 | L’abit ſaint Auguſtin de cuer ; | 182 | L’abit saint Augustin du cuer ; | 182 | L’abit Saint Augustin dou cuer.
179 | N’i a mès ſe folie non. | 183 | N’i a més se folie non, | 183 | N’i a mais se folie non,
180 | Fors tant que chanoines a non : | 184 | Fors tant que chanoines a non ; | 184 | Fors tant que chenoignë at non.
181 | De l’ordre Auguſtin n’i a goute | 185 | De l’ordre Augustin n’i a goute, | 185 | [De l’ordre Augustin n’i a goute,
182 | Fors que l’abit, ce n’eſt pas doute. | 186 | Fors que l’abit, ce n’est pas doute. | 186 | Fors que l’abit, ce n’est pas doute.]
183 | Or eſt vaincus, or eſt conclus | 187 | Or est vaincuz, or est conclus | 187 | Or est vai[n]cuz, or est conclus
184 | Noſtre religieus reclus. | 188 | Nostre relegieus reclus ; | 188 | Notre religieuz rencluz.
185 | N’a plus fol en la région | 189 | N’a plus fol en la region | 189 | N’a plus fol en la region
186 | Que cil de la relégion ; | 190 | Que cil de la relegion. | 190 | Que cil de la region.
187 | Et la dame relegieuſe | 191 | Et la dame relegieuse | 191 | Et la dame religieuze
188 | R’eſt d’amer ſi fort curieuſe | 192 | Rest d’amer si fort curieuse | 192 | Rest d’ameir si fort curieuze
189 | Qu’ele n’a d’autre choſe cure. | 193 | Qu’ele n’a d’autre chose cure. | 193 | Qu’ele n’a d’autre choze cure.
190 | Or eſt la dame mult obſcure, | 194 | Or est la dame moult obscure, | 194 | Or est la dame moult oscure,
191 | Quar li obſcurs l’a obſcurcie | 195 | Quar li obscurs l’a obscurcie | 195 | Car li oscurs l’a oscurcie
192 | De ſ’obſcurté & endurcie : | 196 | De s’obscurté et endurcie ; | 196 | De s’oscurtei et endurcie.
193 | De male cure l’a curie ; | 197 | De male cure l’a curee. | 197 | De male cure l’a curee.
194 | Ci a mult obſcure curie | 198 | Ci a moult obscure curee | 198 | Ci a moult oscure curee
195 | Qui n’eſt pas entre char & cuir, | 199 | Qui n’est pas entre char et cuir, | 199 | Qui n’est pas entre char et cuir,
196 | Ainz eſt dedenz le cuer obſcuir | 200 | Ainz est dedenz le cuer obscuir | 200 | Ainz est dedenz le cuer oscur
197 | Qui eſtoit clers & curiex | 201 | Qui estoit clers et curiex | 201 | Qui estoit clers et curieuz
198 | De ſervir Dieu le gloriex. | 202 | De servir Dieu le gloriex. | 202 | De servir Dieu le glorieuz.
199 | Curer la puiſſe li curières | 203 | Curer la puisse li curieres | 203 | Cureir la puisse li curerres
200 | Qui des obſcurs eſt eſcurières ; | 204 | Qui des obscurs est escurieres ! | 204 | Qui des oscurs est escurerres !
201 | Quar ſi forment eſt tormentée, | 205 | Quar si forment est tormentee, | 205 | Car si forment est tormentee
202 | Si vaincue & ſi enchantée | 206 | Si vaincue et si enchantee, | 206 | Et si vaincue et enchantee,
203 | Quant ele eſt aſſiſe au mengier | 207 | Quant ele est assise au mengier | 207 | Quant ele est assise au mangier,
204 | Il li covient avant changier | 208 | Il li covient avant changier | 208 | Il li couvient avant changier
205 | Color .v. fois ou .vi., | 209 | Color cinq foïes ou sis, | 209 | Couleur .V. foies ou sis,
206 | Por ſon cuer gui eſt ſi penſſis, | 210 | Por son cuer qui est si penssis, | 210 | Por son cuer qui est si pencis,
207 | Que li premiers mès ſoit mengiez. | 211 | Que li premiers més soit mengiez. | 211 | Que li premiers mes soit mangiez.
208 | Or eſt ſes afères changiez. | 212 | Or est ses aferes changiez. | 212 | Or est ces afaires changiez.
209 | Voirement dit-on, ce me ſamble : | 213 | Voirement dit on, ce me samble : | 213 | Voirement dit hon, ce me cemble :
210 | Diex done blef, déable l’anble, | 214 | « Diex done blef, deables l’amble. » | 214 | « Dieux done bleif, deables l’emble. »
211 | Et li déable ont bien enblé | 215 | Et li deable ont bien emblé | 215 | Et li deable ont bien emblei
212 | Ce que Diex amoit miex que blé. | 216 | Ce que Diex amoit miex que blé. | 216 | Ce que Diex amoit miex que blei.
213 | Or face Diex novele amie | 217 | Or face Diex novele amie, | 217 | Or face Diex novele amie,
214 | Qu’il ſanble ceſte ne l’ ſoit mie. | 218 | Qu’il samble ceste nel soit mie. | 218 | Qu’il samble ceste nou soit mie.
215 | Toſt eſt alé, prenez-y garde. | 219 | Tost est alé, prenez i garde, | 219 | Tost est alei, preneiz i garde,
216 | Ce que noſtre Sires ne garde. | 220 | Ce que nostre Sires ne garde. | 220 | Ce que notres Sires ne garde.
217 | Diſt la dame dolente laſſe : | 221 | Dist la dame : « Dolente, lasse, | 221 | Dit la dame : « Dolante, lasse,
218 | « Ceſte dolor toute autre paſſe. | 222 | Ceste dolor toute autre passe. | 222 | Ceste doleur toute autre passe.
219 | Laſſe ! ; que porrai devenir ? | 223 | Lasse ! que porrai devenir ? | 223 | Lasse ! que porrai devenir ?
220 | Comment me i porrai contenir | 224 | Comment me porrai contenir | 224 | Commant me porrai contenir
221 | En tel manière qu’il parçoive | 225 | En tel maniere qu’il perçoive | 225 | En teil maniere qu’il parsoive
222 | Que la ſeue amor me deçoive ? | 226 | Que la seue amor me deçoive ? | 226 | Que la soie amors me desoive ?
223 | Dirai-je lui ? nenil, ſanz doute. | 227 | Dirai je lui ? Nenil sanz doute : | 227 | Dirai li ge ? Nenil sanz doute :
224 | Or ai-je dit que fole gloute, | 228 | Or ai je dit que fole gloute, | 228 | Or ai ge dit que fole gloute,
225 | Que fame ne doit pas proier ; | 229 | Que fame ne doit pas proier. | 229 | Que fame ne doit pas proier.
226 | Or me puet ſ’amor aſproier | 230 | Or me puet s’amor asproier, | 230 | Or me puet s’amor asproier,
227 | Que par moi n’en ſaura mès riens. | 231 | Que par moi n’en savra més riens. | 231 | Que par moi n’en saura mais riens.
228 | Or ſui auſſi com li meſriens | 232 | Or sui ausi com li mesriens | 232 | Or sui ainsiz com li marriens
229 | Qui porriſt deſouz la goutière : | 233 | Qui porrist desouz la goutiere ; | 233 | Qui porrit desouz la goutiere ;
230 | Or amerai en tel manière. » | 234 | Or amerai en tel maniere. » | 234 | Or amerai en teil maniere. »
231 | Ainſine la dame ſe demaine : | 235 | Ainsinc la dame se demaine. | 235 | Ainsi la dame se demoinne.
232 | Or vous vueil remener au moine. | 236 | Or vous vueil remener au moine. | 236 | Or vos rewel meneir au moinne.
233 | Li bons moines aime la dame | 237 | Li bons moines aime la dame | 237 | Li bons moinnes aime la dame,
234 | Qui acroiſt ſor ſa laſſe d’âme ; | 238 | Qui acroist sor sa lasse d’ame, | 238 | Qui acroit sus sa lasse d’arme,
235 | Mès la dame n’en ſet noiant. | 239 | Més la dame n’en set noiant ; | 239 | Mais la dame n’en ceit noiant.
236 | Mult va entor li tornoiant | 240 | Moult va entor li tornoiant | 240 | Moult vat entor li tornoiant
237 | Quant ele eſt au mouſtier venue ; | 241 | Quant ele est au moustier venue ; | 241 | Quant ele est au moustier venue ;
238 | Et il ſéuſt la convenue | 242 | Et s’il seüst la couvenue | 242 | Et s’il seüst la couvenue
239 | Que la dame l’amaſt ſi fort, | 243 | Que la dame l’amast si fort, | 243 | Que la dame l’amast si fort,
240 | Confortez fuſt de grant confort. | 244 | Confortez fust de grant confort. | 244 | Confortez fust de grant confort.
241 | Il n’eſt en chemin ne en voie | 245 | Il n’est en chemin ne en voie | 245 | Il n’est en chemin ne en voie
242 | Que li déables ne le voie : | 246 | Que li deables ne le voie ; | 246 | Que li deables ne le voie :
243 | Tout adès le tient par l’oreille ; | 247 | Tout adés le tient par l’oreille ; | 247 | Tout adés le tient par l’oreille ;
244 | D’eures en autres li conſeille : | 248 | D’eures en autres li conseille : | 248 | D’eures en autres li conceille :
245 | « Va, fols chanoines, por qoi tardes | 249 | « Va, fols chanoines, por qoi tardes | 249 | [« Va, fols chanoines, por qoi tardes
246 | Que ceſte dame ne regardes ? | 250 | Que ceste dame ne regardes ? | 250 | Que ceste dame ne regardes ? ]
247 | Va, à li cor, & ſi la proie ! » | 251 | Va, a li cor et si la proie ! » | 251 | Va, a li cour et si la proie ! »
248 | Tant le ſemont & tant le proie | 252 | Tant le semont et tant le proie | 252 | Tant li semont et tant l’asproie
249 | Que li chanoines à li vient ; | 253 | Que li chanoines a li vient : | 253 | Que li chenoines a li vient :
250 | Par force venir li covient. | 254 | Par force venir li covient. | 254 | Par force venir li couvient.
251 | Quant la dame le voit venir | 255 | Quant la dame le voit venir, | 255 | Quant la dame le vit venir,
252 | De rire ne ſe puet tenir ; | 256 | De rire ne se puet tenir. | 256 | De rire ne se pot tenir.
253 | Ses cuers li ſemont bien à dire : | 257 | Ses cuers li semant bien a dire : | 257 | Ces cuers li semont bien a dire :
254 | « Embrachiez-moi, biau très douz ſire ; » | 258 | « Embrachiez moi, biaus tres douz sire ! » | 258 | « Embraciez moi, biau tres douz sire ! »
255 | Mès nature la tient ſerrée. | 259 | Més Nature la tient serree. | 259 | Mais Nature la tient sarree.
256 | Nule des denz n’a deſſerrée | 260 | Nule des denz n’a desserree | 260 | Nulle des dens n’a desserree
257 | Fors que por rire. Quant ris ot, | 261 | Fors que por rire ; quant ris ot, | 261 | Fors que por rire ; et quant ris ot,
258 | Les dens reſſerre & ne diſt mot. | 262 | Les denz reserre et ne dist mot. | 262 | Les dens reserre et ne dit mot.
259 | Li preudom la prent par la main : | 263 | Li preudon la prent par la main : | 263 | Li preudons la prit par la main :
260 | — « Dame, vous venez chaſcun main | 264 | « Dame, vous venez chascun main | 264 | « Dame, vos aleiz chacun main
261 | Mult matinet à ceſte égliſe : | 265 | Moult matinet a ceste eglise : | 265 | Mout matinet a sainte eglize.
262 | Eſt-ce por oïr le ſerviſe ? | 266 | Est ce por oïr le servise ? | 266 | Est ce por oïr le servize ?
263 | Ne puis plus ma dolor couvrir, | 267 | Ne puis plus ma dolor couvrir, | 267 | Ne puis plus ma doleur covrir,
264 | Ainz me covient ma bouche ouvrir ; | 268 | Ainz me covient ma bouche ouvrir ; | 268 | Ainz me covient ma bouche ovrir ;
265 | Les denz me covient deſſerrer. | 269 | Les denz me covient desserrer ; | 269 | Les dens me couvient dessereir.
266 | Vous me fètes ſovent ſerrer | 270 | Vous me fetes sovent serrer | 270 | Vos me faites sovent serreir
267 | Le cuer el ventre ſanz demor : | 271 | Le cuer el ventre sanz demor : | 271 | Le cuer el ventre sanz demour :
268 | Dame, je vous aim par amor ! » | 272 | Dame, je vous aim par amor. » | 272 | Dame, je vos aim par amour. »
269 | Diſt la dame : « Vous eſtes nice. | 273 | Dist la dame : « Vous estes nice ! | 273 | Dit la dame : « Vos estes nices !
270 | Plus a en vous aſſez de vice | 274 | Plus a en vous assez de vice | 274 | Plus a en vos asseiz de vices
271 | Que ne cuidoie qu’il éuſt. | 275 | Que ne cuidoie qu’il eüst, | 275 | Que ne cudoie qu’il eüst,
272 | Se ſainte charité m’éuſt, | 276 | Se sainte Charité m’aiüst ! | 276 | Se sainte Charité m’aiüst !
273 | Mult ſavez bien ſervir de guile. | 277 | Moult savez bien servir de guile. | 277 | Moult saveiz bien servir de guile.
274 | Eſtes vous por ce en la vile, | 278 | Estes vous por cë en la vile | 278 | Estes vos por ce en la vile
275 | Por la bone gent engingnier ? | 279 | Por la bone gent engingnier ? | 279 | Por la bone gent engignier ?
276 | Ha ! com ſavez bien barguingnier | 280 | Ha ! com savez, bien barguingnier ! | 280 | Haï ! com saveiz bargignier !
277 | Voiz du papelart, du béguin ! | 281 | Voiz du papelart, du beguin ! | 281 | Viez dou papelart, dou beguin !
278 | Dès or ne pris .i. angevin | 282 | Des or ne pris un angevin | 282 | Des or ne pris .I. angevin
279 | Son bien fet ne ſa pénitance ; | 283 | Son bienfet ne sa penitance, | 283 | Son bienfait ne sa penitance,
280 | Si m’aït Diex ſa puiſſance, | 284 | Si m’aït Diex et sa puissance ! | 284 | Si m’aïst Diex et sa poissance !
281 | Je cuidai qu’il fuſt un hermites, | 285 | Je cuidai qu’il fust uns hermites, | 285 | Je cuidai qu’il fust .I. hermites,
282 | Et il eſt uns faus ypocrites. | 286 | Et il est uns faus ypocrites. | 286 | Et il est .I. faux ypocrites.
283 | Ahi ! ahi ! quel norriçon ! | 287 | Ahi ! ahi ! quel norriçon ! | 287 | Haï ! Haï ! queil norrison !
284 | Il eſt de piau de hériçon. | 288 | Il est de piau de heriçon | 288 | Il est de piau de herison
285 | Envelopez deſouz la robe, | 289 | Envelopez desouz la robe | 289 | Entorteilliez dedenz la robe
286 | Et defors ſert la gent de lobe, | 290 | Et defors sert la gent de lobe, | 290 | Et defors sert la gent de lobe,
287 | Et ſ’a la trahiſon ou cors, | 291 | Et s’a la trahison ou cors | 291 | Et s’a la traïson el cors
288 | Et fet biau ſanblant par defors. » | 292 | Et fet biau semblant par defors. » | 292 | Et fait biau semblant par defors.
289 | — « Dame, dame, ne vos anuit ! | 293 | — Dame, dame, ne vous anuit ! | 293 | — Dame, dame, ne vos anuit !
290 | Avant ſoufferai jor & nuit | 294 | Avant soufferai jor et nuit | 294 | Avant sofferrai jor et nuit
291 | Dès or mès mon mal & ma paine | 295 | Des or més mon mal et ma paine | 295 | Des or mais mon mal et ma painne
292 | Que vous die choſe grevaine. | 296 | Que vous die chose grevaine. | 296 | Que vos die choze grevainne.
293 | Tère m’eſtuet, je me terai ; | 297 | Tere m’estuet, je me terai ; | 297 | Taire m’estuet, je me tairai.
294 | Leſſier l’eſtuet, je le lerai. | 298 | Lessier l’estuet, je le lerai : | 298 | Laissier m’estuet, je le lairai :
295 | Vous aproier, n’en puis plus fère » | 299 | Vous a proier n’en puis plus fere. | 299 | Vos a prier n’en puis plus faire.
296 | — « Biaus ſire chiers, ne me puis tère. | 300 | — Biaus sire chiers, ne me puis tere : | 300 | — Biaux sire chiers, ne me puis taire :
297 | Tant vous aim, nus ne l’ porroit dire. | 301 | Tant vous aim, nus nel porroit dire. | 301 | Tant vos aing, nuns nou pourroit dire.
298 | Or n’i a plus, biaus très dous ſire, | 302 | Or n’i a plus, biaus tres douz sire, | 302 | Or n’i at plus, biaux tres doulz sire,
299 | Mès que le meill or regardez | 303 | Més que le meillor regardez | 303 | Mais que le meilleur regardeiz
300 | Et du deſcouvrir vous gardez ; | 304 | Et du descouvrir vous gardez ; | 304 | Et dou descouvrir vos gardeiz ;
301 | Quar ſe la choſe eſt deſcouverte | 305 | Quar se la chose est descouverte | 305 | Car se la choze est descouverte,
302 | L’en nous tendra a gent cuiverte, | 306 | L’en nous tendra a gent cuiverte, | 306 | Hom nos tanrra a gent cuverte,
303 | Sachiez & ſi n’ en doutez pas. | 307 | Sachiez et si n’en doutez pas. | 307 | Sachiez, et si n’en douteiz pas.
304 | Alons-nous-en plus que le pas | 308 | Alons nous en plus que le pas | 308 | Alons nos an plus que le pas
305 | A tout quanques porrons avoir. | 309 | A tout quanques porrons avoir ; | 309 | A tout quanque porrons avoir.
306 | Prenons denier & autre avoir, | 310 | Prenons deniers et autre avoir | 310 | Prenons deniers et autre avoir
307 | Si que nous vivons à honor | 311 | Si que nous vivons a honor | 311 | Si que nos vivons a honour
308 | Là où nous ſerons à ſéjor ; | 312 | La ou nous serons a sejor, | 312 | La ou nos serons a sejour,
309 | Quar a gent qui va deſgarnie | 313 | Quar la gent qui va desgarnie | 313 | Car la gent qui va desgarnie
310 | En eſtrange leu eſt honie. » | 314 | En estrange leu est honie. » | 314 | En estrange leu est honie. »
311 | Diſt li chanoines : « Douce amie, | 315 | Dist li chanoines : « Douce amie, | 315 | Dit li chenoignes : « Douce amie,
312 | Sachiez ce ne refus-je mie ; | 316 | Sachiez ce ne refus je mie, | 316 | Sachiez, ce ne renfus je mie,
313 | Quar c’eſt li mieudres que g’i voie. | 317 | Quar c’est li mieudres que g’i voie ; | 317 | Car c’est li mieudres que g’i voie.
314 | Or nous meterons à la voie | 318 | Or nous meterons a la voie | 318 | Or nos meterons a la voie.
315 | Anquenuit ; de nuiz mouverons | 319 | Anquenuit ; de nuit mouverons | 319 | Anquenuit ; de nuit mouverons
316 | Atout quanques nous porterons. » | 320 | A tout quanques nous porterons. » | 320 | A tout quanque nos porterons. »
317 | Or eſt la choſe porparlée | 321 | Or est la chose porparlee | 321 | Or est la choze porparlee
318 | Et de la muete & de l’alée. | 322 | Et de la muete et de l’alee. | 322 | Et de la meute et de l’alee.
319 | La dame vint en ſon oſté : | 323 | La dame vint en son osté ; | 323 | La dame vint en son hostei.
320 | Contre la nuit en a oſté | 324 | Contre la nuit en a osté | 324 | Contre la nuit en a ostei
321 | Robes, deniers & de joiaus | 325 | Robes, deniers et de joiaus | 325 | Robes et deniers et joiaux
322 | Les plus riches & les plus biaus : | 326 | Les plus riches et les plus biaus. | 326 | Les plus cointes et les plus biaus.
323 | S’ele en péuſt porter la cendre | 327 | S’ele en peüst porter la cendre, | 327 | C’ele em peüst porter la cendre,
324 | Ele l’alaſt volentiers prendre : | 328 | Ele l’alast volentiers prendre, | 328 | Ele l’alast volentiers prendre,
325 | Quar la gent qui ainſi labeure | 329 | Quar la gent qui ainsi labeure | 329 | Car la gent qui a ce labeure
326 | Tient à perdu ce qui demeure. | 330 | Tient a perdu ce qui demeure. | 330 | Tient a perdu ce que demeure.
327 | Li chanoines eſt d’autre part | 331 | Li chanoines est d’autre part | 331 | Li chenoignes est d’autres part
328 | Qui au tréſor fait grant eſſart ; | 332 | Qui ou tresor fet grant essart ; | 332 | Qui el tresor fait grant essart ;
329 | Le tréſor très anoiantiſt | 333 | Le tresor tresanoiantist | 333 | Le tresor tresanoiantist
330 | Ainſi bien com ſ’il le nantiſt. | 334 | Ainsi bien com s’il le nantist. | 334 | Aussi bien con c’il le nantist.
331 | Tout prent, tout robe, tout pelice ; | 335 | Tout prent, tout robe, tout pelice, | 335 | Tout prent, tout robe, tot pelice,
332 | N’i a laiſſié croiz ne chalice. | 336 | N’i a lessié croiz ne chalice. | 336 | N’i laisse ne croix ne calice.
333 | I. trouſſiau fet, trouſſiau mès trouſſe ; | 337 | Un troussiau fet : troussiau, més trousse. | 337 | Un troussiau fait : troussiau, mais trousse.
334 | Le trouſſiau prent, au col le trouſſe : | 338 | Le troussiau prent, au col le trousse. | 338 | Le troussiau prent, au col le trousse.
335 | Or, a-il le trouſſiau trouſſé, | 339 | Or a il le troussiau troussé, | 339 | Or a il le troussiau troussei,
336 | Mes ſ’on le trueve à eſtrous ſé | 340 | Més s’on le trueve, a estrous sé | 340 | Mais s’on le trueve, a estrouz seit
337 | Qu’il ſera pris & retenuz. | 341 | Qu’il sera pris et retenuz. | 341 | Qu’il sera pris et retenuz.
338 | Il eſt à la dame venuz, | 342 | Il est a la dame venuz | 342 | Il est a la dame venuz
339 | Qui l’atendoit iluec acou. | 343 | Qui l’atendoit ; iluec a cou | 343 | Qui l’atendoit ; illec a coup
340 | Chaſcuns met le trouſſel au cou : | 344 | Chascuns met le troussel au cou : | 344 | Chacuns met le troussel au coul :
341 | Or ſanble qu’il vont au marchié. | 345 | Or samble qu’il vont au marchié. | 345 | Or semble qu’il vont au marchié.
342 | Tant ont alé, tant ont marchié, | 346 | Tant ont alé, tant ont marchié | 346 | Tant ont alei, tant ont marchié
343 | Qu’eſloingnié ot li fols naïs | 347 | Qu’esloignié ot li fois naïs | 347 | Qu’esloignié ont li fol naïs
344 | Xv. granz liues de ſon païs. | 348 | Quinze granz liues son païs. | 348 | .XV. granz lieues le païs.
345 | En la vile ont .i. oſtel pris. | 349 | En la vile ont un ostel pris. | 349 | En la vile ont un hosteil pris.
346 | Encor n’ont de noient meſpris, | 350 | Encor n’ont de noient mespris | 350 | Ancor n’ont de noiant mespris
347 | Ne fet pechié, ne autre choſe | 351 | Ne fet pechié ne autre chose | 351 | Ne fait pechié ne autre choze
348 | Dont Diex ne ſa mère les choſe, | 352 | Dont Diex ne sa Mere les chose, | 352 | Dont Diex ne sa Mere les choze,
349 | Ainz ſont auſi com ſuer & frère : | 353 | Ainz sont ausi com suer et frere : | 353 | Ainz sunt ausi com suer et frere :
350 | La douce Dame lor ſoit mère ! | 354 | La douce Dame lor soit mere ! | 354 | La douce Dame lor soit meire !
351 | Venir me covient au couvent, | 355 | Venir me covient au couvent | 355 | Venir me covient au couvent
352 | Où il n’avoit pas ce couvent. | 356 | Ou il n’avoit pas ce couvent. | 356 | Ou il n’avoit pas ce couvent.
353 | Li couvenz dort, ne ſe remue ; | 357 | Li couvenz dort, ne se remue ; | 357 | Li couvenz dort ne se remue ;
354 | Li couvenz la deſconvenue | 358 | Li couvenz la descouvenue | 358 | Li couvenz la descouvenue
355 | Ne ſet pas : ſavoir li covient, | 359 | Ne set pas : savoir li covient, | 359 | Ne seit pas : savoir le couvient,
356 | Quar uns convers au couvent vient | 360 | Quar uns convers au couvent vient | 360 | Car un convers au couvent vient
357 | Et diſt : « Seignor, ſus vous levez ! | 361 | Et dist : « Seignor, sus vous levez | 361 | Et dit : « Seigneur, suz vos leveiz
358 | S’anuit mès lever vous devez, | 362 | S’anuit més lever vous devez, | 362 | S’anuit mais lever vos deveiz,
359 | Qu’il eſt biaus jors & clers & granz. » | 363 | Qu’il est biaus jors et clers et granz ! | 363 | Qu’il est biauz jors et cleirs et granz ! »
360 | Chaſcuns eſt de lever engranz. | 364 | Chascuns est de lever engranz. | 364 | Chacuns est de leveir engranz.
361 | Quant il ont le convers oï | 365 | Quant il ont le convers oï, | 365 | Quant il ont le convers oï,
362 | Durement furent eſbahi | 366 | Durement furent esbahi | 366 | Durement furent esbahi
363 | Qu’il n’orent oï ſoner cloche | 367 | Qu’il n’orent oï soner cloche | 367 | Qu’il n’orent oï soner cloche
364 | Ne champenelle, ne reloge. | 368 | Ne champenele ne reloge. | 368 | Ne campenele ne reloge.
365 | Or dient bien tuit à délivre | 369 | Or dient bien tuit a delivre | 369 | Or dient bien tot a delivre
366 | Que ce ſoir avoit eſté yvre | 370 | Que ce soir avoit esté yvre | 370 | Que ce soir avoit estei yvre
367 | Lor ſoucretains, tant ot béu | 371 | Lor soucretains : tant ot beü | 371 | Li soucretainz : tant ot beü
368 | Que li vins l’avoit décéu ; | 372 | Que li vins l’avoit deceü. | 372 | Que li vins l’avoit deceü.
369 | Mès je cuit qu’autre choſe i a, | 373 | Més je cuit qu’autre chose i a, | 373 | Mais je cuit qu’autre choze i a,
370 | Foi que doi Ave Maria. | 374 | Foi que doi Ave Maria. | 374 | Foi que doi Ave Maria.
371 | Ils ſont à l’égliſe venu, | 375 | Il sont a l’eglise venu, | 375 | Tui sunt a l’eglize venu,
372 | Petit & grant, jone & chanu ; | 376 | Petit et grant, jone et chanu. | 376 | Petit et grant, jone et chenu.
373 | Le ſoucretain ont apelé | 377 | Le soucretain ont apelé | 377 | Le socretain ont apelei
374 | Qui le tréſor ot trapelé. | 378 | Qui le tresor ot trapelé ; | 378 | Qui le trezor ot trapelei.
375 | Cil ne reſpont ne que muiz : | 379 | Cil ne respont ne qu’amuïz. | 379 | Cil ne respont nes qu’amuiz.
376 | Por qoi ? qu’il ſ’en eſtoit fuiz. | 380 | Por qoi ? Qu’il s’en estoit fuïz. | 380 | Por quoi ? Qu’il s’en estoit fuiz.
377 | Quant il furent entré el cuer | 381 | Quant il furent entré el cuer, | 381 | Quant il furent entrei en cuer,
378 | Chaſcuns vouſiſt biens eſtre ſuer, | 382 | Chascuns vousist bien estre fuer, | 382 | Chacun vosist bien estre fuer,
379 | Car treſtruit ſi grant paor orent ; | 383 | Quar trestuit si grant paor orent | 383 | Car trestuit si grant paor orent
380 | Li uns des autres riens ne ſorent, | 384 | (Li un des autres riens ne sorent) | 384 | (Li un des autres rien ne sorent)
381 | Que la char lor frémiſt & tranble. | 385 | Que la char lor fremist et tramble. | 385 | Que la chars lor fremist et tremble.
382 | L’abés parole à toz enſanble : | 386 | L’abes parole a toz ensamble : | 386 | L’abés parole a touz encemble :
383 | Seignor, diſt-il, nous ſons lobez, | 387 | « Seignor, dist il, nous sons lobez : | 387 | « Seigneur, dit il, nos sont lobei :
384 | Li ſoucretaius nous a robez, | 388 | Li soucretains nous a robez. » | 388 | Li soucretainz no a robei.
385 | Frère, diſt-il au tréſorier, | 389 | « Frere, dist il au tresorier, | 389 | Frere, dit il au tresorier,
386 | Leſſaſtes-vous le tréſor ier | 390 | Lessastes vous le tresor ier | 390 | Laissates vos le trezor ier
387 | Bien fermé ? quar, i prenez garde ! » | 391 | Bien fermé ? Quar i prenez garde. » | 391 | Bien fermei ? Car i preneiz garde. »
388 | Et li trésoriers i regarde. | 392 | Et li tresoriers i regarde : | 392 | Et li trezoriers i regarde :
389 | Onques ne trova au tréſor | 393 | Onques ne trova ou tresor | 393 | Onques ne trova en tresor
390 | Ne chalice, ne croiz, ne or. | 394 | Ne chalice ne croiz ne or. | 394 | Caalice ne croiz ne or.
391 | Au couvent diſt & à l’abé : | 395 | Au couvent dist et a l’abé : | 395 | Au couvent dit et a l’abei :
392 | « Seignor, diſt-il, nous ſons lobé : | 396 | « Seignor, dist il, nous sons lobé : | 396 | « Seigneur, dit il, nos sons gabei :
393 | N’avons ne calice, ne croiz, | 397 | N’avons ne chalice ne croiz | 397 | N’avons ne calice ne croix
394 | Ne tréſor qui vaille .ij. nois. » | 398 | Ne tresor qui vaille deus nois. » | 398 | Ne tresor qui vaille .II. noix. »
395 | Diſt li abés : « Ne vous en chaille. | 399 | Dist li abes : « Ne vous en chaille ! | 399 | Dit li abés : « Ne vos en chaille !
396 | Va ſ’en-il ! oïl bien ſ’en aille. | 400 | Va s’en il ? Oïl ! Bien s’en aille ! | 400 | Va s’en il ? Oïl ! bien s’en aille !
397 | S’il eſt de droit, encor ſaurons | 401 | S’il est de droit, encor savrons | 401 | C’il est de droit, ancor saurons
398 | Là où il eſt ; ſi le r’aurons. » | 402 | La ou il est, si le ravrons. » | 402 | La ou il est, si le raurons. »
399 | Papelars fet bien ce qu’il doit, | 403 | Papelars fet bien ce qu’il doit, | 403 | Papelars fait bien ce qu’il doit,
400 | Qui ſi forment popelardoit. | 404 | Qui si forment papelardoit. | 404 | Qui si forment papelardoit.
401 | De l’engin lèvent & de l’art | 405 | De l’engin sevent et de l’art | 405 | De l’engin servent et de l’art
402 | Li ypocrite papelart : | 406 | Li ypocrite papelart. | 406 | Li ypocrite papelart.
403 | De la loenge du pueple ardent ; | 407 | De la loenge du pueple ardent : | 407 | De la loenge dou pueple ardent :
404 | Por ce papelart papelardent. | 408 | Por ce papelart papelardent. | 408 | Por ce papelart papelardent.
405 | Ne vaut rien papelarderie, | 409 | Ne vaut rien papelarderie. | 409 | Ne vaut rien papelarderie
406 | Puis que la papelarde rie. | 410 | Puis que la papelarde rie, | 410 | Puis qu’el a papé larderie.
407 | Jamès ne papelardirai ; | 411 | Jamés n’apapelardirai, | 411 | Jamais n’apapelardirai,
408 | Ainçois des papelars dirai. | 412 | Ainçois des papelars dirai : | 412 | Ansois des papelars dirai :
409 | Por choſe que papelars die, | 413 | « Por chose que papelars die | 413 | « Pour choze que papelars die,
410 | Ne croirai mès papelardie. | 414 | Ne croirai més papelardie. » | 414 | Ne croirai mais papelardie. »
411 | La renommée, qui toſt cort, | 415 | La Renommee qui tost cort | 415 | La Renomee qui tost court
412 | Eſt venue droit à la cort | 416 | Est venue droit a la cort | 416 | Est venue droit a la court
413 | Au chevalier qui ſa fame ot | 417 | Au chevalier cui sa fame ot | 417 | Au chevalier cui sa fame ot
414 | Deſrobé, ne il n’en ſet mot, | 418 | Desrobé ne il n’en set mot, | 418 | Desrobei, mais il n’en sot mot,
415 | Qu’il n’avoit pas leenz géu. | 419 | Qu’il n’avoit pas leenz geü. | 419 | Qu’il n’avoit pas laianz geü.
416 | Quant il a ſon oſtel véu | 420 | Quant il a son ostel veü | 420 | Quant il a son hosteil veü
417 | Si robé & ſi deſgarni : | 421 | Si robé et si desgarni : | 421 | Si robei et si desgarni :
418 | « Ha, Diex ! com m’avez eſcharni, | 422 | « Ha ! Diex, com m’avez escharni, | 422 | « Hé ! Diex, com m’aveiz escharni,
419 | Dit li chevaliers, biaus dous ſire ! | 423 | Dist li chevaliers, biaus douz Sire ! | 423 | Dit li chevaliers, biauz doulz Sire !
420 | Or ne cuidai qu’en nul empire | 424 | Or ne cuidai qu’en nul empire | 424 | Or ne cuidai qu’en nul empire
421 | Éuſt tel fame com la moie. | 425 | Eüst tel fame com la moie | 425 | Eüst teil fame com la moie :
422 | De grant noient m’eſjoïſſoie : | 426 | De grant noient m’esjoïssoie. | 426 | De grant noiant m’esjoïssoie.
423 | Or voi-je bien, & et croi & cuit | 427 | Or voi je bien et croi et cuit | 427 | Or voi ge bien et croi et cuit
424 | N’eſt pas tout or quanqu’il reluit. » | 428 | N’est pas tout or quanqu’il reluit. » | 428 | N’est pas tot ors quanque reluit. »
425 | Or ſet-il & ſevent li moine | 429 | Or set il et sevent li moine | 429 | Or seit il et seivent li moinne
426 | Li ſoucretains ſa fame enmaine. | 430 | Li soucretains sa fame enmaine. | 430 | Li soucretainz sa fame enmoinne.
427 | Après ſ’en vont à grant aléure ; | 431 | Aprés s’en vont grant aleüre ; | 431 | Aprés s’en vont grant alleüre ;
428 | Ne chevauchent pas l’ambléure, | 432 | Ne chevauchent pas l’ambleüre | 432 | Ne chevauchent pas l’ambleüre
429 | Mès tant com chevaus puéent corre, | 433 | Més tant com chevaus pueent corre, | 433 | Mais tant com chevaul pueent corre,
430 | Qu’il cuident lor proie reſcorre. | 434 | Qu’il cuident lor proie rescorre. | 434 | Qu’il cuident lor proie rescorre.
431 | Ce jor les mena bien fortune : | 435 | Ce jor les mena bien Fortune : | 435 | Ce jor les mena bien Fortune :
432 | Voie n’es deſtorna nis une, | 436 | Voie nes destorna nis une, | 436 | Voie nes destorna nes une,
433 | Ainz ont la droite voie alée | 437 | Ainz ont la droite voie alee | 437 | Ainz ont la droite voie alee
434 | Là où cil firent lor alée. | 438 | La ou cil firent lor alee. | 438 | La ou cil firent lor alee.
435 | Tant ont le jor eſperoné, | 439 | Tant ont le jor esperoné | 439 | Tant ont le jor esperonnei
436 | Qu’avant que l’en éuſt ſoné | 440 | Qu’avant que l’en eüst soné | 440 | Qu’avant que ho eüst sonei
437 | Nonne, vindrent au leu, je cuit, | 441 | Nonne, vindrent au leu, je cuit, | 441 | Nonne vindrent au leu, je cuit,
438 | Qui plus lor griève & plus lor cuit. | 442 | Qui plus lor grieve et plus lor cuit. | 442 | Qui plus lor grieve et plus lor cuit.
439 | Ès rues foraines ſe metent, | 443 | Es rues foraines se metent | 443 | Auz rues forainnes se metent
440 | Et du demander ſ’entremetent | 444 | Et du demander s’entremetent | 444 | Et dou demandeir s’entremetent
441 | Se l’en auroit tel gent véue | 445 | Se l’en avroit tel gent veüe | 445 | Se hon avoir teil gent veüe
442 | Qui ont tel vis & tel véue : | 446 | Qui ont tel vis et tel veüe : | 446 | Qui ont teil vis et teil veüe :
443 | Toute deviſent la façon. | 447 | Toute devisent la façon. | 447 | Toute devisent lor fason.
444 | — « Por Dieu ! ſavoir le nous face-on | 448 | « Por Dieu ! savoir le nous face on | 448 | « Por Dieu ! savoir le nos face hon
445 | S’il demeurent en ceſte vile, | 449 | S’il demeurent en ceste vile, | 449 | C’il demeurent en ceste vile,
446 | Qui molt nous ont ſervi de guile ! » | 450 | Que moult nous ont servi de guile. » | 450 | Car mout nos ont servi de guile. »
447 | Li chevaliers lor redecueſvre | 451 | Li chevaliers lor redescuevre | 451 | Li chevaliers lor redescuevre
448 | Dé chief en chieſ le fet & l’uevre. | 452 | De chief en chief le fet et l’uevre. | 452 | De chief en chief le fait et l’uevre.
449 | La renommée, qui toſt vole, | 453 | La Renommee qui tost vole | 453 | La Renomee qui tost vole
450 | A tant portée la parole | 454 | A tant portee la parole | 454 | A tant portee la parole
451 | Qu’ele eſt à lor voiſins venue | 455 | Qu’ele est a lor voisins venue | 455 | Qu’ele est a leur voizins venue
452 | En une mult foraine rue ; | 456 | En une moult foraine rue, | 456 | En une mout forainne rue,
453 | Quar la gent qui à ce ſ’atorne | 457 | Quar la gent qui a ce s’atorne | 457 | Car la gent qui a ce s’atorne
454 | En deſtorné lieu ſe deſtorne. | 458 | En destorné lieu se destorne. | 458 | En destornei leu se destorne.
455 | Els encuſa une Béguine : | 459 | Els encusa une beguine ; | 459 | Eulz encuza une beguine ;
456 | Sa langue ot non Male voiſine. | 460 | Sa langue ot non « Male voisine » | 460 | Sa langue ot non « Male voizine ».
457 | Or ont Béguin chié ou fautre : | 461 | Or ont beguin chïé ou fautre ; | 461 | Or ont beguin chïé el fautre ;
458 | Béguin encuſent li uns l’autre ; | 462 | Beguin encusent li uns l’autre, | 462 | Beguin encuzent li un l’autre,
459 | Béguins font volentiers domage : | 463 | Beguin font volentiers domage, | 463 | Beguin font volentiers damage,
460 | Que c’eſt li drois de béguinage, | 464 | Que c’est li droiz de beguinage ; | 464 | Car c’est li droiz de beguinage.
461 | Mès que los en puiſſent avoir ; | 465 | Més que los en puissent avoir, | 465 | Mais que loz em puissent avoir,
462 | Béguin ne quièrent autre avoir. | 466 | Beguin ne quierent autre avoir. | 466 | Beguin ne quierent autre avoir.
463 | Cil ſ’en revont à la juſtiſe. | 467 | Cil s’en revont a la justise. | 467 | Cil s’en revont a la justise.
464 | Li chevaliers lor redeviſe | 468 | Li chevaliers lor redevise | 468 | Li chevaliers lor redevise
465 | Si com ces genz ont meſerré, | 469 | Si com ces genz ont meserré | 469 | Si com ces genz ont meserré
466 | Et tout l’erre qu’ils ont erré, | 470 | Et tout l’erre qu’il ont erré ; | 470 | Et tot l’erre qu’il ont errei.
467 | Et l’avoir qu’aporté en orent ; | 471 | Et l’avoir qu’aporté en orent | 471 | Et l’avoir qu’aportei en orent
468 | Deviſèrent au miex qu’il ſorent. | 472 | Deviserent au miex qu’il sorent. | 472 | Devizerent au mieuz qu’il porent.
469 | Por ce c’on les trova ou voir, | 473 | Por ce c’on les trova ou voir, | 473 | Por ce c’om les trouva en voir,
470 | Si covint tout par eſtovoir | 474 | Si covint tout par estovoir | 474 | Si recovint par estovoir
471 | Que cil fuſſent lié & pris | 475 | Que cil fussent lïé et pris | 475 | Que cil fussent lié et pris
472 | Qui ſi durement ont meſpris. | 476 | Qui si durement ont mespris. | 476 | Qui si durement ont mespris.
473 | Pris furent & mis en priſon | 477 | Pris furent et mis en prison | 477 | Pris furent et mis en prison
474 | Por tel fet & tel meſpriſon ; | 478 | Por tel fet, por tel mesprison ; | 478 | Por teil fait, por teil mesprison.
475 | Et cil ſ’en vont lor garant querre | 479 | Et cil s’en vont lor garant querre | 479 | Et cil s’en vont lor garant querre
476 | Qui ne ſont pas loing de lor terre. | 480 | Qui ne sont pas loing de lor terre. | 480 | Qui ne sont pas loi[n]g de lor terre.
477 | Or furent pris cil & loié | 481 | Or furent cil pris et loié | 481 | Or furent cil pris et loié
478 | Que li maufès ot deſvoié. | 482 | Que li Maufez ot desvoié. | 482 | Que li Maufeiz ot desvoié.
479 | Par maintes foiz m’a l’en conté | 483 | Par maintes foiz m’a l’en conté | 483 | Par maintes fois m’a hon contei
480 | C’on doit réprover ſa bonté. | 484 | C’on doit reprover sa bonté : | 484 | C’om doit reproveir sa bontei :
481 | Li preudom ſa bonté reprueve : | 485 | Li preudon sa bonté reprueve ; | 485 | Li preudons sa bontei reprueve ;
482 | La glorieuſe dame rueve | 486 | La glorieuse Dame rueve | 486 | La glorieuze Dame rueve
483 | Que de cel péril les délivre, | 487 | Que de cel péril les delivre, | 487 | Que de ce peril les delivre,
484 | Qu’il cuident avoir eſté yvre. | 488 | Qu’il cuident avoir esté yvre. | 488 | Qu’il cuident avoir estei yvre.
485 | Diſt li preudom : « Virge pucele, | 489 | Dist li preudon : « Virge pucele | 489 | Dit li preudons : « Vierge pucele
486 | Qui de Dieu fus mère & ancele, | 490 | Qui de Dieu fus mere et ancele, | 490 | Qui de Dieu fuz mere et ancele,
487 | Qu’en toi éus la déité, | 491 | Qu’en toi eüs la deïté, | 491 | Qu’en toi eüz la deïté
488 | Qu’il priſt en toi humanité, | 492 | Qu’il prist en toi humanité, | 492 | Qui en toi prist humanitei,
489 | Se ta portéure ne fuſt | 493 | Se ta porteüre ne fust | 493 | Se ta porteüre ne fust
490 | Qui fu miſe en la crois de fuſt, | 494 | Qui fu mise en la croiz de fust, | 494 | Qui fu mise en la croiz de fust,
491 | En enfer fuſſons ſanz retor : | 495 | En enfer fussons sanz retor : | 495 | En enfer fussiens sanz retour :
492 | Ci éuſt péreilleuſe tor. | 496 | Ci eüst pereilleuse tor. | 496 | Ci eüst perilleuze tour.
493 | Dame, qui par ton douz ſalu | 497 | Dame qui par ton douz salu | 497 | Dame qui par ton doulz salu
494 | Nous a geté de la palu | 498 | Nous a geté de la palu | 498 | Nos as getei de la palu
495 | D’enfer qui eſt vil & obſcure, | 499 | D’enfer, qui est vil et obscure, | 499 | D’enfer, qui est vilz et oscure,
496 | Virge pucele, nete & pure, | 500 | Virge pucele nete et pure, | 500 | Vierge pucele nete et pure,
497 | Dame ſervie & réclamée, | 501 | Dame servie et reclamee | 501 | Dame servie et reclamee,
498 | Par qui toute fame eſt amée, | 502 | Par qui toute fame est amee, | 502 | Par toi est toute fame amee.
499 | Si com la rote iſt de l’eſpine, | 503 | Si com la rose ist de l’espine, | 503 | Si com la roze ist de l’espine,
500 | Iſſis, glorieuſe roïne, | 504 | Issis, glorieuse Roïne, | 504 | Issiz, glorieuze roïne,
501 | De juerie qui eſt poingnanz, | 505 | De juërie qu’est poingnanz, | 505 | De juerie qu’est poignanz,
502 | Et tu es ſouez & oingnanz ; | 506 | Et tu es souez et oingnanz. | 506 | Et tu iez soeiz et oignanz.
503 | Dame, je vous ai tant ſervi, | 507 | Dame, je vous ai tant servi, | 507 | Dame, je vos ai tant servi,
504 | Se ce pert que j’ai deſervi, | 508 | Se ce pert que j’ai deservi, | 508 | Ce se pers que j’ai deservi,
505 | Ci aura trop grant cruauté. | 509 | Ci avra trop grant cruauté. | 509 | Ci aura trop grant cruautei.
506 | Virge plaine de léauté, | 510 | Virge plaine de leauté, | 510 | Vierge plainne de loiautei,
507 | Par ta pitié de ci nous oſte | 511 | Par ta pitié de ci nous oste : | 511 | Par ta pitié de ci nos oste :
508 | Ci a mal oſtel & mal oſte. » | 512 | Ci a mal ostel et mal oste. » | 512 | Ci a mal hosteil et mal hoste. »
509 | Diſt la dame : « Virge honorée, | 513 | Dist la dame : « Virge honoree | 513 | Dit la dame : « Vierge honoree
510 | Que j’ai tantes foiz aorée | 514 | Que j’ai tantes foiz aoree | 514 | Que j’ai tantes foiz aoree
511 | Et ſervie ſi volentiers, | 515 | Et servie si volentiers, | 515 | Et servie si volentiers,
512 | Secor-nous, c’or en eſt meſtiers ! | 516 | Secor nous, c’or en est mestiers ! | 516 | Secour nos, qu’il en est mestiers !
513 | Virge pucele, Virge dame, | 517 | Virge pucele, Virge dame, | 517 | Vierge pucele, Vierge dame,
514 | Qui es ſaluz de cors & d’âme, | 518 | Qui es saluz de cors et d’ame, | 518 | Qui iez saluz de cors et d’arme,
515 | Secor ton ſerf, ſecor ta ſerve | 519 | Secor ton serf, secor ta serve, | 519 | Sequour ton serf, secour ta serve,
516 | Où ci a péreilleuſe verve. | 520 | Ou ci a pereilleuse verve. | 520 | Ou ci at perilleuze verve.
517 | Pors de ſalu, voie de mer | 521 | Pors de salu, voie de mer, | 521 | Pors de salut, voie de meir,
518 | Que toz li ſiècles doit amer, | 522 | Que toz li siecles doit amer, | 522 | Cui toz li siecles doit ameir,
519 | Quar regarde ceſte forfète | 523 | Quar regarde ceste forfete | 523 | Car regarde ceste forfaite
520 | Qui de t’aïde grant ſoufrete. | 524 | Qui de t’aïde a grant soufrete. | 524 | Qui de t’aïde a grant soufraite.
521 | Dame, cui la grâce eſt donée | 525 | Dame cui la grace est donee | 525 | Dame cui la grace est donee
522 | D’eſtre des angles coronée | 526 | D’estre des angles coronee | 526 | D’estre des anges coronee.
523 | Et d’aidier toute créature, | 527 | Et d’aidier toute creature, | 527 | Et d’aidier toute creature,
524 | De ceſte grant priſon obſcure | 528 | De ceste grant prison obscure | 528 | De ceste grant prison oscure
525 | Nous gète par ta volanté | 529 | Nous gete par ta volanté, | 529 | Nos gete par ta volentei,
526 | Qu’anemis nous a enchanté ; | 530 | Qu’anemis nous a enchanté, | 530 | Qu’Anemis nos a enchantei,
527 | Et ſe par toi ne ſons délivre, | 531 | Et se par toi ne sons delivre | 531 | Et ce par toi ne sons delivre,
528 | A grant dolor nous covient vivre. » | 532 | A grant dolor nous covient vivre. » | 532 | A grant doleur nos couvient vivre. »
529 | Bien a oïe la complainte | 533 | Bien a oïe la complainte | 533 | Bien a oïe la complainte
530 | La mère Dieu de la gent ſainte, | 534 | La Mere Dieu de la gent sainte, | 534 | La Mere Dieu de la gent sainte,
531 | Si comme il i a bien paru : | 535 | Si comme il i a bien paru : | 535 | Si com il i a bien paru :
532 | En la chartre à els ſ’aparu. | 536 | En la chartre a els s’aparu. | 536 | En la chartre a eulz aparu.
533 | De la grant clarté ſouveraine | 537 | De la grant clarté souveraine | 537 | De la grant clartei souverainne
534 | Fu ſi toute la chartre plaine | 538 | Fu si toute la chartre plaine | 538 | Fu si toute la chartre plainne
535 | Que la gent qui furent humain | 539 | Que la gent qui furent humain | 539 | Que la gent qui furent humain
536 | Ne porent movoir pié ne main. | 540 | Ne porent movoir pié ne main. | 540 | Ne porent movoir pié ne main.
537 | Cele clartez qui ſi reſclère | 541 | Cele clartez qui si resclere | 541 | Cele clartei qui si resclaire
538 | Avoec tout ce fi ſouef flère. | 542 | Avoec tout ce si souef flere. | 542 | Avec tot ce si soeif flaire.
539 | Devant els vint la glorieuſe | 543 | Devant els vint la glorieuse | 543 | Devant eulz vint la glorieuze
540 | Qu’à nul beſoing n’eſt oublieuſe : | 544 | Qu’a nul besoing n’est oublieuse. | 544 | Qu’a nul besoing n’est oblieuze.
541 | Les maufez tint enchaenez | 545 | Les maufez tint enchaënez | 545 | Les maufeiz tint enchaeneiz
542 | Qui ces gens ont ſi mal menez ; | 546 | Qui ces genz ont si mal menez. | 546 | Qui ces genz ont si maumeneiz.
543 | Tant d’amor lor commande à fère | 547 | Tant d’amor lor commande a fere | 547 | Tant d’oneur lor commande a faire
544 | Comme il lor ont fet de contrère. | 548 | Comme il lor ont fet de contrere. | 548 | Com il lor ont fait de contraire.
545 | Cil ne l’oſèrent refuſer ; | 549 | Cil ne l’oserent refuser | 549 | Cil ne l’ozerent refuzeir
546 | Ne ne ſ’en porent eſcuſer. | 550 | Ne ne s’en porent escuser. | 550 | Ne ne s’en porent escuzeir.
547 | Chaſcuns de ces deux anemis | 551 | Chascuns de ces deus anemis | 551 | Chacuns de ces .II. anemis
548 | A l’un de cels ſor ſon col mis : | 552 | A l’un de cels sor son col mis. | 552 | A l’un de ceux sor son col mis.
549 | D’iluec ſ’en tornèrent grant oirre ; | 553 | D’iluec s’en tornerent grant oirre ; | 553 | D’iluec s’en tornerent grant oire.
550 | Lor petit pas ſanble tonoirre. | 554 | Lor petit pas samble tonoirre. | 554 | Lor petit pas semblent tounoire.
551 | Iſnel & toſt vindrent à porte | 555 | Isnel et tost vindrent a porte | 555 | Inelement vindrent a porte
552 | Atout ce que chaſcuns enporte ; | 556 | A tout ce que chascuns enporte. | 556 | A tout ce que chacuns enporte.
553 | Li uns met celui en ſa couche | 557 | Li uns met celui en sa couche | 557 | Li uns met celui en sa couche
554 | Et li autres la dame couche, | 558 | Et li autres la dame couche | 558 | Et li autres la dame couche
555 | Lez ſon ſeignor ſi doucement | 559 | Lez son seignor si doucement | 559 | Leiz son seigneur si doucement
556 | Que cil qui dormoit durement | 560 | Que cil, qui dormoit durement, | 560 | Que cil, qui dormoit durement,
557 | Ne ſ’eſveilla, ne ne diſt mot, | 561 | Ne s’esveilla ne ne dist mot | 561 | Ne s’esveilla ne ne dist mot
558 | Ne ne ſot quant il ſa fame ot. | 562 | Ne ne sot quant il sa fame ot. | 562 | Ne ne sot quant il sa fame ot.
559 | Et l’avoir ont fi ordené | 563 | Et l’avoir ont si ordené | 563 | Et l’avoir ront si ordenei
560 | Qu’il ont aus moines or doné | 564 | Qu’il ont aus moines or doné | 564 | Qu’il ont aus moinnes or donei
561 | Et argent que cil avoit pris | 565 | Et argent que cil avoit pris | 565 | Et argent que cil orent pris
562 | Qui ſi durement ot meſpris. | 566 | Qui si durement ot mespris. | 566 | Qui si durement ont mespris.
563 | Li chevaliers r’ot ſon avoir | 567 | Li chevaliers rot son avoir, | 567 | Li chevaliers rot son avoir,
564 | C’onques ne pot apercevoir | 568 | C’onques ne pot apercevoir | 568 | C’onques ne pot aparsouvoir
565 | C’on i éuſt onques touchié. | 569 | C’on i eüst onques touchié. | 569 | C’on i eüst onques touchié.
566 | Ès-vous l’afère ſi couchié | 570 | Ez vous l’afere si couchié | 570 | Eiz vos l’afaire si couchié
567 | C’or n’i pert ne que cops en eve. | 571 | C’or n’i pert ne que cops en eve. | 571 | C’or n’i pert nez que coz en eve.
568 | Dès que Diex fiſt Adan ne Eve | 572 | Dés que Diex fist Adan ne Eve | 572 | Dés que Diex fist Adam ne Eve
569 | Ne fu afères ſi deſſez | 573 | Ne fu aferes si desfez, | 573 | Ne fu afaires si desfaiz
570 | Ne effaciez ſi grant meffez. | 574 | Ne esfaciez si granz mesfez. | 574 | Ne esfaciez si grant mesfaiz.
571 | Cil, qui ſavoit de la nuit l’eure, | 575 | Cil qui savoit de la nuit l’eure | 575 | Cil qui savoit de la nuit l’eure
572 | Veſt ſa robe & ſe liève ſeure | 576 | Vest sa robe et se lieve seure | 576 | Vest sa robe et se lieve seure
573 | Et va ſes matines ſoner. | 577 | Et va ses matines soner. | 577 | Et va ces matines sonneir.
574 | Qui oïſt moines tençoner | 578 | Qui oïst moines tençoner ! | 578 | Qui oïst moinnes tansonneir !
575 | Si fis : « Ha, ha ! hé, hé ! ſus, ſus ! » | 579 | Si fast : « Ha ! ha ! hé ! hé ! sus ! sus ! » | 579 | Si fist : « Ha ! ha ! hé ! hé ! sus ! sus ! »
576 | Diſt li abès : « Vois de laſus, | 580 | Dist li abes « Rois de lasus, | 580 | Dit li abés : « Rois de lasus,
577 | Biaus douz Père, ce que puet eſtre, | 581 | Biaus douz Pere, ce que puet estre ? | 581 | Biauz douz Peres, ce que puet estre ?
578 | Ce ſoit de par le roi céleſtre ! » | 582 | Ce soit de par le roi celestre ! | 582 | Ce soit de par le roi celestre ! »
579 | Tuit ſe lièvent iſnel le pas ; | 583 | Tuit se lievent isnel le pas : | 583 | Tuit se lievent inelepas
580 | Apris l’ont : ne lor griève pas. | 584 | Apris l’ont, ne lor grieve pas, | 584 | (Apris l’ont, ne lor grieve pas),
581 | Si ſ’en ſont venu à légliſe | 585 | Si s’en sont venu a l’eglise | 585 | Si s’en sunt venu a l’eglize
582 | Por commencier le Dieu ſerviſe. | 586 | Por commencier le Dieu servise. | 586 | Por commancier le Dieu servise.
583 | Quant le ſoucretain ont véu | 587 | Quant le soucretain ont veü, | 587 | Quant le soucretain ont veü,
584 | Durement furent eſméu. | 588 | Durement furent esmeü. | 588 | Durement furent esmeü.
585 | Diſt li abés « Biaus douz amis, | 589 | Dist li abes : « Biaus douz amis, | 589 | Dit li abés : « Biauz doulz amis,
586 | Qui vous a ci iluec tramis ? | 590 | Qui vous a ci iluec tramis ? | 590 | Qui vos a ci ilec tramis ?
587 | Alez en autre leu entendre, | 591 | Alez en autre leu entendre, | 591 | Aleiz en autre leu entendre,
588 | Qu’il n’a mès ou tréſor que prendre. » | 592 | Qu’il n’a més ou tresor que prendre. » | 592 | Qu’il n’a mais el tresor que prendre. »
589 | Diſt li ſoucretains : « Biaus dous ſire, | 593 | Dist li soucretains : « Biaus douz sire, | 593 | Dit li soucretain : « Biau doulz sire,
590 | Qu’eſt or ce que vous volez dire ? | 594 | Qu’est or ce que vous volez dire ? | 594 | Qu’est or ce que vos voleiz dire ?
591 | Prenez-vous garde que vous dites ? | 595 | Prenez vous garde que vous dites. | 595 | Preneiz vos garde que vos dites !
592 | — « Je cuidai vous fuſſiez hermite, | 596 | — Je cuidai vous fussiez hermites, | 596 | — Je cuidai vos fussiez hermites,
593 | Diſt li abés, Dans glouz léchierres, | 597 | Dist li abes, dans glouz lechierres, | 597 | Dist li abés, danz glouz lechierres,
594 | Et vous eſtes .i. mauvès lerres | 598 | Et vous estes uns mauvés lerres | 598 | Et vos estes .I. mauvais lerres
595 | Qui nous avez emblé le noſtre ! » | 599 | Qui nous avez emblé le nostre ! | 599 | Qui nos aveiz emblé le nostre !
596 | — « Foi que je doi ſains Pol l’apoſtre, | 600 | — Foi que je doi saint Pol l’apostre, | 600 | — Foi que je doi saint Poul l’apostre,
597 | Diſt li ſoucretains, ſire chiers, | 601 | Dist li soucretains, sire chiers, | 601 | Dit li soucretains, sire chiers,
598 | De parler eſtes trop légiers : | 602 | De parler estes trop legiers. | 602 | De parler estes trop legiers.
599 | Se je vous ai fet vilonie, | 603 | Se je vous ai fet vilonie, | 603 | Se je vos ai fait vilonie,
600 | Ne ſui-je en voſtre baillie ? | 604 | Ne sui je en vostre baillie ? | 604 | Ne sui je en votre baillie ?
601 | Si me poez en priſon metre. | 605 | Si me poez en prison metre. | 605 | Si me poeiz en prison metre.
602 | Ne vous devez pas entremetre | 606 | Ne vous devez pas entremetre | 606 | Ne vos deveiz pas entremettre
603 | De dire choſe ſe n’eſt voire, | 607 | De dire chose se n’est voire, | 607 | De dire choze ce n’est voire,
604 | Ne ne me devez pas meſcroire. | 608 | Ne ne me devez pas mescroire. | 608 | Ne ne me deveiz pas mescroire.
605 | Alez véoir à voſtre perte : | 609 | Alez veoir a vostre perte : | 609 | Aleiz veoir a vostre perte :
606 | Se vous la trovez deſcouverte | 610 | Se vous la trovez descouverte | 610 | Se vos la troveiz descouverte,
607 | Et j’ai vers vous de rien meſpris, | 611 | Et j’ai vers vous de rien mespris, | 611 | Se j’ai de riens vers vos mespris,
608 | Je lo bien que je sois pris. » | 612 | Je lo bien que je soie pris. » | 612 | Je lo bien que je soie pris. »
609 | Au tréſor aler les rouva ; | 613 | Au tresor aler les rouva : | 613 | Au trezor aleir les rova :
610 | Chaſcuns i va : ainz n’i trova | 614 | Chascuns i va, ainz n’i trova | 614 | Chacuns i va, ainz n’i trova
611 | C’on i éuſt meſfet noiant. | 615 | C’on i eüst mesfet noiant. | 615 | C’on i eüst mesfait noiant.
612 | « Fantoſme nous va fauvoïant, | 616 | « Fantosme nous va faunoiant, | 616 | [« Fantosme nous va faunoiant,
613 | Diſt li abés. Seignor, ſanz faille, | 617 | Dist li abes, seignor, sanz faille. | 617 | Dist li abés, seignor, sanz faille.
614 | N’avoit ier ci vaillant maaille, | 618 | N’avoit ier ci vaillant maaille, | 618 | N’avoit ier ci vaillant maaille,
615 | Et or n’i pert ne que devant. » | 619 | Et or n’i pert ne que devant. » | 619 | Et or n’i pert ne que devant. » ]
616 | Ez-vos eſbahi le couvant. | 620 | Ez vos esbahi le couvant. | 620 | Eiz vos esbahi le couvent.
617 | La dame, qui aler voloit | 621 | La dame, qui aler voloit | 621 | La dame, qui aleir voloit
618 | Au mouſtier ſi com el ſoloit, | 622 | Au moustier si comme el soloit, | 622 | Au moutier, si com el soloit,
619 | Geta en ſon dos ſa chemiſe | 623 | Geta en son dos sa chemise, | 623 | Geta en son doz sa chemise.
620 | Et puis ſi a ſa robe priſe. | 624 | Et puis si a sa robe prise. | 624 | Aprés si a sa robe prise.
621 | Atant li chevaliers ſ’eſveille, | 625 | Atant li chevaliers s’esveille, | 625 | Atant li chevaliers s’esvoille,
622 | Quar mult li vint à grant merveille | 626 | Quar moult li vint a grant merveille | 626 | Car mout li vint a grant mervoille
623 | Quant il ſenti lez lui la dame : | 627 | Quant il senti lez lui la dame. | 627 | Quant il senti leiz lui la dame.
624 | « Qui eſt ceci ? — C’eſt voſtre fame. | 628 | « Qui est ce ci ? — C’est vostre fame. | 628 | « Qui est ce ci ? — C’est vostre fame.
625 | — Ma fame ne ſuſtes vous oncques. » | 629 | — Ma fame ne fustes vous onques ! » | 629 | — Ma fame ne fustes vos onques ! »
626 | Li chevaliers ſe ſaine adoncques, | 630 | Li chevaliers se saine adonques, | 630 | Li chevaliers se seigne adonques,
627 | Saut ſus ; ſ’a un tortiz pris, | 631 | Saut sus, s’a un tortiz espris ; | 631 | Saut sus, si a .I. tortiz pris.
628 | Au lit ſ’en vient d’iror eſpris ; | 632 | Au lit s’en vient d’iror espris. | 632 | Au lit s’en vient d’ireur empris.
629 | Plus de cent croiz a fet ſor lui. | 633 | Plus de cent croiz a fet sor lui. | 633 | Plus de .C. croix a fait sor lui.
630 | « Ne cuidai qu’il éuſt nului, | 634 | « Ne cuidai qu’il eüst nului, | 634 | « Ne cuidai qu’il eüst nelui,
631 | Diſt li chevaliers, avoec moi, | 635 | Dist li chevaliers, avoec moi ; | 635 | Dit li chevaliers, avec moi ;
632 | Et orendroit géſir i voi | 636 | Et orendroit gesir i voi | 636 | Et orendroit gesir i voi
633 | La rien que je doi plus haïr. | 637 | La rien que je doi plus haïr. | 637 | La rienz que je plus doi haïr.
634 | Or me doi-je bien eſbahir, | 638 | Or me doi je bien esbahir, | 638 | Or me doi ge bien esbahir,
635 | Que ore aurai non ſire ERNOUS ; | 639 | Que ore avrai non sire Ernous : | 639 | C’or aurai a non sire Hernous :
636 | Ce ſeurenon ai-je par vous. » | 640 | Cest seurenon ai je par vous. » | 640 | Ce seurenon ai ge par vos. »
637 | Dit la dame : « Bien porriez | 641 | Dist la dame : « Bien porriiez | 641 | Dit la dame : « Bien porriez
638 | Miex dire ſe vous voliiez. | 642 | Miex dire se vous voliiez ; | 642 | Mieuz dire, ce vos voliez.
639 | Alez véoir à voſtre choſe ; | 643 | Alez veoir a vostre chose : | 643 | Aleiz veoir a votre choze :
640 | Péchié fet qui de néant choſe. » | 644 | Pechié fet qui de néant chose. » | 644 | Pechié fait qui de noiant choze. »
641 | Tant l’amena, çà va, là va : | 645 | Tant l’amena ça va, la va, | 645 | Tant le mena sa va, la va,
642 | Li chevaliers véoirs i va ; | 646 | Li chevaliers veoir i va ; | 646 | Li chevaliers veoir i va.
643 | Ne trueve qu’il ait rien perdu. | 647 | Ne trueve qu’il ait rien perdu | 647 | Ne trueve qu’il ait rienz perdu :
644 | Ez-le-vous ſi fort eſperdu | 648 | Ez le vous si fort esperdu | 648 | Eiz le vos si fort esperdu
645 | C’on le péuſt penre à la main. | 649 | C’on le peüst penre a la main. | 649 | C’om le peüst penre a la main.
646 | « S’il ne me conveniſt demain | 650 | « S’il ne me couvenist demain | 650 | « C’il ne me couvenist demain
647 | A mon jor aler, ſachiez, dame, | 651 | A mon jor aler, sachiez, dame, | 651 | A mon jour aleir, sach[iez, dame, ]
648 | Ne vous meſcréifſe par m’âme ; | 652 | Ne vous mescreïsse, par m’ame, | 652 | Ne vos mescreüsse, [par m’ame, ]
649 | Quar j’ai quanque perdu avoie : | 653 | Quar j’ai quanques perdu avoie : | 653 | Car j’ai quanque [perdu avoie : ]
650 | C’eſt fantoſme qui me deſvoie. » | 654 | C’est fantosme qui me desvoie ! » | 654 | C’est fantome [qui me desvoie ! »]
651 | Au point du jor tantoſt ſe liève, | 655 | Au point du jor tantost se lieve, | 655 | Au point d[u jor tantost se lieve, ]
652 | Au couvent vient & ne li griève. | 656 | Au couvent vient et ne li grieve : | 656 | Au couvent vient et ne li grieve :
653 | « Seignor, diſt-il, ma fame tain : | 657 | « Seignor, dist il, ma fame tain ; | 657 | « Seigneur, dist il, ma fame taing ;
654 | R’avez-vous voſtre ſoucrétain ? » | 658 | Ravez vous vostre soucretain ? | 658 | Raveiz vos votre soucretain ?
655 | — Oïl, oïl, dient li moine ; | 659 | — Oïl, oïl, dient li moine ; | 659 | — Oïl, oïl, dient li moinne.
656 | C’eſt fantoſme qui nous demaine. » | 660 | C’est fantosme qui nous demaine. | 660 | C’est fantosme qui nos demoinne.
657 | — « Biau, ſeignor, diſt-il au couvent, | 661 | — Biau seignor, dist il au couvent, | 661 | — Biau seigneur, dit il au couvent,
658 | Nous avons à enqui convent | 662 | Nous avons a enqui couvent | 662 | Nos avons a annuit couvent
659 | Que nous irons à noſtre jor | 663 | Que nous irons a nostre jor, | 663 | Que nos irons a nostre jour,
660 | Et nous ſomes ci à ſéjor. » | 664 | Et nous sommes ci a sejor ! » | 664 | Et nos soumes ci a sejour ! »
661 | Por ce chaſcuns ſ’appareilla, | 665 | Por ce chascuns s’appareilla ; | 665 | Por ce chacuns s’apareilla ;
662 | Montent, chevauchent viennent là, | 666 | Montent, chevauchent, vienent la | 666 | Montent, chevauchent, viennent la
663 | Et truevent les deus anemis | 667 | Et truevent les deus anemis | 667 | Et truevent les .II. anemis
664 | Qui ès ſanblances ſe ſont mis | 668 | Qui es samblances se sont mis | 668 | Qui enz semblances se sunt mis
665 | De cels qu’ils en orent getié | 669 | De tels qu’il en orent getié | 669 | De ceux qu’il en orent gitié
666 | Quant Noſtre Dame en ot pitié. | 670 | Quant Nostre Daine en ot pitié. | 670 | Quant Notre Dame en out pitié.
667 | Ez-vous la gent toute eſbahie | 671 | Ez vous la gent toute esbahie | 671 | Eiz vos la gent toute esbahie
668 | Et du ſiècle & de l’abéie, | 672 | Et du siecle et de l’abeïe, | 672 | Et dou siegle et de l’abaïe :
669 | C’onques mès ſi fort ne le furent, | 673 | C’onques més si fort ne le furent. | 673 | Onques mais si fort ne le furent.
670 | Por ce c’onques ne ſ’aperçurent | 674 | Por ce c’onques ne s’aperçurent | 674 | Por ce c’onques ne s’aparsurent
671 | D’avoir perdu or ne argent ; | 675 | D’avoir perdu or ne argent | 675 | D’avoir perdu or ne argent
672 | Et ſi r’orent arrier la gent | 676 | Et si rorent arrier la gent | 676 | Et si orent arier lor gent
673 | Qu’il avoient devant perdue. | 677 | Qu’il avoient devant perdue, | 677 | Qu’il avoient devant perdue,
674 | Por ce en fu gent eſperdue. | 678 | Por ce en fu la gent esperdue. | 678 | Eiz vos la gent toute esperdue.
675 | Conſeus lor done qu’il alaiſſent | 679 | Conseus lor done qu’il alaissent | 679 | Consous lor donent qu’il alassent
676 | A l’éveſque & li demandaiſſent | 680 | A l’evesque et li demandaissent | 680 | A l’evesque et li demandassent
677 | Quel choſe il loeroit à fère | 681 | Quel chose il loeroit a fere | 681 | Queil choze il loeroit a faire
678 | D’un tel cas & d’un tel afère. | 682 | D’un tel cas et d’un tel afere. | 682 | D’un teil quas et d’un teil afaire.
679 | Tuit ont pié en eſtrier mis | 683 | Tuit ont pié en estrier remis | 683 | Tuit ont pié en estrier remis
680 | Et ſe ſont à la voie remis ; | 684 | Et se sont a la voie mis ; | 684 | Et se sunt a la voie mis.
681 | Mès n’orent pas alé granment, | 685 | Més n’orent pas ale granment, | 685 | [Mais n’orent] pas alei granment,
682 | Se li Eſcripture ne ment, | 686 | Se li escripture ne ment, | 686 | [Se li escripture] ne ment,
683 | Que de l’éveſque oient parler. | 687 | Que de l’evesque oient parler : | 687 | [Que de l’evesque] oient parleir :
684 | Cèle part prennent à aler ; | 688 | Cele part prenent a aler. | 688 | [Cele part prenent] a aleir.
685 | Viennent là : li uns li raconte | 689 | Vienent la, li uns li raconte | 689 | [Vienent la, li uns] li raconte
686 | La choſe, & li éveſques monte, | 690 | La chose, et li evesques monte, | 690 | [La chose, et li evesque] monte,
687 | Qu’il veut ſavoir ce que puet eſtre | 691 | Qu’il veut savoir ce que puet entre ; | 691 | Qu’il wet savoir que ce puet estre.
688 | Mult ſe ſaine de la main deſtre. | 692 | Moult se saine de la main destre. | 692 | Mout se seingne de la main destre.
689 | Tant ont chevauchié que là vienent | 693 | Tant ont chevauchié que la vienent ; | 693 | Tant ont chevauchié que la viennent.
690 | Et li déable qui ſe tienent | 694 | Et li deable qui se tienent | 694 | Et li deable que se tiennent
691 | En lieu de cels que il avoient | 695 | En lieu de cels que il avoient | 695 | En leu ce ceuz que il avoient
692 | Délivré, quant il venir voient | 696 | Delivré, quant il venir voient | 696 | Delivreiz, quant il venir voient
693 | Le prélat molt grant paor orent, | 697 | Le prelat, moult grant paor orent, | 697 | Le prelat, moult grant paor orent,
694 | Por ce que en vérité ſorent | 698 | Por ce que en verité sorent | 698 | Por ce que en veritei sorent
695 | Que li prélas mult preudom iere : | 699 | Que li prelas moult preudon iere : | 699 | Que li prelas moult preudons iere :
696 | Chaſcuns en inclina la chière. | 700 | Chascuns en enclina la chiere. | 700 | Chacuns en enclina la chiere.
697 | Li prélas entre en la priſon : | 701 | Li prelas entre en la prison | 701 | Li prelaz entre en la prison
698 | Si reſgarde chaſcuns priſon, | 702 | Si regarde chascun prison ; | 702 | Et regarda chacun prison.
699 | Et quant il les a regardez | 703 | Et quant il les a regardez, | 703 | Et quant il les ot regardeiz,
700 | Si lor a dit : « Or vous gardez | 704 | Si lor a dit : « Or vous gardez | 704 | Si lor a dit : « Or vos gardeiz
701 | Que vous me dites de ce voir : | 705 | Que vous me dites de ce voir. | 705 | Que vos me dites de ce voir :
702 | Eſt-ce par la gent decevoir | 706 | Est ce por la gent decevoir | 706 | Est ce por la gent desouvoir
703 | Que pris en priſon vous tenez ? | 707 | Que pris en prison vous tenez ? | 707 | Que pris en prison vos teneiz ?
704 | Or me dites dont vous venez. » | 708 | Or me dites dont vous venez. » | 708 | Or me dites dont vos veneiz. »
705 | Cil, qui n’oſèrent au preudomme | 709 | Cil, qui n’oserent au preudomme | 709 | Cil, qui n’ozerent au preudome
706 | Mentir, li ont dite la ſome | 710 | Mentir, li ont dite la somme | 710 | Mentir, li conterent la soume
707 | De lor afère & de lor voie. | 711 | De lor afere et de lor voie. | 711 | De lor afaire et de lor voie.
708 | Diſt li uns : « Guerroié avoie | 712 | Dist li uns : « Guerroié avoie | 712 | Dit li uns : « Guerroié avoie
709 | Une dame & un ſoucretain | 713 | Une dame et un soucretain, | 713 | Une dame et .I. soucretain,
710 | Par qoi pris en priſon me tain ; | 714 | Por qoi pris en prison me tain, | 714 | Por quoi pris en prison me taing,
711 | Quar honte lor cuidoie fère. | 715 | Quar honte lor cuidoie fere. | 715 | Car honte lor cudoie faire.
712 | Onques ne les poi à moi trère, | 716 | Onques ne les poi a moi trere | 716 | Onques ne les pou a moi traire
713 | Ne atorner à mon ſerviſe ; | 717 | Ne atorner a mon servise, | 717 | Ne atorneir a mon servise,
714 | Si m’en ſui mis en mainte guiſe | 718 | Si m’en sui mis en mainte guise | 718 | Si m’en sui miz en mainte guise
715 | Par qoi ſor els pooir éufſe, | 719 | Par qoi sor els pooir eüsse | 719 | Par quoi sor eulz pooir eüsse
716 | Et que decevoir les péuſſe. | 720 | Et que decevoir les peüsse. | 720 | Et que desouvoir les peüsse.
717 | Mult cuidai bien avoir gabé | 721 | Moult cuidai bien avoir gabé | 721 | Moult cuidai bien avoir gabei
718 | Chevalier, couvent & abé | 722 | Chevalier, couvent et abé, | 722 | Chevalier, covent et abei,
719 | Quant juſques ci les fis venir, | 723 | Quant jusques ci les fis venir, | 723 | Quant juque ci les fis venir :
720 | Quar lors les cuidai bien tenir. | 724 | Quar lors les cuidai bien tenir. | 724 | Lors les cuidai moult bien tenir.
721 | Onques n’es poi à ce mener, | 725 | Onques nes poi a ce mener, | 725 | Onques nes poi a ce meneir,
722 | Tant fort m’en ſéuſſe pener | 726 | Tant fort m’en seüsse pener, | 726 | Tant fort m’en seüsse peneir,
723 | Que péchier les péuſſe fère. | 727 | Que pechier les peüsse fere. | 727 | Que pechier les peüsse faire.
724 | Or ai perdu tout mon afère ; | 728 | Or ai perdu tout mon afere. | 728 | Or ai perdu tot mon afaire,
725 | Si m’en r’irai là dont je vain, | 729 | Si m’en rirai la dont je vain, | 729 | Si m’en irai lai dont je vaing,
726 | Quar j’ai bien laboré en vain. | 730 | Quar j’ai bien laboré en vain. | 730 | Car bien ai travillié en vain.
727 | Or aint li chevaliers ſa dame, | 731 | Or aint li chevaliers sa dame, | 731 | Or aint li chevaliers sa fame,
728 | C’onques ne vi ſi preude fame ; | 732 | C’onques ne vi si preude fame ; | 732 | C’onques ne vi si preude fame ;
729 | Cil tiegnent lor chanoine chier, | 733 | Cil tiegnent lor chanoine chier, | 733 | Cil tiengnent lor chenoine chier,
730 | C’onques ne l’ poi fère péchier. » | 734 | C’onques nel poi fere pechier ! » | 734 | C’onques nes pou faire pechier. »
731 | Quant ces genz la parole oïrent, | 735 | Quant ces genz la parole oïrent, | 735 | Quant ces genz la parole oïrent,
732 | Molt durement ſ’en eſjoïrent. | 736 | Moult durement s’en esjoïrent. | 736 | Mout durement s’en esjoïrent.
733 | Li chevaliers a molt grant joie ; | 737 | Li chevaliers a moult grant joie ; | 737 | Li chevaliers a moult grant joie.
734 | Tart li eſt que ſa fame voie. | 738 | Tart li est que sa fame voie, | 738 | Tart li est que sa fame voie,
735 | Si l’embracera doucement, | 739 | Si l’enbracera doucement, | 739 | Si l’embracera doucement,
736 | Quar or fet-il bien voirement | 740 | Quar or set il bien voirement | 740 | Car or seit il bien vraiement
737 | Qu’il a preude fame ſanz doute. | 741 | Qu’il a preude fame sanz doute. | 741 | Qu’il a preude fame sanz doute.
738 | La gent de l’abéie toute | 742 | La gent de l’abeïe toute | 742 | La gent de l’abaïe toute
739 | Refet grant joie d’autre part ; | 743 | Refet grant joie d’autre part ; | 743 | Refont grant joie d’autre part.
740 | D’iluec cele gent ſe départ. | 744 | D’iluec cele gent se depart. | 744 | D’ilec cele gent ce depart.
741 | Molt fu bien la paine ſéue | 745 | Moult fu bien la paine seüe | 745 | Moult fu bien la poinne seüe
742 | Que ces gens avoient éue : | 746 | Que ces genz avoient eüe ; | 746 | Que ces genz avoient eüe ;
743 | Se l’ ſot meſires BENEOIZ, | 747 | Sel sot mesires Beneoiz | 747 | Cel sout mes sires Beneoiz,
744 | Qui de Dieu ſoit tos bénéoiz, | 748 | Qui de Dieu soit toz beneoiz. | 748 | Qui de Dieu soit toz beneoiz.
745 | A RUSTEBUEF le raconta, | 749 | A Rustebuef le raconta, | 749 | A Rutebuef le raconta
746 | Et RUSTEBUEF en un conte a | 750 | Et Rustebués en un conte a | 750 | Et Rutebuez en .I. conte a
747 | Miſe la choſe & la rima. | 751 | Mise la chose et la rima. | 751 | Mise la choze et la rima.
748 | Or diſt-il que ſ’en la rime a | 752 | Or dist il que, s’en la rime a | 752 | Or dit il que c’en la rime a
749 | Choſe où il ait ſe bien non, | 753 | Chosë ou il ait se bien non, | 753 | Chozë ou il ait se bien non,
750 | Que vous regardez à ſon non : | 754 | Que vous regardez a son non. | 754 | Que vos regardeiz a son non.
751 | Rudes eſt, & rudement œuvre ; | 755 | Rudes est et rudement oevre : | 755 | Rudes est et rudement huevre :
752 | Li rudes hom fet la rude œuvre ; | 756 | Li rudes hom fet la rude oevre. | 756 | Li rudes hom fait la rude huevre.
753 | Se rudes eſt, rude eſt bués, | 757 | Se rudes est, rudes est bués ; | 757 | Se rudes est, rudes est bués ;
754 | Rudes eſt ſ’a non RUDEBUES : | 758 | Rudes est, s’a non Rudebués. | 758 | Rudes est, s’a non Rutebuez.
755 | RUSTEBUES œvre rudement, | 759 | Rustebués oevre rudement, | 759 | Rutebuez huevre rudement,
756 | Savez en ſa rudèce ment | 760 | Sovent en sa rudece ment. | 760 | Souvent en sa rudesce ment.
757 | Or prions au définement | 761 | Or prions au definement | 761 | Or prions au definement
758 | Jhéſu-Criſt, le roi bonement, | 762 | Jhesucrist le Roi bonement | 762 | Jhesucrit le Roi bonement
759 | Qu’il nous doint joie pardurable | 763 | Qu’il nous doinst joie pardurable | 763 | Qui nos doint joie pardurable
760 | Et paradis l’espéritable. | 764 | Et paradis l’esperitable. | 764 | Et paradis l’esperitable.
761 | Dites Amen treſtuit enſanble : | 765 | Dites amen trestuit ensamble ; | 765 | Dites Amen trestuit encemble,
762 | Ci faut li diz, fi com moi ſanble. | 766 | Ci faut li diz, si com moi samble. | 766 | Ci faut li diz, si com mei cemble.
| Explicit du Secrestain et de la Famme au Chevalier. |  | Explicit du soucretain et de la fame au chevalier. |  | Explicit.