Panorama des principales éditions des œuvres de Rutebeuf.

La dame qui fist trois tours entour le moutier, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 105-112. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 2, pp. 293-297. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 228-236.
| De la Damme qui fist trois tours entour le Moustier |  | De la damme qui fist trois tours entour le moustier. |  | CI ENCOUMANCE DE LA DAME
| Ou ci encoumence |  |  |  | QUI ALA .III. FOIS ENTOR LE MOUTIER
| De la Dame qui ala .iij. fois entor le Moutier. |  |  |  |
1 | Qui fame voudroit decevoir, | 1 | Qui fame voudroit decevoir, | 1 | Qui fame vorroit desovoir,
2 | Je li faz bien apercevoir | 2 | Je li faz bien apercevoir | 2 | Je li fais bien apersovoir
3 | Qu’avant decevroit l’anemi, | 3 | Qu’avant decevroit l’anemi, | 3 | Qu’avant decevroit l’anemis,
4 | Le déable, à champ arami. | 4 | Le deable, a champ arami. | 4 | Le dyable, a champ arami.
5 | Cil qui fame viaut juſticier, | 5 | Cil qui fame veut justicier | 5 | Cil qui fame wet justicier
6 | Chaſcun jor la puet combriſier, | 6 | Chascun jor la puet combrisier, | 6 | Chacun jor la puet combrizier,
7 | Et lendemain r’eſt tote ſaine | 7 | Et l’endemain rest toute saine | 7 | Et l’andemain rest toute sainne
8 | Par reſouffrir autre tel paine ; | 8 | Por resoufrir autretel paine. | 8 | Por resouvoir autreteil painne.
9 | Mès quant fame a fol débonère, | 9 | Més quant fame a fol debonere | 9 | Mais quant fame a fol debonaire
10 | Et ele a riens de lui afère, | 10 | Et ele a riens de lui afere, | 10 | Et ele a riens de li afaire,
11 | Ele li diſt tant de bellues, | 11 | Ele li dist tant de bellues, | 11 | Ele li dist tant de bellues,
12 | De truffes & de fanfelues, | 12 | De truffes et de fanfelues | 12 | De truffes et de fanfellues,
13 | Qu’ele li fet à force entendre | 13 | Qu’ele li fet a force entendre | 13 | Qu’ele li fait a force entendre
14 | Que le ciel ſera demain cendre : | 14 | Que le ciel sera demain cendre : | 14 | Que li cielz sera demain cendre.
15 | Iſſi gaaingne la querele. | 15 | Issi gaaingne la querele. | 15 | Ainsi gaaigne la querele.
16 | Je l’dis par une damoiſele | 16 | Jel di por une damoisele | 16 | Jel dit por une damoizele
17 | Qui ert fame à .i. eſcuier, | 17 | Qui ert fame a un escuier, | 17 | Qui ert fame a .I. escuier,
18 | Ne ſai chartrain ou berruier. | 18 | Ne sai chartain ou berruier. | 18 | Ne sai chartain ou berruier.
19 | La damoiſele, c’eſt la voire, | 19 | La damoisele, c’est la voire, | 19 | La damoizele, c’est la voire,
20 | Eſtoit amie à un provoire. | 20 | Estoit amie a un provoire ; | 20 | Estoit amie a .I. provoire.
21 | Mult l’amoit cil & ele lui, | 21 | Moult l’amoit cil et cele lui, | 21 | Mult l’amoit cil et ele lui,
22 | Et ci ne leſſaſt por nului | 22 | Et si ne lessast por nului | 22 | Et si ne laissast por nelui
23 | Qu’ele ne féiſt ſon voloir, | 23 | Qu’ele ne feïst son voloir, | 23 | Qu’ele ne feïst son voloir,
24 | Cui qu’en déuſt le cuer doloir. | 24 | Cui qu’en deüst le cuer doloir. | 24 | Cui qu’en deüst li cuers doloir.
25 | Un jor, au partir de l’égliſe, | 25 | Un jor, au partir de l’eglise, | 25 | Un jor, au partir de l’eglize,
26 | Ot li preſtres fet ſon ſerviſe : | 26 | Ot li prestres fet son servise ; | 26 | Out li prestres fait son servize.
27 | Ses veſtemenz leſt à ploier, | 27 | Ses vestemenz lest a ploier | 27 | Ces vestimenz lait a pliier
28 | Et ſi vet la dame proier | 28 | Et si vint la dame proier | 28 | Et si va la dame proier
29 | Que le ſoir en un boſchet viengne : | 29 | Que le soir en un boschet viengne : | 29 | Que le soir en .I. boscher veigne :
30 | Parler li veut d’une beſoingne | 30 | Parler li veut d’une besoingne | 30 | Parler li wet d’une bezoigne
31 | Où je cuit que pou conquerroie | 31 | Ou je cuit que pou conquerroie | 31 | Dont je cuit que pou conquerroie
32 | Se la beſoigne vous nommoie. | 32 | Se la besoingne vous nommoie. | 32 | Se la bezoigne vos nomoie.
33 | La dame reſpondi au preſtre : | 33 | La dame respondi au prestre : | 33 | La dame respondi au prestre :
34 | « Sire, vez me ci toute preſte, | 34 | « Sire, vez me ci toute preste, | 34 | « Sire, veiz [me] ci toute preste,
35 | C’or eſt-il poins & ſaiſon : | 35 | C’or est il et poins et seson : | 35 | Car il est et poinz et saisons :
36 | Auſi n’eſt pas cil en maiſon. » | 36 | Ausi n’est pas cil en meson. » | 36 | Ausi n’est pas cil en maison. »
37 | Or avoit en cele aventure, | 37 | Or avoit en cele aventure | 37 | Or avoit en ceste aventure
38 | Sans plus itant de meſpreſure, | 38 | Sanz plus itant de mespresure | 38 | Cens plus itant de mespresure
39 | Que les maiſons n’eſtoient pas | 39 | Que les mesons n’estoient pas | 39 | Que les maisons n’estoient pas
40 | L’une lez l’autre à quatre pas ; | 40 | L’une lez l’autre a quatre pas, | 40 | L’une leiz l’autre a quatre pas :
41 | Ains i avoit, dont mult lor poiſe, | 41 | Ainz i avoit, dont moult lor poise, | 41 | Bien i avoit, dont moult lor poize,
42 | Le tiers d’une liue franchoiſe. | 42 | Le tiers d’une liue franchoise. | 42 | Le tiers d’une leue fransoize.
43 | Chaſcune ert en un eſpinois | 43 | Chascune ert en un espinois, | 43 | Chacune ert en un espinois,
44 | Com ces maiſons de Gaſtinois ; | 44 | Com ces mesons de Gastinois ; | 44 | Com ces maizons de Gastinois.
45 | Mès li bochez que je vous nome | 45 | Més li boschés que je vous nomme | 45 | Mais li boschés que je vos nome
46 | Eſtoit à ce vaillant preudomme | 46 | Estoit a cel vaillant preudomme | 46 | Estoit a ce vaillant preudome
47 | Qu’à ſaint Ernoul doit la chandoile | 47 | Qu’a saint Ernoul doit la chandoile. | 47 | Qui saint Arnoul doit la chandoile.
48 | Le ſoir, qu’il ot jà mainte eſtoile | 48 | Le soir, qu’il ot ja mainte estoile | 48 | Le soir, qu’il ot ja mainte estoile
49 | Parant el ciel, ſi com moi ſamble, | 49 | Parant el ciel, si com moi samble, | 49 | Parant el ciel, si com moi cemble,
50 | Li preſtres de ſa maiſon ſ’amble, | 50 | Li prestres de sa meson s’amble | 50 | Li prestres de sa maison s’amble
51 | Et ſe vint el boſchet ſéoir | 51 | Et s’en vint el boschet seoir | 51 | Et s’en vint au boschet seoir,
52 | Por ce c’on ne l’ puisse véoir. | 52 | Por ce c’on nel puisse veoir. | 52 | Que nuns ne le puisse veoir.
53 | Mès à la dame méſavint, | 53 | Més a la dame mesavint, | 53 | Mais a la dame mesavint,
54 | Que ſire ERNOUS ſes mariz vint | 54 | Que sire Ernous ses mariz vint, | 54 | Que sire Arnoulz ses mariz vint,
55 | Toz moilliez & toz engelez ; | 55 | Toz moilliez et toz engelez, | 55 | Touz moilliez et touz engeleiz,
56 | Ne ſai dont où il ert alez ; | 56 | Ne sai dont ou il ert alez : | 56 | Ne sai dont ou il ert aleiz.
57 | Por ce remanoir là covint : | 57 | Por ce remanoir la covint. | 57 | Por ce remanoir la couvint.
58 | De ſon provoire li ſovint. | 58 | De son provoire li sovint, | 58 | De son provoire li souvint,
59 | Si ſe haſte d’appareillier | 59 | Si se haste d’appareillier ; | 59 | Si se haste d’apareillier :
60 | Ne le vout pas ſaire veillier : | 60 | Ne le vout pas faire veillier, | 60 | Ne le vout pas faire veillier.
61 | Por ce n’i ot .v. mès ne .iiij. | 61 | Por ce n’i ot cinq més ne quatre. | 61 | Por ce n’i ot .III. més ne quatre.
62 | Après mengier petit eſbattre | 62 | Aprés mengier, petit esbatre | 62 | Aprés mangier, petit esbatre
63 | Le leſſa, bien le vos puis dire. | 63 | Le lessa, bien le vous puis dire. | 63 | Le laissa, bien le vos puis dire.
64 | Souvent li a dit : « Biaus dou ſire | 64 | Sovent li a dit : « Biaus douz sire, | 64 | Souvent li a dit : « Biau dolz sire,
65 | Alez géſir, ſi ferez bien. | 65 | Alez gesir, si ferez bien ; | 65 | Alez gezir, si fereiz bien :
66 | Veillier griève ſor toute rien | 66 | Veillier grieve sor toute rien | 66 | Veilliers grieve sor toute rien
67 | A homme quant il eſt laſſez : | 67 | A homme quant il est lassez : | 67 | A home quant il est lasseiz.
68 | Vous avez chevauchié aſſez. » | 68 | Vous avez chevauchié assez. » | 68 | Vos aveiz chevauchié asseiz. »
69 | D’aler géſir tant li reprouche | 69 | L’aler gesir tant li reprouche, | 69 | L’aleir gezir tant li reprouche,
70 | Por pou le morcel en la bouche | 70 | Par pou le morsel en la bouche | 70 | Par pou le morcel en la bouche
71 | Ne fait celui aler géſir, | 71 | Ne fet celui aler gesir, | 71 | Ne fait celui aleir gesir,
72 | Tant a d’eſchaper grant déſir. | 72 | Tant a d’eschaper grant desir. | 72 | Tant a d’eschapeir grant desir.
73 | Li bons eſcuier i ala, | 73 | Li bons escuiers i ala | 73 | Li boens escuiers i ala
74 | Qui ſa damoiſele apela, | 74 | Qui sa damoisele apela, | 74 | Qui sa damoizele apela,
75 | Por ce que mult la priſe & aime. | 75 | Por ce que moult la prise et aime. | 75 | Por ce que mult la prize et aime.
76 | — « Sire, fet-elle, il me faut traime | 76 | « Sire, fet ele, il me faut traime | 76 | « Sire, fait ele, il me faut traime
77 | A une toile que je fais, | 77 | A une toile que je fais, | 77 | A une toile que je fais,
78 | Et ſi m’en faut encor grant fais | 78 | Et si m’en faut encor grant fais, | 78 | Et si m’en faut ancor granz fais,
79 | Dont je ne me ſoi garde prendre, | 79 | Dont je ne me soi garde prendre, | 79 | Dont je ne me soi garde prendre,
80 | Et je n’en truis nès point à vendre ; | 80 | Et je n’en truis nes point a vendre, | 80 | Et je n’en truis nes point a vendre,
81 | Par Dieu, ſi ne ſai que j’en ſace. » | 81 | Par Dieu, si ne sai que j’en face. | 81 | Par Dieu, si ne sai que j’en faisse.
82 | — « Au déable ſoit tel filace, | 82 | — Au deable soit tel filace, | 82 | — Au deable soit teiz fillace,
83 | Fet li vallés, comme la voſtre ! | 83 | Fet li vallés, comme la vostre ! | 83 | Dit li escuiers, con la vostre !
84 | Foi que je doi ſaint Pol l’apoſtre, | 84 | Foi que je doi saint Pol l’apostre, | 84 | Foi que je doi saint Poul l’apostre,
85 | Je voudroie qu’el fuſt en Saine. » | 85 | Je voudroie qu’el fust en Saine ! » | 85 | Je vorroie qu’el fust en Seinne ! »
86 | Atant ſe couche, ſi ſe ſaine, | 86 | Atant se couche si se saine, | 86 | Atant se couche, si se seigne,
87 | Et cele ſe part de la chambre. | 87 | Et cele se part de la chambre. | 87 | Et cele se part de la chambre.
88 | Petit ſéjornèrent ſi membre | 88 | Petit sejornerent si membre | 88 | Petit sejornerent si membre
89 | Tant qu’el vint là où cil l’atent : | 89 | Tant qu’el vint la ou cil l’atent. | 89 | Tant qu’el vint la ou cil l’atant.
90 | Li uns les bras à l’autre tent. | 90 | Li uns les braz a l’autre tent : | 90 | Li uns les bras a l’autre tent :
91 | Iluec furent à grant déduit, | 91 | Iluec furent a grant deduit | 91 | Illuec furent a grant deduit
92 | Tant qu’il ſu près de mienuit. | 92 | Tant qu’il fu pres de mienuit. | 92 | Tant qu’il fut prés de mienuit.
93 | Du premier ſomme cil ſ’eſveille, | 93 | Du premier somme cil s’esveille, | 93 | Du premier somme cil s’esvoille,
94 | Mès mult li vient à grant merveille | 94 | Més moult li vient a grant merveille | 94 | mais mout li vint a grant mervoille
95 | Quant il ne ſent lez lui ſa fame. | 95 | Quant il ne sent lez lui sa fame. | 95 | Quant il ne sent leiz li sa fame.
96 | — « Chamberière, où eſt voſtre dame ? » | 96 | « Chamberiere, ou est vostre dame ? | 96 | « Chamberiere, ou est ta dame ?
97 | — « Ele eſt là fors, en cele vile, | 97 | — Ele est la fors en cele vile, | 97 | — Ele est la fors en cele vile,
98 | Chiés ſa comère, où ele file. » | 98 | Chiés sa commere, ou ele file. » | 98 | Chiez sa coumeire, ou ele file. »
99 | Quant cil oï que là fors ière, | 99 | Quant cil oï que la fors iere, | 99 | Quant il oï que la fors iere,
100 | Voirs eſt qu’il fiſt mult laide chière. | 100 | Voirs est qu’il fist moult laide chiere. | 100 | Voirs est qu’il fist moult laide chiere.
101 | Son ſercot veſt, ſi ſe leva, | 101 | Son sorcot vest si se leva, | 101 | Son seurquot vest, si se leva,
102 | Sa damoiſele querre va. | 102 | Sa damoisele querre va ; | 102 | Sa damoizele querre va.
103 | Chiés ſa comère la demande. | 103 | Chiés sa commere la demande : | 103 | Chiez sa commeire la demande :
104 | Ne trueve qui raiſon l’en rande, | 104 | Ne trueve qui reson l’en rande | 104 | Ne trueve qui raison l’en rende,
105 | Qu’ele n’i avoit eſté mie. | 105 | Qu’ele n’i avoit esté mie ; | 105 | Qu’ele n’i avoit esté mie.
106 | Ez-vous celui en frénéſie ! | 106 | Ez vous celui en frenesie. | 106 | Eiz vos celui en frenesie.
107 | Par delez cels qu’el boſchet furent | 107 | Par delez cels qu’el boschet furent | 107 | Par deleiz ceux qu’el boschet furent
108 | Ala & vint (cil ne ſe murent), | 108 | Ala et vint ; cil ne se murent. | 108 | Ala et vint. Cil ne se murent.
109 | Et quant il fu outre paſſez : | 109 | Et quant il fu outre passez : | 109 | Et quant il fu outre passeiz :
110 | « Sire, fet-ele, or eſt aſſez ; | 110 | « Sire, fet ele, or est assez, | 110 | « Sire, fait ele, or est asseiz,
111 | Or covient-il que je m’en aille : | 111 | Or covient il que je m’en aille | 111 | Or covient il que je m’en aille.
112 | Vous orrez jà noiſe & bataille. » | 112 | Vous orrez ja noise et bataille. » | 112 | — Vos orroiz ja noize et bataille,
113 | Fait li preſtres : « Ice me tue | 113 | Fet li prestres : « Ice me tue | 113 | Fait li prestres. Ice me tue
114 | Que vous ſerez jà trop batue : | 114 | Que vous serez ja trop batue. | 114 | Que vos sereiz ja trop batue.
115 | Onques de moi ne vous ſoviengne. » | 115 | — Onques de moi ne vous soviengne, | 115 | — Onques de moi ne vos soveingne,
116 | — « Dant preſtres, de vous vous coviengne, » | 116 | Dant prestres, de vous vous coviengne », | 116 | Dan prestres, de vos vos couveingne »,
117 | Diſt la damoiſele en riant. | 117 | Dist la damoisele en riant. | 117 | Dit la damoizele en riant.
118 | Que vous iroie controuvant ? | 118 | Que vous iroie controuvant ? | 118 | Que vos iroie controuvant ?
119 | Chaſcuns ſ’en vint à ſon repère. | 119 | Chascuns s’en vint a son repere. | 119 | Chacuns s’en vint a son repaire.
120 | Cil qui ſe jut ne ſe pot tère : | 120 | Cil qui se jut ne se pot tere : | 120 | Cil qui se jut ne se pout taire :
121 | « Dame orde, viex pute provée, | 121 | « Dame orde, viex pute provee, | 121 | « Dame, orde vilz putainz provee,
122 | Vous ſoiez, or la mal trovée ! | 122 | Vous soiez or la mal trovee, | 122 | Vos soiez or la mal trovee,
123 | Diſt li eſcuiers. Dont venez ? | 123 | Dist li escuiers. Dont venez ? | 123 | Dist li escuiers. Dont veneiz ?
124 | Bien pert que pour fol me tenez. » | 124 | Bien pert que por fol me tenez. » | 124 | Bien pert que por fol me teneiz. »
125 | Cele ſe tut & cil ſ’eſfroie : | 125 | Cele se tut et cil s’esfroie : | 125 | Cele se tut et cil s’esfroie :
126 | « Voiz por le ſanc & por le foie, | 126 | « Voiz, por le sanc et por le foie, | 126 | « Voiz, por le sanc et por le foie,
127 | Por la froiſſure, por la teſte, | 127 | Por la froissure et por la teste, | 127 | Por la froissure et por la teste,
128 | Ele vient d’avec noſtre preſtre ! ». | 128 | Ele vient d’avoec nostre prestre ! » | 128 | Ele vient d’enchiez notre prestre ! »
129 | Iſſi dit voir, & ſi ne l’ ſot ; | 129 | Issi dit voir et si nel sot. | 129 | Ensi dit voir, et si nel sot.
130 | Cele ſe tut ſi ne diſt mot. | 130 | Cele se tut si ne dist mot. | 130 | Cele se tut, si ne dit mot.
131 | Quant cil ot qu’el ne ſe déſfent, | 131 | Quant cil ot qu’el ne se desfent, | 131 | Quant cil oit qu’el ne ce deffent,
132 | Par un petit d’iror ne fent. | 132 | Par un petit d’iror ne fent, | 132 | Par .I. petit d’ireur ne fent,
133 | Qu’il cuide bien en aventure | 133 | Qu’il cuide bien en aventure | 133 | Qu’il cuide bien en aventure
134 | Avoir dit la vérité pure. | 134 | Avoir dit la verité pure. | 134 | Avoir dit la veritei pure.
135 | Mautalenz l’arguë & atiſe : | 135 | Mautalenz l’argüe et atise ; | 135 | Mautalenz l’argüe et atize.
136 | Sa fame a par les trèces priſe | 136 | Sa fame a par les treces prise, | 136 | Sa fame a par les treces prize,
137 | Por le trenchier ſon coutel tret : | 137 | Por le trenchier son coutel tret. | 137 | Por le trenchier son coutel trait.
138 | — « Sire, fet-ele por Dieu atret, | 138 | « Sire, fet el, por Dieu atret, | 138 | « Sire, fait el, por Dieu atrait,
139 | Or covient-il que je vous die ; | 139 | Or covient il que je vous die ; | 139 | Or covient il que je vos die : »
140 | (Or orrez jà trop grant voiſdie) ; | 140 | Or orrez ja trop grant voisdie : | 140 | – (Or orreiz ja trop grant voidie ! ) –
141 | J’amaſſe miex eſtre en la foſſe. | 141 | J’amaisse miex estre en la fosse. | 141 | « J’amasse miex estre en la fosse.
142 | Voirs eſt que je ſui de vous groſſe : | 142 | Voirs est que je sui de vous grosse, | 142 | Voirs est que je suis de vos grosse,
143 | Si m’enſeigna l’en à aler | 143 | Si m’enseigna l’en a aler | 143 | Si m’enseigna on a aleir
144 | Entor le mouſtier ſans parler | 144 | Entor le moustier sanz parler | 144 | Entor le moutier sanz parleir
145 | Iij. tors, dire trois patrenoſtres | 145 | Trois tors, dire trois patrenostres | 145 | Trois tours, dire .III. pater notres
146 | En l’onor Dieu & ſes apoſtres ; | 146 | En l’onor Dieu et ses apostres ; | 146 | En l’onor Dieu et ces apostres ;
147 | Une foſſe au talon féiſſe | 147 | Une fosse au talon feïsse | 147 | Une fosse au talon feïsse
148 | Et par trois jorz i reveniſſe. | 148 | Et par trois jors i revenisse : | 148 | Et par trois jors i revenisse.
149 | S’au tiers jorz ouvert le trovoie, | 149 | S’au tiers jor ouvert le trovoie, | 149 | S’au tiers jor overt le trovoie,
150 | C’eſtoit .i. filz qu’avoir devoie, | 150 | C’estoit un filz qu’avoir devoie ; | 150 | S’estoit .I. filz qu’avoir dovoie,
151 | Et ſ’il eſtoit clos, c’eſtoit fille. | 151 | Et s’il estoit clos, c’estoit fille. | 151 | Et c’il estoit cloz, c’estoit fille.
152 | Or ne revaut tout une bille, | 152 | Or ne revaut tout une bille, | 152 | Or ne revaut tot une bille,
153 | Diſt la dame, quanques j’ai fet ; | 153 | Dist la dame, quanques j’ai fet ; | 153 | Dit la dame, quanque j’ai fait,
154 | Mès, par ſaint Jaque, il ert refet | 154 | Més, par saint Jaque, il ert refet, | 154 | Mais, par saint Jaque, il iert refait,
155 | Se vous tuer m’en deviiez. » | 155 | Se vous tuer m’en deviiez. » | 155 | Se vos tueir m’en deviiez. »
156 | Atant ſ’eſt cil deſavoiez | 156 | Atant s’est cil desavoiez | 156 | Atant c’est cil desavoiez
157 | De la voie où avoiez ière ; | 157 | De la voie ou avoiez iere, | 157 | De la voie ou avoiez iere,
158 | Si parla en autre manière : | 158 | Si parla en autre maniere : | 158 | Si parla en autre meniere :
159 | « Dame, diſt-il, je que ſavoie | 159 | « Dame, dist il, je que savoie | 159 | « Dame, dist il, je que savoie
160 | Du voiage ne de la voie ? | 160 | Du voiage ne de la voie ? | 160 | Du voiage ne de la voie ?
161 | Se je ſéuſſe ceſte choſe | 161 | Se je seüsse ceste chose | 161 | Se je seüsse ceste choze
162 | Dont je à tort vous blaſme & choſe, | 162 | Dont je a tort vous blasme et chose, | 162 | Dont je a tort vos blame et choze,
163 | Je ſui cil qui mot n’en déiſſe, | 163 | Je sui cil qui mot n’en deïsse | 163 | Je sui cil qui mot n’en deïsse,
164 | Se je anuit de ceſt ſoir iſſe ! » | 164 | Se je anuit de cest soir isse. » | 164 | Se je annuit de cet soir isse. »
165 | Atant ſe turent ; ſi font pés, | 165 | Atant se turent, si font pés | 165 | Atant se turent, si font pais
166 | Que cil n’en doit parler jamès ; | 166 | Que cil n’en doit parler jamés. | 166 | Que cil n’en doit parleir jamais.
167 | De choſe que ſa fame face, | 167 | De chose que sa fame face, | 167 | De choze que sa fame face,
168 | N’en orra noiſe ne menace. | 168 | N’en orra noise ne manace. | 168 | N’en orrat noize ne menace.
169 | RUSTEBUEF diſt en ceſt fablel : | 169 | Rustebuef dist en cest fablel : | 169 | Rutebués dist en cest flabel :
170 | Quant fame a fol, ſ’a ſon avel. | 170 | Quant fame a fol, s’a son avel. | 170 | Quant fame at fol, s’a son avel.
| Explicit de la Dame qui fist les .iij. tors entor le Moustier. |  | Explicit de la damoisele qui fist les trois tors entor le moustier. |  | Explicit.