Panorama des principales éditions des œuvres de Rutebeuf.

Les plaies du monde, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 2, pp. 24-29. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 377-381. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 1, pp. 68-74.
| Les Plaies dou Monde. |  | Les plaies dou monde. |  | DES PLAIES DU MONDE
1 | Rimer me covient de ceſt monde | 1 | Rimer me covient de cest monde | 1 | Rimeir me covient de cest monde
2 | Qui de tout bien ſe vuide & monde | 2 | Qui de tout bien se vuide et monde. | 2 | Qui de touz biens ce wide et monde.
3 | Por ce que de tout bien ſe vuide | 3 | Por ce que de tout bien se vuide, | 3 | Por ce que de tot bien se wide,
4 | Diex ſoloit tiſtre & or deſvuide ; | 4 | Diex soloit tistre et or desvuide : | 4 | Diex soloit tistre et or deswide.
5 | Par tens li ert faillie traime. | 5 | Par tens li ert faillie traime. | 5 | Par tans li iert faillie traimme.
6 | Savez porquoi nus ne ſ’entr’aime ? | 6 | Savez porqoi nus ne s’entraime ? | 6 | Saveiz por quoi nuns ne s’entraimme ?
7 | Gent ne ſe vuelent entr’amer, | 7 | Gent ne se vuelent entramer, | 7 | Gens ne se wellent entrameir,
8 | Qu’aus cuers des genz tant entre amer, | 8 | Qu’es cuers des genz tant entre amer, | 8 | Qu’einz cuers de genz tant entre ameir,
9 | Cruauté, rancune & envie, | 9 | Cruauté, rancune et envie, | 9 | Cruautei, rancune et envie,
10 | Qu’il n’eſt nus hom qui ſoit en vie | 10 | Qu’il n’est nus hom qui soit en vie | 10 | Qu’il n’est nuns hom qui soit en vie
11 | Qui ait talent d’autrui preu fère, | 11 | Qui ait talent d’autrui preu fere, | 11 | Qui ait talant d’autrui preu faire
12 | S’en feſant n’i fet ſon afère. | 12 | S’en fesant n’i fet son afere. | 12 | S’en faisant n’i fait son afaire.
13 | N’i vaut riens parenz ne parente : | 13 | N’i vaut riens parenz ne parente ; | 13 | N’i vaut riens parenz ne parente :
14 | Povre parenz nus n’aparente ; | 14 | Povre parent nus n’aparente | 14 | Povre parent nuns n’aparente,
15 | Mult eſt parenz & pou amis. | 15 | Moult est parenz et pou amis. | 15 | Mout est parens et pou amis.
16 | Nus n’i prent mès s’il n’i a mis : | 16 | Nus n’i prent més s’il n’i a mis : | 16 | Nuns n’at parens c’il n’i a mis :
17 | Qui riches eſt ſa parenté ; | 17 | Qui riches est s’a parenté ; | 17 | Qui riches est, s’at parentei,
18 | Mès povres hom n’a parent té, | 18 | Més povres hom n’a parent té, | 18 | Mais povres hom n’at parent teil,
19 | S’il le tient plus d’une jornée, | 19 | S’il le tient plus d’une jornee, | 19 | C’il le tient plus d’une jornee,
20 | Qu’il ne plaingne la ſéjornée, | 20 | Qu’il ne plaingne la sejornee. | 20 | Qu’il ne pleigne la sejornee.
21 | Qui auques a, ſi eſt amez, | 21 | Qui auques a si est amez, | 21 | Qui auques at, si est ameiz,
22 | Et qui n’a riens, ſ’eſt ſols clamez. | 22 | Et qui n’a riens s’est fols clamez. | 22 | Et qui n’at riens c’est fox clameiz.
23 | Fols eſt clamez cil qui n’a rien ; | 23 | Fols est clamez cil qui n’a rien : | 23 | Fox est clarneiz cil qui n’at riens :
24 | N’a pas vendu tout ſon meſrien, | 24 | N’a pas vendu tout son mesrien, | 24 | N’at pas tot perdu son marrien,
25 | Ainz en a .i. ſou retenu. | 25 | Ainz en a un fou retenu. | 25 | Ainz en a .I. fou retenu.
26 | N’eſt mès nus qui reveſte nu, | 26 | N’est més nus qui reveste nu ; | 26 | N’est mais nuns qui reveste nu,
27 | Ainçois eſt partout la couſtume | 27 | Ainçois est partout la coustume | 27 | Ansois est partout la coustume
28 | Qu’au deſouz eſt chaſcuns le plume, | 28 | Qu’au desouz est, chascuns le plume | 28 | Qu’au dezouz est, chacuns le plume
29 | Et le gete-on en la longaingne ; | 29 | Et le gete on en la longaingne. | 29 | Et le gietë en la longaigne.
30 | Por c’eſt cil fol qui ne gaaingne | 30 | Por c’est cil fois qui ne gaaingne | 30 | Por ce est fox qui ne gaaigne
31 | Et qui ne garde ſon gaaing, | 31 | Et qui ne garde son gaaing, | 31 | Et qui ne garde son gahaing,
32 | Qu’en povreté à grant mehaing. | 32 | Qu’en povreté a grant mehaing. | 32 | Qu’en povretei a grant mahaing.
33 | Or avez la première plaie | 33 | Or avez la premiere plaie | 33 | Or avez la premiere plaie
34 | De ceſt ſiècle ſor la gent laie. | 34 | De cest siecle sor la gent laie. | 34 | De cest siecle seur la gent laie.
35 | La ſeconde n’eſt pas petite | 35 | La seconde n’est pas petite | 35 | La seconde n’est pas petite
36 | Qui ſor la gent clergie eſt dite. | 36 | Qui sor la gent clergie est dite. | 36 | Qui sus la gent clergie est dite.
37 | Fors eſcoliers, autre clergié | 37 | Fors escoliers, autre clergié | 37 | Fors escolier, autre clergié
38 | Sont tuit d’avariſce vergié. | 38 | Sont tuit d’avarisce vergié. | 38 | Sont cuit d’avarisce vergié.
39 | Plus eſt bons clers qui plus est riches, | 39 | Plus est bons clers qui plus est riches ; | 39 | Plus est bons clers qui plus est riches,
40 | Et qui plus a ſ’eſt li plus chiches ; | 40 | Et qui plus a s’est li plus chiches, | 40 | Et qui a plus a, s’est li plus chiches,
41 | Quar il a fet à ſon avoir | 41 | Quar il a fet a son avoir | 41 | Car il at fait a son avoir
42 | Hommage, ce vous ſaz savoir ; | 42 | Hommage, ce vous faz savoir ; | 42 | Homage, se vos fais savoir.
43 | Et puiſqu’il n’eſt ſires de lui, | 43 | Et puis qu’il n’est sires de lui, | 43 | Et puis qu’il n’est sires de lui,
44 | Comment puet-il aidier nului ? | 44 | Comment puet il aidier nului ? | 44 | Comment puet il aidier nelui ?
45 | Ce ne puet eſtre : ce me ſamble | 45 | Ce ne puet estre, ce me samble ; | 45 | Ce ne puet estre, ce me semble.
46 | Que plus amaſſe & plus aſſamble | 46 | Que, plus amasse et plus assamble, | 46 | Com plus amasse et plus assemble,
47 | Et plus li pleſt à regarder. | 47 | Et plus li plest a regarder ; | 47 | Et plus li plait a regardeir.
48 | Si ſe leroit ainſois larder | 48 | Si se leroit avant larder | 48 | Si ce lairoit avant lardeir
49 | Que l’en en péuſt bonté trère, | 49 | Que l’en en peüst bonté trere | 49 | Que on en peüst bonté traire
50 | S’on ne li fet à ſorce fère ; | 50 | S’on ne li fet a force fere ; | 50 | S’on ne li fait a force faire,
51 | Ainz leſt bien aler & venir | 51 | Ainz lest bien aler et venir | 51 | Ainz lait bien aleir et venir
52 | Les povres Dieu ſanz ſouvenir. | 52 | Les povres Dieu sanz souvenir. | 52 | Les povres Dieu sens souvenir.
53 | Toz jors aquiert juſqu’à la mort ; | 53 | Toz jors aquiert jusqu’a la mort ; | 53 | Touz jors acquiert jusqu’a la mort.
54 | Mès quant la mort à lui ſ’amort, | 54 | Més quant la mort a lui s’amort, | 54 | Mais quant la mors a lui s’amort,
55 | Que la mort vient qui le veut mordre, | 55 | Que la mort vient qui le veut mordre, | 55 | Que la mort vient qui le wet mordre,
56 | Qui de riens n’en fait à remordre, | 56 | Qui de riens n’en fait a remordre, | 56 | Qui de riens n’en fait a remordre,
57 | Si ne li leſt pas délivrer. | 57 | Si ne li lest pas delivrer : | 57 | Si ne le lait pas delivreir :
58 | A autrui li covient livrer | 58 | A autrui li covient livrer | 58 | A autrui li covient livreir
59 | Ce qu’il a gardé longuement, | 59 | Ce qu’il a gardé longuement ; | 59 | Ce qu’il at gardei longuement,
60 | Et il muert ſi ſoudainement | 60 | Et il muert si soudainement | 60 | Et il muert si soudainement
61 | C’on ne veut croire qu’il ſoit mors ; | 61 | C’on ne veut croire qu’il soit mors. | 61 | C’om ne wet croire qu’il soit mors.
62 | Mors eſt-il com vils & com ors, | 62 | Mors est il com vils et comme ors | 62 | Mors est il com viz et com ors
63 | Et com ers à autrui chaté ; | 63 | Et com sers a autrui chaté : | 63 | Et com cers a autrui chateil.
64 | Or a ce qu’il a achaté. | 64 | Or a ce qu’il a achaté. | 64 | Or at ce qu’il at achetei.
65 | Son teſtament ont en lien | 65 | Son testament ont en lien | 65 | Son testament ont en lien
66 | Ou archediacre ou dien, | 66 | Ou archediacre ou dien | 66 | Ou archediacre ou doyen
67 | Ou autre qui ſont ſi acointe, | 67 | Ou autre qui sont si acointe, | 67 | Ou autre qui sont sui acointe,
68 | Si n’en part puis ne chiez ne pointe : | 68 | Si n’en pert puis ne chiez ne pointe. | 68 | Si n’en pert puis ne chief ne pointe.
69 | Se gent d’ordre l’ont entre mains, | 69 | Se gent d’Ordre l’ont entre mains | 69 | Se gent d’Ordre l’ont entre mains
70 | Et il en donent (c’eſt le mains), | 70 | Et il en donent, c’est le mains ; | 70 | Et il en donent, c’est le mains :
71 | S’en donent por ce c’on le ſache, | 71 | S’en donent, por ce c’on le sache, | 71 | S’en donent por ce qu’on le sache
72 | Xx. paire de ſollers de vache | 72 | Vint paire de sollers de vache | 72 | .XX. paires de solers de vache
73 | Qui ne lor couſtent que .xx. ſols : | 73 | Qui ne lor coustent que vint sous : | 73 | Qui ne lor coustent que .XX. souz.
74 | Or eſt cil ſauvés & aſſous ! | 74 | Or est cil sauvez et assous ! | 74 | Or est cil sauvez et assoux !
75 | S’il a bien fet, lors ſi le trueve, | 75 | S’il a bien fet, lors si le trueve, | 75 | C’il at bien fait, lors si le trueve,
76 | Que dès lors eſt-il en l’eſprueve ! | 76 | Que dés lors est il en l’esprueve. | 76 | Que des lors est il en l’esprueve.
77 | Leſſiez-le, ne vous en ſoviegne ; | 77 | Lessiez le, ne vous en soviegne : | 77 | Laissiez le, ne vos en sovaigne :
78 | S’il a bien fet, bien l’en coviegne. | 78 | S’il a bien fet, bien l’en coviegne ! | 78 | C’il at bien fait, si l’en convaigne.
79 | Avoir de lonc tens amaſſé | 79 | Avoir de lonc tens amassé | 79 | Avoir de lonc tans arnassei
80 | Ne véiſtes ſi toſt paſſé, | 80 | Ne veïstes si tost passé, | 80 | Ne veïstes si tost passei,
81 | Quar li mauſez ſa part en oſte | 81 | Quar li maufez sa part en oste | 81 | Car li mauffeiz sa part en oste
82 | Por ce qu’il a celui à oſte. | 82 | Por ce qu’il a celui a oste. | 82 | Por ce qu’il at celui a hoste.
83 | Cil ſont parent qu’au partir pèrent : | 83 | Cil sont parent qu’au partir perent ; | 83 | Cil sunt parent qu’au partir peirent.
84 | Les laſſes âmes le compèrent | 84 | Les lasses ames le comperent | 84 | Les lasses aimes le comperent
85 | Qui en reçoivent la juſtice | 85 | Qui en reçoivent la justise, | 85 | Qui en resoivent la justise,
86 | Et li cors au jor du juiſe : | 86 | Et li cors, au jor du Juïse. | 86 | Et li cors au jor dou Juise.
87 | Avoir à clers, toiſon à chien, | 87 | Avoir a clers, toison a chien | 87 | Avoir a clers, toison a chien
88 | Ne puéent pas venir à bien. | 88 | Ne pueent pas venir a bien. | 88 | Ne doivent pas venir a bien.
89 | Tout plainement droit eſcolier | 89 | Tout plainement, droit escolier | 89 | Tout plainnement droit escolier
90 | Ont plus de paine que colier | 90 | Ont plus de paine que colier. | 90 | Ont plus de poinne que colier.
91 | Quant il ſont en eſtrange terre, | 91 | Quant il sont en estrange terre | 91 | Quant il sont en estrange terre
92 | Por pris & por honor conquerre | 92 | Por pris et por honor conquerre | 92 | Por pris et por honeur conquerre
93 | Et por honorer cors & âme, | 93 | Et por honorer cors et ame, | 93 | Et por honoreir cors et ame,
94 | S’il n’en ſovient homme ne fame. | 94 | Si n’en sovient Romme ne fame : | 94 | Si ne sovient home ne fame.
95 | S’on lor envoie, c’est trop pou : | 95 | S’on leur envoie, c’est trop pou. | 95 | S’om lor envoie, c’est trop pou.
96 | Il leur ſovient plus de ſaint Pou | 96 | Il lor sovient plus de saint Pou | 96 | Il lor sovient plus de Saint Pou
97 | Que d’apoſtre de paradis ; | 97 | Que d’apostre de paradis, | 97 | Que d’aspostre de paradix,
98 | Quar ils n’ont mie .x. & .x... | 98 | Quar il n’ont mie dis et dis | 98 | Car il n’ont mie dix et dix
99 | Les mars d’or ne les mars d’argent : | 99 | Les mars d’or ne les mars d’argent : | 99 | Les mars d’or ne les mars d’argent.
100 | En dangier ſont d’eſtrange gent. | 100 | En dangier sont d’estrange gent. | 100 | En dongier sunt d’estrange gent.
101 | Cels pris, cels aim, & je ſi doi ; | 101 | Cels pris, cels aim et je si doi ; | 101 | Ceux pris, cex aing, et je si doi,
102 | Cels doit l’en bien monſtrer au doi, | 102 | Cels doit l’en bien moustrer au doi, | 102 | Cex doit on bien monstreir au doi
103 | Qu’il ſont el ſiècle cler ſemé : | 103 | Qu’il sont el siecle cler semé | 103 | Qu’il sunt el siecle cleir semei.
104 | Si doivent eſtre miex amé. | 104 | Si doivent estre miex amé. | 104 | Si doivent estre miex amei.
105 | Chevalerie eſt ſi grant choſe, | 105 | Chevalerie est si grant chose | 105 | Chevalerie est si granz choze
106 | Que la tierce plaie n’en oſe | 106 | Que la tierce plaie n’en ose | 106 | Que de la tierce plaie n’oze
107 | Parler qu’ainſi com par defors ; | 107 | Parler qu’ainsi com par defors ; | 107 | Parleir qu’ainsi com par defors.
108 | Car tout auſſi comme li ors | 108 | Quar tout aussi comme li ors | 108 | Car tout aussi comme li ors
109 | Eſt li mieudres métaus c’on truiſe, | 109 | Est li mieudres metaus c’on truise, | 109 | Est li mieudres metaux c’om truisse,
110 | Eſt-ce li puis là où l’en puiſe | 110 | Est ce li puis la ou l’en puise | 110 | Est ce li puis lai ou on puise
111 | Tout ſens, tout bien & toute, honor : | 111 | Tout sens, tout bien et toute honor, | 111 | Tout sen, tout bien et toute henour.
112 | Si eſt droiz que je les honor ; | 112 | Si est droiz que je les honor. | 112 | Si est droiz que je les honour.
113 | Mès tout auſſi com draperie | 113 | Més tout aussi com draperie | 113 | Mais tout aussi corn draperie
114 | Vaut mieux que ne fet freperie, | 114 | Vaut miex que ne fet freperie, | 114 | Vaut miex que ne fait fraperie,
115 | Valurent miex cil qui jà furent | 115 | Valurent miex cil qui ja furent | 115 | Valurent miex cil qui ja furent
116 | De cels qui ſont & il ſi durent ; | 116 | De cels qui sont, et il si durent, | 116 | De seux qu’or sont, et il si durent,
117 | Quar cis ſiècles eſt ſi changiez | 117 | Quar cis siecles est si changiez | 117 | Car ciz siecles est si changiez
118 | Que uns leus blans a toz mengiés | 118 | Que uns leus blans a toz mengiez | 118 | Que un leux blans a toz mangiez
119 | Les chevaliers loiaus & preus : | 119 | Les chevaliers loiaus et preus : | 119 | Les chevaliers loiaux et preux.
120 | Por ce n’eſt mès li ſiècles preus. | 120 | Por ce n’est més li siecles preus. | 120 | Por ce n’est mais ciz siecles preuz.
| Expliciunt les Plaies du Monde. |  | Expliciunt les plaies du monde. |  | Explicit.