Panorama des principales éditions des œuvres de Rutebeuf.

La desputaison du croisé et du décroisé, édition panoptique

| Télécharger l'édition en version Excel
| Consulter l'édition simple de Jubinal
| Consulter l'édition simple de Bastin & Faral
| Consulter l'édition simple de Zink

Le texte

| Œuvres complètes de Rutebeuf, trouvère du XIIIe siècle, recueillies et mises au jour pour la première fois par Achille Jubinal, Nouvelle édition revue et corrigée, A. Jubinal, 1874 : Paris, Paul Daffis, vol. 1, pp. 146-160. |  | Œuvres complètes de Rutebeuf, J. Bastin & E. Faral, 1959-1960 : Paris, Picard, vol. 1, pp. 470-478. |  | Œuvres complètes de Rutebeuf, texte établi, traduit, annoté et présenté avec variantes par Michel Zink, M. Zink, 1990 : Paris, Garnier, vol. 2, pp. 356-372.
| Ci encoumence |  | Ci encoumence la desputizons |  | CI ENCOUMENCE LA DESPUTIZONS
| La Desputizons dou Croisié et dou Descroizié. |  | dou Croisié et dou Descroizié. |  | DOU CROISIE ET DOU DESCROISIE.
|  |  | I |  | I
1 | L’autr’ier entour la Saint-Remei | 1 | L’autrier, entour la Saint Remi, | 1 | L’autrier entour la Saint Remei
2 | Chevauchoie por mon afaire, | 2 | Chevauchoie por mon afaire, | 2 | Chevauchoie por mon afaire,
3 | Pencix, car trop ſunt agrumi | 3 | Pencix, car trop sunt agrami | 3 | Pencix, car trop sunt agrami
4 | La gent dont Diex a plus afaire, | 4 | La gent dont Diex at plus a faire, | 4 | La gent dont Diex at plus a faire,
5 | Cil d’Acre, qui n’ont nul ami, | 5 | Cil d’Acre, qui n’ont nul ami | 5 | Cil d’Acre, qui n’ont nul ami
6 | Ce puet-on bien por voir retraire, | 6 | (Ce puet on bien por voir retraire) | 6 | (Ce puet on bien por voir retraire),
7 | Et ſont ſi près lor anemi | 7 | Et sont si pres lor anemi | 7 | Et sont si prés lor anemi
8 | Qu’à eux puent lancier & traire. | 8 | Qu’a eux pueent lancier et traire. | 8 | Qu’a eux pueent lancier et traire.
|  |  | II |  | II
9 | Tant fui pancis à ceſte choze | 9 | Tant fui pancis a ceste choze | 9 | Tant fui pancis a ceste choze
10 | Que je deſvoiai de ma voie, | 10 | Que je desvoiai de ma voie, | 10 | Que je desvoiai de ma voie,
11 | Com cil qu’à li meimes choze, | 11 | Com cil qu’a li meïmes choze, | 11 | Com cil qu’a li meïsmes choze,
12 | Por le penceir que g’i avoie. | 12 | Por le penceir que g’i avoie. | 12 | Por le penceir que g’i avoie.
13 | Une maiſon fort & bien cloze | 13 | Une maison fort et bien cloze | 13 | Une maison fort et bien cloze
14 | Trouvai, dont je riens ne ſavoie, | 14 | Trouvai, dont je riens ne savoie, | 14 | Trouvai, dont je riens ne savoie,
15 | Et c’eſtoit là-dedens encloze | 15 | Et s’estoit la dedens encloze | 15 | Et c’estoit la dedens encloze
16 | Une gent que je demandoie. | 16 | Une gent que je demandoie. | 16 | Une gent que je demandoie.
|  |  | III |  | III
17 | Chevaliers i avoit teiz quatre | 17 | Chevaliers i avoit teiz quatre | 17 | Chevaliers i avoit teiz quatre
18 | Qui bien ſeivent parleir franſois. | 18 | Qui bien sorent parleir fransois ; | 18 | Qui bien seivent parleir fransois.
19 | Soupei orent, fi vont eſbatre | 19 | Soupei orent, si vont esbatre | 19 | Soupei orent, si vont esbatre
20 | En un vergier deleiz le bois. | 20 | En un vergier deleiz le bois. | 20 | En un vergier deleiz le bois.
21 | Ge ne me veulz ſor eux embatre, | 21 | Ge ne me voulz sor eux embatre, | 21 | Ge ne me voulz sor eux embatre,
22 | Que ce me dift uns lions cortois : | 22 | Que ce me dist uns hom cortois : | 22 | Que ce me dist uns hom cortois :
23 | Tiez cuide compaignie eſbatre | 23 | « Teiz cuide compaignie esbatre | 23 | « Teiz cuide compaignie esbatre
24 | Qui la touſt coſt or ſans gabois. | 24 | Qui la toust », c’est or sans gabois. | 24 | Qui la toust », c’est or sans gabois.
|  |  | IV |  | IV
25 | Li dui laiſſent parleir les deux | 25 | Li dui laissent parleir les deux | 25 | Li dui laissent parleir les deux,
26 | Et je les pris à eſcouteir, | 26 | Et je les pris a escouteir, | 26 | Et je les pris a escouteir,
27 | Qui leiz la haie fui touz ſeux ; | 27 | Qui leiz la haie fui touz seux ; | 27 | Qui leiz la haie fui touz seux.
28 | Si defcent por moi acouteir. | 28 | Si descent por moi acouteir. | 28 | Si descent por moi acouteir.
29 | Si diſtrent, entre gas & geux, | 29 | Si distrent, entre gas et geux, | 29 | Si distrent, entre gas et geux,
30 | Teiz moz com vos m’orreiz conteir. | 30 | Teiz moz con vos m’orreiz conteir ; | 30 | Teiz moz con vos m’orreiz conter.
31 | Siècles i fut nomeiz & Deus : | 31 | Siecles i fut nomeiz et Deus : | 31 | Siecles i fut nomeiz et Deus.
32 | De ce priſtrent à deſputeir. | 32 | De ce pristrent a desputeir. | 32 | De ce pristrent a desputeir.
|  |  | V |  | V
33 | Li uns d’eux avoit la croix priſe, | 33 | Li uns d’eux avoit la croix prise, | 33 | Li uns deux avoit la croix prise,
34 | Li autre ne la voloit prendre. | 34 | Li autres ne la voloit prendre ; | 34 | Li autres ne la voloit prendre.
35 | Or eſtoit de ce lor emprife, | 35 | Or estoit de ce lor emprise | 35 | Or estoit de ce lor emprise,
36 | Que li croiſiez voloit aprendre | 36 | Que li croiziez voloit aprendre | 36 | Que li croiziez voloit aprendre
37 | A celui qui pas ne deſprife | 37 | A celui qui pas ne desprise | 37 | A celui qui pas ne desprise
38 | La croix, ne la main n’i vuet tendre, | 38 | La croix ne la main n’i vuet tendre | 38 | La croix ne la main n’i vuet tendre
39 | Qu’il la préiſt par ſa maîtrize, | 39 | Qu’il la preïst par sa maitrize, | 39 | Qu’il la preïst par sa maitrize,
40 | Ce, ces ſans ce puez tant eſtendre. | 40 | Se ses sans se puet tant estendre. | 40 | Ce ces sans ce puet tant estendre.
|  |  | VI |  | VI
41 | Dit li croulez premièrement : | 41 | Dit li croisiez premierement : | 41 | Dit li croisiez premierement :
42 | « Enten à moi, biaux dolz amis ; | 42 | « Enten a moi, biaux dolz amis. | 42 | « Enten a moi, biaux dolz amis.
43 | Tu feiz mult bien entièrement | 43 | Tu seiz moult bien entierement | 43 | Tu seiz moult bien entierement
44 | Que Diex en toi le ſan a mis, | 44 | Que Diex en toi le san a mis | 44 | Que Diex en toi le san a mis
45 | Dont tu connais apertement | 45 | Dont tu connois apertement | 45 | Dont tu connois apertement
46 | Bien de mal, amis d’anemis. | 46 | Bien de mal, amis d’anemis ; | 46 | Bien de mal, amis d’anemis.
47 | Se tu en euvres ſagement, | 47 | Se tu en euvres sagement, | 47 | Se tu en euvres sagement,
48 | Tes loïers t’en eſt promis. | 48 | Tes loiers t’en est ja promis. | 48 | Tes loiers t’en est [ja] promis.
|  |  | VII |  | VII
49 | « Tu voiz, & parfois, & entens | 49 | Tu voiz et parsois et entens | 49 | Tu voiz et parsois et entens
50 | Le meſchief de la ſainte terre. | 50 | Le meschief de la Sainte Terre. | 50 | Le meschief de la Sainte Terre.
51 | Por qu’eſt de proeſſe vantons | 51 | Por qu’est de proesse vantans | 51 | Por qu’est de proesse vantans
52 | Qui le leu Dieu lait en teil guerre ? | 52 | Qui le leu Dieu lait en teil guerre ? | 52 | Qui le leu Dieu lait en teil guerre ?
53 | S’uns hom pooit vivre .c. ans | 53 | S’uns hom pooit vivre cent ans, | 53 | S’uns hom pooit vivre cent ans,
54 | Ne puet-il tant d’oneur conquerre | 54 | Ne puet il tant d’oneur conquerre | 54 | Ne puet il tant d’oneur conquerre
55 | Com ſe il eſt bien repentans | 55 | Com, se il est bien repentans, | 55 | Com, se il est bien repentans,
56 | D’aleir le ſépulchre requerre. » | 56 | D’aleir le Sepuchre requerre. » | 56 | D’aleir le Sepulchre requerre. »
|  |  | VIII |  | VIII
57 | Dit li autre : « J’entens mult bien | 57 | Dit li autres « J’entens moult bien | 57 | Dit li autres : « J’entens moult bien
58 | Por quoi vos dites teiz paroles. | 58 | Por quoi vos dites tel parole. | 58 | Por quoi vos dites tel parole.
59 | Vos me ſermoneiz que le mien | 59 | Vos me sermoneiz que le mien | 59 | Vos me sermoneiz que le mien
60 | Doingne au coc & puis ſi m’envole. | 60 | Doingne au coc et puis si m’en vole : | 60 | Doingne au coc et puis si m’en vole.
61 | Mes enfans garderont li chien | 61 | Mes enfans garderont li chien, | 61 | Mes enfans garderont li chien,
62 | Qui demorront en la parole. | 62 | Qui demorront en la pailliole. | 62 | Qui demorront en la pailliole.
63 | Hon dit : Ce que tu tiens, ſi tien ; | 63 | Hon dit : « Ce que tu tiens, si tien ! » | 63 | Hon dit : « Ce que tu tiens, si tien ! »
64 | Ci at boers mot de bone eſcole. » | 64 | Ci at boen mot de bone escole. | 64 | Ci at boen mot de bone escole.
|  |  | IX |  | IX
65 | « Cuidiez-vos or que la croix preingne | 65 | Cuidiez vos or que la croix preingne | 65 | Cuidiez vos or que la croix preingne
66 | Et que je men voize outre meir, | 66 | Et que je m’en voize outre meir | 66 | Et que je m’en voize outre meir,
67 | Et que les .c. ſoudées deingne | 67 | Et que les cent soudees deingne | 67 | Et que les .C. soudees deingne
68 | Por .xl. cens réclameir ? | 68 | Por quarante sols reclameir ? | 68 | Por .XL. sols reclameir ?
69 | Je ne cuic pas que Deux euſeingne | 69 | Je ne cuit pas que Deux enseingne | 69 | Je ne cuit pas que Deux enseingne
70 | Que hom le doie ainſi ſemeir : | 70 | Que hom le doie ainsi semeir : | 70 | Que hom le doie ainsi semeir.
71 | Qui ainſi ſenme pou i veigne, | 71 | Qui ainsi senme, pou i veigne, | 71 | Qui ainsi senme, pou i veigne,
72 | Car hem les devroit aſemeir. » | 72 | Car hom le devroit asomeir. | 72 | Car hom le devroit asomeir.
|  |  | X |  | X
73 | — « Tu naquiz de ta mère nuz, | 73 | — Tu naquiz de ta mere nuz, | 73 | — Tu naquiz de ta mere nuz,
74 | Dit li croiziez, c’eſt choze aperte : | 74 | Dit li croisiez, c’est choze aperte ; | 74 | Dit li croisiez, c’est choze aperte.
75 | Or iez juqu’à cel tens venuz | 75 | Or iez juqu’a cet tens venuz | 75 | Or iez juqu’a cet tens venuz
76 | Que ta chars eſt bien recoverte. | 76 | Que ta chars est bien recoverte. | 76 | Que ta chars est bien recoverte.
77 | Qu’eſt Diex nès qu’alors devenuz | 77 | Qu’est Dieus ne qu’est lors devenuz | 77 | Qu’est Dieus ne qu’est lors devenuz
78 | Qu’à cent dobles vent la déſerte ? | 78 | Qu’a cent dobles rent la deserte ? | 78 | Qu’a cent dobles rent la deserte ?
79 | Bien i ert por meſchéanz tenuz, | 79 | Bien iert por mescheanz tenuz | 79 | Bien iert por mescheanz tenuz
80 | Qui ferat ſi vilainne perte. | 80 | Qui ferat si vilainne perte. | 80 | Qui ferat si vilainne perte.
|  |  | XI |  | XI
81 | « Hom puet or paradis avoir | 81 | Hom puet or paradix avoir | 81 | Hom puet or paradix avoir
82 | Ligièrement ! Diex en ait loux ; | 82 | Ligierement, Diex en ait loux ! | 82 | Ligierement, Diex en ait loux !
83 | Aſſéiz plus, ce poeiz ſavoir, | 83 | Asseiz plus, ce poeiz savoir, | 83 | Asseiz plus, ce poeiz savoir,
84 | L’acheta ſainz Pière & ſainz Poulz, | 84 | L’acheta sainz Piere et sainz Poulz | 84 | L’acheta sainz Piere et sainz Poulz,
85 | Qui de ſi précieux avoir | 85 | Qui de si precieux avoir | 85 | Qui de si precieux avoir
86 | Com furent la teſte & li coux, | 86 | Com furent la teste et li coux | 86 | Com furent la teste et li coux
87 | L’aquiſtrent, ſe teneiz à voir : | 87 | L’aquistrent, ce teneiz a voir ; | 87 | L’aquistrent, ce teneiz a voir.
88 | Iciſt dui firent .ij. biaux coux. » | 88 | Icist dui firent deus biaux coux. » | 88 | Icist dui firent deus biaux coux. »
|  |  | XII |  | XII
89 | Dit cil qui de croizier n’a cure : | 89 | Dit cil qui de croizier n’a cure : | 89 | Dit cil qui de croizier n’a cure :
90 | Je voi merveilles d’une gent | 90 | « Je voi merveilles d’une gent | 90 | « Je voi merveilles d’une gent
91 | Qui aſſeiz ſueffrent poinne dure | 91 | Qui asseiz sueffrent poinne dure | 91 | Qui asseiz sueffrent poinne dure
92 | En amaſſeir .i. pou d’argent ; | 92 | En amasseir un pou d’argent, | 92 | En amasseir un pou d’argent,
93 | Puis vont à Roume ou en Eſture, | 93 | Puis vont a Roume ou en Esture, | 93 | Puis vont a Roume ou en Esture,
94 | Ou vont autre voie enchergent : | 94 | Ou vont autre voie enchergent : | 94 | Ou vont autre voie enchergent.
95 | Tant vont cerchant bone aventure, | 95 | Tant vont cerchant bone aventure | 95 | Tant vont cerchant bone aventure
96 | Qu’ils n’ont baeſſe ne ſergent. | 96 | Qu’il n’ont baesse ne sergent. | 96 | Qu’il n’ont baesse ne sergent.
|  |  | XIII |  | XIII
97 | « Hom puet mult bien en ceſt payx | 97 | Hom puet moult bien en cet paÿx | 97 | Hom puet moult bien en cet paÿx
98 | Gaaignier Dieu cens grant damage ; | 98 | Gaiaignier Dieu sens grant damage ; | 98 | Gaiaignier Dieu cens grant damage.
99 | Vos ireiz outre meir lays | 99 | Vos ireiz outre meir laÿs | 99 | Vos ireiz outre mer laÿs,
100 | Qu’à folie aveiz fait homage. | 100 | Qu’a folie aveiz fait homage. | 100 | Qu’a folie aveiz fait homage.
101 | Je dis que cil eſt foux nayx | 101 | Je di que cil est foux naÿx | 101 | Je di que il est foux naÿx
102 | Qui ce meſt en autrui ſervage, | 102 | Qui se mest en autrui servage, | 102 | Qui se mest en autrui servage,
103 | Quant Dieu puet gaaignier ſayx | 103 | Quant Dieu puet gaaignier saÿx | 103 | Quant Dieu puet gaaignier saÿx
104 | Et vivre de ſon héritage. » | 104 | Et vivre de son heritage. | 104 | Et vivre de son heritage.
|  |  | XIV |  | XIV
105 | — « Tu dis si grant abuſion | 105 | — Tu dis si grant abusion | 105 | — Tu dis si grant abusion
106 | Que nus ne la porroit deſcrire, | 106 | Que nus ne la porroit descrire, | 106 | Que nus ne la porroit descrire,
107 | Qui vues ſans tribulation | 107 | Qui vués sans tribulation | 107 | Qui wés sans tribulacion
108 | Gaaignier Dieu por ton biau rire ; | 108 | Gaaignier Dieu por ton biau rire : | 108 | Gaaignier Dieu por ton biau rire.
109 | Dont orent fole entencion | 109 | Dont orent fole entencion | 109 | Dont orent fole entencion
110 | Li ſaint qui ſoffrirent martyre | 110 | Li saint qui soffrirent martyre | 110 | Li saint qui soffrirent martyre
111 | Por venir à redempcion ? | 111 | Por venir a redempcion ? | 111 | Por venir a redempcion ?
112 | Tu dis ce que n’uns ne doit dire. | 112 | Tu diz ce que nuns ne doit dire. | 112 | Tu diz ce que nuns ne doit dire.
|  |  | XV |  | XV
113 | « Encor n’eſt pas digne la poingne | 113 | Ancor n’est pas digne la poinne | 113 | Ancor n’est pas digne la poinne
114 | Que n’uns hom puiſſe ſoutenir | 114 | Que nuns hom puisse soutenir | 114 | Que nuns hom puisse soutenir
115 | A ce qu’à la joie ſovrainne | 115 | A ce qu’a la joie sovrainne | 115 | A ce qu’a la joie sovrainne
116 | Puiſſe ne ne doie venir : | 116 | Puisse ne ne doie venir. | 116 | Puisse ne ne doie venir.
117 | Par ce ſe rendent tuit cil moinne | 117 | Por ce se rendent tuit cil moinne | 117 | Por ce se rendent tuit cil moinne
118 | Qu’à teil joie puiſſent venir. | 118 | Qu’a teil joie puissent venir : | 118 | Qu’a teil joie puissent venir.
119 | Hom ne doit pas douteir eſſoinne | 119 | Hom ne doit pas douteir essoinne | 119 | Hom ne doit pas douteir essoinne
120 | C’on ait pour Dieu juqu’au fenir. » | 120 | C’on ait pour Dieu juqu’au fenir. | 120 | C’on ait pour Dieu juqu’au fenir.
|  |  | XVI |  | XVI
121 | — « Sire qui des croix ſermoneiz, | 121 | — Sire qui des croix sermoneiz, | 121 | — Sire, qui des croix sermoneiz,
122 | Reſoffreiz-moi que je deſlas. | 122 | Resoffreiz moi que je deslas : | 122 | Resoffreiz moi que je deslas.
123 | Sermoneiz ces hauz coroneiz, | 123 | Sermoneiz ces hauz coroneiz, | 123 | Sermoneiz ces hauz coroneiz,
124 | Ces grans doiens & ces prélaz, | 124 | Ces grans doiens et ces prelaz | 124 | Ces grans doiens et ces prelaz
125 | Cui Diex eſt toz abandoneiz | 125 | Cui Diex est toz abandoneiz | 125 | Cui Diex est toz abandoneiz
126 | Et dou ſiècle toz li ſolaz : | 126 | Et dou siecle toz li solaz. | 126 | Et dou siecle toz li solaz.
127 | Ciz geux eſt trop mal ordeneiz | 127 | Ciz geux est trop mal ordeneiz, | 127 | Ciz geux est trop mal ordeneiz,
128 | Que toz jors nos meteiz ès laz. | 128 | Que toz jors nos meteiz es laz. | 128 | Que toz jors nos meteiz es laz.
|  |  | XVII |  | XVII
129 | Clerc & prélat doivent vengier | 129 | Clerc et prelat doivent vengier | 129 | Clerc et prelat doivent vengier
130 | La honte Dieu, qu’il ont ces rentes. | 130 | La honte Dieu, qu’il ont sa rente ; | 130 | La honte Dieu, qu’il ont ces rentes.
131 | Ils ont à boivre & à mengier : | 131 | Il ont a boivre et a mangier, | 131 | Il ont a boivre et a mangier,
132 | Si ne lor chaut c’il pluet ou vente. | 132 | Si ne lor chaut s’il pluet ou vente. | 132 | Si ne lor chaut c’il pluet ou vente.
133 | Siècles eſt touz en lor dangier ; | 133 | Siecles est touz en lor dangier ; | 133 | Siecles est touz en lor dangier.
134 | C’il vont à Dieu par teile ſente, | 134 | S’il vont a Dieu par teile sente, | 134 | C’il vont a Dieu par teile sente,
135 | Fol ſunt c’il la vuelent changier, | 135 | Fol sunt s’il la vuelent changier, | 135 | Fol sunt c’il la welent changier,
136 | Car c’eſt de toutes la plus gente. » | 136 | Car c’est de toutes la plus gente. | 136 | Car c’est de toutes la plus gente.
|  |  | XVIII |  | XVIII
137 | — « Laiſſe clers & prélaz eſteir | 137 | — Laisse clers et prelaz esteir | 137 | — Laisse clers et prelaz esteir
138 | Et te pren garde au roi de France | 138 | Et te pren garde au roi de France, | 138 | Et te pren garde au roi de France,
139 | Qui por paradix conqueſteir | 139 | Qui por paradix conquesteir | 139 | Qui por paradix conquesteir
140 | Vuet metre le cors en balance | 140 | Vuet metre le cors en balance | 140 | Vuet metre le cors en balance
141 | Et ces enfanz à Dieu preſteir ; | 141 | Et ses enfans a Dieu presteir, | 141 | Et ces enfans a Dieu presteir :
142 | Li près n’eſt pas en eſmaiance | 142 | Ne point n’en est en esmaiance ; | 142 | Li prés n’est pas en aesmance !
143 | Tu voiz qu’il ce vuet apreſteir | 143 | Tu voiz qu’il se vuet apresteir | 143 | Tu voiz qu’il se vuet apresteir
144 | Et faire ce dont à toi tance. | 144 | Et faire ce dont a toi tance. | 144 | Et faire ce dont a toi tance.
|  |  | XIX |  | XIX
145 | « Mult a or meillor demoreir | 145 | Moult a or meillor demoreir | 145 | Moult a or meillor demoreir
146 | Li Rois et roiaume que nos, | 146 | Li rois vraiement que n’avons, | 146 | Li rois el roiaume que nos,
147 | Qui de ſon cors vuet honoreir | 147 | Qui de son cors vuet honoreir | 147 | Qui de son cors wet honoreir
148 | Celui que por Seignor tenons, | 148 | Celui que por seignor tenons, | 148 | Celui que por seignor tenons,
149 | Qu’en crois ſe laiſſa devoreir. | 149 | Qu’en crois se laissa devoreir. | 149 | Qu’en crois se laissa devoreir.
150 | Ce de lui ſervir ne penons, | 150 | Se de lui servir ne penons, | 150 | Ce de lui servir ne penons,
151 | Hélas ! trop aurons à ploreir, | 151 | Helas ! trop avrons a ploreir, | 151 | Helas ! trop avrons a ploreir,
152 | Que trop fole vie menons ! | 152 | Que trop fole vie menons. | 152 | Que trop fole vie menons.
|  |  | XX |  | XX
153 | — « Je vuel entre mes voiſins eſtre | 153 | — Je vuel entre mes voisins estre | 153 | — Je wel entre mes voisins estre
154 | Et moi déduire & ſolacier : | 154 | Et moi deduire et solacier ; | 154 | Et moi deduire et solacier.
155 | Vos ireiz outre la meir peiſtre | 155 | Vos ireiz outre la meir peistre, | 155 | Vos ireiz outre la meir peistre,
156 | Qui poez grant fais embracier. | 156 | Qui poeiz grant fais embracier. | 156 | Qui poeiz grant fais embracier.
157 | Dites le ſoudant voſtre meiſtre | 157 | Dites le soudant vostre meistre | 157 | Dites le soudant vostre meistre
158 | Que je pris pou ſon menacier | 158 | Que je pris pou son menacier : | 158 | Que je pri pou son menacier.
159 | S’il vient deſà, mal me vit neiſtre, | 159 | S’il vient desa, mal me vit neistre, | 159 | C’il vient desa, mal me vit neistre,
160 | Mais lai ne l’irai pas chacier. | 160 | Mais lai ne l’irai pas chacier. | 160 | Mais lai ne l’irai pas chacier.
|  |  | XXI |  | XXI
161 | Je ne faz nul tort à nul home, | 161 | Je ne faz nul tort a nul home, | 161 | Je ne faz nul tort a nul home,
162 | N’uns hom ne fait de moi clamour ; | 162 | Nuns hom ne fait de moi clamour ; | 162 | Nuns hom ne fait de moi clamour.
163 | Je cuiche toſt & tien grant ſoume, | 163 | Je couche tost si dor grant soume | 163 | Je couche tost, si dor grant soume,
164 | Et tieng mes voiſins à amour. | 164 | Et tieng mes voisins a amour ; | 164 | Et tieng mes voisins a amour.
165 | Si croi, par ſaint Pierre de Roume, | 165 | Si croi, par saint Pierre de Roume, | 165 | Si croi, par saint Pierre de Roume,
166 | Qu’il ne vaut miex que je demour, | 166 | Qu’il me vaut miex que je demour | 166 | Qu’il me vaut miex que je demour
167 | Que de l’autrui porter grant ſoume | 167 | Que de l’autrui porter grant soume | 167 | Que de l’autrui porter grant soume,
168 | Dont je ſeroie en grant cremour. | 168 | Dont je seroie en grant cremour. | 168 | Dont je seroie en grant cremour.
|  |  | XXII |  | XXII
169 | — « Deſai bées a aiſe vivre, | 169 | — Desai bees a aise vivre : | 169 | — Desai bees a aise vivre :
170 | Seiz-tu ſe tu vivras aſſeiz ? | 170 | Seiz tu se tu vivras asseiz ? | 170 | Seiz tu se tu vivras asseiz ?
171 | Dis-moi ce tu ceiz en queil livre | 171 | Di moi se tu ceiz en queil livre | 171 | Di moi ce tu ceiz en queil livre
172 | Certains vivres ſoit compaſſeiz. | 172 | Certains vivres soit compasseiz. | 172 | Certains vivres soit compasseiz.
173 | Manjue & boif & ſi t’enyvre, | 173 | Manjue et boif et si t’enyvre, | 173 | Manjue et boif, et si t’enyvre,
174 | Que mauvais eſt de pou laſſeiz ; | 174 | Que mauvais est de pou lasseiz ; | 174 | Que mauvais est de pou lasseiz.
175 | Tuit ſont .i., ſaches a délivre, | 175 | Tuit sont un, saches a delivre, | 175 | Tuit sont un, saches a delivre,
176 | Et vie d’oume & oez quaſſeiz. | 176 | Et vie d’oume et oez quasseiz. | 176 | Et vie d’oume et oez quasseiz.
|  |  | XXIII |  | XXIII
177 | « Laz ! ti dolant ! la mors te chace, | 177 | Laz ! ti dolent, la mors te chace, | 177 | Laz ! ti dolant, la mors te chace,
178 | Qui tort t’aura laſſei & pris ; | 178 | Qui tost t’avra lassei et pris ; | 178 | Qui tost t’avra lassei et pris.
179 | Deſus ta teſte tien ſa mace : | 179 | Desus ta teste tient sa mace : | 179 | Desus ta teste tient sa mace.
180 | Viex & jones prent a .i. pris. | 180 | Viex et Jones prent a un pris ; | 180 | Viex et jones prent a un pris.
181 | Tantoſt at fait de pié eſchace, | 181 | Tantost at fait de pié eschace, | 181 | Tantost a fait de pié eschace,
182 | Et tu as tant vers Dieu meſpris ! | 182 | Et tu as tant vers Dieu mespris ! | 182 | Et tu as tant vers Dieu mespris !
183 | Au moins enxui .i. pou la trace | 183 | Au moins enxui un pou la trace | 183 | Au moins enxui un pou la trace
184 | Par quoi li boen ont los & pris. » | 184 | Par quoi li boen ont loz et pris. | 184 | Par quoi li boen ont loz et pris.
|  |  | XXIV |  | XXIV
185 | — « Sire croiziez, merveilles voi ; | 185 | — Sire croiziez, merveilles voi : | 185 | — Sire croiziez, merveilles voi :
186 | Mult vont-outre meir gent menue, | 186 | Moult vont outre meir gent menue, | 186 | Moult vont outre meir gent menue,
187 | Sage, large, de grant aroi, | 187 | Sage, large, de grant aroi, | 187 | Sage, large, de grant aroi,
188 | De bien metable convenue, | 188 | De bien metable convenue, | 188 | De bien metable convenue,
189 | Et bien i font, ſi com je croi, | 189 | Et bien i font, si com je croi, | 189 | Et bien i font, si com je croi,
190 | Dont l’arme eſt por meilleur tenue : | 190 | Dont l’arme est por meilleur tenue ; | 190 | Dont l’arme est por meilleur tenue.
191 | Si ne valent ne ce ne quoi | 191 | Si ne valent ne ce ne quoi | 191 | Si ne valent ne ce ne quoi
192 | Quant ce vient à la revenue. | 192 | Quant ce vient a la revenue. | 192 | Quant ce vient a la revenue.
|  |  | XXV |  | XXV
193 | Se Diex eſt nule part el monde, | 193 | Se Diex est nule part el monde, | 193 | Se Diex est nule part el monde,
194 | Il eſt en France, c’et ſens doute ; | 194 | Il est en France, c’est sens doute : | 194 | Il est en France, c’e[s]t sens doute.
195 | Ne cuidiez pas qu’il ſe reponde | 195 | Ne cuidiez pas qu’il se reponde | 195 | Ne cuidiez pas qu’il se reponde
196 | Entre gent qui ne l’aimaient goute. | 196 | Entre gent qui ne l’ainment goute. | 196 | Entre gent qui ne l’ainment goute,
197 | Et voſtre meir eſt ſi parfonde | 197 | J’aing mieux fontainne qui soronde | 197 | J’aing mieux fontainne qui soronde
198 | Qu’il eſt bien droiz que la redoute ; | 198 | Que cele qu’en estei s’esgoute, | 198 | Que cele qu’en estei s’esgoute,
199 | J’aing mieux fontaine qui ſoronde | 199 | Et vostre meir est si parfonde | 199 | Et vostre meir est si parfonde
200 | Que cele qu’en eſtei s’eſgoute. » | 200 | Qu’il est bien droiz que la redoute. | 200 | Qu’il est bien droiz que la redoute.
|  |  | XXVI |  | XXVI
201 | — « Tu ne redoutes pas la mort, | 201 | — Tu ne redoutes pas la mort, | 201 | — Tu ne redoutes pas la mort,
202 | Si ſeiz que morir te convient, | 202 | Si seiz que morir te couvient | 202 | Si seiz que morir te couvient,
203 | Et tu diz que la mers t’amort ! … | 203 | Et tu diz que la mers t’amort : | 203 | Et tu diz que la mers t’amort !
204 | Si faite folie dont vient ? | 204 | Si faite folie dont vient ? | 204 | Si faire folie dont vient ?
205 | La mauviſtiez qu’en toi s’amort | 205 | La mauvaistiez qu’en toi s’amort | 205 | La mauvaistiez qu’en toi s’amort
206 | Te tient à l’oſteil ſe devient ; | 206 | Te tient a l’osteil, se devient ; | 206 | Te tient a l’ostel, se devient.
207 | Que feras ſe la mort te mort | 207 | Que feras se la mors te mort, | 207 | Que feras se la mors te mort,
208 | Que ne ceiz que li tenz devient ? | 208 | Que ne ceiz que li tenz devient ? | 208 | Que ne ceiz que li tenz devient ?
|  |  | XXVII |  | XXVII
209 | « Li mauvais deſà demorront | 209 | Li mauvais desa demorront, | 209 | Li mauvais desa demorront,
210 | Que jà n’uns boens n’i demorra ; | 210 | Que ja nuns boens n’i demorra | 210 | Que ja nuns boens n’i demorra.
211 | Com vaches en lor lit morront | 211 | Com vaches en lor liz morront : | 211 | Com vaches en lor liz morront :
212 | Buer iert neiz qui de lai morra, | 212 | Buer iert neiz qui delai morra. | 212 | Buer iert neiz qui delai morra.
213 | Jamais recovreir ne porront | 213 | Jamais recovreir ne porront, | 213 | Jamais recovreir ne porront,
214 | Faſſe chacun mieux qu’il porrat ; | 214 | Fasse chacuns mieux qu’il porrat ; | 214 | Fasse chacuns mieux qu’il porrat.
215 | Lor pereſce en la fin plorront, | 215 | Lor peresce en la fin plorront | 215 | Lor peresce en la fin plorront
216 | Et c’il muerent n’uns n’es plorra. | 216 | Et, s’il muerent, nuns nes plorra. | 216 | Et s’il muerent, nuns nes plorra.
|  |  | XXVIII |  | XXVIII
217 | « Auſi com par ci le me taille, | 217 | Ausi com par ci le me taille | 217 | Ausi com par ce le me taille
218 | Cuides foïr d’enfer la flame | 218 | Cuides foïr d’enfer la flame | 218 | Cuides foïr d’enfer la flame,
219 | Et acroire, & metre à la taille, | 219 | Et acroire et metre a la taille | 219 | Et acroire et metre a la taille,
220 | Et faire de la char ta dame. | 220 | Et faire de la char ta dame. | 220 | Et faire de la char ta dame.
221 | A moi ne chaut coument qu’il aille | 221 | A moi ne chaut, coument qu’il aille, | 221 | A moi ne chaut, coument qu’il aille,
222 | Mais que li cors puiſt ſauver l’âme, | 222 | Mais que li cors puist sauver l’ame, | 222 | Mais que li cors puist sauver l’ame,
223 | Ne de priſon ne de bataille, | 223 | Ne de prison ne de bataille | 223 | Ne de prison, ne de bataille,
224 | Ne de laiſſier enfant ne fame. » | 224 | Ne de laissier enfans ne fame. | 224 | Ne de laissier enfans ne fame.
|  |  | XXIX |  | XXIX
225 | — « Biaux ſire chiers, que que dit aie, | 225 | — Biaux sire chiers, que que dit aie, | 225 | — Biaux sire chiers, que que dit aie,
226 | Vos m’aveiz vaincu & matei. | 226 | Vos m’aveiz vaincu et matei ; | 226 | Vos m’aveiz vaincu et matei.
227 | A vos m’acort, à vos m’apaie, | 227 | A vos m’acort, a vos m’apaie, | 227 | A vos m’acort, a vos m’apaie,
228 | Que vos ne m’aveiz pas flatei. | 228 | Que vos ne m’aveiz pas flatei. | 228 | Que vos ne m’aveiz pas flatei.
229 | La croix preing ſans nule délaie, | 229 | La croix preing sans nule delaie, | 229 | La croix preing sans nule delaie,
230 | Si doing à Dieu cors & chatei ; | 230 | Si doing a Dieu cors et chatei, | 230 | Si doing a Dieu cors et chatei,
231 | Car qui faudra à cele paie | 231 | Car qui faudra a cele paie | 231 | Car qui faudra a cele paie,
232 | Mauvaiſement aura gratei. | 232 | Mauvaisement avra gratei. | 232 | Mauvaisement avra gratei.
|  |  | XXX |  | XXX
233 | « En non dou haut Roi glorieux | 233 | En non dou haut Roi glorieux | 233 | En non dou haut Roi glorieux
234 | Qui de ſa fille fiſt ſa meire, | 234 | Qui de sa fille fist sa meire, | 234 | Qui de sa fille fist sa meire,
235 | Qui par ſon ſanc eſprécieux | 235 | Qui par son sanc esprecieux | 235 | Qui par son sanc esprecieux
236 | Nos oſta de la mort ameire, | 236 | Nos osta de la mort ameire, | 236 | Nos osta de la mort ameire,
237 | Sui de mol croizier curieux | 237 | Sui de moi croizier curieux | 237 | Sui de moi croizier curieux
238 | Por venir à la joie cleire ; | 238 | Por venir a la joie cleire ; | 238 | Por venir a la joie cleire.
239 | Car qui à s’ame eſt oblieux | 239 | Car qui a s’ame est oblieux, | 239 | Car qui a s’ame est oblieux,
240 | Bien eſt raiſons qu’il le compeire. » | 240 | Bien est raisons qu’il le compeire. » | 240 | Bien est raisons qu’il le compeire. »
| Explicit. |  | Explicit. |  | Explicit.